
ZAMA ZA MAKHALIFA WAN- 
NE WALIOONGOKA 
(632-661) 


MADA ZA SURAHII: 


UCHAGUZI WA KHALIFA WA KWANZA 
UKHALIFA WA ABUBAKR (R.A) (632 - 634) 
UKHALIFA WA UMAR (R.A) (634 - 644) 
UKHALIFA WA UTHMAN (R.A) (644 - 656) 
ZAMA ZA ALI (R.A) (656 - 661) 



KAZI ZA AWALI 


1. Kitu gani kinachokujia akilini pindi linapotajwa neno - 
Khalifa? 


2. Jaribu kuwakumbuka maswahaba bora wa Mtume Mu- 
hammad (s.a.w) 


3. Elezea kidogo kuhusu njia zilizofuatwa kuhusu uongozi 0 
wa dola baada ya kifo cha Mtume (s.a.w) 

4. Orodhesha majina matano ya viongozi wa dola ya Kiislamu 
walioshika madaraka baada ya kifo cha Mtume (s.a.w) kwa 
utaratibu wa ubora wao. 

SURA YA 

A. UCHAGUZI WA KHALIFA WA KWANZA 


Baada ya kifo cha Mtume (s.a.w), suala muhimu kabisa ilikuwa ni nani atakayekuwa Khalifa wa 
umma wa Kiislamu (au kiongozi wa dola). Hata kabla ya kukamilika kwa shughuli za mazishi ya Mtume 
wetu (s.a.w), baadhi ya Ansar (wasaidizi) walikusanyika na kutaka kumchagua mmoja wao kuwa kion- 
gozi wa dola. Wakati Waislamu, kimsingi, wakiwa katika umoja na mshikamano, walionekana kuwa 
katika mitazamo minne tofauti kutokana na mazingira ya siku hiyo: 

1. Muhajirina (Wahajiri) waliokuwa wamehamiaMadinapamoja na Mtume Muhammad (s.a.w) na 
wakapata maudhi pamoja naye tangu siku za mwanzo za Uislamu, na ambao wengi wao walitokana na 
kabila la Quraish. 

2. Ansar (Wasaidizi) ambao Mtume Muhammad (s.a.w) alihamia kwao baada ya mazingira magu- 
mu yaliyotokea mjini Makka na kumlazimu kuhama, wakamfuata na kumuamini. 

3. Wale waliotaka mtu kutoka katika nasaba ya Mtume Muhammad (s.a.w) awe mrithi wake. 

4. Kundi lililokuwa na nguvu ya kisiasa na kiuchumi tangu nyakati za mwanzo mjini Makka. Fami- 
lia ya Ummayya, ukoo wa Abu Sufyan, waliongoza kundi hili. 


Mtume Muhammad (s.a.w) katika kipindi cha uhai wake hakumteua moja kwa moja mtu atakaye- 
chaguliwa kuwa Khalifa baada yake mwenyewe. Hii inaonesha kuwa alitaka Waislamu wajichagu- 
lie viongozi wao wenyewe. Aidha, Waislamu walizingatia sifa za khalifa ambaye wangemchagua, 
sio kwa misingi ya ujamaa na udugu. Walimchagua Abu Bakr (r.a) aliyekuwa na ukubwa, werevu 
na ukomavu, uchamungu, sifa njema na ambaye Mtume Muhammad (s.a.w) alimuamini na akawa 
sahibu yake katika kipindi chote cha maisha yake kuwa khalifa wao. Baada ya Abu Bakr walifuatia 
Umar, Uthman na Ali kuwa viongozi wa Waislamu. Kipindi hiki kilichodumu kwa takribani mia- 
ka thelathini kinaitwa kama Zama za Makhalifa Wanne walioongoka (Al-Khulafa Al-Rashidun). 
Makhalifa hawa waliingia madarakani kwa kuchaguliwa. 


B. ZAMA ZA ABU BAKR (R.A) (Mwaka 632 - 634) 

Abu Bakr (R.A) alishika uongozi wa Waislamu katika kipindi kilichokuwa na changamoto sana na 
kufanya kazi ya kulinda umoja na mshikamano wa umma wa Kiislamu, kueneza na kuimarisha Da’wah 
ya Uislamu. Tunaweza kuorodhesha kwa mukhtasari matukio muhimu yaliyotokea wakati wa zama za 
Abu Bakr (r.a) kama ifuatavyo: 

1. Safari ya Usama: 

Abu Bakr (r.a) alimtuma Usama kwenda Damascus baada ya taratibu za mazishi ya Mtume wetu 
(s.a.w) kukamilika. Safari hiyo ilidumu kwa muda wa takribani siku 40. Jeshi lilirejea likiwa na ngawira 

za vita na bila majeruhi. Hivyo, vikosi vilivyokuwa vikitishia usalama wa Dola ya Kiislamu na maslahi 
yake ya kibiashara na kiuchumi viliangamizwa (632). 


2. Kupambana na Walioritadi na Wale waliodai Utume: 

Baada ya kifo cha Mtume Muhammad (s.a.w), makundi ya uasi na kuritadi yalianza kuenea katika 
maeneo mbalimbali ya dola kama vile Arabia ya Kati, Yemen, Oman na Bahrain. Maeneo ya Makka, 
Madina na Taif ndiyo pekee ambayo hayakuwa na kundi lolote. Hata hivyo, Abu Bakr (r.a) hakukata 
tamaa katika kukabiliana na matatizo hayo ya hatari. Baadhi ya waasi hao walikuwa Waarabu waliokuwa 
wakiishi jangwani ambao hawakuwa na muda mrefu katika Uislamu na hawakuelewa hasa Uislamu ni 
nini na kwa nini Zakaa ni faradhi katika Uislamu. Qur’an Tukufu inatuhabarisha kuhusu watu hao kati- 
ka ayah za 14 na 16 za Suarh al-Hujurat (49): 




K .t 


jj_3 ^ lXJj b-iljjl IjJji (j5sJj Ij^jj bvol cJjljpj/l oJli 

jjAP iDl (jj LOj p-^Li,p| jj5 jt_5cdj aJj-jjj ^l Ij-i-Jaj 


“Mabedui wamesema, “Tumeamini.”Sema:Hamjaamini, lakini semeni: Tumesilimu. Kwani 
Imani baijaingia katika nyoyo zenu. Na mkimt'ii Mwenyezi Mungu na Mtume wake, batakupun- 
guzieni chochote katika vitendo vyenu. Hakika Mwenyezi Mungu ni Mwenye kusamehe, Mwenye 
kurehemu.” 


Mbali na hayo, baadhi ya wazushi na wenye mtazamo wa ukabila waliodhani kuwa Mtume Mu- 
hammad (s.a.w) aliidhibiti Peninsula ya Arabia kupitia utume walidai kuwa ni manabii. Waliwadan- 
ganya na kuwavuta watu kwa njia za ulaghai, wakaasi dhidi ya dola ya Kiislamu. Matukio ya uasi ya- 
lianza kuwa mabaya sana kiasi kwamba walithubutu kuishambulia Madina, mji mkuu na makao makuu 
ya serikali ya dola ya Kiislamu. Abu Bakr (r.a) alitumia mkakati wa busara sana dhidi ya matukio hayo 
hatari na tete. Aliwatumia makamanda wakubwa, watu wenye nguvu na muhimu katika umma wa Kiis- 
lamu kwa kuwateua kubeba bendera ya kupambana dhidi ya waasi bila kuchelewa. Idadi ya makamanda 
waliopewa jukumu hilo na Abu Bakr walifikia 11. Khalid b. Walid, Ikrima b. Abu Jahl na Amr b. As ni 
miongoni mwa makamanda hao. Ndani ya kipindi cha miaka miwili baada ya matukio haya, matukio ya 
uasi na uzushi yalisitishwa, kila kitu kikadhibitiwa. 


3. Kukusanywa Qur’an Tukufu katika Mfumo wa Kitabu: 

Qur’an Tukufu iliandikwa na waandishi rasmi wa ufunuo (wahyi) na kuhifadhiwa na Waislamu 
wakati wa Mtume wetu (s.a.w). Hata hivyo, haikuwa imekusanywa katika muundo wa kitabu. 

Maswahaba wengi waliokuwa na ujuzi wa Qur’an (qurra) na waliokuwa wameihifadhi Qur’an yote 
vifuani mwao (hafidh) waliuawa katika vita vya Yamama vilivyotokea wakati wa Ukhalifa wa wa Abu 
Bakr (r.a). Umar na maswahaba wengi walipatwa na wasiwasi kutokana na hilo na kumshauri khalifa 
kulishughulikia. Abu Bakr (r.a) aliunda kamati iliyoongozwa na Zaid b. Thabit, mmoja wa waandishi wa 
wahyi, kwa kazi ya kukusanya kurasa za Qur’an Tukufu. Kutokana na kazi kubwa ya kamati hiyo, kurasa 
za Qur’an zilikusanywa zote kikamilifu na kukabidhiwa kwa Abu Bakr (r.a) kama “Mus-haf (kitabu)”. 
Mushaf huu baadaye uliwekwa kwa Umar (r.a) na baada yake ukakabidhiwa kwa binti wa Umar na 
mmoja wa mama wa waumini, bibi Hafsa. Wakati wa zama za khalifa Uthman (r.a), Mushafu huu mkuu 
ulinakiliwa na kutumwa katika vituo mbalimbali vya dola ya Kiislamu. 

Qur’an Tukufu ilikusanywa chini ya uongozi wa Zayd b. Thabit, wakati wa Abu 
Bakr (r.a), kwa sababu waandishi wengi wa wahyi walikuwa wameuawa katika Vita 
vya Yamama. 



4. Ufunguzi mbalimbali katika Zama za Abu Bakr (r.a): 

Bizanti na Fursi zilikuwa dola mbili zenye nguvu wakati huo. Hata wakati wa Mtume wetu (s.a.w) 
kuna vita kadhaa vilitokea dhidi ya Wabizanti. Harakati za ufunguzi wa ardhi ya Wabizanti zilianza wa- 
kati wa Abu Bakr (r.a). 

a. Ufunguzi wa Eneo la Iraq: 

Baada ya kuchaguliwa kuwa khalifa na kustawisha amani katika jamii, Abu Bakr (r.a) aliendeleza 
harakati za ufunguzi zilizoanzishwa na Mtume wetu (s.a.w). Khalid ibn al-Walid, ambaye alipewa juku- 
mu la kuifungua Iraq alielekea Hira na kufanya makubaliano na jamii ya huko kwa sharti la kukubali 
kulipa jizya (633). Kwa upande mmoja watu hao walifanya kazi ya kuutangaza Uislamu, kwa upande 
mwingine maeneo mapya yalifunguliwa. Ardhi zenye rutuba kuanzia Ghuba ya Uajemi mpaka kwenye 
kingo za kaskazini za Mto Furati ziliongozwa chini ya mamlaka ya Uislamu ndani ya kipindi kifupi cha 
mwaka mmoja. 

b. Ufunguzi wa Eneo la Syria: 

Abu Bakr (r.a) aliandaa vikosi vinne vya jeshi na kuvituma kwenda Syria. Kamanda mkuu wa 
kwanza alikuwa Amr b. As na baada yake akateuliwa Ubayda b. Jarrah. Kwa kutambua kuwa Wabizanti 
walikuwa wakijiandaa kwa shambulizi, Amr b. As alituma ombi kwa Khalifa kutaka aongezewe nguvu. 
Hivyo, Khalid b. Walid akatoka Hira mpaka Marj al-Raahit na kuwashinda Waghasani. Baada ya Wa- 
bizanti kupata habari hizo, vikosi vyao viliekea upande wa Ajnadayn. Amr na Khalid ambao walifika 
Ajnadayn walilishinda jeshi la Wabizanti (634). Kwa ushindi wa jeshi la Kiislamu katika eneo la Ajna- 
dayn, milango ya Palestina ilifunguliwa kwa ajili ya Waislamu. Wakati huo Abu Bakr (r.a) alifariki dunia 
na Umar (r.a) akachaguliwa kuwa Khalifa. Khalifa huyo mpya alimteua Abu Ubayda b. Jarrah kuwa 
kamanda wa jeshi. 


Kwa ushindi wa jeshi la Kiislamu katika eneo la Ajnadayn, milango ya Palestina 
ilikuwa wazi kwa ajili ya Waislamu. 


Mwanzoni mwa mwaka wa 14/635, jeshi la Waislamu liliuzingira mji wa Damascus. Makamanda 
walikuwa ni Amr b. As, Khalid b. Walid, Abu Ubayda, Shurahbil na Abu al- Darda. Mzingiro huo ulidu- 
mu kwa muda mrefu, njaa na ukosefu wa chakula viliibuka katika mji huo. Khalid aliingia mjini kupitia 
mlango wa mashariki bila mapambano, huku Abu Ubayda akiingia kupitia mlango wa magharibi kwa 
mapambano, hivyo mji ukafunguliwa na kunyakuliwa. Kwa kuuteka mji wa Damascus, Waislamu wali- 
hitimisha utawala wa miaka 1000 wa Dola ya Warumi katika mji huo. 

Mapambano halisi dhidi ya vikosi vya Wabizanti yalitokea katika kingo za Mto Yarmuk. Jeshi la 
Wabizanti JiJishindwa vibaya na jeshi Ja Waislamu. Wakati Waislamu wakishughulishwa na vita hivi, ha- 
bari za kifo cha Abu Bakr (r.a) kililifikia jeshi. Makamanda walizificha taarifa hizo zisiwafikie wanajeshi 
na wakaendelea kupambana; kwa sababu kushindwa katika vita hivi ingemaanisha kupoteza kiJa kitu 

ambacho kilikuwa kimefanywa mpaka wakati huo. Hivyo, walipambana kwa ushujaa, ujasiri na uka- 
kamavu wa hali ya juu. Kama ambavyo vita vya Qadisiyya vilivyotokea Iraq (14/635) vilibeba ushindi 
dhidi ya Wafursi, vivyo hivyo ushindi wa Yarmuk ulitengeneza msingi wa mafanikio ambayo Waislamu 
waliupata katika eneo la Damascus. Tukio hili lina nafasi kubwa miongoni mwa ufunguzi mwingine 
wa Kiislamu uliofanywa katika eneo la Damascus. Kwa sababu mafanikio na ushindi walioupata Wais- 
lamu katika vita hivi uliwafanya waendeleze harakati za ufunguzi na kuongeza juhudi na nguvu, na kwa 
upande mwingine ilisababisha Warumi kudhoofika na kushindwa. Hivyo, Waislamu walipata ushindi 
wao mkubwa kabisa. Baada ya mwaka wa 636, Wakristo walipoteza kabisa nguvu zao Syria na Waislamu 
wakachukua hatamu za udhibiti. 

5. Kifo cha Abu Bakr (r.a): 

Abu Bakr (r.a) aliugua mwaka 634 na hakuweza tena kwenda msikitini. Alikabidhi jukumu la ui- 
mamu kwa Umar (r.a). Pia alinieleza kuwa itakuwa jambo zuri kwa Umar (r.a) kuwa Khalifa baada yake. 
Alifariiki dunia Agosti 23,634. Umar (r.a) ndiye aliyeongoza swala ya maiti na kuzikwa pembezoni mwa 
kaburi la Mtume wetu (s.a.w) katika Rawdha al-Mutahhara. 

6. Haiba na Shakhasia ya Abu Bakr (r.a): 

Abu Bakr (r.a) alikuwa na imani isiyotikisika juu ya Qur’an Tukufu na utume wa Nabii Muhammad 
(s.a.w). Hakika, kwa sababu ya sifa yake hii, alipewa cheo cha “siddiq” (msadikishaji mkubwa). Mtume 
(s.a.w) alielezea nguvu ya imani yake kwa maneno yafuatayo: “Allah aliponituma kwenu, nyote mliniita 
“muongo” isipokuwa Abu Bakr. Aliniamini na kunikubali. Alinisaidia kwa uhai na mali yake.” 

Abu Bakr (r.a) alikuwa shujaa na mwenye msimamo. Alifanyia kazi mtazamo ambao aliona ni sa- 
hihi bila kusita. Tangu siku za mwanzo za Uislamu, aliitetea dini na Mtume (s.a.w) kwa moyo na nguvu 
zake zote. Katika hili hakuna kitu ambacho kilimzuia. Aliendelea kuwa na azma na msimamo hata baa- 
da ya kifo cha Mtume (s.a.w). Kwa utashi wake imara na salama, aliweza kutatua kwa urahisi matatizo 
makubwa yaliyojitokeza baada ya kifo cha Mtume (s.a.w). 

Abu Bakri (r.a) alikuwa mnyenyekevu, muungwana na mtu mwema. Hakujionesha kuwa ni mtu 
bora juu ya yeyote. Pindi mtu anapomsifu alikuwa akisema: “Mola wangu! Hakika wanijua mimi ku- 
liko ninavyojijua.” Alikuwa akiwaghadhibikia sana watu wenye kiburi. Inapobidi, alionesha ujasiri na 
msimamo, lakini alikuwa na uwezo wa kudhibiti hasira yake. Daima alikuwa makini. Alikuwa mwenye 

huruma na mkarimu. Ukarimu wake ulifikia hatua ambayo aliweza kutumia mali yake yote kwa ajili ya 
Uislamu. 

Alikuwa mnyoofu na mwenye kushikamana na dini. Hakuabudu masanamu hata katika Zama za 
Ujahiliya. Alijiepusha na aina zote za matendo ya zama hizo na hakuwa na urafiki na watu wenye utovu 
wa maadili. 

Alikuwa mtu mwenye kutosheka. Baada ya kuchaguliwa kuwa khalifa, alitaka kuendelea na biasha- 
ra ambayo ndio iliyokuwa kazi yake ya zamani. Alichukua baadhi ya nguo za kuuza na kwenda sokoni. 
Njiani alikutana na Umar (r.a), Umar akamwambia kuwa amechukua hatamu za kuongoza mambo ya 
Waislamu, na akiendelea kufanya biashara, kazi za dola zitaanguka. Hapo Abu Bakr (r.a) akauliza: “Sasa 
nitailishaje familia yangu?” Umar (r.a) akampeleka kwa Ubayda (r.a), afisa wa baytul-mal (hazina), na 
kufanya maandalizi ya kumuwekea Abu Bakr (r.a) mshahara maalumu. Abu Ubayda alimtengea khalifa 
gharama za chakula cha Muhajir (mhamiaji wa Kiislamu) wa kawaida na vipande viwili vya nguo kwa 
ajili ya msimu wa joto na msimu wa baridi na kumwambia kuwa pindi mavazi yake yanapochakaa, aya- 
lete kwao wayabadilishe na kumpatia mavazi mapya. 

Kama tulivyoona, Abu Bakr (r.a) aliridhika kuishi kwa kiwango alichokipata kutoka katika hazina 
ya dola ambacho kilitosha kumlisha yeye mwenyewe na familia yake. Hakuuchukulia ukhalifa kama njia 
ya kujiongezea utajiri na manufaa ya kuchumi. Alitosheka na kiwango cha matumizi ya raia wa kawai- 
da. Alipokaribia kufariki dunia, alimwambia binti yake, Aisha (r.a), kuwa baada ya kifo chake achukue 
ngamia waliyekuwa wakimkamua maziwa, sanduku walilokuwa wakiwekea nguo na vazi la mahameli 
avipeleke kwa Umar (r.a). Alieleza sababu ya agizo hili kuwa alivipata vitu hivyo kama sehemu ya utu- 
mishi wake wa kuongoza mambo ya Waislamu. 

Pindi linapotokea jambo la kushauriwa, Mtume (s.a.w) alikuwa akiomba ushauri maalumu kutoka 
kwa Abu Bakr (r.a). Vilevile, Abu Bakr (r.a) alijulikana kwa maarifa na elimu yake. Alikuwa miongoni 
mwa watu wachache walikuwa wakijua kusoma na kuandika wakati huo. Alikuwa miongoni mwa waan- 
dishi wa Mtume (s.a.w), na mmoja wa waandishi wa wahyi (ufunuo). Pindi Mtume (s.a.w) anapokwenda 
nje ya Makka alikuwa akisuhubiana na Abu Bakr (r.a). 

Abu Bakr (r.a) aliijua Qur’an yote kwa kuihifadhi kwa moyo na aliisoma vizuri sana. Alikuwa mmo- 
ja wa maswahaba ambao njia mbalimbali za usomaji (wajh) zimepokelewa kutoka kwao. Pia aliijua vye- 
ma tafsiri ya Qur’an Tukufu kama alivyojua maana za maneno yake. Mtume (s.a.w) alimpa jukumu la 
kuswalisha badala yake, jambo linaloonesha nguvu na uimara wa ujuzi wa Abu Bakr (r.a) kuhusu Qur’an 
Tukufu. 

Abu Bakr (r.a) aliijua sunnah ya Mtume (s.a.w). Maswahaba walimtaka ushauri kuhusu mambo 
mbalimbali, naye aliwaeleza watu kile alichojifunza kutoka kwa Mtume (s.a.w). 

Ama kuhusu shakhsia yake ya kiuongozi na kijeshi, wakati wa ukhalifa wake uliodumu kwa kipindi 
cha miaka 2, alistawisha amani na utulivu katika jamii kwa kukomesha matukio ya ridda (uasi). Vilevile 
aliimarisha umoj a na mshikamano baina ya Waislamu. Baadaye, alifanya juhudi za kuzifungua dola mbi- 
li kubwa, yaani Fursi na Bizanti, na akafanikiwa katika juhudi zake hizo. Ustadi wake wa kiutawala na 
kijeshi ulikuwa na mchango mkubwa katika mafanikio haya. Alikuwa kiongozi wa dola aliyejua namna 
ya kushughulikia sera za ndani na nje. Aliweka umuhimu kwenye mashauriano. Alichagua makamanda 
wa jeshi ambao wangeweza kufanya kazi kikamilifu. Hakuacha kuwapa mbinu muhimu na za lazima. 
Alikuwa akiulizia kiundani kuhusu hali na mazingira ya eneo ambalo anatuma jeshi na kufanya maan- 
dalizi ya lazima kutokana na utafiti wake. Alikuwa mwangalifu katika kukidhi mahitaji ya jeshi kama 
vile silaha na zana nyingine. Alikuwa akiwachunguza kwa siri magavana wake na kusikiliza malalamiko 
ya watu. Anapokutana na dhulma alifanya juhudi za kuiondosha. Alisema: “Watu wanyonge kati yenu 
watakuwa na nguvu kwangu mpaka haki zao zitakaporejeshwa; na wenye nguvu kati yenu watakuwa 
dhaifu kwangu, in sha Allah, mpaka nitakapochukua haki zinazowapasa kutoka kwako.” 

Hitimisho: Abu Bakr (r.a) aliwaunganisha Waislamu waliokuwa katika hatari ya kugawanyika baa- 
da ya kifo cha Mtume (r.a), akaimarisha mamlaka ya dola kwa mara nyingine, akaikusanya Qur’an Tuku- 
fu kwa kuiweka katika muundo wa kitabu, na kwa mara ya kwanza akaweza kuusambaza Uislamu nje ya 
Peninsula ya Arabia kupitia Syria, Palestina na Iraq. Kadhalika, alitambulika kama Khalifat Rasulillah 
(Khalifa wa Mtume). 


C. ZAMA ZA UMAR (R.A) (MWAKA 634 - 644): 


r 


UMAR IBN AL KHATTAB (R.A) NDIYE ALIYEKUWA KHALIFA WA KWANZA 
KUIT WA KWA CHEO CHA “AMIRULMUUMINIIN” (KAM ANDA WA WAUMINI) 





Umar ambaye alikuwa na mchango muhimu katika uchaguzi wa Abu Bakr (r.a) kuwa khalifa alim- 
saidia katika mambo ya dola na pia alifanya kazi kama kadhi mjini Madina. Pindi maradhi ya Abu Bakr 

(r.a) yalipoongezeka na akawa hawezi kuongoza swala, 
alimteua Umar (r.a) kuwa imam badala yake na kutoa 
wosia wa kumteua kuwa khalifa baada yake. Umar (634 
- 644) alikuwa mtu sahihi pia. Alijulikana kwa utashi 
na uadilifu. Sifa kubwa iliyotofautisha zama zake na 
zama nyingine ni “harakati za ufunguzi” na “upangilia- 
ji wa dola ya Kiislamu”. Katika kipindi hiki, Waislamu 
waliweza kuifungua Syria, Iraq, Iran, Palestina, hivyo 
mipaka ya dola ya Kiislamu ikaongezeka sana. 



1. Ufunguzi wa Iraq, Iran na Khurasan: 

Umar (r.a) alipochukua hatamu za ukhalifa, alimteua Abu Ubayda kuwa kamanda mkuu na kuha- 
rakisha vuguvugu la ufunguzi wa ardhi za Iraq na Iran lililoanza wakati wa Abu Bakr (r.a). 

a. Vita vya Qadisiyya (15/636): 

Umar (r.a) alimteua Sad bin Abi Waqqas kuwa kamanda wa jeshi lililotumwa kwenda Fursi. Mtawala 
wa Fursi, Kisra Yazdagard, alipotambua kuwa jeshi la Kiislamu linaelekea Iran, alianza kufanya maanda- 
lizi mara moja. Yazdagard alimtuma Jalinusu na kikosi cha utangulizi chenye askari 40,000. Kisha akam- 
tuma kamanda wake mkuu Rustam na kikosi kikuu chenye askari 60,000 na mwisho akatuma kikosi cha 
ziada chenye askari 20,000. Hivyo, jeshi la Wasassani lenye askari 120,000 lilikusanyika katika eneo la 
Qadisiyya. Askari 30,000 kati yao walikuwa wamevaa mavazi maalumu ya ngao na walikuwa wamefun- 
gamanishwa ili kuongeza nguvu na uwezo wao. Pia kulikuwa na tembo waliokuwa wamewekwa mbele 
ya safu za jeshi la Wafursi. Kwa upande mwingine, jeshi la Waislamu lilikuwa na watu 34,000. Sad (r.a) 
alitaka kulikabili jambo hilo kwa kufanya makubaliano, hivyo akatuma ujumbe ufuatao kwenda kwa 
jeshi la Wafursi: “Tunawapa muda wa siku 3. Katika kipindi hicho, mnatakiwa kuingia katika Uislamu, 
au mkubali kulipa jizya (kodi ya kichwa) au mjiandae kwa mapambano.” Hawakuyakubali masharti 
hayo ndani ya kipindi hicho cha siku tatu. Siku ya nne, jeshi la Waislamu liliwashambulia maadui baada 
ya kupewa amri. Jeshi la wafursi lilijibu mapigo kwa kutumia tembo waliokuwa nao kwenye medani ya 
mapambano. Makabiliano makali yalishuhudiwa siku ya kwanza. Siku zilizofuata, Waislamu walilishin- 
da jeshi la Wafursi kwa mbinu makini za kijeshi walizozitumia. Kamanda mkuu wa jeshi la Wafursi, Rus- 
tam, alipouawa, jeshi lilikosa mwelekeo. Waislamu 8500 waliuawa kishahidi katika vita hivi. Takribani 
askari wote wa Kifursi waliuawa. Waislamu walipata ushindi mkubwa. Baadaye, kwa amri ya Umar (r.a), 
Waislamu walielekea kwenye mji mkuu wa Dola ya Wasassan, Madayin, alipokuwa akiishi mtawala wa 
Fursi, Kisra. Alipopata taarifa kuwa jeshi la Kiislamu linaelekea Madayin, Kisra Yazdagard aliukimbia 
mji huo kwa hofu kubwa. Waislamu waliingia kiurahisi katika mji huo na kuifungua Madayin. Ngawira 
nyingi zilipatikana katika vita vya Qadisiyya na katika ufunguzi wa Madayin. Waislamu waliyakamata 
makasri na hazina za Kisra. Kwa ushindi huu, milango ya Iran ilifunguliwa kwa ajili ya Waislamu na 
kuandaa mazingira ya ushindi katika vita zilizofuata. 


Kwa ushindi wa vita vya Qadisiyya, milango ya Iran ilifunguliwa kwa ajili ya Waislamu. 


b. Vita vya Nihawand (21/642): 

Baada ya kushindwa katika vita vya Qadisiyya na Jalula, mtawala wa Fursi, Kisra Yazdagard wa 3 
alianza kukusanya jeshi tena. Aliandaa jeshi kubwa na kumteua Firuzan kuwa kamanda mkuu. Baa- 
da ya kupata taarifa hizo, Umar (r.a) aliwaamuru watu wa Basra na Kufa kwenda vitani na kumteua 
Numan kuwa kamanda wa jeshi. Alimuusia Numan kuwa iwapo atauawa vitani, Hudhaifa atachukua 
nafasi yake. Pande mbili zilikutana katika eneo la Nihawand. Numan alipouawa, Hudhaifa bin Yaman 
alichukua ukamanda wa jeshi, na Waislamu wakashinda. Vita hivi viliitwa “Ufunguzi wa funguzi”, kwa 
sababu baada ya ushindi huu ufunguzi wa Iran ulikuwa mwepesi na Waislamu walipata ngawira nyingi 
za vita. 

c. Ufunguzi wa Khurasan: 

Baada ya mafanikio yaliyopatikana katika vita vya Nihawand, Umar alitoa amri ya kuifungua Iran. 
Yeye mwenyewe ndiye aliyewateua makamanda wa kufanya ufunguzi huo. Ahnaf bin Qays ni kamanda 
aliyeteuliwa kwenda kuifungua Khurasan na maeneo ya jirani, mojawapo ya maeneo ambayo yalitakiwa 
kufunguliwa. 

Akikaribia kupoteza taji na kiti chake cha enzi, Yazdegard wa 3 aliomba msaada kutoka kwa wa- 
tawala wa Kituruki na Kichina kama tumaini lake la mwisho. Lakini, hakuweza kupata kile alichokitu- 
mainia. Zaidi ya hapo, aliuawa na watu wake wa karibu waliotaka kuchukua mali na hazi zake. 

Makamanda na askari hao waliopewa jukumu la kuifungua Iran walifanikiwa. Na hivyo Iran ika- 
funguliwa kikamilifu ndani ya muda mfupi. 

Jeshi la Waislamu lilisonga mbele chini ya uongozi wa Ahnaf bin Qays, wakaifungua Khurasan na 
maeneo ya kaskazini mwa Iran. Hivyo, mipaka ya Dola ya Kiislamu upande wa Mashariki ikapanuka 
mpaka Mto Qxus, ambao kwa kawaida ulichukuliwa kama mpaka kati ya Iran na Turan. 

2. Funguzi katika Ardhi za Wahizanti: 

Funguzi nyingi katika zama za Umar (r.a) zilifanywa katika ardhi za Dola ya Wabizanti. 

a. Funguzi katika Syria: 

Kama tulivyosema huko nyuma, harakati za ufunguzi wa eneo la Syria katika zama za Abu Bakr 
(r.a) ziliendelea pia katika zama za Umar (r.a) bila kukatishwa. Jeshi la Wabizanti lilishindwa vibaya kati- 
ka Vita vya Yarmuk. Jeshi la Waislamu liliinyakua Akka, Humus, Kinnesrin, Aleppo, Antioch na Varosha 
bila kukabiliwa na upinzani mkali. Kuanguka kwa Syria na Damascus kulimaanisha kuwa Wabizanti 
wameipoteza Mediterania ya Mashariki. Imesimuliwa kuwa taarifa hizo zilipomfikia Mtawala wa Wa- 
bizanti, Herachus, aliiangalia ardhi ya Syria kwa mara ya mwisho na kusema: “Ewe Syria! Nilikusaliimu 
kama mgeni niliyepewa! Lakini leo, ninakuaga kwa mara ya mwisho. Kuanzia leo, Warumi hawatakuwa 
na nafasi ya kurejea kwako; wale watakaofanya hivyo watafanya kwa hofu. Hatima mbaya iliyoje hii!” 

b. Ufunguzi wa Jerusalem: 

Jeshi la Kiislamu lilisonga mbele chini ya uongozi wa Amr bin As na kuzitwaa ardhi za Jordan. Wa- 
liyafungua maeneo muhimu ya Palestina na kusonga mbele mpaka Jerusalem. Mji huu uliokuwa kituo 
cha Ulimwengu wa Kikristo wakati wa Zama za Kati, ulizingirwa kwa miezi minne. 

Wakristo walitambua kuwa hawawezi tena kutoa upinzani kwa Waislamu na wakasema kuwa 
watasalimu amri iwapo Khalifa mwenyewe atakuja na kuutwaa mji huo. Waislamu hawakutaka damu 
imwagike. Hatimaye, Umar (r.a) alikuja na kuchukua funguo za mji huo (17/638). Ufunguzi wa Jerusa- 
lem ulimaanisha kuwa hakuna kizuizi kilichobaki kuelekea ufunguzi wa Misri. 

c. Ufunguzi wa Misri: 

Umar (r.a) alimpa Amr bin As (r.a) jukumu la kuifungua Misri. Wakati akielekea Misri pamoja na 
askari 4,000, Amr alikutana na vikosi vya Warumi wa Misri na Wakhufti katika eneo liitwalo Ferma. 
Katika nyakati hizo kulikuwa na mgogoro kati ya Warumi na Wakhufti. Amr aliitumia vizuri fursa ya 
mgogoro huo na kuifungua Ferma. Baadaye, miji na makasri mengi mengine yalikamatwa. Pia Umar 

(r.a) alituma kikosi cha ziada chenye askari elfu 12 chini ya uongozi wa Miqdad bin Aswad na Ubada bin 
Samit, ambao walifanya ufunguzi wa Misri (19/640) kuwa rahisi zaidi. 

Kutokana na mazungumzo kati ya Mar bin As na wenyeji wa asili wa Misri, makubaliano yalifikiwa. 
Hata hivyo, mtawala wa Kirumi, Heraclius, hakuikubali hatua hiyo. Amr bin As akaandaa jeshi kubwa 
kuelekea Alexandria. 

Jeshi la Kiislamu lilielekea Alexandria na baada ya mzingiro wa miezi mitatu, mji huo ulinyakuliwa 
na ngawira nyingi zikapatikana (642). Hivyo, Misri ikatoka kikamilifu chini ya udhibiti wa Dola ya 
Wabizanti. 

3. Uratibu wa Dola ya Kiislamu katika Zama za Umar (r.a): 

Baada ya ufunguzi wa maeneo yaliyotajwa hapo juu, Dola ya Kiislamu ilipata eneo kubwa. Na wa- 
kati dola hiyo ikipanuka, masuala ya kiutawala, kisiasa, kisheria na kiuchumi yaliibuka na kutatuliwa 
kwa mujibu wa misingi ya Kiislamu. 

Umar (r.a) alikuwa mtu mwerevu na mwenye busara. Alihakikisha uhalali uleule wa sheria za Kiis- 
lamu, matumizi yaleyale ya mgawanyo wa kisiasa, na mfumo mmoja wa kifedha katika kila eneo lililo- 
funguliwa na vikosi vya Kiislamu. 

• Mbali na mikutano ya “Hadhara Kuu” iliyoundwa kwa ajili ya kujadili mambo muhimu ya 
dola ambapo kila mtu angeweza kutoa maoni yake, “Hadhara” nyingine iliundwa kwa ajili ya 
kujadili mambo ya kila siku. 

• Viongozi na magavana wa mikoa walibadilishwa pindi watu katika eneo hilo wasipowahitaji. 
Aidha, mikoa ya kiutawala iliganywa katika maeneo mbalimbali. 

• Uhusiano wa kibiashara, kiuchumi na utozaji kodi ulifanywa kwa kufuata kanuni maalumu. 
“Kharaj (kodi ya ardhi)” ilitambuliwa kama moja ya kodi ya dola kwa mara ya kwanza katika 
kipindi hiki. 

• Jeshi lilijengwa kwenye misingi maalumu ya kinidhamu; kambi za kudumu na makao ya jeshi 
yakajengwa. 

• Hazina ya dola iliratibiwa kwa utaratibu maalumu; hatua muhimu zilichukuliwa kuhusu ma- 
tumizi ya dola. 

• Taasisi ya ifta (utoaji wa fat’wa) ilianzishwa. Taasisi hii iliyoanzishwa katika zama za mwanzo 
za Uislamu haikuonekana katika utamaduni mwingine wowote. Wale waliotaka taarifa kuhusu 
suala fuali la kisheria walikuwa wakienda kwa washauri hao wa kisheria na kupatiwa taarifa. 

• Taasisi ya polisi ya Mji ilianzishwa; na maeneo ya masoko, kuwabebesha wanyama mizigo mi- 
zito, uuzaji wa vilevi, na upunjaji wa kipimo vilianza kukaguliwa. 

• Magereza zilianzishwa pia katika kipindi hiki. 

• Taasisi zilizohitajika kwa ajili ya elimu ya Kiislamu na kimaadili zilianzishwa; wanazuoni am- 
bao walilipwa mishahara kutoka katika hazina ya dola waliajiriwa katika taasisi hizo. 

Kwa mukhtasari: jeshi rasmi liliasisiwa kwa mara ya kwanza. Askari walianza kulipwa mishahara. 
Makao ya jeshi yalianzishwa Syria na Palestina. lli kutunza kumbukumbu za jeshi, baraza la kijeshi li- 
liundwa kwa mara ya kwanza. Liliundwa baraza maalumu kwa ajili ya kujadilia mambo ya dola. “Kharaj” 

(kodi ya ardhi) ilianza kukusanywa kwa Wasiokuwa Waislamu. “Bayt al-Mal (hazina ya dola)” iliasisiwa 
kwa mara ya kwanza. Nchi iligawanywa katika maeneo mbalimbali ya kiutawala. Makadhi waliteuliwa 
na magavana na khalifa. Kwa mara ya kwanza makadhi walipewa jukumu la kusimamia sheria, hivyo 
masuala ya kiutawala na kisheria yalitenganishwa. Kalenda ya Hijria ilitekelezwa kwa kuchukua tarehe 
ya tukio la Hijrah kama mwanzo wa kalenda hiyo. 

Umar (r.a) alikumbukwa kwa upendo mkubwa sio tu kutoka kwa Waislamu, bali hata Wasiokuwa 
Waislamu. Umar (r.a) aliyepata mafanikio hayo makubwa kwa kutekeleza majukumu ya uongozi wake 
kikamilifu aliishi maisha ya kawaida. 

4. Kifo cha Umar (r.a): 

Mtumwa mmoja aitwaye Abu Lu’lu (Firuz) aliyekamatwa wakati wa Vita vya Nahawand (642) 
alimweleza Umar (r.a) malalamiko yake kuhusu bwana wake. Umar alipoyatathmini malalamiko hayo, 
alimweleza kuwa anaona kwamba kiwango cha malipo aliyomlipa bwana wake ni cha kawaida kwa ku- 
zingatia kazi aliyoifanya. Hata hivyo, uamuzi huo ulimkasirisha Firuz na akamuua Umar (r.a) kwa kum- 
choma kisu sehemu sita wakati wa swala ya Alfajiri. 

Umar (r.a) alipojeruhiwa, aliulizwa kuhusu mtu atakayekuwa mkuu wa dola baada yake, naye aka- 
liweka suala bilo mikononi mwa baraza (shura). 


Siku ya tatu (Novemba 3, 644) baada ya kujeruhiwa, Umar (r.a) alifariki dunia. Alikuwa mmoja 
wa viongozi wakubwa kabisa wa Kiislamu walioiwezesha Dola ya Kiislamu kustawi na kupanuka katika 
kipindi cha uongozi wake uliodumu kwa muda wa mwongo mmoja. 


5. Haiba na Shakhsia ya Umar (r.a): 

Umar (r.a) ndiye khalifa wa kwanza kutambuliwa kwa cheo cha “Amir al-Mu’minin (kiongozi wa 
waumini)”, ambacho walipewa makhalifa waliokuja baada ya zama za makhalifa wanne. Maswahaba 
walimuita Abu Bakr (r.a) kwa cheo cha “Khalifat Rasulillah (Khalifa wa Mtume wa Allah)”. 



Umar (r.a) ndiye khalifa wa kwanza kupewa cheo cha “Amir al-Mu’minin 



Mtu anapomfikiria Umar (r.a), kitu cha kwanza kinachomjia akilini ni uadilifu wake. Wakati wa 
kutekeleza haki na uadilifu, hakuangalia wadhifa na umaarufu wa mtu. Urafiki na ujamaa haukumzuia 
katika kuwahoji na kuwaadhibu wahalifu. Alisikiliza malalamiko ya kila mtu na kuwaambia Waislamu 
kuwa wanaweza kwenda na kumweleza tatizo lolote bila kusita. Baada ya swala alikuwa akikaa katika 
uwanja wa msikiti na kusikiliza malalamiko na mahitaji ya umma. Wakati wa usiku alikuwa akitembea 
na kujaribu kukidhi mahitaji ya mafukara. Alikuwa akiwauliza watu anaokutana nao kuhusu hali ya 
Dola na umma. 

Wakati fulani ukame ulitokea katika zama zake. Aliamuru ngamia achinjwe na kugawiwa kwa ma- 
fukara wa Madina. Siku iliyofuata, mmoja wa wafanyakazi aliyepewa jukumu la ugawaji huo aliandaa 
chakula kizuri pamoja na vipande vya ngamia yule na kumpelekea khalifa. Kwa kujua kuwa chakula kile 
kiliandaliwa pamoja na nyama ya ngamia aliyechinjwa jana, Umar (r.a) akasema: “Oh, huruma iliyoje 

kwa kiongozi kama mimi! Anakula kipande bora cha nyama na kuwapa masikini mifupa. Chukua na 
uwapelekee wale wenye mahitaji na kamwe usithubutu kufanya kitu kama hicho tena. Khalifa hula nya- 
ma mara moja tu kwa mwezi.” 


Alikuwa mwangalifu mno kuhusu mali za dola. Alikuwa makini zisitumike vibaya, bali zitumike 
kikamilifu kwa maslahi ya umma. Alikuwa akipata mshahara kutoka “Bayt al-Mal”, lakini alikuwa aki- 
tumia mshahara huo kuwasaidia wenye shida miongoni mwa Waislamu. Mara nyingi alishindwa hata 
kukidhi mahitaji yake mwenyewe na hivyo hulazimika kukopa. 

Umar (r.a) alikuwa mtu mwenye kuridhisha, mwenye subira na mnyenyekevu, ambaye alijitoa ki- 
kamilifu kwa ajili ya ibada na kuishi maisha ya kawaida kabisa. Hakuona shida kuvaa nguo zenye kiraka, 
kulala kwenye kitanda kisichokuwa na kitu, kulisha ngamia wa hazina na kuwatunza. 

Siku moja, ngamia mmoja kati ya ngamia hao aliokuwa akiwachunga alikimbia. Wakati akijaribu 
kumkamata, Ahnaf bin Qays alimuona na kumwambia kuwa ingekuwa bora akimwagiza mtu kwenda 
kumkamata ngamia huyo. Umar (r.a) akamjibu: “Kuna mtu bora zaidi yangu?” 

Umar alikuwa na nguvu imara ya kuhoji. Wakati wa zama za Mtume (s.a.w), Abu Bakr (r.a) na zama 
zake mwenyewe, maoni aliyoyatoa katika vipengele vingi vya maisha ni ushahidi bora wa hili. 

Umar (r.a) hakupenda uzushi katika mambo ya dini (bid’ah) na ushirikina, hivyo alichukua hatua za 
dharura kuyazuia. Katika zama za Mtume (s.a.w), watu walianza kuonesha mapenzi ya mti ambao tukio 
la Bayat al-Ridwan (Kiapo cha Ridwan) lilitokea katika eneo la Hudaybiya. Kwa hofu kwamba jambo hilo 
lingekuwa na madhara kwa imani ya tawhid (imani ya Mungu Mmoja), khalifa huyo aliamuru mti huo 
ukatwe. Siku moja alisimama mbele ya Hajar al-Aswad (Jiwe Jeusi la Makkah) na kusema kwa sauti: “Ni- 
natambua kuwa wewe ni jiwe tu na huwezi kudhuru wala kunufaisha. Lakini kwa kuwa nilimuona Mjumbe 
wa Allah akikugusa, nami ninafanya hivyo hivyo, na hilo linanitosha.” 

D. ZAMA ZA UTHMAN (R.A) (644 - 656) 

Kwa kuwa Uthman (r.a) alikuwa akijishughulisha na biashara, alikuwa mtu mwenye utajiri. Alikuwa 
mtu mwenye moyo laini, mnyoofu, mpole, na mtu aliyeheshimika sana na kila mtu. 

1. Uchaguzi wa Uthman (r.a) kuwa Khalifa: 

Hata baada ya kujeruhiwa kwa kisu, Umar (r.a) aliombwa kumchagua mtu atakayekuwa khalifa wa 
Waislamu, lakini hakumtaja mtu yeyote kwa jina kuchukua nafasi yake. Bali aliwataja watu sita wata- 
kaounda baraza na kutaka khalifa mpya achaguliwe kutoka miongoni mwa watu hao sita ndani ya siku 
tatu. Baraza hilo lililopendekezwa na Umar (r.a) lilikusanyika kwa ajili ya kumchagua khalifa mpya. 
Watu hao sita ni: Uthman, Ali, Talha, Zubair, Sad bin Waqqas na Abdurrahman bin Awf 



Abdulrahman bin Awf ndiye aliyekuwa mwenyekiti wa Baraza na Abdullah mwana wa Umar (r.a) 
alihudhuria kama mwangalizi. Wakati huo Talha alikuwa nje ya mji wa Madina, hivyo alikabidhi haki 
zake kwa Sad bin Abi Waqqas amuwakilishe katika Baraza. 


Teuzi za Uthman na Ali zilikuwa dhahiri. Mwenyekiti wa kamati, Abdulrahman bin Awf, aliku- 
tana na kila mmoja wao kwa nyakati tofauti. Wote wawili walikueleza kuwa wamekubali uteuzi. Kama 
mwenyekiti, Abdulrahman alitaka kujua fikra za raia, hivyo akazungumza na watu mitaani na kwenye 
masoko. Mwishoni, walipiga kura kumchagua Uthman. Wajumbe wote wa Baraza walimpa Uthman 
kiapo chao cha utii. Hivyo, ukhalifa wa Uthman uliodumu kwa miaka kumi na mbili ulianza. 

2. Funguzi Zilizofanywa Wakati wa Uthman: 

a. Ukamilishaji wa Ufunguzi wa Iran: 

Baada ya safari mbalimbali, vikosi vya jeshi vilivyokuwa chini ya uongozi wa Abdullah bin Amr na 
Sa’id bin As, vilielekea upande wa Khorasan na Tabaristan mwaka 650- 651. 

Ufunguzi wa Tabaristan ulikamilika na mtawala wa Kituruki wa eneo la Gurcan alilazimika ku- 
lipa kodi ya jizyah. Vikosi vilivyokuwa chini ya uongozi wa Ahban bin Qays viliifungua miji kadhaa 
ya upande wa mashariki ya Mto Oxus. Kwa ufunguzi huu pamoja na ufunguzi wa Turkestan, Dola ya 
Wasassani wa Kifursi iliangamizwa. Hivyo, Waislamu kutoka Arabia wakawa na ushawishi wa moja kwa 
moja kwenye ardhi za Waturuki. 

b. Ufunguzi katika Eneo la Caucasus: 

Muawiya, aliyekuwa gavana wa Syria, alituma kikosi kimoja kwenda kuifungua Azerbaijan na kikosi 
kingine kwenye kuyafungua maeneo yanayoizunguka Armenia (651 - 652). Baada ya kupita Caucasus, 
Waislamu walikabiliana na Waturuki wa Khazar. Wakati wa mzingiro wa Belencer, ambayo ni mmoja 
kati ya miji muhimu ya Waturuki wa Khazar, mapambano yalitokea. Waislamu hawakuweza kulidhibiti 
eneo la Caucasus ya Kaskazini, lakini walifanikiwa kulifungua eneo la Kusini. Kwa upande mwingine, 
majeshi ya Kiislamu yakielekea mashariki mwa eneo la Anatolia, waliweza kuwashinda Wageorgia. 

c. Ufunguzi katika Eneo la Afrika Kaskazini: 

Baada ya kumpumzisha Amr bin As kwenye majukumu yake ya ugavana wa Misri, Uthman (r.a) 
alimteuwa Abdullah bin Sa’d bin Abi Sarh kuchukua nafasi ya ugavana wa Misri. Wakati wa ufunguzi wa 
Makkah, baadhi ya watu waliwatendea jinai Waisalamu na kuwatendea madhila mengi. Hivyo, Mtume 
(s.a.w) alichukulia kuuwawa kwao kuwa ni halali. Ibn Abi Sarh alikuwa miongoni mwa watu hao lakini 
alisamehewa kutokana na uombezi wa Uthman ambaye alikuwa nduguye kwa kunyonya. Baada ya ku- 
teuliwa kuwa gavana wa Misri, Abdullah alielekea Afrika Kaskazini kwa ruhusa ya khalifa na kumuom- 
ba amtumie nguvu zaidi. Hapo khalifa akatuma jeshi lililowajumuisha maswahaba kama vile Abdullah 
bin Abbas, Abdullah bin Zubair, Abdullah bin Umar na Abdullah bin Amr kwenda kumsaidia Abdullah 
bin Sa’d. Jeshi hilo chini ya uongozi wa Abdullah lilienda kuifungua Afrika Kaskazini (26/647). 

Baada ya ufunguzi huo kukamilika, Abdullah bin Nafi bin Abdi Qays aliteuliwa kuwa gavana wa 
Afrika Kaskazini. Waislamu walifika Tripoli kupitia jangwa la Libya. Uqba bin Nafi aliongozana na jeshi 
hilo akiwa na askari waliokuwa chini ya uongozi wake. Gavana wa Tripoli, Gregerius, alikuwa amejitaya- 
risha akiwa na jeshi la askari wapatao 120,000. Makabiliano makali yalitokea. Waislamu hawakuweza 
kupata habari yoyote ya kilichokuwa kikiendelea kwenye medani ya vita vilivyodumu kwa muda mrefu. 
Hivyo, khalifa alimtuma Abdullah bin Zubair kwenda na kikosi cha jeshi kwa ajili ya kuwasaidia. Baada 
ya Gregerius kuona vikosi hivyo vipya alikata tamaa. Siku moja Abdullah alifanya shambulizi la ghafla 
dhidi ya maadui akiwa na vikosi vyake vipya. Jeshi la Waislamu liliwasambaratisha wanajeshi wa Wa- 
bizanti. Gregerius akaua. Mwishoni mwa mapambano Waislamu walipata ngawira nyingi za vita. Mi- 
lango ya Afrika ilifunguliwa kwa jeshi la Kiislamu. Jeshi hilo liliweza kufika mpaka Marrakesh chini ya 
uongozi wa Abi Sarh. Hivyo, utawala wa Wabizanti katika eneo la Afrika Kaskazini ulihitimishwa. Jeshi 
la Kiislamu liliifungua Nuba wakati wa uongozi wa Uthman. Lilifika mpaka kwenye maeneo ya Sudan, 
Dongola na kusaini makubaliano na Dola ya Makara. 

d. Vita vya Kwanza vya Waislamu Baharini na Ufunguzi katika Bahari ya Mediterania: 

Muawiya, ambaye alikuwa Gavana wa Syria na Jordan, alifanya maandalizi kwa ajili ya kuifungua 
Gyprus. Jeshi la baharini liliandaliwa kwa ajili ya lengo hilo. Watu wengi walijiunga katika safari hii ya 
Cyprus. Katika mwaka wa 28 wa Hijra, Muawiya alituma jeshi la baharini kwenda Cyprus likiwa na meli 
zilizoongozwa na Abdullah bin Qays. Baadhi ya Maswahaba kama vile Abu Dhar, Abu Darda, Ubada 
bin Samir al-Ansari walikuwa katika jeshi hilo. Gavana wa Misri, Abdullah bin Sa’d, alielekea Cyprus 
akitokea Misri. Vikosi vya Misri na Damascus vilivyoungana huko Cyprus vilishapata ushindi wa vita 
hivyo vya baharini. Waislamu walipata ngawira na mateka wengi. Wacyprus walilazimika kuingia katika 
makubaliano ya amani kwa sharti la kutoa dhahabu elfu saba (28/649). 

Kuangamizwa kwa jeshi la wanamaji la Dola ya Wabizanti wakati wa ufunguzi wa Cyprus ku- 
liwawezesha Waislamu kwenda katika safari nyingine ya kivita katika visiwa vya bahari ya Mediterania. 
Baadhi ya vikosi vilielekea kwenye visiwa vya Sicily, Crete na Rhodes. Aidha, Muawiya alituma jeshi la 
wanamaji mpaka kwenye medani za Istanbul. Hivyo, nusu ya kwanza ya ukhalifa wa Uthman ilitumika 
katika funguzi mbalimbali kwa ajili ya Uislamu. 

3. Ukhalifa wa Uthman na Huduma Zake kwa Qur’an Tukufu: 



Wakati wa kipindi cha miaka sita ya mwanzo ya ukhalifa wa Uthman (r.a), mipaka ya Dola ya Kiis- 
lamu ilipanuka kutoka Hispania mpaka Transoxiana. Watu wengine tofauti na Waarabu kutoka mataifa 
na dini mbalimbali waliingia katika jamii ya Kiislamu. Kwa kawaida, ukuaji huu ulileta mambo mengi 
na hatua mpya zilihitajika kufuatwa ili kuyashughulikia. 

Juhudi mbalimbali zilifanyika kuhusu ugawaji wa ardhi mpya za Dola, ugawaji wa ngawira, mika- 
kati mipya ilitaamaliwa katika funguzi, muundo wa utawala na maswala ya kidini. 

Kwa kuwa haiwezekani kumridhisha kila mtu katika huduma zote zilizotolewa, yaliibuka baadhi ya 
makundi ya upinzani. 

Huduma kubwa na muhimu kabisa iliyofanywa na Uthman (r.a) ni kurudufu Qur’an Tukufu. Qur’an 
ilianza kuandikwa kwa lahaja ya Kiquraysh kwa amari yake. Ubay bin Qa’b alisoma huku Zaid bin 
Thabit akiandika. Hivyo, nakala sita zilirudufiwa katika kipindi kifupi (651). Nakala moja ilipelekwa 
Makka, nyingine zikapelekwa Basra, Kufa, Damascus na Misri. Nakala ya sita ilibaki mjini Madina. 



Huduma muhimu kahisa iliyofanywa na Uthman (r.a) ni kunakili Qu’an Tukufu. 
Nakala sita zilitumwa Makka, Basra, Kufa, Damascus na Misri. Nakala moja 

ilihaki mjini Madina. 



4. Mgawanyiko wa Kwanza Na migogoro ya Ndani haina ya Waislamu: 

Harakati za ufunguzi katika miaka sita ya mwanzo ya ukhalifa wa Uthman (r.a) zilitengeneza 
muundo mpana na wenye kunyumbulika katika jamii ya Kiislamu. Ustawi uliongezeka, huku usalama 
wa ndani, amani na utulivu vikipatikana. 

Kwa sababu ya Uislamu, Waarabu walihama kutoka kwenye uwelewa wa dola kwa msingi wa ukabi- 
li na kuielewa na kuistawisha dola kwa kiwango na msingi wa maarifa. Funguzi mbalimbali zilizofanywa 
kwa ajili ya Uislamu zilikuwa na mchango mkubwa katika mabadiliko ya uwelewa huu wa dola. Kwa 
sababu, baada ya funguzi za ardhi mpya, Waislamu walikutana na jamii mpya mbalimbali na kuanza 
kuzoea tamaduni zao, na hivyo ikawa rahisi kwao kuzishinda dhana mbaya za ukabila. 

Hata hivyo, Waarabu hawakuachana moja kwa moja na mila zao za kikabila ambazo zilikuwa 
zimekita mizizi katika jamii yao kwa karne nyingi. Tunaweza kusema kwamba waliielewa misingi ju- 
muishi ya Uislamu kwa mtazamo wa tamaduni zao za kikabila. Mawimbi ya harakati za ufunguzi yali- 
posimama, makundi mbalimbali ya Waarabu yalizifikiria juhudi za ndani, za kiutawala, za kijamii na 
kiuchumi na kuyatathmini mafanikio yake kwa mtazamo wa hali ya wakati huo badala ya mustakbali wa 
umma wa Kiislamu. Kadhia ya wazi kabisa ya hili ni pale ilipodaiwa kuwa Uthman (r.a) aliwateua jamaa 
zake kwenye nafasi mbalimbali za dola. 

Wakati za ukhalifa wa Umar (r.a), tabia za zamani za Waarabu kama vile ushindani, hofu isiyokuwa 
na msingi, muamala na kutowaamini wale ambao sio ndugu zao wa damu hazikujidhihirisha au kuwa 
na taathira kwa sababu ya udhibiti na ukali wa Umar (r.a). Uthman (r.a) alikuwa msomi na mwenye ta- 
bia za upole, hakuwa mkali kama Umar (r.a). Alipowateua ndugu zake kwenye baadhi ya nafasi za dola, 
aliamini usafi wao wa moyo. Hata hivyo, wengine hawakuwa na mtazamo kama wake. Wale aliowateua 
wakageuka kuwa kizuizi mbele yake. Kwa mfano, Marwan bin Hakam aliyeteuliwa kuwa mwaandishi 
alitoa maagizo kwa jina la Uthman (r.a) ambayo yalichochea ghasia katika jamii. 

Baadaye upinzani mkubwa ulijistawi dhidi ya khalifa. Japokuwa baadhi ya ukosoaji wa watu 
ulikuwa wa kawaida au wa kati kwa kati, baadhi ya watu hawakusita kufanya uhasama na kuvuka mi- 
paka. Migogoro ya ndani ilianza kuongezeka. Hata yale mambo yaliyofanywa na Uthman (r.a) ambayo 
kwa mazingira ya kawaida yangekubaliwa na kila mtu kuwa ni sahihi na mazuri yalitazamwa katika 
mazingira hayo. 

Wakati hatua ya Uthman (r.a) kuwateua watu kutoka Bani Umayya kwenye baadhi ya nyadhifa na 
kujiongezea mamlaka na mali kuliimarisha nafasi ya Maquraysh, tabia ya Maquraysh kujiona kuwa wao 
ni bora kuliko makabila na jamii nyingine kulipelekea kuibuka kwa upinzani wa umma. 

Hatua mbaya ya matukio hayo ni kwamba maoni ya wale waliokuwa wakipinga au waliokuwa 
mamlakani wakati huo kuhusu khalifa yalikuwa ya vurugu. Katikati ya mazingira hayo ya vurugu, sifa 
zisizokuwa muafaka juu ya dhana za “utume” na “utakatifu” zilisemwa kumkusudia Ali. Mtu mmoja 
aitwaye Abdullah bin Saba aliyeibua suala la “mrithi” lililotajwa katika Taurat na kulifanya kuwa ajenda 
katika jamii alileta wazo kwamba “Ali ni mrithi wa Mtume Muhammad (s.a.w)” Hata hivyo, wazo hilo 
ambalo halikuthibitishwa na Ali (r.a) lilikusudia kuvuruga muundo wa kiutawala kutoka kwenye dhana 
ya ukhalifa kwa msingi wa uchaguzi na kufungua mlango wa mfumo mwingine kwa misingi ya ukabila. 

5. Kifo cha Uthman (r.a): 

Matukio dhidi ya Khalifa yalifikia kiwango cha juu kabisa. Watu mashuhuri kama vila Talha na 
Zubayr ambao walikuwa wakipinga kwa wastani mpaka wakati huo waliachana na upinzani. Kwa kuona 
hali mbaya ilivyo, Ali (r.a) alijaribu kutuliza hali, lakini akapatwa na khofu baada ya waasi kutoka Kufa 
kuanza kusababisha ghasia miongoni mwa watu na baadhi ya watu walikaribia kuasi. Aliwateua watoto 
zake, Hasan na Hussein, pamoja na watoto wa baadhi ya watu mashuhuri katika jamii kwenda kuweka 
ulinzi karibu na nyumba ya Uthman. Mashujaa hawa walipewa jukumu la kumlinda khalifa. Hata hivyo, 
waasi waliweza kuingia nyumbani kwa khalifa kupitia nyuma bila walinzi kuwaona. 

Waasi hao walipoingia nyumbani kwa Uthman (r.a), alikuwa akisoma Qur’an Tukufu. Watu hao 
waovu walimuua Khalifa na kukimbia. Baada ya kifo cha Uthman (r.a) migogoro mingi ya kifikra ilianza 
kuibuka katika historia ya Uislamu na imeendelea mpaka leo. Watu wengi kutoka katika vizazi vilivyo- 
fuata waliyatilia maanani matukio hayo na tafsiri zake za baadaye kuliko Qur’an na Sunnah na kuya- 
fanya kuwa msingi wa mitazamo yao. Hivyo, walitengeneza uelewa ambao ulikuwa mbali na misingi 
mikuu ya Uislamu. 

6. Shakhsia na Haiba ya Uthman (r.a): 

Uthman (r.a) alikuwa mtu mwenye mtazamo wa mbali, muungwana, mpole, mwenye huruma 
na mnyoofu. Kwa sababu ya unyoofu wake alikuwa na darja maalum mbele ya Mtume Muhammad 
(s.a.w). Abu Bakr na Umar (r.a) walipokuja kumtembelea Mtume (s.a.w), alikuwa akiwakaribisha hali 
akiwa ametulia. Lakini, anapokuja Uthman (r.a) alikuwa akijitayarisha na kumkaribisha kwa namna ya 
heshima zaidi. Alipoulizwa kuhusu hilo, akasema: “Haitakuwa sahihi kwangu kutomstahi mtu ambaye 
hata malaika wanamstahi”. 

Uthman (r.a) alikuwa mtu mwema na mkarimu sana. Baadhi ya mifano ya ukarimu wake imetajwa 
katika surah inayohusu maisha yake. Kwa mujibu wa vyanzo vya kihistoria, baada ya kuingia katika 

Uislamu, alianza kumuacha huru mtumwa mmoja kila Ijumaa. Anapokosa fursa ya kufanya hivyo kwa 
sababu yoyote, alikuwa akiwaacha huru watumwa wawili Ijumaa inayofuata. Ukame ulipotokea mjini 
Madina wakati wa Abu Bakr (r.a), alileta ngano na chakula kilichobebwa na ngamia elfu kutoka Damas- 
cus na kuvigawa bure kwa watu wa Madina hata kama wafanyabiashara walimtaka awauzie bidhaa hiyo. 

Uthman (r.a) alikuwa mmoja wa “Ashara Mubashara”, yaani maswahaba kumi waliobashiriwa pepo 
na Mtukufu Mtume (s.a.w) alipokuwa hai. 

Uthman (r.a) aliihifadhi Qur’an yote moyoni mwake. Imeelezwa katika vyanzo mbalimbali kuwa 
wakati fulani alikuwa akiisoma Qur’an yote katika swala zake. Alikuwa mtu msomi. Vyanzo mbalimbali 
zinasema kuwa ni miongoni mwa watu wachache wa Makka waliokuwa wakijua kusoma na kuandika. 
Alikuwa na nafasi muhimu miongoni mwa waandishi wa Mtukufu Mtume (s.a.w). Nafasi hiyo ilimpatia 
fursa ya kuandika barua na mikataba ambayo Mtume (s.a.w) aliiandaa kwa ajili ya nchi na makabila ya 
jirani. Kwa mujibu wa vyanzo vya kihistoria, pia alikuwa msiri wa Mtume (s.a.w). Pia alifanya kazi kama 
mmoja wa waandishi wa Abu Bakr (r.a). Alipokea hadith 146 kutoka kwa Mtume (s.a.w) na alizijua 
vizuri taratibu zote za Hijja. 


E. ZAMA ZA ALI (R.A) (656-661): 

1. Kuchaguliwa kuwa Khalifa: 

Kifo cha Uthman (r.a) kiliungiza umma wa Kiislamu katika migogoro mikubwa ya ndani iliyosaba- 
bishwa na waasi na kuendelea hata baada ya kuuawa kwa khalifa huyo. Waasi waliosababisha kifo cha 
khalifa walikuwa na mapendeleo mbalimbali kuhusu nani atakayechukua nafasi ya ukhalifa. Talha na 
Zubayr walikataa pendekezo lao. Hatimaye, waliwakusanya watu wa Madina na kuwataka wamchague 
Ali (r.a) kuwa khalifa na kumpa kiapo cha utii mapema iwezekanavyo. Kutokana na hilo, kila mtu alim- 
chagua Ali (r.a) kuwa khalifa na kumpa kiapo cha utii. Lakini watu wa Madina walimpa Ali (r.a) kiapo 
cha utii chenye masharti mwaka 35/656. Jambo la kwanza walimtaka Khalifa awakamate waliomuua 
Uthman (r.a) na kuwaadhibu. 

2. Matukio Mbalimbali katika Zama za Ali (r.a): 

Ali (r.a) alikuwa miongoni mwa maswahaba wakubwa walioutumikia Uislamu katika kipindi cha 
Mtukufu Mtume (s.a.w) na makhalifa wengine watatu. Aliheshimiwa na kupendwa na Waislamu kwa 
elimu na ushujaa wake. Katika kipindi cha ukhalifa wake kilichodumu kwa miaka mitano na nusu, ali- 
fanya juhudi kubwa kukabiliana na ghasia za ndani na nje kwa moyo na roho. Kwa sababu ya migogoro 
iliyotokea wakati wa ukhalifa wake, mipaka ya Dola ya Kiislamu haikuweza kupanuka. 

a. Vita vya Ngamia: 

Watu walikuwa wakimshinikiza Ali (r.a) kuwatafuta waliomuua Uthman (r.a) na kuwaadhibu ma- 
pema iwezekanavyo. Aidha, waasi bado walikuwa na udhibiti wa Madina. Ali (r.a) alitaka mambo yatu- 
lie, waasi waondoke Madina na kuhakikisha kuwa ukhalifa wake unatambuliwa katika mikoa mingine. 
Kwa sababu hizo, alilazimika kusubiri kidogo. Hata hivyo, wafitinishaji hawakuacha kusababisha mgo- 
goro katika jamii na waliwalenga baadhi ya Maswahaba. Madina ilikuwa kwenye hatihati ya mapinduzi 
na ghasia miongoni mwa watu zilikuwa zikiongezeka kidogokidogo. Kutokana na hila za siri za wanafiki, 
vita vilivyotokea katika eneo la Basra kati ya khalifa wa nne, kamanda wa waumini Ali (r.a) na Aisha (r.a) 
mwaka 36/656 ni miongoni mwa misiba mikubwa yenye kuumiza katika historia ya Uislamu. 

Baada ya kuuawa kwa khalifa wa tatu Uthman (r.a), migogoro iliendelea kwa siku kadhaa. Waasi 
waliomuua Uthman (r.a) walikuwa wameidhibiti jamii. Walitaka kumteua khalifa mpya mapema iweze- 
kanavyo. Lakini kila waliyemtaka awe khalifa mpya aliwakatalia. Ali (r.a) naye aliwakatalia walipomuen- 
dea. Walishtuka na hawakujua la kufanya. Walijua kwamba wakiondoka bila kiongozi wa dola kuteu- 
liwa, migogoro inaweza kulipuka zaidi ya awali. Hivyo, waliwakusanya watu wa Madina na kuwaambia 
wamchague khalifa vinginevyo watamuua Ali, Talha, Zubayr na watu wengine. Waliwapa siku moja 
kulifikiria. Hapo, watu wa Madina walienda kwa Ali (r.a) na kumwambia kuwa wanataka kumpa kiapo 
chao cha utii. Japokuwa Ali (r.a) hakutaka kukubali pendekezo hili la Ansar na Muhajirina, alilazimika 
kulikubali baada ya msisitizo walioutoa. Matokeo yake, Ali (r.a) alipewa kiapo cha utii, waasi wakawa- 
peleka Talha na Zubayr na kuwaambia nao watoe kiapo cha utii kwa Ali (r.a). Na hivyo, Ali (r.a) alipewa 
kiapo cha utii (565) siku ya Jumatatu 21, Dhulhijja katika mwaka wa thelathini na tano wa Hijrah. 

Kitu cha kwanza kilichopangwa kufanywa baada ya Ali (r.a) kupewa kiapo cha utii ni kuwatafuta 
waliomuua Uthman (r.a) na kuwaadhibu. Uchunguzi ulianza mara moja ili kuwakamata wahalifu, lakini 
kwa sababu wauaji hawakutambuliwa hasa, uhalifu wao haukuweza kuthibitika kwa mujibu wa misingi 
ya sheria ya Kiislamu. Hiyo ndiyo sababu kwamba hakuna hatua iliyochukuliwa kuhusu hali hiyo. Talha 
na Zubair walimtembelea Ali (r.a) na kumtaka awakamate wauaji. Japokuwa Ali (r.a) aliwafafanulia ku- 
husu hali halisi, hakuna aliyeshawishika. Hali ilikuwa yenye kutatanisha sana. Wakati huohuo Numan 
bin Bashir alichukua kanzu aliyoivaa Uthman (r.a) alipouawa na vidole vya mkewe Naila vilivyokatwa 
akavipeleka Damascus. Muawiya alichukua kanzu hiyo iliyotapakaa damu na vidole hivyo vilivyokatwa 
akavionesha kwa watu na kuvitundika msikitini ili kuwachochea watu. Kwa upande mwingine, wale 
waliosababisha mauaji ya Uthman (r.a) bado walikuwa Madina. Walitakiwa kutolewa mjini mapema 
iwezekanavyo. 

Changamoto zilizomkabili Ali (r.a) zilikuwa kubwa sana. Sehemu kubwa ya waasi waliokuwa Ma- 
dina walifuata kundi la Sabaiyya. AbduIIah bin Saba, kiongozi wa kundi hili la uadui dhidi ya Uislamu, 
alikuwa Myahudi aliyesilimu kwa lengo la kuuvuruga Uislamu akiwa ndani ya safu za Waislamu. Lengo 
lake lilikuwa kuharibu mafundisho safi ya Uislamu yanayothibitisha moyo na akili, kuwagawa Waislamu 
katika makundi mbalimbali na kuwapelekea kwenye mgogoro na mapigano ya wao kwa wao. Macha- 
fuko katika zama za Uthman (r.a) yalitoa nafasi nzuri kwa uharibifu wa waovu hawa. Wafuasi wa Ibn 

Saba hawakuipenda mipango ya Ali (r.a) ya kuwatawanya waasi, hivyo hawakutii amri zake na Waarabu 
wengine waliungana nao. 

Vuguvugu lilianza katika mazingira yale ya fujo, likaongeza matatizo na kufanya hali ya mfadhaiko 
kufikia kiwango cha juu kabisa. Bibi Aisha (r.a) alikuwa amesafiri kutoka Madina kwenda Makka kwa 
ajili ya ihada ya Hijja na akiwa njiani kurudi Madina alisikia kwamha Uthman (r.a) ameuawa. Hivyo, 
akarudi Makka badala ya kwenda Madina. Kwa sababu fujo na ghasia zilizosababishwa na msiba huo 
zilikuwa zikiendelea. Watu wa Makka walipomuuliza bibi Aisha (r.a) kuhusu hali ya mambo, aliwaeleza 
kuwa Uthman (r.a) alikuwa ameuawa na wafitinishaji na waovu walikuwa kila mahala mjini Madina; 
damu ya Uthman (r.a) haitakiwi kupotea bure, wauaji wanatakiwa kuadhibiwa mara moja na sharia za 
Uislamu na kisasi vinatakiwa kutekelezwa. 

Talha na Zubair walifika Makka na kumwelezea bibi Aisha (r.a) kuhusu hali ya mji wa Madina. Ma- 
tukio haya yaliimarisha mawazo na imani yake. Aliwakusanya watu na kuwaunganisha ili kulipa kisasi 
cha Uthman (r.a). 

Ali (r.a) aliposikia kuhusu maandalizi ya wapinzani wake mjini Makka, alitaka kuwa na udhibiti 
wa Uraq, ili kuwazuia wapinzani wake wasiwe na udhibiti wa hazina, na awasili Iraq kabla yao. Ansar 
hawakuona kuwa ni sahihi kwa Ali (r.a) kuondoka Madina. Ali (r.a) alikuwa na wasiwasi juu ya kuzuka 
kwa matatizo mapya iwapo wapinzani wataingia Iraq kabla yake. Aliwaambia Ansar kuwa ingekuwa 
bora akiwa huko kwa muda kwa kuwa hazina ilikuwa imejaa na Iraq ilikuwa na idadi kubwa ya watu. 

Baada ya hapo, Ali (r.a) alifunga safari. Alipofika eneo liitwalo Zukar, alitambua kuwa Talha na Zu- 
hair walikuwa wakikaribia Basra na kabila la Banu Sad karibu wote walikuwa wameungana nao. Akiwa 
Zukar, Ali (r.a) alimtuma mwanaye Hasan (r.a) kwenda Kufa pamoja na Ammar bin Yasir (r.a). Hasan 
alipofika Kufa, gavana Abu Musa al-Ash’ari alimkaribisha vizuri. Hasan alipanda juu ya minhar msiki- 
tini na kutetea kadhia ya Ali (r.a) na kwamha Talha na Zubair walitoa kiapo cha utii kwa Ali (r.a). Mwi- 
shoni mwa hotuba yake alitangaza kuwa angeenda Basra na wale wanaotaka kuungana naye wanaweza 
kufanya hivyo. Hasan alirejea akiwa na jeshi la watu elfu tisa walioungana naye. Wakati wa matukio na 
safari hizi, mazungumzo na mapigano makubwa vilitokea. 

Ali (r.a) aliondoka Zukar kuelekea Basra baada ya kuliongezea nguvu jeshi lake. Alimuita Al-Ka’ka’ 
hin Amr amhaye alikuwa askari katika jeshi lake na kumtuma kwenda Basra. Alimnasihi kutafuta sulu- 
hisho litakalozuia mapambano na mapigano kati ya pande hizo mbili yasitokee. Al-Ka’ka’ bin Amr ali- 
zungumza na bibi Aisha (r.a), Talha na Zubayr na kuwashawishi wasivunje umoja wa jamii ya Kiislamu. 
Bihi Aisha (r.a), Talha na Zubayr (r.a) walikubali mapendekezo ya Al-Ka’ka’ na kusema kuwa iwapo Ali 
(r.a) anaunga mkono wazo hili, basi yataisha kwa amani. Ali (r.a) alifurahishwa mno na mafanikio ya 
Al-Ka’ka’. Wakati huohuo watu wa Basra walikutana na watu wa Kufa na wazo la amani na ukomeshaji 
wa fujo lilianza kuungwa mkono na kila mtu. 

Siku iliyofuata, Ali (r.a) aliondoka na kulitembelea kabila la Bani Abdulqays. Kabila hilo pia li- 
liungana naye. Kutoka hapo alielekea Zawiyah na kisha Basra. Kila mtu aliona kuwa amani ni hali ya 
kawaida. Hivyo, kuwasili kwa Ali (r.a) Basra kulihesabiwa kama hatua kuelekea kwenye ufanikishaji wa 
amani na kila mtu alienda kulala akiwa na faraja. Wakati watu wote wakiwa wamelala, Ibn Saba na wa- 
fuasi wake waliwashambulia wafuasi wa bibi Aisha (r.a). Kila upande ulidhani kuwa umeshambuliwa na 
upande wa pili. Ali (r.a) aliwatuma maofisa kwenda kila upande. Alitaka kujua kilichokuwa kimetokea. 
Wakati huohuo, Qa’b bin Sur alimuamsha bihi Aisha (r.a). Alipanda ngamia wake na kuelekea eneo 
ambalo mapigano yalianza. Ali (r.a) alikuwa akiuepusha upande wake usiingie katika mapigano, na bibi 
Aisha (r.a) alikuwa akijaribu kuwatuliza wafuasi wake, lakini alikuwa amechelewa. Wakati mapigano 
makali yakiendelea Ali (r.a) alikuja kwenye medani ya vita akiwa juu ya farasi wake. Alimuita Zubayr na 


28 




Zama za Makhalifa Wanne Walioongoka 


SURA YA 

I 


kumkumbusha kuwa siku moja Mtume (s.a.w) aliwahi kusema: “Siku moja kutakuwa na mzozo kati ya 
Ali na Zubayr na wa mwisho hatokuwa katika haki (katika mzozo huo)”. Hapo Zubayr akaondoka, na 
Talha naye akataka kuondoka kwenye medani ya mapambano. Alipokuwa akiondoka, alipigwa mshale 
wenye sumu ambao ulisababisha kifo chake. 

Hivyo, bibi Aisha (r.a) na kundi la watu waliomzunguka ndio waliobaki huko. Mapigano makali 
yalikuwa yakiendelea. Wanafiki waliosababisha umwagaji damu wote huu walimlenga hasa bibi Aisha 
mwenyewe. Walitaka kumfikia Aisha (r.a) ili waweze kumkamata na kumtusi. Kwa kutambua lengo la 
Sabaiya, watoto wa Dabbagh walimlinda bibi Aisha (r.a) kwa ujasiri mkubwa. Makabila ya Bakr bin 
Wail, Azd na watoto wa Dabbagh walikuwa wakimuunga mkono bibi Aisha (r.a) na ujasiri waliouonesha 
katika kumlinda ulimshangaza na kumstaajabisha kila mtu. Pindi mmoja wa wanaomlinda ngamia wa 
bibi Aisha (r.a) anapouawa, mtu mwingine alikuwa akichukua nafasi yake na kupambana na ushujaa na 
kujitoa kwa moyo. Idadi ya wale waliouawa katika kumlinda bibi Aisha (r.a) ilifikia sabini. 

Ili kukomesha mapigano haya, mtu mmoja alimuangusha bibi Aisha (r.a) kwa kumshambulia nga- 
mia wake kutokea upande wa nyuma. Hapo, Muhammad, mtoto wa Abu Bakr (r.a), alikimbia kutoka 
upande wa Ali (r.a) na kusaidia kumlinda bibi Aisha (r.a). Naye Ali (r.a) alielekea kwa Aisha na kutaka 
kujua hali yake na akamrejesha Madina pamoja na kaka yake Muhammad bin Abu Bakr (r.a) baada ya 
kuwa amepumzika kwa siku kadhaa. Takribani wanawake 40 kutoka familia maarufu za Basra walimsin- 
dikiza bibi Aisha (r.a). Wakati akiondoka Basra, hibi Aisha (r.a) alieleza kuwa mapambano yaliyotokea 
kati yake na Ali (r.a) yalitokana na kutoelewana. Naye Ali (r.a) alieleza kuwa ni lazima kuonesha heshima 
kubwa kwa mke wa Mtukufu Mtume (s.a.w). Mwaka 36 Hijria, bibi Aisha (r.a) alielekea Madina katika 
mwezi wa Rajab. 

Mwishowe, mnamo Desemba 4,656, Ali (r.a) alilimaliza tatizo hilo. Baada ya tukio hilo, alihamisha 
makao ya ukhalifa na kuyapeleka Kufa, akaishi huko mpaka alipofariki dunia. 

b. Mapambano dhidi ya Muawiyah: 

Muawiyah, mkuu wa ukoo wa Umayyah, alikuwa na nafasi kubwa huko Syria na maeneo ya jirani. 
Hakuukubali ukhalifa wa Ali (r.a) na zaidi ya hayo alikuwa na mtazamo kwamba yeye ndiye anayetakiwa 
kufanya kisasi dhidi ya wauaji wa Uthman (r.a). 

Kwa kutaka kujaribu nafasi yake dhidi ya Ali (r.a), Muawiyah aliwaonesha watu kanzu ya Uthman 
(r.a) na kuwataka wamuunge mkono. Baada ya muda mfupi alianza kujiona kuwa ana nguvu za kutosha 
kupambana na Ali (r.a). 

Waislamu wenye busara walikuwa na maoni kwamba mwenendo huo wa Muawiyah ulifufua uhasa- 
ma wa kale kati ya Bani Umayya na Bani Hashim. Haikuwa kwa ajili ya Uislamu, bali iliegemea kwenye 
ushindani wa koo. Hata hivyo, hawakuweza kufanya lolote kulizuia. 

Muawiyah alielekea upande wa mashariki akiwa na jeshi lake. Kwa kuijua nia ya Muawiyah, Ali (r.a) 
naye alielekea upande wa kaskazini katika msimu wa machipuo ya mwaka 657 Miladiya. 

c. Vita vya Siffin na Tukio la Msuluhishi (657): 

Ni vita vilivyopiganwa kati ya Khalifa wa nne, Ali (r.a) na gavana wa Syria, Muawiyah bin Abi 
Sufyan aliyemuasi katika eneo liitwalo Siffin lililopo mashariki mwa Rakka jirani na kingo za mto Furati. 

Baada ya Ali (r.a) kulishinda kundi la wapinzani wake katika Vita vya Ngamia, Muawiyah aliyekuwa 
akitawala Syria na wafuasi wake ndio wapinzani pekee waliokuwa wamebaki dhidi ya ukhalifa wa Ali 
(r.a). Wale walioasi dhidi ya Ali (r.a) walidai kuwa lengo lao ni kufanya kisasi dhidi ya kifo cha Uthman 
(r.a). Kwa upande mwingine walikuwa wakimtuhumu Ali (r.a) kuwa anawalinda wauaji wa Uthman (r.a) 
badala ya kuwaadhibu. Ali (r.a) alikuwa ameahidi kuwa atawaadhibu wauaji hao baada ya kutuliza hali 
ya mzozo na uharibifu katika jamii. Baada ya Vita vya Ngamia, Ali (r.a) alielekea upande wa Kufa. Alim- 
tuma Jarir bin Abdullah al-Bajali kwenda kwa Muawiya na kumtaarifu kuwa Mujahirina na Ansar wa- 
limpatia kiapo cha utii, na kumtaka naye atoe kiapo cha utii kama walivyofanya Muhajirina na Ansar na 
amtaarifu kuhusu hilo. Muawiyah aliishughulisha akili ya Jarir bin Abdullah aliyekuwa amekuja kama 
mjumbe na kuamua kutaka ushauri wa Amr bin As. Amr akamwambia kuwa aweke mkazo kwenye suala 
la kisasi cha Uthman alilomtaka Ali (r.a) alitekeleze, na aende kumkabili Ali (r.a) akiwa na jeshi kutoka 
Syria mpaka pale atakapowaadhibu wauaji mara moja. Jarir bin Abdullah alirejea na kumtaarifu Ali (r.a) 
kuhusu hali ilivyo. 

Kwa upande mwingine, kanzu ya Uthman (r.a) iliyojaa damu na vidole vya mkewe Naila vilivyo- 
tolewa Madina mpaka Damascus vilitundikwa na Muawiyah kwenye mimbari msikitini. Askari wa- 
likusanyika hapo na kulia. Wale waliokusanyika walikula kiapo kuwa hawatalala katika vitanda vyao au 
kukoga mpaka watakapolipa kisasi cha Uthman (r.a). Muawiyah aliwapa mishahara mikubwa na viinua 
mgongo askari wa jeshi la Syria. Hivyo, alihamasisha na kulichochea jeshi na kufunga safari kutoka 
Damascus akiwa na jeshi la watu 85,000. Kwa upande mwingine, Ali (r.a) alielekea upande wa Sifiin 
kutoka Kufa akiwa na jeshi la watu 90,000. Muawiyah aliweka kambi ya jeshi lake kwenye ukanda wa 
mto Furati. Ali (r.a) na askari wake walikaa usiku wa kwanza bila maji kwa sababu jeshi la Muawiyah 
lilikuwa limeweka kambi kati ya eneo la kami ya jeshi la Ali na mto huo. Hata hivyo, vikosi vya Damas- 
cus viliondolewa kwenye kingo za mto kwa shambulizi. Muawiyah ambaye jeshi lake liliachwa bila maji 
alituma wajumbe kwa Ali (r.a) na kumuomba idhini ya kuchukua maji kutoka mtoni. Ali (r.a) hakuwa- 
zuia kuchukua maji. Aidha, Ali (r.a) alituma wajumbe kwenda kwa Muawiyah, akimlingania kuungana 
na umoja na mshikamano wa umma wa Kiislamu na akajaribu kumzuia asifanye ghasia. Hata hivyo, 
hakupata jibu madhubuti. Baada ya makabiliano madogo kati ya pande mbili, usitishaji wa mapigano 
ulitangazwa mpaka mwishoni mwa mwezi wa Muharram mwaka 37 Hijriya na pande zote mbili zilianza 
kutumiana wajumbe. Hata hivyo, juhudi za wajumbe hawa hazikufanikisha upatikanaji wa makubaliano 
ya amani kati ya makundi hayo mawili. 

Siku ya kwanza ya mwezi wa Safar, vita vilianza tena. Makamanda kutoka pande mbili walipambana 
katika siku saba za mwanzo. Baadaye, Ali (r.a) aliliamuru jeshi lake kufanya shambulizi kubwa la jumla. 
Vita vikali viliendelea kwa siku nyingine kadhaa na kwa nguvu kubwa. Kutokana na kuhuzunishwa na 
kifo cha Ammar ibn Yasir, Ali (r.a) aliratibu shambulizi kubwa na jeshi la Damascus lilikuwa katika hati- 
hati ya mtawanyiko. Hata hivyo, vita vilikaribia kufikia tamati, Amr ibn As akawaambia askari wa Syria: 
“Yeyote mwenye msahafu autundike kwenye ncha ya mkuki wake na auinue juu”. Askari waliotekeleza 
agizo hili waliuletea wito upande wa pili kwa kusema: “Basi kitabu cha Allah kiwe msuluhishi kati yetu”. 
Ni ujanja uliotumiwa na Amr bin As na kugeuka kuwa wenye mafanikio kwa sababu askari wa Iraq 
walianza kusema: “Tuukubali wito wa kitabu cha Mwenyezi Mungu”. Kwa kutumia ujanja huu, Amr bin 
As sio tu kwamba aliliokoa jeshi la Wasyria lisishindwe lakini pia alishusha nguvu na hamasa ya upande 
wa pili wa wapinzani wao. Japokuwa Ali (r.a) alijaribu kuwafafanulia askari wake kama Khalifa na ka- 
manda wa jeshi kwamba ulikuwa ujanja wa vita, hakufanikiwa. Aliwaambia: “Huu ni ujanja. Wanataka 
kuwagawanya na kuvunja umoja wenu kwa kutumia ujanja huu.” Hata hivyo, Wairaq walisisitiza wito 
wao uheshimiwe na wakamtuma mjumbe kwenda kwa kamanda Ashtar ambaye alikuwa akiendelea 
kupambana na kumtaka asitishe vita. Hatimaye, Ali (r.a) alilazimika kumtuma mtu kwenda kwa Ashtar 

akimpa amri ya kusimamisha vita. Lakini Ashtar alimjibu mjumbe huyo aliyetumwa kwake: “Huu sio 
muda wa kuondoka kwenye medani. Ninaamini kuwa tutapata ushindi wa uhakika hivi punde. Fanya 
subira kwa muda kidogo tu.” Kabla ya mjumbe huyo hajarudi kwa Ali (r.a), askari wa Ashtar walihama- 
sishwa, wakainua sauti zao na kuendelea kupambana kwa hamasa. Hapo, askari wa Iraq wakamwambia 
Ali (r.a): “Tunaapa kwa Allah, tunaamini kuwa ulituma mjumbe kwenda kwa Ashtar sio kwa lengo la 
kusimamisha vita, bali kuiendeleza”. Hivyo, Ali (r.a) akatuma ujumbe wa pili, na Ashtar akalazimika ku- 
sitisha mapigano. Ili kujua kile kilichofikiriwa na Muawiyah, Ali (r.a) alimtuma Ash’as bin Qays kwenda 
kwa Muawiyah. Muawiyah akamwambia: “Tunachokitaka ni kukifanya kitabu cha Allah kuwa msulu- 
hishi baina yetu. Na hivyo basi pande zote mbili zimchague msuluhishi na kuhakikisha kuwa watafanya 
uamuzi kwa mujibu wa kitabu cha Allah na kuafikiana na uamuzi wao.” Wafuasi wa Ali (r.a) walilikubali 
hilo kwa furaha. Watu wa Damscus walimchagua Amr bin As aliyekuwa mtu mwerevu na mjanja kuwa 
msuluhishi wao. Wairaq walimteua Abu Musa al-Ash’ari kuwa msuluhishi wao. Wairaq walisisitiza ku- 
husu uteuzi wa Abu Musa japokuwa Ali (r.a) aliwaeleza kuwa Abu Musa aliwahi kumpinga huko nyuma 
na alijaribu kuweka mgawanyiko kati yake na umma, hivyo uwakilishi wake usingeweza kutegemewa. 
Tukio hili lilisababisha mgawanyiko wa ulimwengu wa Kiislamu. Wafuasi wa Ali (r.a) waliitwa Mashia, 
wale waliomuunga mkono Muawiyah waliitwa Umayyah, na wale ambao hawakuunga mkono upande 
wowote waliitwa Khawariji. 

d. Kuzuka kwa Khawariji na Vita vya Nahrawan: 

Khawarij wanachukuliwa kama vuguvugu la kwanza kujitenga katika historia ya Uislamu. Wale 
waliokuwa sehemu ya vuguvugu hili hapo mwanzo walikuwa katika jeshi la Ali (r.a). Hata hivyo, katika 
vita vya Siffin walianza kumuacha kabla ya uamuzi wa tukio la usuluhishi japokuwa ndio waliosababisha 
Khalifa kuukubali uamuzi wa usuluhishi. Sababu ya hilo ilikuwa khofu kwamba Ali (r.a) na Muawiyah 
wanaweza kuungana na kuwamaliza (kama wauaji wa Uthman). 

e. Baadhi ya Sahahu za kuzuka kwa Khawarij kama kundi huria: 

1. Fikra za Ukabila: Khawarij wanaochukuliwa kama watu wa kwanza kujitenga na kuwa kundi 
huria waliundwa na makabila yanayoweka umuhimu kwenye uhusiano (ukoo na ubwana). Makabila ya 
Bakr, Mudar na Tamim ndiyo yaliyounda roho ya kundi hili. 

2. Wale walioihifadhi Qur’an yote nyoyoni mwao (qurra) walikuwa wakiunga mkono wasuluhishi 
katika vita vya Siffin, ikiwa na maana kwamba nao pia walikuwa wakiwaunga mkono wafuasi wa vugu- 
vugu la Khawarij bila kujua nia yao ya ndani: Hata hivyo, kundi hilo lililokuwa limeshikamana vilivyo na 
Qur’an na waliolenga kuifundisha kama kauli mbiu yao walitambua nia halisi za Khawarij, wakajitenga 
nao. 

3. Athari ya Sabaiyya: Waungaji mkono wa Abdullah bin Saba waliokuwa wa kwanza kupandikiza 
mbegu za fikra za kujitenga zilizosababisha uasi na fujo, waliendelea kueneza mawazo ya kwenda ki- 
nyume na utaratibu halali hapo baadae. 

4. Hali za kijamii, kisiasa na kiuchumi za wakati huo zilitengeneza kundi moja. Kundi hili liliku- 
sanyika katika eneo la Harura na baadae Nahrawan na kumchagua Abdullah bin Wahb al-Rasibi kutoka 
Kufa kuwa khalifa wao. 

Haikuchukua muda mrefu vuguvugu hilo la uasi kuunda jeshi na kufanya uasi. Hawakusita kuya- 
nasibisha na dini baadhi ya mambo waliyoyafanya. Japokuwa mwanzoni wao ndio waliomfanya akubali 

usuluhishi kwa nguvu, walimlaumu kwa tuhuma mbalimbali na mihemko kama vile “Hukmu hutolewa 
na Allah pekee. Lakini, kwa kumchagua msuluhishi, uliwaweka watu mahala pa Allah na ukakufuru.” 

Mwanzoni, Ali (r.a) alitaka kufikia makubaliano kwa amani na watu hao waliojitenga. Alimtuma 
Abdullah bin Abbas (r.a) kama mjumbe kwa lengo hilo. Mazungumzo marefu yalifanyika kati ya Ab- 
dullah na Makhawarij. Baada ya maelezo yake, baadhi yao walikuja Kufa na kuanza kumuunga mkono 
Ali (r.a). 

Wakati akijiandaa kwenye kukabiliana na gavana wa Damascus, Ali (r.a) aliamua kwanza 
kukabiliana na Makhawarij. Mwaka 658 aliwashinda katika vita vya Nahrawan na kuwamaliza waasi 
wengi (19 Safar 17 /38 Julai 658). Japokuwa wale waliokimbia walikusanyika katika eneo la Nuhayla 
na kujaribu kushambulia tena, Ali (r.a) hakuwapa nafasi na akawamaliza wote. Hata hivyo, ndugu na 
wafuasi wa wale waliouawa waliendelea kujiandaa kwa ajili ya kulipiza kisasi na kuendelea kusababisha 
msukosuko wa ndani. 

3. Kifo cha Ali (661): 

Baada ya vita vya Nahrawan, Ali (r.a) alitaka kuelekea Damascus. Lakini kwa sababu ya ukosefu wa 
zana na jeshi kuwa katika hali ya mchoko, aliahirisha safari hiyo na kurejea mjini Kufa. 

Ali (r.a) alipokamata hatamu za ukhalifa, mvurugiko wa ndani bado ulikuwa ukiendelea. Hivyo, 
hakuweza kupata nafasi ya kufanya mageuzi katika uongozi wa dola na funguzi za Uislamu. Alifanya 
kazi kwa nguvu zake zote kuhakikisha mazingira ya amani miongoni mwa Waislamu na wakati akiima- 
risha amani ya ndani, alishughulikia pia masuala mengi ya kidini. 

Ukhalifa wa Ali (r.a) ulikubaliwa na Waislamu wote isipokuwa Makhawarij. Hata hivyo, raghba 
ya kufanya kisasi ilianza kuibuka miongoni mwa wale walioweza kupona katika Vita vya Nahrawan na 
wafuasi wao. 

Makhawarij waliofanya harakati zao kwa siri walianza kufanya mipango ya kufanya mauji. Wa- 
liamua kwamba wataanza kumuua Ali (r.a), na kisha Muawiyah na Amr ibn As. 

Mipango hiyo ya mauaji ilitekelezwa katika maeneo matatu tofauti lakini kwa wakati mmoja. Wa- 
kati Amr hakuuawa, Muawiyah alinusurika kwa kujeruhiwa kidogo. Hata hivyo, Ali (r.a) wakati Ali 
(r.a) akiswali katika msikiti wa Kufa, alijeruhiwa vibaya na khawarij mmoja aitwaye Abdulrahman ibn 
Muljam kwa jambia lenye sumu kali. 

Siku mbili baada ya tukio hilo, khalifa wa nne wa Uislamu alifariki dunia Januari 20, 661. Kaburi 
lake liko katika mji wa Najaf nchini lraq. Hivyo, “Zama za Makhalifa Wanne” zikafikia kikomo. 

4. Shakhsia na Haiba ya Ali (r.a): 

Kutokea utotoni mwake, alikulia na kupata heshima ya kuishi chini ya malezi ya Mtume (s.a.w). 
Alisuhubiana na Mtume (s.a.w) katika nyakati zake ngumu kabisa. Alikuwa na darja maalumu miongo- 
ni mwa Waislamu katika nyanja za maadili ya hali ya juu na tabia za kiutu kama vile maarifa, unyoofu, 
usafi wa moyo, ukarimu, wema, huruma na ushujaa. 

Ali (r.a) ni alama ya ushujaa na ujasiri miongoni mwa Waislamu. Alikuwa maarufu kwa kuwashin- 
da wapinzani wake katika makabiliano ya mtu mmoja mmoja yaliyokuwa yakifanyika kabla ya vita ili 
kuichangamsha medani. 

Ali (r.a) alikuwa mtiifu mkubwa kabisa wa Qur’an na Sunnah, na daima aliwausia Waislamu 

kuvitegemea vyanzo hivyo viwili. Alikuwa na ulaini wa moyo kiasi kwamba alitoa machozi na kuwaombea 
wapinzani wapate kuongoka kwenye njia iliyonyooka mwishoni mwa vita vibaya katika historia ya 
Uislamu kama vile vita vya Ngamia, Siffin na Nahrawan. Wakati huohuo, alikuwa mtu mwema ambaye 
hakutumia ujanja wa kisiasa ambao ungetumika vibaya kwa maslahi binafsi. 

Miongoni mwa sifa kuu za Ali (r.a) ambazo huibuka akilini mwa mtu pindi linapotajwa jina lake 
ni elimu yake. Alikuwa miongoni mwa maswahaba walioijua vizuri sana Qur’an na Sunnah. Aliwahi 
kusema: “Niulizeni kuhusu kitabu cha Allah! Ninaapa kwa Allah, hakuna ayah hata moja ambayo siijui, 
iwe ilishuka usiku au mchana”. 

Umahiri wa elimu yake katika uwanda wa fiqhi ni jambo lililokubaliwa na maswahaba wote. Mtuku- 
fu Mtume (s.a.w) alimtuma kwenda Yemen kuhudumu kama jaji na kumfundisha jinsi ya kufanya hivyo. 
Maarifa yake katika sheria na mafanikio katika hukumu zake vilielezwa na Umar (r.a) kuwa “Ali (r.a) 
alikuwa sahihi zaidi katika utoaji hukumu miongoni mwetu”. 

Ali (r.a) ni mtu aliyefanya anachokisema. Aliweka msisitizo kwenye kujielimisha na kusema kuhusu 
jambo hilo: “Mtu anayewaongoza watu (imam) anapaswa kujielimisha kwanza kabla ya kuwaelimisha 
watu wake na kuwapa nasaha. Ataionesha shakhsia yake kupitia matendo na mwenendo wake kabla ya 
maneno yake. Mtu anayejielimisha na kujifunza ni mwenye thamani zaidi kuliko yule anayewanasihi 



watu na kuzungumza nao kuhusu tabia nzuri”. 

Kwa kuwa Ali (r.a) alijadiliana na Makhawarij na Qadariyya kuhusu masuala ya theolojia, ali- 
chukuliwa kuwa mwanatheolojia wa kwanza miongoni mwa Maswahaba na pia alikuwa mmoja wa watu 
mashuhuri walioasisi elimu ya theolojia ya Kiislamu. Alikuwa mmoja wa maswahaba walioihifadhi 
Qur’an yote wakati wa kipindi cha uhai wa Mtume (s.a.w) na alikuwa mjuzi mahiri wa hukmu zake. 
Aliisoma Qur’an Tukufu vizuri sana na kuna baadhi ya warithi (tabiun) walijifunza kutoka kwake jinsi 
ya kuisoma Qur’an. Alisimulia hadith 586 kutoka kwa Mtukufu Mtume (s.a.w). Na inajulikana kwamba 
alikuwa na sahifa ya hadith aliyoiandika wakati wa kipindi cha uhai wa Mtukufu Mtume (s.a.w) na dai- 
ma alikuwa akiibeba ndani ya ala ya upanga wake. 

Ali (r.a) alikuwa kiongozi mwadilifu aliyeweka umuhimu mkubwa sana kwenye haki za binadamu. 
Alieleza katika waraka aliomuandikia Malik al-Ashtar kwamba kila mtu, Muislamu na asiyekuwa Muis- 
lamu, anapaswa kutendewa kwa namna ya haki, kwa sababu Waislamu ni ndugu zake kidini na wa- 
siokuwa Waislamu ni binadamu kama yeye. Kuhusu wasiokuwa Waislamu, aliandika barua ifuatayo 
kwenda kwa gavana Abdullah bin Abbas: “Wanaweza kuwa ni makafiri na wapagani. Lakini, hawasta- 
hiki muamala wa kinyama, kutengwa au kutukanwa kwa maana wao wako chini ya uongozi wetu na 
kubwa kabisa wao ni binadamu”. 

Ali (r.a) anajulikana kwa hotuba maridhawa na uzungumzaji wenye ufasaha. Vyanzo mbalimbali 
vinatutaarifu kuhusu hotuba, barua na maneno yake ya hekma. 


WOSIA KUTOKA KWA MAKHALIFA WANNE 

Abu Bakr (r.a): 

> Kuwa makini na kile unachokisema na wakati wa kukisema. 

> Kuna vitu vitatu huwarudia wale wanaokuwa navyo: dhulma, kuvunja ahadi na kuongopa. 

> Nisaidieni ninapofanya vizuri, nirekebisheni ninapofanya vibaya. 

> Hakuna ubaya utokanao na subira, hakuna wema utokanao na huzuni na zogo. 

Untar (r.a): 

> Ninatambua kiwango cha akili ya mtu kutokana na swali lake. 

> Hakuna aibu kubwa kama kuona kasoro usiyoipenda kwa mtu mwingine lakini ukashindwa 
kutambua kuwa nawe una kasoro hiyohiyo. 

> Usihadaiwe na umaarufu au muonekano wa mtu. Usitazame tu swala au funga ya mtu. Tazama 
hekma na unyoofu wake. 

> Ninajilinda kwa Allah dhidi ya uvivu wa waumini, na dhidi ya hamasa na bidii ya watenda 
dhambi. 

Uthman (r.a): 

> Ninamshangaa mtu anayehuzunika kwa anayoyakosa wakati anajua kwamba kila kitu hutokea 
kwa amri ya Allah. 

> Tunataka viongozi wanaofanya kazi sana, sio kuzungumza sana. 

> Jishughulishe na biashara na upate kipato kwa ajili ya Allah. 

> Mimi sio mizani isiyokuwa na makosa. 

Ali (r.a.): 

> Bakhili anaishi kama mtu maskini katika dunia hii na atahukumiwa kama tajiri huko akhera. 
Ukitaka kuendelea kuishi baada ya kifo chako, acha kumbukumbu ya kudumu baada yako. 

> Walee watoto wako kulingana na zama watakazoishi, sio kwa mujibu wa zama unazoishi. 

> Usiitii dhulma. Vinginevyo, hutapoteza heshima yako tu bali pia haki zako. 

MASWALIYA TATHMINI 

1. Eleza ni nani makhalifa wanne walioongoka. 

2. Harakati za ndani za kisiasa za Abu Bakr (r.a) zinatupatia ujumbe wa aina gani? 

3. Toa maelezo kuhusu ukusanyaji wa Qur’an Tukufu katika mfumo wa kitabu. 

4. Toa maelezo kuhusu vita vya Syria wakati wa ukhalifa wa Abu Bakr (r.a). 

5. Tueleze kuhusu shakhsia ya Abu Bakr (r.a) kwa kuzingatia mwenendo na matendo yake am- 
bayo ni kielelezo kwetu. 

6. Toa maelezo kuhusu ufunguzi wa Iraq, Iran na Khorasan wakati wa ukhalifa wa Umar (r.a). 

7. Toa maelezo kuhusu ufunguzi wa Jerusalem. 

8. Ni harakati zipi zilizofanywa na Umar (r.a) ili kuratibu Dola ya Kiislamu? 

9. Tueleze kuhusu shakhsia ya Umar (r.a) kwa kuzingatia mwenendo na matendo yake ambayo ni 
kielelezo kwetu. 

10. Toa maelezo kwa ufupi kuhusu ufunguzi wa Iran, Caucasus na Afrika wakati wa ukhalifa wa 
Uthman (r.a). 

11. Toa maelezo kuhusu vita vya kwanza vya baharini vilivyopiganwa na Waislamu na ufunguzi 
katika bahari ya Mediterania. 

12. Uthman (r.a) aliitumikia vipi Qur’an? Unadhani Qur’an inatakiwa kutumikiwa vipi leo? 

13. Toa maelezo kuhusu migogoro ya ndani iliyoanza katika umma wa Kiislamu wakati wa ukhalifa 
wa Uthman (r.a) na fafanua sababu zake. 

14. Toa maelezo kuhusu kuuawa kwa Uthman (r.a). 

15. Toa maelezo kuhusu kuchaguliwa kwa Ali (r.a) kuwa Khalifa. 

16. Tueleze kuhusu shakhsia ya Ali (r.a) kwa kuzingatia mwenendo na matendo yake ambayo ni 
kielelezo kwetu. 

- .iL5<i^fexs- - 

MASWALIYA TATHMINI (SURA YAI) 

MASWALIYA KUCHAGUA 


Ni jambo lipi kati ya haya lililotokea waka- 

ti wa ukhalifa wa Abu Bakr (r.a)? 

A. Kunakili Qur’an. 

B. Vita vya Qadisiya. 

C. Mapambano dhidi ya wale waliodai 
utume. 

D. Ufunguzi wa Jerusalem 

Ni maelezo yepi kuhusu matukio ya 

ukanaji wa dini ambayo sio sabihi? 

A. Yalitokea wakati wa ukhalifa wa Abu 
Bakr (r.a). 

B. Baada ya matukio ya ukanaji wa dini, 
Qur’an ilikusanywa katika mfumo wa 
kitabu. 

C. Baadhi ya waasi walikuwa Mabedui wa 
Kiarabu ambao hawakujua kwa nini 
utoaji wa zaka ni miongoni mwa ma- 
jukumu ya kidini. 

D. Khalid ibn Walid na Ikrimah ni maka- 
manda waliopambana dhidi ya waasi. 


“Qur’an ilikusanywa katika mfu- 
mo wa kitabu wakati wa ukhalifa wa 
.chini ya uongozi wa 

A. Abubakr - Zayd bin Thabit - Yarmuk 

B. Umar- Khalid bin Walid - Yamama 

C. Abubakr - Zayd bin Thabit - Yamama 

D. Abubakr - Khalif bin Walid - Yamama 


4. Ni maelezo gani ambayo ni sahihi kuhusu 
ukhalifa wa Abubakr (r.a)? 

I. Kwa ushindi wa jeshi la Kiislamu katika 
eneo la Ajnadayn, milango ya Palestina 
ilifunguliwa kwa ajili ya Waislamu. 

II. Kwa kuifungua Damascus, Waislamu 
walihitimisha utawala wa Dola ya Wa- 
rumi katika mji huu ambao ulikuwa 
umedumu kwa muda wa miaka elfu 
moja. 

III. Waislamu walichukua udhibiti wa Syria 
baada ya vita vya Yarmuk. 

A. I, III B. Yote 

C. Inall D. Ilnalll 

5. Ni maelezo gani kuhusu shakhsia ya 
Abubakr (r.a) ambayo sio sahihi? 

A. Alikuwa miongoni mwa waandishi wa 
ufunuo (wahyi). 

B. Alijulikana kama ‘Siddiq’. 

C. Ndiye Khalifa wa kwanza kuitwa ‘Amir 
al-Mu’minin. 

D. Alikuwa mtu mwema, mkarimu na 
mwenye kuridhika. 

6. Ni lipi kati ya haya lililoandaa mazingira 
ya ushindi wa vita vingine na kufungua 
milango ya Iran kwa Waislamu? 

A. Vita vya Yarmuk 

B. Vita vya Qadisiya 

C. Vita vya Yamama 

D. Vita vya Nihawand 

7. Vita vya. vilivyoratibiwa 

wakati wa ukhalifa wa.viliitwa 


“Ufunguzi wa funguzi”, kwa sababu baada 
ya ushindi huu ufunguzi wa Iran ulikuwa 
mwepesi na Waislamu walipata ngawira 
nyingi za vita. Ni maneno gani sahihi ya- 
nayofaa kujazwa sehemu za wazi? 

A. Nihawand - Umar 

B. Qadisiya - Umar 

C. Nihawand - Abuhakr 

D. Ufunguzi wa Khorasan - Umar 


8. Ni ufunguzi upi ambao haukufanyika ka- 
tika maeneo ya Wabizanti wakati wa ukha- 
lifa wa Umar? 

A. Ufunguzi wa Jerusalem 

B. Ufunguzi wa Syria 

C. Ufunguzi wa Misri 

D. Ufunguzi wa Khorasan 


10. Sifa zipi kati ya hizi ambazo hujitokeza 
akilini kwa mara ya kwanza kuhusu Umar? 

A. Mtiifu B. Mwadilifu 

C. Jasiri D. Laini 

11. Ni nani kati ya hawa ambaye hakuwa kati- 
ka baraza la watu sita lililopendekezwa na 
Umar? 

A. Abdurrahman bin Awf 

B. Uthman (r.a) 

C. Abdullah bin Umar 

D. Zubair 

12. Ni wakati wa ukhalifa wa nani na baada ya 
ufunguzi gani ambapo milango ya Afrika 
ilifunguka kwa ajili ya Waislamu? 

A. Umar (r.a) - Syria 

B. Uthman (r.a) - Caucasus 

C. Uthman (ra) - Iran 

D. Uthman (r.a) - Afrika Kaskazini 


9. Ni maboresho yepi kati ya haya ambayo 
yalifanyika wakati wa ukhalifa wa Umar? 

I. Jeshi rasmi lilianzishwa kwa mara ya 

kwanza. 

II. Kalenda ya Gregory ilianza kutumika. 

III. Ni katika kipindi cha ukhalifa wake am- 
bapo kharaj ilikubaliwa kwa mara ya 
kwanza kama kodi inayolipwa kwenye 
dola. 

IV. Taasisi ya ifta (utoaji wa fat’wa za kidini) 

ilianzishwa. 

V. Taasisi ya polisi ilianzishwa. 

A. Yote B. I,II,IV,V 

C. I, II, III, IV D. I, II, III,V 


13. Qur’an ilinakiliwa wakati wa ukhalifa wa 
nani? 

A. Umar (r.a) B. Abu Bakr (r.a) 

C. Uthman (r.a) D. Ali (r.a) 

14. Sifa ipi inayojitokeza akilini mwako anapo- 

tajwa Uthman? 

A. Uadilifu B. Staha 

C. Ujasiri D. Huruma 

16. Vita vya Sitlin vilitokea wakati wa ukhalifa 
wa nani na dhidi ya nani? 

A. Uthman (r.a) - Muawiya 

B. Ali (r.a) - Muawiya 

C. Ali (r.a) - Aisha (r.a) 

D. Ali (r.a) - Ibn Saba 


17. Vita vya Nahrawan vilipiganwa dhidi ya 
nani? 

A. Jeshi la Muawiya 

B. Wafuasi wa Abdullah ibn Saba 

C. Wabizanti 

D. Makhawarij 


JAZA SEHEMU ZILIZO WAZl KWA MANENO SAHIHI 



(Uthman ♦ Damascus ♦ Wauaji wa Uthman ♦ Bani Umayya ♦ Makhawarij ♦ Siddiq ♦ Yamama ♦ 

Kwa sharti ♦ Nihawand ♦ Abdullah ibn Saba ♦ Mashia ♦ Yarmuk) 

1. Qur’an ilikusanywa katika mfumo wa kitabu baada ya Vita vya . Kwa sababu watu 

waliokuwa wamehifadhi Qur’an nzima waliuawa. 

2. Kwa funguzi wa., Waislamu walihitimisha utawala wa miaka elfu moja ya Wabizanti. 

3. Ushindi wa.ulitengeneza msingi wa ushindi ambao Waislamu waliupata katika 

eneo la Damascus. 

4. Abubakr (r.a) alipewa jina la . kutokana na imani yake thabiti kwa Mtume 

Muhammad (s.a.w). 

5. Vita vya.vinajulikana kama “Ufunguzi wa Funguzi”. 

6. Vita vya kwanza vya baharini ambavyo Waislamu walipigana vilitokea wakati wa ukhalifa wa 

7. Watu wa Mdina walimpa Ali (r.a) kiapo cha utii kwa. 

8. Sharti la kwanza alilopewa Ali (r.a) ni kuwakamata na kuwaadhibu . 

Waliopigana dhidi ya Aisha (r.a) katika Vita vya Ngamia. 

9.Walipigana dhidi ya Aisha (r.a) katika Vita vya Ngamia. 

10. Baada ya Vita vya Siffin na tukio la Usuluhishi wale waliomfuata Ali (r.a) walijulikana kama 

., wale waliomfuata Muawiya walijulikana kama ., na 

wale ambao hawakumfuata yeyote walijulikana kama. 

NDIKA “N” KAMA JIBU NI SAHIHINA ANDIKA “H” KAMA JIBU SIO SAHIHI 



1. 

Qur’an ilikusanywa katika kitabu wakati wa Mtume (s.a.w) 


2. 

Qur’an ilikusanywa katika kitabu chini ya uenyekiti wa Zaid bin Thabit. 


3. 

Swala ya jeneza la Abubakr (r.a) iliongozwa na Ali (r.a) 


4. 

Abubakr (r.a) alijulikana kwa cheo cha “Khalifat Rasulillah”. 


5. 

Wakati wa ukhalifa wa Umar (r.a), Uislamu ulisambaa sana. 


6. 

Milango ya Iran ilifunguliwa kwa Waislamu kutokana na ushindi wa vita vya Qadisiya. 


7. 

Misri ilifunguliwa wakati wa ukhalifa wa Abubakr (r.a) 


8. 

Mabadiliko mengi yalifanyika wakati wa ukhalifa wa Umar (r.a) 


9. 

Dola ya Wasassan wa Iran ilianguka wakati wa ukhalifa wa Uthman (r.a). 


10. 

Qur’an Tukufu ilirudufiwa wakati wa ukhalifa wa Umar (r.a). 


11. 

Wakati wa ukhalifa wa Ali (r.a), mipaka ya Dola ya Kiislamu ilipanuka sana. 


12. 

Abdullah ibn Saba alikuwa kiongozi wa waasi waliokusanyika mjini Madina katika 
zama za Ali (r.a). 


13. 

Katika Vita vya Nahrawan, Ali (r.a) aliwaua Makhawarij wengi. 

BANI UMAYYA 
NA BANI ABBAS 


MADA ZA SURAHII: 


BANI UMAYYA (661-750) < 
BANI ABBAS (750 - 1258) ◄ 
DOLA YA ANDALUSIA YA BANI UMAYYA (856 - 1031) ◄ 
FALME YA GRANADA (1238 - 1492) ◄ 


KAZI ZA MAANDALIZI h 

1. Tafiti maeneo yaliyofunguliwa na kuunganishwa kwenye 
ardhi za Dola ya Kiislamu wakati wa zama za Bani Umayya 
na Bani Abbas. 

2. Tafiti kuhusu namna tukio la Karbala lilivyotokea na ma- 
tokeo yake. 

3. Kwa mazingira gani makundi ya kimadhehebu na kiimani ^ 

yalisababisha matokeo mabaya kwenye umoja na mshika- 

mano wa dola? Tafiti na utoe maoni yako. 

4. Utamaduni na ustaarabu wa Kiislamu uliiathiri vipi Ulaya? 

Tafiti. 

5. Kitu gani kinachojitokeza akilini mwako pindi dola ya Bani 
Umayya ya Andalusia inapotajwa? 















Bani Umayya Na Bani Abbas 


SURA YA 

II 


A. BANI UMAYYA (661 - 750) 


1. Muawiyah na Uanzishaji wa Dola ya Bani Umayya 

Baada ya Ali (r.a) kuuawa, Waislamu walimpa kiapo cha utii mwanaye mkubwa, Hassan (r.a). 
Baadhi ya maeneo muhimu, hasa Misri, ambayo yalikuwa chini ya udhibiti wa Ali (r.a) yalikamatwa 
na Muawiyah. Hassan (r.a), akiwa amechaguliwa kuwa khalifa baada ya Ali (r.a), alitangaza kuachana 
na ukhalifa wake baada ya miezi sita na kula kiapo cha utii kwa Muawiyah kwa masharti kadhaa. Has- 
san (r.a) aliona kuwa itakuwa bira kwa umma kuafikiana na Muawiyah kwa kuzingatia mpangilio na 
muundo wa umma uliokuwepo. Mwaka wa muungano huu wa kisiasa, ambao ulifikiwa kutokana na 
juhudi na moyo wa Hassan unaitwa kama “mwaka wa jama’ah (am al-jamaah) (4i/ 66i). Kwa namna 
hii, Ulimwengu wa Kiislamu, ambao ulikuwa umegawanyika katika dola mbili kwa zaidi ya miaka mi- 
tano uliunganishwa chini ya utawala wa Muawiyah. Baada ya kuanzishwa kwa dola ya Bani Umayyah, 
Damascus ikachukua nafasi ya kuwa makao makuu mapya. 



Damscus ilichukua nafasi ya kuwa makao makuu ya Dola ya Bani Umayya 


4 


j 


a. Muundo wa Dola iliyoasisiwa na Muawaiyah: 

Muawiyah, akiwa gavana wa Damscus, aliwachochea watu wa Syria dhidi ya Ali (r.a) kwa misingi 
ya kulipiza kisasi dhidi ya mauaji ya Uthman (r.a) na hivyo akaingia katika mapambano ya kisiasa. Pia 
aliandaa msingi wa mapambano yake ya kisiasa kwa kutumia ujanja wa ‘Amr ibn al-Ass kwenye tukio 
la usuluhishi. Kuanzia wakati huo, Muawiyah akapata nguvu na kuanza kutengeneza utawala wa Bani 
Umayya. 

Dola ya Bani Umayya ilizaliwa kutokana na mwelekeo wa kikabila (wa bani Umayya) na mafanikio 
ya wafuasi wao. Muawiyah na maofisa wake wa jeshi waliimarisha serikali yao na kuugeuza uzingativu 
wao kwenye mwelekeo wa “Uarabu” ili kukabiliana na nguvu ya ukabila. Kwa mujibu wa wanahistoria 
wengi, hatimaye walianzisha dola ya Kiarabu. 

Walichukua mwelekeo wa “ubora wa Uarabu” ulioyaridhisha makabila yote ili kuzuia upinzani wa 
kikabila. Wale wasiokuwa Waarabu hawakujumuishwa ndani ya serikali. Upendeleo uliwaingiza kwanza 
watu wa familia ya Umayya, kisha kabila na mwisho watu wa jamii ya Kiarabu. Haikwenda nje ya hapo. 

Uislamu ni dini inayolingania usawa miongoni mwa Waislamu. Wito huu wa Uislamu ndio 
uliokuwa msingi na kitovu cha upinzani dhidi ya Uarabu wa Bani Umayya. Ndiyo iliyokuwa nukta am- 
bayo wasiokuwa Waarabu (Mawali) waliitegemea katika upinzani wao. Hata hivyo, baadhi ya harakati 
zilizowapinga bani Umayya hazikufanya upinzani wake kwa jina la Uislamu bali walikuwa na mtazamo 
na malengo tofauti. 

Miongoni mwa miundi ya dola ya Bani Umayya ilikuwa ni kuanzisha mfumo wa kurithishana uon- 
gozi katika serikali. Kipindi cha usultani kilianza na ukhalifa ukaanza kurithiwa kutoka kwa baba kwen- 
da kwa mtoto. 

Licha ya sifa nyingi hasi za dola ya Umayya, Uislamu ulienea kwenye maeneo mengi wakati wa 
utawala wao. 

Bani Umayya walikubali wazo la ubora wa Waarabu. Aidha, katika kipindi biki ukbalifa 
ulianza kurithiwa kutoka kwa baba kwenda kwa mtoto. 


b. Safari za kijeshi dhidi ya Wabizanti (Warumi): 

Muawiyah alianzisha jeshi imara na manowari madhubuti. Ndiyo maana hakusita kuwashambulia 
Warumi. Manowari iliuzingira mji wa Istanbul mwaka 669 chini ya uongozi wa Sufyan ibn Awf. Wakati 
wa mzingiro huu, Khalid ibn Zayd (Abu Ayyub al-Ansari), mmoja wa maswahiba wa karibu wa Mtume 
wetu (s.a.w), aliuawa na kuzikwa karibu na kuta za mji huo. 

Mwaka 674 Miladiya, majeshi ya Bani Umayya yaliuzunguka tena mji wa Istanbul na kuuzingira 
kwa miaka saba. Tishio kubwa dhidi ya Waarabu ilikuwa ni “mabomu ya Wagiriki”. Kwa kutumia kemi- 
kali hizo, Wabizanti waliweza kuzichoma moto meli za kivita au kuyazuia majeshi ya Waarabu kusogea 
karibu. 

Bani Umayya walioshindwa kuizingira Istanbul waliifungua Rhodes wakati wakiwa safarini kurejea 
Damascus. Pia waliratibu safari za kivita za nchi kavu kwenda kwa Wabizanti. Muawiyah, ambaye 
alianzisha mfumo wa “ghaziwa” katika eneo la Anatolia, alitengeneza njia imara kwenye mipaka ya 
kaskazini mashariki. Pia alianzisha kambi nyingi za kijeshi kwenye maeneo haya yenye ngome nyingi. 
Mapambano dhidi ya Wabizanti yaliendelea bila kukoma. 




c. Harakati za Kijeshi katika Maeneo ya Mashariki na Magharibi: 

Uqba ibn Nafi, mmoja wa makamanda mashuhuri wa Muawiyah, aliteuliwa kwa ajili ya kulifungua 
eneo la Afrika Kaskazini (Iriqiyah) ambalo lilikuwa limegawanywa katika nchi tatu: Tunisia, Algeria na 
Morocco. Baada ya kuifungua Tunisia, Uqba alianzisha mji wa Kairoun mwaka 670. Inajulikana sana 
kwamba Uqba ibn Nafi aliyelifungua eneo la Afrika Kaskazini na kuhisi furaha ya kuenea kwa Uislamu 
katika maeneo hayo, alipanda farasi wake kuelekea kwenye Bahari ya Atlantic na kusema: “Mola wangu! 
Kama bahari hii isingekuwa kizuizi mbele yangu, ningeieneza dini yako kwenye maeneo ya mbali zaidi”. 

Kamanda aliyetumwa kwenda Mashariki alifika na jeshi lake mpaka eneo la Asia ya Kati. Walivuka 
mpaka Mto Amu Derya, wakaifungua Khorasan, na kufanya safari za kijeshi mpaka Bukhara. Baadaye 
walirejea upande wa Mashariki, wakaingia Afghanistan na kufika Kabul. 


2. Tukio la Karbala: 

Dola ya Umayya ilipoanzishwa, wale waliokuwa wafuasi wa Ali (r.a), Zubair (r.a) na Makhawarij 
walianzisha propaganda kuwa ukhalifa wa Bani Umayya haikuwa halali. Baadhi waliona ni vyema kutii 
mamlaka ya dola ya Umayya ili kulinda umoja wa Waislamu. 

Muawiyah ambaye alifariki mwaka 680, alimteua mwanaye Yazid kushika mamlaka baada yake. 
Wakati huo, kiongozi wa Bani Hashim, Hussein aliishi mjini Madina. Wakati Muawiyah anafariki dunia, 
yeye alikuwa Makkah. Watu wengi katika mji wa Kufa waliokuwa na mitazamo mbalimbali, hawakuuku- 
bali ukhalifa wa Yazid. Watu wa Kufa waliendelea kumuita Hussein kwenda Kufa ili kukubali kiapo cha 
utii cha watu wa huko. Baada ya uchunguzi wa awali, Hussein alifunga safari kuelekea Kufa akiwa pamo- 
ja na ndugu na jamaa zake mwaka 680 kuelekea mwisho wa mwezi Septemba. 

Ubaydullah ibn Ziyad, ambaye alikuwa na sifa mbaya kwa ukatili wake, alipata habari za ujio wa 
Hussein. Alituma kikosi kidogo chini ya uongozi wa Huur ibn Yazid al-Tamimi kwa ajili ya kumzuia 

Hussein. Mwanzoni Huur alikuwa na nia mbaya lakini alipokutana na Hussein alishuhudia kwamba 
Hussein ni mtu mwaminifu mwenye nia njema, hivyo aliungana naye badala ya kupigana naye. 

Baada ya Hurr kujiunga upande wa Hussein, Ubaydullah alituma jeshi la askari 3000 chini ya uon- 
gozi wa Umar ibn Sa’d. Uumar alituma ujumbe kwenda kwa Hussein ambaye alikuwa ameweka kambi 
yake ya kijeshi katika eneo la Karbala alimtaka ajisalimishe. Hussein alijibu kwa kusema kuwa yeye 
anataka amani, lakini aliamiliwa vibaya na kwa dhulma japokuwa hakuja kumdhuru yeyote. Baada ya 
hapo, Umar alieleza kuwa anasikitishwa na hali hiyo, lakini analazimika kumkamata kwa sababu anatii 
amri za makamanda wake. Aliendelea kusema kuwa iwapo Hussein atatangaza utii wake kwa khalifa, 
atamuacha aondoke yeye na watu wake. 

Hussein alitambua kuwa Yazid hakuwa na uwezo wa kuwa khalifa wa Waislamu. Akimkubali Yazid, 
sio tu kwamba atapoteza heshima yake bali pia atakuwa ametumia vibaya imani ya watu wanaompenda 
kwa kuwa mjukuu wa Mtukufu Mtume (s.a.w). Akamwambia Umar: 

“Hilo ni suala lililo baina yangu na Yazid. Acha nikaonane naye mimi mwenyewe na nitazungum- 
za naye kuhusu jambo hilo. Iwapo amri ulizopokea zinakuzuia kuniruhusu kwenda huko, basi niache 
nirudi Madina. Lakini iwapo makamanda wako hawalikubali hilo, basi acha niende Khorasan mimi na 
familia yangu. Hapo nitakuwa nje ya maeneo haya.” 

Umar ambaye alikuwa chini ya shinikizo la pande zote mbili aliyatafakari mapendekezo ya Hus- 
sein na kuwaza namna ya kulishughulikia jambo hilo. Hata hivyo, Shimr ibn Dhil-Jawshan, ambaye 
alikuwa mmoja wa makamanda wake, alisababisha mvutano kwa kuuelezea mwenendo wa amani wa 
Umar kuwa ni woga. 

Vita vilianza Oktoba 10,680. Upande wa Hussein kulikuwa na watu takriban mia moja na kulikuwa 
na tofauti kubwa sana kati ya pande hizo mbili. Hata hivyo, ndugu wa Hussein na askari wake wenye 
ujasiri walionesha ushujaa wa ajabu sana. Watoto zake na watoto wa ami zake waliuawa mmoja baada 
ya mwingine. Hussein aliiacha miili ya ndugu zake waliouawa jirani na mahema. Ilipokufika wakati wa 
mchana, aliswali, akazungumza na familia yake na kisha akaenda kwenye mapambano ya mwisho. 

Hussein hakuwa na dhamira ya kuanzisha mashambulizi. Mwanzoni, hakuna mtu yeyote kutoka 
upande wa pili aliyediriki kumshambulia mjukuu huyo wa Mtume (s.a.w). Hatimaye, askari ambao wa- 
lichochewa na dhihaka na matusi ya Shimr waliungana na kuwashambulia. Hussein alipambana kwa 
ujasiri, lakini asingeweza kupata ushindi dhidi ya jeshi lile kubwa la maadui. Alijeruhiwa na kudondoka 
kutoka juu ya farasi wake. Alikanyagwa na farasi wa askari wa Iraq, na kisha akakatwa kichwa. Kichwa 
hicho pamoja na Ahl al-Bayt wengine, kilifikishwa mbele ya Yazid. 

Yazid hakuoneka kufurahia matukio hayo. Ali, mmoja wa watoto wa Hussein aliyekuwa mgonjwa, 
alinusurika. Yazid alimtaka radhi na kuelezea mara kwa mara kuwa hakuhusika na janga hilo. Alisema 
kuwa askari wa Ubaydullah walivuka mpaka wa amri walizopewa, lakini hakuna aliyemuamini Yazid. 
Baada ya tukio hili, mgawanyiko wa umma wa Kiislamu katika makundi mawili ya Sunni na Shia 
ulijitokeza wazi kabisa. 

3. Zama za Kuinuka kwa Bani Umayya (zama za Abd al-Malik I na Al-Walid I) 

a. Migogoro ya Ndani na Utatuzi wake: 

Eneo la Hijaz halikuukubali ukhalifa wa Yazid, hasa baada ya tukio la Karbala, hivyo matatizo ya- 
kazidi kuongezeka. 

Abdullah ibn Zubair, mpwa wa Aisha na mjukuu wa Abu Bakr (Allah awe radhi nao), ni shujaa 
mwingine aliyeasi dhidi ya usultani wa Bani Umayya. Alitangaza ukhalifa wake na baada ya muda mfupi 
eneo la Hijaz na Kusini mwa Arabia lilikubali tangazo lake, lakini kamanda wa Yazid aitwaye Muslim 
ibn Uqba alivishinda vikosi vya Abdullah jirani na mji wa Madina mwaka 683. Baada ya tukio hilo wa- 
liivamia Madina. Kisha askari wa Yazid waliomfuata Abdullah waliizunguka Makka. Hawakusita kutupa 
mawe na mishale kwenye mji huo ambao hawakuweza kuuteka. 

Baada ya kifo cha mtoto wa Yazid aitwaye Muawiya II, ukhalifa ulienda kwa Marwan ibn Hakam 
(683 - 685). Aliendelea kupambana dhidi ya Abdullah ibn Zubair na kwa kiasi fulani alizima uasi katika 
Syria na Iraq. Baada ya kifo chake, mwanaye Abd al-Malik alishika hatamu za ukhalifa (685 - 705). 


Dola ya Bani Umayya ilikua na kustawi baada ya Abdul Malik kushika hatamu za madaraka. 
Utanukaji wa dola uliendelea wakati wa ukhalifa wa Walid aliyekuja baada yake (705 - 715). Maeneo 
mengi yalifunguliwa na umuhimu ukawekwa kwenye uratibu wa dola. Hata hivyo, migogoro haikuisha 
moja kwa moja. Hatua nyingi zilichukuliwa na juhudi zikafanywa katika kutatua matatizo hayo. 



Baada ya Abdulmalik kushika madaraka, Dola ya Bani Umayya ilianza kustawi. 
Iliendelea kustawi katika kipindi cha Walid. 



b. Bani Umayya waikamata Makka: 


Hajjaj ibn Yusuf, mmoja wa makamanda wa Abdulmalik, aliteuliwa kwa lengo la kuyakamata mae- 
neo ya Iraq na Hijaz, ambayo yalikuwa yakitawaliwa na Abdullah ibn Zubair, kwa lengo la kuyaungani- 
sha kwenye ardhi za dola. 

Hajjaj ambaye aliizingira Makka aliwakandamiza watu, lakini watu wa Makka walikabiliana naye 
kwa ujasiri. Abdullah ibn Zubair alipambana vikali katika vita hivyo. Japokuwa Abdullah ibn Zubair 
na watu wa Makka walipambana kishujaa, walishindwa na jeshi kubwa la Hajjaj. Kichwa cha Abdullah 
kilikatwa na kutumwa mjini Damascus. 

Sambamba na eneo la Makka, ngome nyingine za Hijaz zilitekwa. Baadaye, watu wa Yemen 
walilazimishwa kusalimu amri. Wale ambao hawakuwapenda watawala wapya walihamia kwenye 
mipaka ya Magharibi au maeneo ya mbali ya Khorasan. Huko waliendeleza harakati zao za siri na 
dhahiri dhidi ya Bani Umayya. 


c. Ufunguzi wa Anatolia, Caucasus na Afrika Kaskazini: 

Utawala wa Abd al-Malik ulitawaliwa na funguzi nyingi. Majeshi ya Waislamu katika eneo la Kaska- 
zini yaliendelea kulinda mipaka dhidi ya Wabizanti. Hata hivyo, mfalme wa Wabizanti, ambaye alitam- 
bua mzozo na mapambano yaliyokuwa yakiendelea kati ya Waislamu wenyewe katika dola, hakusita ku- 
tuma jeshi kwenye eneo la mpakani. Kwa muda mfupi, Waislamu walipigana vita vya kujilinda mpakani, 
na kisha waliingia ndani ya Anatolia. Katika kipindi cha Walid I, miji na sehemu nyingi katika maeneo 
ya Mashariki, Katikati na Kusini mwa Anatolia yalikamatwa chini ya uongozi wa makamanda kama vile 
Maslamah ibn Abd al-Malik. 

Walid ambaye alifurahia mafanikio ya Maslamah katika eneo la Anatolia alimuondosha ami yake 
kutoka katika kiti cha ugavana wa jimbo la Jazeera, yaani Mosul, na kumteua Maslamah kuwa gavana 
mpya. 

Mipaka ya Mosul kaskazini ilikuwa katika tishio la kushambuliwa na Waturuki, maslamah ambaye 
alitaka kuzuia hilo, alielekea Azerbaijan na Caucasus. Aliyakamata maeneo mbalimbali mpaka kwenye 
mji wa Bender (711). Maslamah alipokuwa Azerbaijan na Caucasus, Amr ibn Walid, mmoja wa wapwa 
wake, alielekea kwenye mipaka ya Istanbul. 

Musa ibn Nusayr, ambaye aliteuliwa na Walid I kuwa gavana wa Ifriqiya, alielekea mpaka kwenye 
Bahari ya Atlantic ili kuwafanya Waberber wasalimu amri. Hivyo, mwaka 709 - 710 alilitawala eneo lote 
la Afrika Kaskazini. 

Baada ya muda mfupi, Musa ibn Nusayr alimtuma kamanda wake Tariq ibn Ziyad kwenda His- 
pania. Mwaka 710, Tariq alifanya safari ya kijeshi. Mwaka mmoja baadaye, alipita Ceuta (Gibraltar) na 
kuingia Hispania. Alipopita kwenye mlango bahari huo na kuingia Hispania, alizichoma moto mashua 
zake na kuwaonesha askari wake azma yake kuhusu ufunguzi huo. 

Waislamu waliyashinda majeshi ya mfalme Roderick yaliyoonesha upinzani. Kuanzia wakati huo, 
Hispania yote iliendelea kufunguliwa. 

d. Ufunguzi wa Transoxiana na Turkestan: 

Hajjaj alimtuma kamanda wake Abd ar-Rahman ibn Muhammad kwenda kwa mfalme wa Kabul 
aliyekuwa amekataa kulipa kodi licha ya kwamba walikuwa wameukubali Uislamu. Abd ar-Rahman 
alifika Kabul na kuifanya serikali isalimu amri. 

Kwa upande mwingine, Qutayba ibn Muslim alitumwa kwenye eneo la mto Amu Darya. Aliifungua 
Balkh, Bukhara, Samarkand na maeneo ya jirani. Baadaye alielekea upande wa Harzam na kuifungua 
Khiva. Mwaka 713 walivuka Bukhara na kuishia Farghana. Hivyo, Transoxiana ilifunguliwa. 

Qutayba alifika kwenye mipaka ya China baada ya kuifungua Qashqar ambayo ipo katika maeneo 
ya Mashariki mwa Turkestan. Hatua hiyo ya Qutayba ilisababisha mfalme wa China kuwa na wasiwasi. 
Alituma wajumbe na zawadi mbalimbali na kufanya makubaliano ya amani na Qutayba (715). 

Miongoni mwa harakati zilizofanywa na Hajjaj wakati wa utawala wa Walid I ni safari ya kijeshi 
kuelekea India. Muhammad ibn Qasim, aliyetumwa India na jeshi kubwa, alifanikiwa kupata ushindi 
muhimu. Maeneo mengi yalifunguliwa na watawala wa huko wakakubali kulipa kodi. 

e. Mambo Mapya katika Muundo wa Dola: 

Sultan Abd al-Malik (685 - 705) alifanya uvumbuzi mbalimbali katika nyanja za kiutawala, kijamii 
na kiuchumi. Zaidi ya yote, alitengeneza sarafu kwa jina lake ikiwa ni mara ya kwanza katika ulimwengu 
wa Kiislamu. Kabla ya zama zake, sarafu katika madola mengine zilikuwa katika mazunguko na hata 
kutumika katika ulimwengu wa Kiislamu. Kwa muktadha huo, kuna sarafu zilizokuwa zimetengenezwa 
wakati wa Khalifa Umar (r.a) na kila jimbo lilikuwa na kiwanda chake cha utengenezaji wa sarafu. Abd 
al-Malik aliyeacha kuzitumia zote alitengeneza sarafu mpya za dhahabu na shaba kama mbadala. Maba- 
diliko mengine ya msingi yaliyofanywa na Abd al-Malik yalitokea katika uwanda wa lugha. Katika Ma- 
baraza ya Serikali (Diwan), alipiga marufuku matumizi ya lugha za Kikoptiki huko Misri, Kigiriki huko 
Damascus na Kifursi huko Iraq, na kuamuru Kiarabu kichukue nafasi ya lugha hizo. Aidha, alianzisha 
huduma ya posta na kweka udhubiti wa mfumo wa kodi. 

Walid I alikuwa mtawala mwema na mkarimu. Katika zama zake, tunaweza kuona kuwa kulikuwa na 
mageuzi hasa katika kazi za usanifu wa majengo. Pia alianzisha taasisi za kielimu na kitabibu (hospitali). 
Alifanya juhudi ya kuimarisha utawala wa sheria na kulinda haki. 

f. Nyakati za Mwisho za Utawala wa Bani Umayya: 

Baada ya kifo cha Walid I, kaka yake Suleiman alishika hatamu za utawala (715-717). Alikuwa mtu 
asiyekuwa na uwezo. Miongoni mwa matendo yasiyokuwa muafaka wakati wa zama zake ni mzingiro 
wa Istanbul ambao haukufanikiwa na uliokuwa na gharama kubwa. Mabadiliko makubwa ya kisiasa 
yalitokea Uhispania. Gavana wake, al-Hurr ibn Abd ar-Rahman, alipita Pyrenees na kuingia Ufaransa. 

Umar ibn Abdulaziz ambaye alishika hatamu za ukhalifa mwaka 717 - 720 alijipambanua dhidi ya 
watawala wengine wa Bani Umayya kwa unyoofu, imani, juhudi na haki. Kwa ufupi, alipata heshima ya 
Waislamu kwa sababu ya mafanikio mbalimbali aliyoyasimamia katika umma. Kulikuwa na utamaduni 
wa kumlaani Ali (r.a) kwenye khutba za Ijumaa tangu wakati wa Muawiyah, lakini utamaduni huu 
uliondolewa na Umar ibn Abdulaziz. Mali kadhaa zilikuwa zikitolewa kwa ajili ya familia ya Mtume 
(s.a.w) katika zama za Umar ibn Khattab na Umar ibn Abdulaziz alitoa agizo la kuzitoa tena kwa familia 
ya Mtume (s.a.w). Aliondosha baadhi ya kodi kubwa zilizokuwa zikichukuliwa kutoka kwa wasiokuwa 
Waislamu. Alifanya juhudi kubwa ya kuimarisha usawa katika jamii na kuishi maisha ya staha. Kwa 
sababu Umar ibn Abdulaziz alikuwa kama babu yake Umar ibn Khattab katika utekelezaji wa haki na 
utawala, alijulikana kama Umar II. 

g. Kuanguka kwa Bani Umayya: 

1. Sababu kubwa kabisa ya kuanguka kwa Bani Umayya ni kuibuka kwa hisia za zamani za ukabila 
katika umma. Mfumo wa jeshi kutegemea ukabila huku makhalifa na magavana wakiwa sehemu ya 
migogoro ya kikabila ilichochea ushindani wa kikabila. Hatua ya watu hao kuyahadaa makabila pinzani 
kwa tamaa zao binafsi za kutaka madaraka ilisababisha umma ugawanyike katika makundi mawili ya 
Wakaskazini na Wakusini (Mudhar - Wayemen). 

2. Dola ya Umayya ilikuwa dola ya Kiarabu. Ukweli huu ulianza kuenea katika umma baada ya 
zama za Muawiyah. Ilifanya kazi kwa misingi ya utaifa wa hali ya juu. Waliwabagua Waislamu wasiokuwa 
Waarabu. Hili liliathiri muamala wa Waislamu wasiokuwa Waarabu na kuwafanywa wawachukie 
Waarabu na dola. Mawakala wasiokuwa Waarabu ambao tunawaita mawali walikuwa na nafasi kubwa 
kama ilivyoshuhudiwa katika kuporomoka kwa dola ya Bani Umayya. 

3. Baadhi ya makhalifa wa Bani Umayya walikuwa na mtindo wa maisha ambao ulichukuliwa 
kama wenye kashfa nyingi na makhalifa hao hawakushughulikia mambo ya dola wao wenyewe kwa 
sababu ya kushughulika na starehe. Wazo la kwamba walitoka kwenye misingi mikuu ya Uislamu ni 
jambo lililoendelea kuwekwa kwenye ajenda na makundi pinzani. 

4. Uasi wa makamanda maarufu kama vile Abdullah ibn Zubayr, Ibn al-Ash’ath, Al-Harith ibn 
Surayj na Yazid ibn Muhallab, hasa uasi wa wafuasi wa Ali na Makhawarij vilidhoofisha nguvu za dola. 

Mmoja wa wanafamilia wakubwa wa Bani Umayya, ambaye aliifahamu vilivyo historia ya dola hiyo 
aliulizwa: Nini iliyokuwa sababu ya kuanguka kwa ufalme wenu? Akajibu: “Tulifurahia muda wetu na 
kuukandamiza umma badala ya kuchunguza hali yao na kuwahudumia. Hapo wakakata tamaa dhidi 
ya uadilifu wetu na kuanza kutamani waondokane nasi. Waliamiliana vibaya na watoza kodi wetu na 
kutojihusisha nasi. Hivyo, ardhi zetu ziliharibiwa na hazina zetu zikamalizwa. Tuliwaamini mawaziri na 
magavana wetu lakini kwa bahati mbaya wakatanguliza maslahi yao binafsi badala ya maslahi ya dola. 
Walifanya vitu bila kutuuliza na kutuficha tusivijue.” 

h. Matukio Makubwa ya Zama za Bani Umayya: 

1. Kuzingirwa kwa Istanbul: Bani Umayya waliizingira Istanbul mara mbili (668 - 674), lakini 
hawakupata mafanikio. 


48 




Bani Umayya Na Bani Abbas 


SURA YA 

II 



2. Tukio la Karbala (680): Ni tukio ambalo mtoto mdogo wa Ali (r.a), Hussein, ambaye 
hakuukubali ukhalifa wa Yazid na wale waliokuwa pamoja naye waliuawa katika eneo la Karbala. Tukio 
hili la kusikitisha lilisababisha kugawanyika kwa ulimwengu wa Kiislamu katika makundi mawili ya 
Sunni na Shia. 

3. Kufunguliwa kwa Afrika Kaskazini: Vikosi vya Bani Umayya chini ya uongozi wa Uqba ibn 
Nafi vililifungua eneo lote la Afrika Kaskazini na kufika kwenye Bahari ya Atlantiki. 

4. Ufunguzi wa Hispania/ Vita vya Guadalete: Mwaka 711, vikosi vilivyokuwa chini ya uongozi 
wa Tariq ibn Ziyaad vilivuka Mlango bahari wa Gibralrat na kuingia Hispania. Walikutana na Wavisigoth 
katika eneo liitwalo Cadic. Walishinda vita kwa kumuua Mfalme Roderic. Hispania ilifunguliwa ndani 
ya muda mfupi kwa msaada wa Musa ibn Nusayr. Waislamu wakaiita Hispania kama “Andalusia.” 

5. Vita vya Poitiers: Bani Umayya walivuka kwenye milima ya Pyrenees chini ya uongozi wa 
Abdul Rahman Al-Ghafiqi, mwaka 732. Wafranki chini ya uongozi wa Charles Martel walishinda vita 
dhidi ya Bani Umayya kwenye eneo la Poitiers. Tukio hilo lilisitisha safari ya Waislamu kujitanua kisiasa 
na kijeshi katika Ulaya ya Magharibi. 

6. Safari za Kijeshi katika maeneo ya Anatolia, Caucasus, Transoxiana na Turkestan: Bani 
Umayya waliandaa safari za kijeshi kwenda Anatolia kupambana na Wabizanti/ Warumi na kuikamata 
miji kadhaa. Kutokana na safari za kijeshi kwenye maeneo ya Caucasus, Transoxiana na Turkestan, 
waliweza pia kuyakamata maeneo mengine kadhaa. Waturuki walionesha upinzani dhidi ya Bani 
Umayya kwa takriban karne moja. Waarabu waliyakamata, wakayateka na kuyaharibu maeneo kama 
vile Beykent, Bukhara, Samarkand na Fargana. Waturuki waliopendelea kuishi kwa uhuru walionesha 
upinzani kwa kukataa kuishi chini ya utawala wa Waarabu. 

7. Katika zama za Abdul Malik, lugha ya Kiarabu ilikubaliwa kama lugha rasmi na sarafu ya 
kwanza ya Kiislamu (Dinar) ilitengenezwa. 

8. Vuguvugu lililoanzia kwenye uasi wa Abu Muslim Khorasani lilienea kwa muda mfupi, na Dola 
ya Bani Umayya ikafikia mwisho wake baada ya kushindwa na kuuawa kwa khalifa wa mwisho wa Bani 
Umayya, Marwan 11. 

’ ANDIKO LA KUJISOMEA - 



UMARIBN ABDULAZIZ 

Mtazamo wa kwamba Umar ibn Abdulaziz aliyejulikana kama khalifa wa tano wa ulimwengu wa 
Kiislamu alikuwa mtawala wa kipekee na kiongozi aliyefanikiwa wa zama za Bani Umayya ni ukweli 
unaokubaliwa na karibu kila mtu. Mafanikio aliyoyapata wakati wa ukhalifa wake na uongozi wake vi- 
limhakikishia kupata heshima ya kuandikwa katika kurasa za historia kwa vyeo adhimu. Anavuta hisia 
za watu kwa juhudi zake za kuondosha migawanyiko na mifarakano iliyoibuka katika ulimwengu wa 
Kiislamu wakati wa kipindi kifupi tu cha ukhalifa wake. 

Hakuwaza kuchagua viongozi, ambao baadhi yao tumewataja, kutoka katika ukoo wa Bani Umayya, 
na hakuteua viongozi wengi kutoka katika ukoo huo. Suyuti anasimulia mazungumzo yafuatayo yaliyo- 
tokea kati ya wanafamilia maarufu wa ukoo wa Bani Umayya na Umar aliyejibu wazo lao pale walipo- 
sema “tuteue katika utawala” kwa kusema: “Kama mnataka, ninaweza kumteua kila mmoja wenu kuwa 
askari”. Bani Umayya wakasema: “Kwa nini unatupatia wazo ambalo hatuwezi kulikubali?” Hapo Umar 
akasema: “Mnaliona zulia hili? Ninafahamu kuwa zulia hili mnalolikanyaga kwa miguu yenu, ingawa 
silitaki, linatachakaa na kutoweka. Sasa, inawezekanaje nikabidhi dini yangu kwenu? Nitawezaje kuwa- 
kabidhi heshima na unyoofu wa Waislamu?” Wakajibu: “Je, sisi sio ndugu zako? Hatuna haki yoyote?” 
Hapo Umar akaweka wazi azma na msimamo wake kwa kusema: “Kwangu mimi, hakuna tofauti kati 
yenu na Muislamu wa mbali kuhusu jambo hili.” 

Jambo jingine baya lililokuwa likifanywa wakati huo ni kwamba Makhalifa wa Bani Umayya wali- 
chukua mahitaji yote yao na ya familia zao kutoka hazina. Umar ibn Abdulaziz alibadilisha jambo hiii 
moja kwa moja na kuanzisha utaratibu wa mtu yeyote kutochukua kitu kutoka hazina (Bayt al-Mal) bila 
kuwa na haki nacho. Yeye mwenyewe hakuchukua chochote kutoka hazina. 

Siku moja alimtaka mtumishi na karani wake Muzahim kumunulia meza ya kusomea. Baada ya 
muda, Muzahim alirudi akiwa na meza ambayo Umar aliipenda. Umar akamuuliza Muzahim alipoinun- 
ua, akajibu: “Ewe kiongozi wa Waumini! Nimekikuta kipande hiki cha ubao katika hazina ya Bayt al-Mal 
na kukitengenezea meza ya kusomea”. 

Hapo, Umar akamuamuru aende sokoni na kuulizia bei yake. Muzahim alienda sokoni na kukuta 
kuwa bei yake ni nusu dinar. Umar alipouliza: “Tukiweka dinar moja kwenye Bayt al-Mal, tutakuwa 
tumeondokana na mzigo huu?” Muzahim akarudia kumwambia kuwa thamani yake ni nusu dinar. 
Hapo Khalifa Umar akasema: “Basi nenda katika Bayt al-Mal na uweke dinar mbili.” 

Umar ibn Abdulaziz alianzisha harakati kubwa ya kiutamaduni katika umma wa Kiislamu na ku- 
pata mafanikio makubwa. Ukusanyaji wa hadith za Mtukufu Mtume (s.a.w) ulianza katika Ulimwen- 
gu wa Kiislamu kwa amri na maagizo yake. Yeye ndiye aliyewaagiza magavana kukusanya hadith zili- 
zotawanyika. Kwa muktadha huu, tunaweza kusema kuwa historia ya ukusanyaji wa hadith inahusika 
naye. Alikuwa na mapenzi makubwa na hadith za Mtukufu Matume (s.a.w) kiasi kwamba aliwateua 
maafisa maalumu wa kufundisha hadith kwa watu wanaoishi jangwani. Kwa namna hiyo alihakikisha 
kuwa hadith za Mtume (s.a.w) zinasambaa na kufundishwa kila mahali. 

Kama ilivyo katika Nyanja zote za maisha, Umar ibn Abdulaziz alikuwa muadilifu na mwenye huru- 
ma katika kuamiliana na raia wake kiasi kwamba alipotaka kuamuru jambo au kutoa hukmu, alionesha 
njia rahisi za kuitekeleza amri yake na hivyo kumsaidia mtu aliyempatia maagizo kwa kumuonesha 
namna yanavyotakiwa kufanywa. 

Kwa upande mwingine, alitilia umuhimu sana suala la elimu. Alihimiza kujifunza na kupata maa- 
rifa, akaeleza kuwa watu wanaweza kuyashughulikia mamho yanayohusu ulimwengu huu na ule wa 
khera kwa kutumia elimu. Wakati wa ugavana wake alitumia juhudi kubwa sana katika kujifunza sayansi 
za Kiislamu, lakini baada ya kushika hatamu za ukhalifa, alilazimika kuyaweka mafunzo yake katika 
mpango wa pili. Hata hivyo, hukmu zake zilizingatiwa na wanazuoni walioishi katika zama zake na zama 
zilizofuatia. 

Alikuwa na hisia kubwa ya uwajibikaji mbele ya Allah katika matendo yake kwa unyoofu wa hali 
ya juu. Daima alijitahidi kufanya mambo sahihi kwa ajili ya imani yake na kutekeleza majukumu yake 
kama mtawala kwa uelewa na utambuzi mkubwa. Katika maisha yake binafsi, kabla ya kuwa khalifa, 
aliishi maisha ya unyoofu kuliko makhalifa wengine wa Bani Umayya walivyoishi na akawa maarufu 
kuwa kuipa nyongo dunia. 

Umar ibn Abdulaziz katika khutba yake ya kwanza baada ya kumhimidi Allah alisema: “Enyi watu! 
Wale wanaotaka kusuhubiana nasi wanapaswa kukidhi masharti matano yafuatayo: 

• Kuwasaidia wale wasioweza kutuambia hali zao na kueleza matatizo yao. 

• Kutuunga mkono na kutusaidia katika kazi zenye manufaa. 

• Kuelekeza na kuonesha njia za kheri. 

• Kutowasengenya wengine. 

• Kuungana nasi kwa sharti la kutojishughulisha na mambo ya upuuzi na yasiyofaa, vinginevyo 
wajitenge nasi.” 

Kauli ifuatayo ya Umar ibn Abdulaziz inamuelezea vizuri: 

B. BANI ABBAS (750 - 1258) 

1. Kuanzishwa kwa Dola ya Bani Abbas na Ustawi wake: 

Dola ya Bani Abbas, ambayo iliasisiwa na dhuria wa kizazi cha Abbas, ami wa Mtukufu Mtume 
(s.a.w), ilitawala kwa takriban karne tano kuanzia wakati wa Abu al-Abbas as-Saffah alipochukua ha- 
tamu za ukhalifa (132 Hijria/ 750 Miladiya) mpaka ilipoangushwa na Wamongolia mwaka 656 Hijriya/ 
1258 Miladiya. 



Juhudi za kwanza zilizochagiza kuasisiwa kwa ukhalifa wa Bani Abbas zilianzishwa na Ali, mmoja 
wa wajukuu wa Abbas, mwaka 717. Mpaka wakati huo watoto wa Abbas hawakuwa na mapenzi makubwa 
na mambo ya siasa. Hata hivyo, walibadili fikra zao pindi wafawala wa Bani Umayya walipowalazimisha 
wanafamilia wa Kibani Abbas kuondoka Damascus. 

r \ 

Kipmdi cha utawala wa makhabfa wa Bani Abbas kama vile Mansur, Mahdi, Harun 
Rashid, Ma’mun, Mu’tasim, na Wathiq, kinachukuliwa kama “zama za dhahabu”. 

_y 

Ali alianzisha propaganda za Bani Abbasi katika kijiji cha Humayma huko Jordan alikokuwa akii- 
shi. Wanapropaganda walitumwa kwenye kila kona ya dola kutokea kwenye kijiji. Wanapropaganda wa 
Kibani Abbas walieleza kuwa wanapigania haki dhidi ya dhulma ya Bani Umayya na wanakata uungwaji 
mkono kutoka kwa umma. Kufa na Khorasan ndivyo vilivyokuwa vitovu vikuu ambavyo propaganda 
za Bani Abbas zilitekelezwa. Abu Muslim Khorasani alitumwa kwenda Khorasani kwa kazi hiyo mwaka 
745. 

Abu Muslim Khorasani aliiangusha serikali ya Bani Umayya kutokana na uasi aliouanzisha. Baada 
ya hapo, alimtangaza Abul-Abbas Abdullah, ambaye alitokana na ukoo wa Abbas, kuwa khalifa mpya. 

Mipaka ya dola ilipanuka sana katika zama za Bani Umayya, na hiyo ndiyo sababu kwamba mipaka 
hiyo haikuweza kupanuka zaidi katika zama za Bani Abbas. Waturuki waliongeza ushawishi wao katika 
kipindi cha mwisho cha zama za Bani Abbas. Ni kwa sababu ya Uturuki kwamba uwepo wa Bani Abbas 
uliendelea kwa kipindi cha muda mrefu. 

Kitu cha kwanza kilichofanywa na khalifa Abulabbas Abdullah ni kuondokana na watu wa ukoo wa 
Umayya. Ni kwa sababu hiyo kwamba alianza kuitwa “satfah” yaani muuaji. Alihamisha makao makuu 
ya dola kutoka Damascus na kuyapeleka katika mji wa Hashimiyya uliopo Kaskazini mwa mji wa Kufa. 

Abulabbas Abdullah alipofariki dunia baada ya miaka minne ya utawala wake, nduguye Abu Jafar 
al-Mansur (754 - 775) alishika hatamu za ukhalifa. Mansur aliifanya Baghdad kuwa makao makuu ya 
Dola. Baghdad iliendelea kuwa makao makuu mpaka Dola ya Bani Abbas ilipoanguka. 

Kwa sababu ya umaarufu wa Abu Muslim Khorasani, ambaye aliusaidia ukoo wa Bani Abbas kupa- 
ta ukhalifa, ilimfanya Mansur ahisi usumbufu, hivyo alimuita Abu Muslim Khorasani na kumuua kwa 
kutumia ujanja maalumu. 

Kwa kuiangusha dola ya Bani Umayya, Bani Abbas waliendeleza usultani ulioanzishwa na Bani 
Umayya kwa mara kwanza. Hakika, Abulabbas, khalifa wa kwanza wa Bani Abbas alimteua kaka yake 
Abu Jafar kuwa mrithi wa kiti cha ukhalifa. Baada ya hatua hiyo, makhalifa wote 35 wa Kibani Abbas 
walitokana na nasaba ya Abu Jafar. 

Historia ya Bani Abbas baada ya kuanzishwa kwake imegawanyika katika vipindi viwili. Kipindi 
cha kwanza kinajumuisha miaka kati ya 750 na 847. Hiki kipindi ambacho makhalifa kama Mansur, 
Mahdi, Harun Rashid, Ma’mun, Mu’tasim na Wathiq walitawala, kinakubaliwa kama “zama za dhaha- 
bu” za Bani Abbas na hata kuliko vipindi vyote vya dola zote za Kiislamu. Uanzishwaji wa ustaarabu wa 
Kiislamu kwa sehemu kubwa ulifanikiwa katika kipindi hiki. Kipindi cha pili kilianza mwaka 847 na 
kuendelea mpaka mwaka 1258 pindi Wamongolia walipowaangusha Bani Abbas. 

Wachina ambao walisonga mbele kutoka Mashariki mpaka Magharibi walikutana na kupambana 
na Waarabu ambao walikuja kutoka peninsula ya Arabia mpaka Mashariki kwenye kingo za Mto Talas 
mwaka 751. Waturuki wa Kamuk na Yagma hawakutaka Mashariki ya Kati iangukie mikononi mwa 
wachina, hivyo waliwaunga mkono Waarabu na kuhakikisha wanapata ushindi. Kutokana na vita hivi, 
harakati ya Wachina kuidhibiti Asia ya Kati zilizuiliwa. Baada ya vita hivi, Waturuki walianza kuingia 
katika Uislamu kwa makundi. Walijifunza utaalamu wa kutengeneza karatasi kutoka kwa mateka wa 
Kichina. Bani Abbas walitetea zaidi muundo wa dola ya Kiislamu, badala ya kufuata nadharia ya Bani 
Umayya ya Dola ya Kiarabu katika utawala, hivyo waliamiliana na Waislamu kwa usawa. Sera ya utaifa 
wa Waarabu ilibadilishwa kwa kuchagiza mfumo jumuishi wa umma wote. 

Khalid ibn Barmak, ambaye alikuwa mtu kutoka Balkh huko Turkistan, aliteuliwa na khalifa Mansur 
kusimamia mambo muhimu ya dola. Mahdi na Hadi walishika hatamu za ukhalifa baada ya Mansur. 
Harun Rashid ambaye alifuatia kushika hatamu za ukhalifa, ndiye khalifa maarufu zaidi miongoni mwa 
makhalifa wa Kibani Abbas. 

a. Zama za Harun Rashid (786 - 809): 

Kipindi kilichokuwa na ustawi mkubwa kabisa katika zama za utawala wa Bani Abbas ni kipin- 
di cha Harun Rashid. Yahya ibn Khalid ibn Barmak, ndiye alikuwa mwalimu wa Harun Rashid. Ha- 
run Rashid alipata elimu nzuri katika kipindi cha ujana wake. Aliposhika hatamu za ukhalifa, alimteua 
Yahya kuwa waziri wake mkuu. Jafar na Fadhil, watoto wa Yahya nao pia walipata nyadhifa za juu. Chini 
ya familia ya Barmak, dola ya Kiislamu ilitawaliwa na kustawishwa. Uasi ulikabiliwa vilivyo na umma 
ukapata amani na faraja. 

Umaarufu wa Harun Rashid ulienea mpaka nje ya dola ya Kiislamu. Mtawala wa Wafranki Charle- 
magne, ambaye alitawala Magharibi na Ulaya ya Kati, alituma ujumbe rasmi kwenda kwa Harun Rashid 
ili kupata ruhusa kwa mahujaji wa Kikristo kutembelea Jerusalem kwa uhuru. Harun Rashid alitoa ru- 
husa na kutuma zawadi kwa Charlemagne, ambazo miongoni mwake ni saa ya mlio ambayo ilipendwa 
sana. Hata hivyo, maelezo haya ni kwa mujibu wa vyanzo vya Ulaya. Vyanzo vya Kiislamu havijaelezea 
kuhusu tukio hilo. Ndiyo maana, simulizi hizo zina shaka ndani yake. Harun Rashid anakubalika kuwa 
miongoni mwa watawala wakubwa katika historia ya dunia. 

Harun Rashid alifanya kosa la kisiasa kwa kuwaua watu wa familia ya Barmak, ambao walihudumu 
katika serikali kwa muda mrefu, kwa sababu ya shaka isiyokuwa na msingi. 

Japokuwa kasri la Harun Rashid lilikuwa miongoni mwa makasiri adhimu, pia lilikuwa kitovu cha 
maarifa na elimu. Harun Rashid ndiye aliyeufanya uimbaji kuwa kazi inayoheshimika na kuonesha ma- 
fanikio katika fasihi. Zuo la Kihanafi, ambalo linatokana na Abu Hanifa, lakini likaendelezwa na kazi za 
mwanafunzi wake Abu Yusuf, lilienea wakati wa ukhalifa wa Harun Rashid. 

Japokuwa kipindi imara kabisa cha Bani Abbas kilikuwa kipindi cha Harun Rashid, vuguvugu la 
kwanza la mgawanyiko lilitokea katika kipindi hicho. Dola ya Aghlabiya iliyojitenga na Bani Abbas na 
kuanzishwa huko Tunisia ilianza kuibuka mwaka 800. 


b. Afrika Kaskazini Katika zama za Bani Abbas: 

Afrika Kaskazini ilishuhudia migogoro endelevu wakati wa zama za Bani Abbas. Aghlab, ambaye 
aliteuliwa kuwa gavana mwaka 148/765, alipoteza maisha katika vita dhidi ya Makhawarij wa Ibadiyya 
ingawa alilitawala eneo hilo kwa takriban miaka miwili. Baada ya kutawala kwa takriban miaka mi- 
tatu, Umar ibn Hafs, ambaye aliteuliwa baada ya Aghlab, alilazimika kupigana dhidi ya Makhawarij. 
Makhawarij waliweka mzingiro kwenye mji wa Karouan. Matokeo ya vita hivyo ni Makhawarij kuud- 
hibiti mji huo. Hapo, Mansur akatuma jeshi chini ya uongozi wa Yazid ibn Haytham ibn Abu Sufra, 
ambaye aliwashinda Makhawarij na kumuua kiongozi wao na hivyo kurejesha amani katika eneo la 
Afrika Kaskazini ndani ya miezi kadhaa. Yazid ibn Haytham alilitawala eneo hili kwa amani kwa muda 
wa miaka 15. Migogoro katika Afrika iliendelea baada ya hapo mpaka zama za Harun Rashid. 



Baytul Hikmah iliyoanzishwa na khalifa Ma’mun mjini Baghdad ndiyo taasisi ya 
kwanza maarufii ya elimu ya juu. 



Ibrahim ibn Aghlab, gavana mpya aliyeteuliwa wakati wa Harun Rashid, alimtaarifu Harun Rashid 
kuwa iwapo atampa utawala wa Afrika Kaskazini, atalipa mrahaba wa dinar 40,000 kwenye hazina ya 

Bani Abbas kila mwaka baada ya kuidhibiti migogoro katika eneo hilo. Harthama ibn A’yan, gavana 
wa zamani ambaye aliyajua matatizo ya Afrika Kaskazini, alimueleza Harun Rashid kuwa hilo lilikuwa 
wazo zuri. Hivyo, Ibrahim ihn Aghlab akaunda utawala huru katika Afrika. Baada ya uteuzi wa ibn 
Aghlab, hakuna khalifa yeyote ya Bani Abbas aliyekuwa na uwezo wa kuanzisha mamlaka ya dola kuvu- 
ka mipaka ya Magharibi ya Misri. Japokuwa utawala wa Bani Aghlab uliridhika kuitwa kama maamir, 
walitengeneza pesa yenye majina ya makhalifa wa bani Abbas sambamba na majina yao wenyewe. Bani 
Aghlab walitawala eneo la Mediterania ya Kati kwa takriban miaka mia moja (800-909) kuanzia mji 
mkuu Kairouan, ambayo ilichukua nafasi ya mji wa Carthage. Chini ya Bani Aghlab, Afrika Kaskazini 
haikuwa tena nchi inayozungumza Kilatini na kuamini Ukristo, bali ilibadilika kuwa nchi inayozun- 
gumza lugha ya Kiarabu na kuuuamini Uislamu. 



Kiuhalisia, taasisi ya kwanza ya elimu ya juu ilikuwa ni Madrasah Nidhamiyah 
iliyoanzishwa na waziri mkuu maarufii wa Waseljuk Nidham al-Mulk mjini Baghdad 

(1065 -167). 



c. Vuguvugu la Sayansi na Sanaa katika zama za Bani Abbas: 

Katika zama hizi, Bani Abbas walijikita zaidi kwenye sera ya utamaduni badala ya sera ya funguzi 
za kivita. Mji wa Baghdad ulianzishwa katika zama za khalifa Mansur na kuwa mji mkuu mpya wa dola. 
Tafsiri ya kazi za wanafalsafa wa Kigiriki kwenda katika lugha ya Kiarabu ilianza kwa mara ya kwanza 
katika kipindi hiki. Wasomi na wataalamu walilindwa na kuungwa mkono katika kipindi cha Harun 
Rashid. Baghdad ilistawi na kuwa kitovu cha utamaduni na maarifa. Safari za kijeshi zilifanywa dhidi ya 
Warumi mara tatu katika miaka ya 797, 804, na 806, na kodi iliwekwa kwa Warumi. Miji ya mipakani 
ya Awasim na Thughur ilianzishwa kwenye mpaka na Warumi, ambapo Waturuki waliishi. Vitabu vyote 
vya wanafalsafa wa Kigiriki vilitafsiriwa katika lugha ya Kiarabu katika zama za Ma’mun. madrasah na 
maktaba nyingi zilifunguliwa mjini Baghdad. Wasomi wa ndani na wa kigeni walikuja Baghdad ili ku- 
fanya kazi kubwa za kisomi. Madhehebu ya Mu’tazila yalipata nguvu. Nguvu ya jeshi na serikali ilihama 
kutoka kwa Wairan kwenda kwa Waturuki. Jeshi la kifalme lilianzishwa likiwajumuisha Waturuki. 

Baada ya Harun Rashid, mwanaye Ma’mun alishika hatamu za ukhalifa. Dola ilitikishwa na uasi 
na mapinduzi mbalimbali wakati wa Ma’mun. licha ya hayo yote, Ma’mun alitumia muda wake kwenye 
kazi zenye tija na za kudumu, akaanzisha taasisi mbalimbali. Aliwaleta wasomi wengi na kazi nyingi 
kutoka nchi na maeneo mbalimbali. Kwa upande mmoja alihamasisha kazi za kielimu na kisayansi na 
kwa upande mwingine kazi za utaalamu na sanaa. Alijenga vituo viwili vya utafiti, kimoja jirani na mji 
wa Baghdad na kingine mjini Damascus. 

Sambamba na misikiti mbalimbali, taasisi ya kwanza maarufu katika uwanja wa elimu wa juu ni 
Baytul Hikmah iliyoanzishwa na khalifa Ma’mun (813 - 833). Chuo cha Gundeshapur kilichkuliwa 
kama mfano. Sambamba na kuwa kituo cha tafsiri, kilitumika pia kama chuo na maktaba ya umma. 

Taasisi ya kwanza ya elimu ya juu kwa maana halisi ilikuwa Madrasah Nidhamiya iliyoanzishwa na 
waziri mkuu maarufu wa Kiseljuk Nidham al-Mulk mjini Baghdad (1065 - 1067). Madrasah hii ndiyo 
kilichokuwa chuo kikuu cha kwanza katika ulimwengu wa Kiislamu kilichokuwa kimeratibiwa na kuwa 
na mpangilio maalumu. Gharama za maisha ya wanafunzi zilitolewa na madrasah hii ambayo ilikuwepo 
kabla ya vyuo vikuu vilivyoanzishwa Ulaya. Baadaye, khalifa Muntasir alianzisha madrasah nyingine 
maarufu iitwayo Muntasiriya (1226 - 1242). 

Siku za mwanzo za zama za Bani Abbas ni nyakati muhimu sana zilizoacha athari katika utamadu- 
ni na ustaarabu wa Kiislamu. Katika ulimwengu wa Kiislamu, taasisi na sayansi zilitengenezwa katika 
kipindi hiki. Zilistawi na kutoa mchango katika maendeleo ya ustaarabu wa Ulaya. Katika ulimwengu 
wa Kiislamu, kazi za kwanza za falsafa, theolojia, sayansi za kijamii na sayansi asilia zilianzishwa na Bani 
Umayya na ni katika kipindi cha Bani Abbas ndipo sayansi hizi zilipoendelezwa na kuwa sanyansi huru. 

Wanafikra wa Mu’tazila, ambao walikuwa chini ya hifadhi ya Ma’mun, walipata fursa ya kuanzisha 
sayansi mbalimbali na kufanya uvumbuzi kwa uelewa ambao akili ndiyo msingi. Ma’mun mara kwa 
mara alijumuisha katika mijadala iliyofanywa katika Darul Hikmah na kufadhiliwa na yeye. Mu’tasim 
ambaye alishika hatamu za ukhalifa baada ya Ma’mum naye pia alikuwa muungaji mkono wa maulamaa. 
Kazi za kisayansi ambazo zilianza wakati wa Ma’mun ziliendelea kwa kasi katika kipindi chake. Alian- 
zisha kituo chake katika eneo la Samarra lililopo Kaskazini mwa Baghdad. Baada ya muda mfupi, eneo 
hili liligeuka kuwa lenye ustawi mkubwa. Misikiti, shule na kasri zilijengwa. Kutokana na ustawi wake, 
eneo hilo lilianza kushindana na Baghdad. 

Mu’tasim ambaye mama yake alikuwa Mturuki, alitembelea maeneo ya Waturuki. Alikutana na 
wajomba zake na watu wa karibu yao ambao aliwapenda. Alianzisha kikosi cha ulinzi kilichojumuisha 
Waturuki. Idadi ya Waturuki na nafasi yao vilianza kuongezeka hatua kwa hatua. 

Nafasi ya Waturuki katika serikali kuu iliendelea hata baada ya kipindi cha Mu’tasim. 

2. Kuanguka kwa Dola ya Bani Abbas: 

Baada ya Watbiq, adhama ya dola ilifikia kikomo na kuanza kudhoofika. Japokuwa nguvu ya se- 
rikali kuu ilikuwepo wakati wa Mutawakkil, lakini mamlaka yake yalianza kudhoofika kidogo kidogo. 

Kutokana na kudhoofika kwa Dola ya Bani Abbas, dola ndogondogo zilianzishwa baada ya karne 
ya 9 katika maeneo mbalimbali ya nchi. Dola hizo zinaitwa “Tawaif al-Muluk” ambazo ni Idrisiya huko 
Morocco (789 -?), Aghlabiya iliyoanzishwa na Ibrahim ibn Agblab huko Tunisia, Algeria na Sicily (800 
- 909), Tuluniya iliyoanzishwa na Ahmad ibn Tulun huko Misri (868 - 905), Fatimiya iliyoanzishwa na 
Ubaydullah huko Tunisia, Misri, Sicily na Sardinia (910 - 1171), Ikhsidiya (Akshidiya) iliyoanzishwa na 
Muhammad ibn Tughj huko Mosri ( 935 - 969), Tahiriya iliyoanzishwa na Tahir ibn Husayn huko Iran 
na Khorasan (821 - 875), Saffawiya iliyoanzishwa na Ya’qub ibn Layth huko Iran (867 - 1500), Samaniya 
iliyoanzishwa na Nasr ibn Abmad huko Khorasan na Transoxiana (87 - 999). 




Katika ulimwengu wa Kiislamu, kazi za kwanza za falsafa, theolojia, sayansi za kijamii 
na sayansi asilia zilianzishwa na Bani Umayya na ni katika kipindi cha Bani Abbas 
ndipo sayansi hizi zihpoendelezwa na kuwa sanyansi huru. 



Aidha, makundi ya kichochezi na yenye mrengo wa kujitenga kama vile Ismailiya na Qarmatiya 
yalisababisha mgogoro kwa mitazamo yao na kuanza harakati za chinichini za kudhoofisha jamii ya 
Kiislamu kwa ndani. 

Katika nyakati za mwanzo Waturuki walipojipatia nafasi katika historia ya Uislamu, anguko la dola 
ya Bani Abbas lilikuwa limeshaanza. Mbali na dola ndogondogo, serikali nyingine zote kuanzia kwa 
Tahiriya mpaka Buyia hazikudumu kwa muda mrefu na zetu zilikufa. Waislamu huko Hispania nao 
walikuwa wamepoteza nguvu na adhama yao ya zamani. 

Uvamizi wa Wamongolia uliosababisha kuanguka kwa dola ya Bani Abbas ulisababisha 
kudorora na kudumaa kwa ustaarabu wa Kuslamu 


Mbalia na hayo, mgawanyiko wa Masunni na Mashia katika ulimwengu wa Kiislamu ulisababisha 
misukosuko mbalimbali, na mivutano ikashuhudiwa kati ya pande hizo mbili. 

Katika wakati kama huo ambao ulimwengu wa Kiislamu ulihitaji umoja na mshikamano, 
mashambulizi ya wanamsalaba yalianza. Katika vipindi vilivyofuata, makamanda kama vile Saladin 
Ayyubi na Waislamu wa Kituruki waliupigania ulimwengu wa Kiislamu dhidi ya mashambulizi ya 
wanamsalaba. 


3. Uvamizi wa Wamongolia na Anguko la Dola ya Bani Abbas 

Pigo kubwa lililoutikisa ulimwengu wa Kiislamu lilitoka kwa Wamongolia mnamo karne ya 13. Hu- 
lagu aliishambulia Baghdad akiwa na jeshi kubwa mnamo Februari 10, 1258. Aliuzingira mji huo kwa 
siku arobaini na kuuchoma moto kutokea kwenye ngome zote. Khalifa Mu’tasim alilazimika kusalimu 
amri, na watu wa mji huo waliuawa. Makadirio ya idadi ya watu waliouawa katika mji huo yanaanzia 
kwenye 800,000 mpaka milioni 2, (makadirio halisi yameelezwa kuwa makubwa zaidi katika duru za 
baadaye). Ni vigumu sana kutoa idadi hasa ya wale waliouawa mjini Baghdad, lakini idadi yao ilikuwa 
zaidi ya watu 100,000. Mji huo uliporwa, misikiti ikageuzwa kuwa ghala. Maktaba ziliharibiwa. Baadhi 
ya vitabu vilichomwa moto, baadhi vikatupwa katika Mto Tigris na vingine vikachukuliwa na Nasir 
al-Din al-Tusi, ambaye alikuwa upande wa Hulagu, kwenda kwenye maktaba ya kituo cha utafiti cha 
Maragheh. Uvamizi wa Wamongolia uliosababisha kudorora kwa ustaarabu wa Kiislamu, lilikuwa janga 
la kutisha sio tu kwa Baghdad, bali pia kwa ulimwnegu wote wa Kiislamu. Uvamizi huo uliosababisha 
anguko la Bani Abbas ni sababu pia ya kudumaa na kudorora kwa ustaarabu wa Kiislamu. 

Katika historia ya Uislamu, utawala uliodumu kwa muda mrefu zaidi baada ya Wauthmaniya ni 
dola ya Bani Abbas iliyotawala kati ya mwaka 750 - 1258. Katika kipindi cha utawala huo ustaarabu wa 
Kiislamu ulikuwa kwenye kilele chake. Bani Abbas walitunza udhibiti wao katika uwanda wa kisiasa 
kwa muda mrefu, na kushikilia mikononi mwao uongozi wa kiroho wa ulimwengu wa Kiislamu mpaka 
nyakati zao za mwisho isipokuwa mara moja au mbili. Ukhalifa wa Bani Abbas una nafasi muhimu sio 
tu katika historia ya Uislamu bali pia katika historia ya ulimwengu. 


C. DOLA YA ANDALUSIA YA BANIUMAYYA (856 - 1031) 

1.) Ufunguzi wa Andalusia na Zama za Magavana (711 - 755) 

1. DOLA YA ANDALUSIA YA BANIUMAYYA (DIA, II, 211) 

Tariq ibn Ziyad ambaye alikuwa mtumwa aliyekombolewa na Musa ibn Nusayr alikupewa jukumu 
la kuifungua Afrika katika zama za khalifa wa Bani Umayya, Walid I. Musa bin Nusayr alipoziona sifa za 
Tariq ibn Ziyad za ushupavu, umadhubuti, utashi, uamuzi sahihi, ufasaha wake ulioacha athari kubwa 
kwa wasikilizaji wake, alimpatia Tariq jukumu la kuifungua Andalusia (Hispania). Mwaka 711, Tariq 

alielekea Andalusia akiwa na meli nne na askari elfu saba waliokuwa chini ya uongozi wake. Askari wale 
walifika pwani ya kusini ya Hispania. Tariq alizichoma moto meli zote ili kuwazuia askari wake was- 
iwe na wazo la kurudi nyuma. Kisha aliongea na askari wale kwa ufasaha na ushawishi wa hali ya juu. 
Askari wake waliohamasika na hotuba yake yenye kushawishi walisahau kila kitu na kuanza kufikiria 
kuhusu kuwashambulia adui zao. Msemo wa “choma boti yake” ulianza kutumika baada ya tukio hili. 
Mwishowe, majeshi ya pande mbili yalikutana. Askari wa adui walikuwa takribani 100,000. Tariq ibn 
Ziyad alituma ujumbe na kutoa pendekezo lifuatalo: “Tunakuiteni nyinyi na jamaa zenu kuingia katika 
Uislamu. Mkisilmu mtakuwa ndugu zetu na tutawakumbatia. Mkilikataa hilo, mnaweza kuyaokoa mai- 
sha yenu kwa kulipa jizya (kodi ya kichwa). Mkilikataa hilo, upanga na mapambano ndio utakaoweka 
suluhu kati yetu”. Mfalme wa Hispania alikataa pendekezo hilo kwa sababu alitegemea ukubwa wa jeshi 
lake. Mapambano makali yalianza. Tariq alipambana kwa ushujaa na kumfikia mfalme wa Hispania. 
Alimuua mfalme huyo kwa pigo la panga la ghafla na la kasi. Askari wa adui walipoona kifo cha mfalme 
wao walianza kukimbia. Baada ya kulitawanya jeshi la Wahispania, Waislamu waliingia Andalusia. “Us- 
taarabu wa Kiislamu wa Andalusia” ulizaliwa kutokana na ushindi huu. 

Asili hasa ya neno “Andalus”, ambalo lilitumiwa na Waarabu wakikusudia Hispania haikuweza 
kujulikana. Mwanzoni lilitumika tu kumaanisha “Hispania ya Waislamu”, na baada ya Waislamu ku- 
fukuzwa wote nchini humo lilitumika kwa lugha ya Kihispania kama Andalucia. Mwanzoni Waislamu 
walitumia jina la Andalus kwa maeneo yote ya Hispania yaliyokuwa chini ya utawala wao ikiwemo eneo 
la Septimania linalopatikana katika eneo la Kusini mwa Ufaransa. 

Andalusia ilitawaliwa na Waislamu tangu ilipofunguliwa mwaka 711 mpaka 750 chini ya Bani 
Umayya na kuanzia mwaka huo mpaka mwaka 756 likawa chini ya Bani Abbas. Kipindi cha kabla ya 
Bani Umayya wa Andalusia, wafunguzi waliitumia Andalusia kama ngome kwa ajili ya safari za kijeshi 
barani Ulaya. Mwaka 732, jeshi la Waislamu lilisogea karibu sana na eneo ilipo Paris ya leo. Hata hivyo, 
kwa sababu ya migogoro ya kikabilia baina ya Waislamu, umoja na mshikamano ulivunjika na harakati 
za ufunguzi zikashindwa kufanikiwa. 

Kufunguliwa kwa Peninsula ya Iberia huko Hispania ndio iliyokuwa sehemu ya mwisho ya funguzi 
za Kiislamu. Kwa ruhusa ya khalifa Al-Walid ibn Abd al-Malik katika msimu wa machipuo ya mwaka 

750, Musa bin Nusayr, aliyekuwa gavana wa Dola ya Bani Umayya katika eneo la Afrika Kaskazini, alitu- 
ma askari 500 chini ya uongozi wa Tarif ibn Malik. Kwa kikosi hicho kilichotumwa pwani ya kusini mwa 
Hispania, harakati za ufunguzi zilianza. Wakati huohuo, Ufalme wa Visigoth huko Hispania ulikuwa 
katika hatihati ya kupoteza nguvu zake zote kwa sababu ya mapigano ya kupigania utawala na migogo- 
ro ya kijamii na kidini. Jeshi la Bani Umayya liliingia kiurahisi Hispania. Inajulikana kuwa msaada wa 
Julianos, gavana wa Sebtah (Ceuta) aliyekuwa na uhusiano mbaya na Wavisigoth, ulikuwa na mchango 
kwenye ushindi huu. 

Jeshi liliweka kambi katika eneo la Gibraltar au mlima wa Calpe uliopo kwenye ncha ya kusini mwa 
Hispania na kuikamata Algeciras baada ya shambulizi lake la kwanza. Muda mfupi baadaye, walipa- 
ta ushindi dhidi ya jeshi la Wavisigoth lililokuwa chini ya uongozi wa mfalme Rodrigo. Vita vilitokea 
katika ukimngo wa mto katika bonde la Guadalbeca (Rio Barbate) uliopo katika eneo la tambarare la 
Frontera linalopatikana kati ya miji ya Xeres (Jerez) na Sidonia. Kuanzia hapo hakuna vizuizi vikubwa 
vilivyobaki kuelekea kwenye ufunguzi. 

Baada ya ushindi huo, makamanda walipewa jukumu la kuifungua miji mbalimbali, na hivyo ndani 
ya muda mfupi waliikamata Malaga, Elvira na Qurtubah (Cordova, Cordoba) kwa msaada wa watu am- 
bao hakuwa wakiridhishwa na utawala wa Wavisigoth. Wakati huohuo, Tariq aliifungua Ecija na kisha 
mji mkuu wa Wavisigoth, Tuleytulah (Toledo). 

Hapo, Tariq alihitimisha ufunguzi wake aliouanza msimu wa machipuo ya mwaka 711 kama ka- 
manda wa jeshi na kumaliza msimu wa joto wa mwaka huo huo akiwa mshindi aliyeikamata nusu ya 
Hispania na kuifungua kwa ajili ya Uislamu. Musa bin Nusayr alielekea Hispania akiwa na jeshi la watu 
18,000 ambao wengi wao walikuwa Waarabu. Baada ya kuifungua Ishbiliya (Seville), carmona, Leble 
(Niebla) na Maride (Merida) alikutana na Tariq katika eneo la Tuleytulah. Kutokana na harakati ya 
mapambano kuelekea upande wa kaskazini mwa nchi hiyo, waliifungua miji ya Leon, Lleida (Lerida), 
Barcelona, Zaragoza (Saragossa) na eneo la Galicia mwaka 713 kisha wakapita Pyrenees na kuingia 
maeneo ya Wafranki. 

Mwaka 714, Musa alimuachia mwanaye Abdulaziz utawala wa Andalusia kwa amri ya khalifa 
Walid na kurudi Damascus pamoja na Tariq. Hivyo, ufunguzi wa Peninsula ya Iberia ulifanyika ndani 
ya muda mfupi wa kama miaka mitatu na Zama za Magavana wa Andalusia (asr al-wulat) zikaanza. 
Ufunguzi ulienea mpaka maeneo ya ndani ya Ulaya mwaka 756, wakati wa kipindi cha magavana 
ambapo magavana 21 walishika hatamu. Waislamu walipofika jirani na Paris baadaya kuikamata Murcia 
(Theudimer, Theodemir) na Narbona, walishindwa na Wafranki katika Vita vya Tours au Poitiers (Balat 
al-Shuhada). Hapo, Waislamu walikabiliwa na vita vya ndani na migogoro. Hata hivyo, wakati huohuo, 
Wahispania walianza kupata nguvu chini ya uongozi wa Pelagius (Polayo) katika eneo la kaskazini mwa 
Covadoga iliyopo ukanda wa Asturias. 

2. Bani Umayya wa Andalusia (756 - 1031): 

a. Zama za Falme: 

Baada ya dola yake kuanguka, Abdurrahman bin Muawiyah ambaye ni mmoja wa wanamfalme 
wa Kibani Umayya, aliondoka kutoka Palestina na Misri kwenda Afrika Kaskazini na kisha kuelekea 
Andalusia mwaka 755. Licha ya vikwazo mbalimbali, gavana wa mwisho wa Andalusia, Yusuf ibn Abd 
al-Rahman al-Fihri alitangaza uhuru wake huko Cordoba mwaka 756. Hivyo, akaanzisha Ufalme mpya 
wa Bani Umayya uliodumu kwa miaka 275 kuanzia mwaka 756 mpaka 1031. Kipindi cha utawala wa 

Ufalme wa Bani Umayya huko Andalusia kimegawanyika katika sehemu mbili: Kipindi cha “FALME” 
756 - 929 na kipindi cha “UKHALIFA” kati ya mwaka 929 na 1031. 

Kipindi cha kwanza ambacho Abdurrahman I (756 - 778), Hisham I (788 - 796), al-Hakam I (796 
- 822) na Abdurrahman II (822 - 852) walitawala ni miaka ambayo dola iliasisiwa na kustawi. Katika 
kipindi hiki, kwa upande mmoja walipambana dhidi ya uasi wa ndani uliochochewa na Bani Abbas 
na Wafranki, kwa upande mwingine walilazimika kujilinda dhidi ya vikosi vilivyotumwa Andalusia na 
Wafranki na Wafalme wa Kikristo wa Kihispania. 

Andalusia ilishuhudia maendeleo makubwa ya kiuchumi katika kipindi hiki. Migodi ya madini ili- 
fanya kazi, barabara na madaraja vikatengenezwa kwa mtindo mpya na wa kisasa. Katika sekta ya kilimo, 
mbinu mpya zilizoletwa kutoka Mashariki zilianza kutekelezwa. Kutokana na maboresho ya uzalishaji 
na viwanda, ukubwa wa biashara ya nje uliongezeka. Katika kipindi hiki, Uislamu ulianza kusambaa kwa 
kasi miongoni mwa Wahispania wazawa. Karibu watu milioni 3.5, wengi wao wakiwa wazawa waliingia 
katika dini hiyo mpya bila ulazimishwaji wowote. Wale ambao hawakuukubali Uislamu waliishi kwa 
amani kutokana na uvumilivu wa viongozi. 

Miaka ambayo Muhammad (852 - 856), al-Mundhir (886 - 888) na Abdallah (888 - 912) walitawala 
kilikuwa kipindi cha mgogoro. Watu wasiokuwa na uzoefu na wasiokuwa na sifa walishika uongozi 
katika kipindi hiki ambacho kilidumu kwa takribani miaka 60. Uadui wa kikabila uliibuka na mizozo 
kati ya makundi ya kikabili (Waarabu, Waberber, Muladi na Mozarab) ulichochewa na Wahispania na 
hapo Andalusia ikaingia katika ghasia za wenyewe kwa wenyewe. Ukosefu wa uthabiti ulisababisha 
kuanguka kwa uchumi na hazina ikabaki tupu kwa sababu kodi haikuweza kukusanywa. 

b. Kipindi cha Ukhalifa (929 - 1031): 


Abdurrahman III, ambaye anachukuliwa kama muasisi wa pili wa Utawala wa Bani Umayya, ali- 
poingia madarakani, aliikuta nchi ikiwa imegawanywa vipandevipande na wale waliodai kuwa wapiga- 
nia uhuru na waasi wa makundi mbalimbali na mashambulizi ya mara kwa mara ya falme za Wakristo 
kutoka kaskazini. 

Abdurrahman III, mtawala wa Utawala wa Bani Umayya wa Andalusia aliyekuwa na nguvu sana, 
kwanza alimaliza ghasia katika nchi. Baada ya kuituliza nchi, alishughulika na kusuluhisha mambi ya 
nje. Alisitisha mashambulizi ya Mfalme wa Kikristo, Leon, akaweka nguvu kwenye maendeleo ya nchi, 
na akaanzisha mji mpya ulioitwa “Madinat Al-Zahra” uliopo karibu na Cordoba, ambao ulikuwa mji 
mkuu tangu enzi za Abdrurrahman I na kasri moja maarufu lilijengwa huko. 

Maisha ya kilimo na biashara yalipata maendeleo na ustawi wa watu ukaboreka sana wakati wa 
utawala wa Abdurrahman III. Mtawala huyu pia alitumia cheo cha khalifa (929). Kwa kuyaondoa mata- 
tizo hayo yote, aliifanya nchi yake kuwa yenye ukuu, ustawi, nidhamu, amani na usalama. Baada ya Ab- 
durrahman III kuimarisha amani na mshikamano, alianza kupambana dhidi ya Wafatimiya na wafalme 
wa Kihispania kutoka kaskazini. Hatimaye, Mfalme Leon na Wafalme wa Pamplona walikubali kulipa 
kodi ya kuingia chini ya utawala wake. 

Alipanua ushawishi wake mpaka kwenye maeneo ya ndani ya Maghreb kwa kushirikiana na baadhi 
ya makabila ya Waberber wa Afrika Kaskazini dhidi ya Wafatimiya. Himaya za Warumi na Wajerumani 
zilituma ujumbe na kuanzisha uhusiano wa kisiasa. Abdrurrahman III aliondosha uhasama kati ya ma- 
kabila ya Waarabu ulichangia sana migawanyiko ya ndani na hivyo akafungua ofisi za serikali kwa ajili 

ya watu kutoka matabaka yote. Aliipamba Cordoba kwa usanifu maridhawa wa majengo. Kodi ya Bayt 
al-mali (hazina ya umma) iliongezeka mno kwa kiasi ambacho hakikuwahi kushuhudiwa kabla. Baada 
ya kifo cha Abdurrahman III mwaka 961, mwanaye Hakam II alishika hatamu za madaraka. Uthabiti 
wa dola na ukuu juu ya Wahispania uliopatikana huko nyuma uliendelea kulindwa katika kipindi hiki 
(961 - 976). Maendeleo makubwa ya enzi zake yalikuwa katika sekta ya sayansi na sanaa. Katika zama 
zake, Andalusia ilikuwa kitovu chenye nguvu zaidi katika jamii ya Kiislamu. Katika mji mkuu Cordoba, 
shule 27 za bweni kwa ajili ya wanafunzi maskini zilifunguliwa. Maktaba kubwa kabisa duniani yenye 
vitabu 400,000 ilianzishwa. 



Ustawi wa watu uliboreka sana wakati wa utawala wa Abdurrahman III ambaye pia 

alitumia cheo cha “khalifa”. 



Shughuli za kisayansi na kisanaa ziliongezeka sana. Wanafikra wengi wa Kiislamu walipata elimu 
kwenye madrasah za Andalusia, na kwa kufaidika na kazi za kisayansi, waliweza kuwa mawakala wa 
usambazaji wa mawazo ya kielimu kwa nchi yao. Baada ya kifo cha Hakam II, mwanaye mdogo Hisham 
II alishika hatamu za madaraka (976 - 1009, 1010 - 1013). Hajib ibn Abu Amir na wanawe wawili 
walinufaika na umri mdogo wa Hisham na kuendesha mamlaka ya khalifa. Walishikilia nguvu ya kisiasa 
ya Andalusia kwa miaka 30. Uthabiti wa dola ulioimarishwa na Abdurrahman II uliharibiwa pindi mtoto 
wa Hajib, Abdurrahman alipochukua madaraka ya serikali kutoka kwa kaka yake Abdulmalik. Tamaa ya 
Abdurrahman ilikuwa na taathira kwenye hili. Mwaka 1016, Mahummud wa Kishia ambao walidai kuwa 
wanatokana na kizazi cha Ali walitumia fursa ya kushindwa kwa utawala wa Bani Umayya wakaikamata 
Cordoba na kukishikilia kiti cha ufalme. Licha ya utulivu ulioshuhudiwa mwanzo, walishindwa kutatua 
matatizo na hatimaye wananchi wakawafukuza Cordoba mwaka 1022. Miaka saba iliyofuata ilipita 
katikati ya mapigano ya watu wa familia ya Bani Umayya wakigombania kiti cha utawala. Ukhalifa 
uliangushwa na watu wa familia ya Bani Umayya wakafukuzwa katika mji. Hivyo, dola ya Andalusia ya 
Bani Umayya ikaaanguka baada ya kuanzishwa kama falme huru mwaka 756. 


3. Andalusia baada ya Bani Umayya (Zama za Mawakala) (Muluk al-Tawaif) (1031 - 1492): 

Baada ya kudhoofika kwa dola ya Bani Umayya na kuangukia katika migogoro ya ndani, ziliibuka 
tawala za muda katika kila mkoa na wilaya. Koo nyingi zenye ushawishi katika miji nje ya Codoba zi- 
lijitangazia uhuru. Miongoni mwa matukio makubwa ya kisiasa yaliyotokea katika kipindi hiki ndani 
ya Andalusia ni vita vilivyoibuka baina ya “tawala za muda” na kuendelea kwa kasi. Tamaa za maga- 
vana, mawaziri na makamanda ndio iliyokuwa sababu ya kuendelea kwa hali hiyo kwa kiwango hi- 
cho. Hawakufikiria kuwa Wakristo walitumia fursa ya tamaa zao zilizosababisha mgawanyiko na uadui 
miongoni mwao. Hawakufikiria kipi kingewatokea na hawakuzingatia maslahi ya umma kwa sababu ya 
utengano na uhasama kati yao. Hali hii ilisababisha kudhoofika kidogokidogo kwa Waislamu na kuten- 
geneza fursa kwa wafalme wa Kikristo kutimiza azma yao ya “kujibu mapigo”. Magavana walishindwa 
kuja pamoja na kushirikiana dhidi ya adui wa nje, badala yake wakashambuliana na kuendelea kutisha- 


Wale waliojaribu kurejesha ukhalifa wa Dola ya Umayya iliyoanguka huko Hispania walikuwa 
watawala wa muda waliotokana na tawala ndogondogo zilizoanzishwa Sevilla na Toledo. Mwaka 1085, 

hatua ya Alfonso VI mfalme wa Castile kuikamata Toledo ambayo ulikuwa mji wa pili kwa ukubwa 
ndani ya Andalusia baada ya Cordoba, likuwa pigo kubwa kabisa la Wakristo dhidi ya Waislamu. Baadhi 
ya falme zilizohisi kuwa hatari inakaribia zililazimika kuomba msaada kutoka kwa Almurawid ambao 
walitawala Afrika Kaskazini kwa hamasa ya wanazuoni na umma. 

a. Zama za Almurawid (1090 - 1147): 

Siku moja baada ya mji wa Toledo kuvamiwa, mtawala wa Almurawid Yusuf ibn Tashfin alielekea 
Andalusia akiwa na jeshi kubwa kutokana na ombi la Abbad Amir al-Mu’tamid ibn Abbad kwa niaba 
ya Waislamu wa Andalusia. Katika “Vita vya Sagrajas”, mtawala wa Almurawid Yusuf ibn Tashfin aliyee- 
lekea Andalusia alimshinda Alfonso VI ambaye alikuwa kitisho kwa Badajoz. Kuenea kwa ukristo kue- 
lekea Kusini kulisimama kwa muda baada ya Vita vya Sagrajas. Yusuf ibn Tashfin alirudi Maghreb baada 
ya kuwashauri Waandalusia kushikamana dhidi ya jeshi la adui. Wakristo waliotumia fursa ya mapam- 
bano hayo baina ya tawala ndogondogo walianza tena mashambulizi. Hivyo, Yusuf ibn Tashfin akaelekea 
Andalusia kwa mara ya pili. Mara hii aliitawala Andalusia kutokana na ushawishi wa baadhi ya maamiri 
na wanazuoni. Aliiendeleza sehemu hii mpaka kuwa jimbo na kushirikiana na Almurawid. Utawala 
wa Almurawid huko Andalusia ulidumu kwa takribani miaka sitini. Baada ya miaka hii, fujo za ndani 
zilianza tena. Kudhoofika kwa nguvu ya maamiri wa Andalusia na kuwakandamiza watu kwa kuwapa 
majukumu na kazi nzito kulisababisha nguvu ya Almurawid kudhoofika. 

Msingi wa kisiasa ndani ya Andalusia uliharibiwa tena kwa anguko la utawala wa Almurawid 
mwaka 1147. Ufalme wa Castile ulitumia fursa ya hali hii ya ukosefu wa mtangamano na kuikamata 
Almeria (1147) kwa kutumia jeshi la wanamsalaba lililojumuisha askari kutoka Aragon, Pisa na Genoa. 
Mfalme wa Catalonia aliikamata Tortosa (1148) na Laride (1149). Almuhad walikuja kuisaidia Andalusia 
katika kipindi ambacho mgawanyiko wa kisiasa ulikuwa umeanza na Wafalme wa Kikristo walikuwa 
wameanza kuzikamata tena ardhi kadhaa ndani ya Andalusia. 

b. Zama za Almuhad (1147 - 1229): 

Tofauti na Almurawid, Almuhad waliingia Andalusia kwa lengo la kuwalinda na kuwatetea baadhi ya 
maamiri ambao ni marafiki zao ambao walitaka msaada dhidi ya maadui zao. Katika miaka ya mwanzo, 
Almuhad waliyadhibiti baadhi ya majimbo na mikoa kama vile Badajoz, Seville na Silves. Waliikamata 
Valencia, Carmona, Baeza na Granada. Baada ya jeshi la Almuhad kurudi Afrika ya Kaskazini, Wakristo 
walianza tena harakati zao za kijeshi. Mtawala wa Almuhad, Abu Yuusuf al-Mansur alirudi Andalusia ili 
kuzuia harakati za Wakristo kusonga mbele na mwaka 1195 alipata ushindi dhidi ya vikosi vya Castile 
katika eneo la “Alarcos”, ambalo ni eneo la kaskazini mwa Cordoba. Pia aliizingira Toledo lakini hakupata 
mafanikio yoyote. Baadaye, mfalme wa Castile aliwashinda Almuhad kwenye vita vinavyojulikana kama 
vita vya “aT‘Iqab” mwaka 1212 kwa kutumia jeshi kubwa la wanamsalaba waliojumuisha askari kutoka 
Ureno na Ufaransa. Tukio hili lilisababisha kudhoofika kwa udhibiti wa Almuhad Kaskazini mwa Afrika 
na Andalusia na hivyo harakati za Wakristo ambazo zilikuwa zimesimama zikaanza tena kusonga mbele 
kwa kasi. 


D. UFALME WA GRANADA (NASRIYA) (1238 - 1492): 

Ufalme pekee ulioweza kuepuka vamizi zilizofanywa na Wafalme wa Kikristo ni Nasriya ambao wa- 
litawala ukanda mwembamba wa pwani kutoka Libre mpaka Ronda Kusini Mashariki mwa Andalusia. 

Licha ya hali mbaya sana, walifanikiwa kubaki katika majukwaa ya kihistoria kwa zaidi ya karne mbili 
na nusu. Dola hii ya Kiislamu ina nafasi muhimu katika historia ya Uislamu kwa sababu ndiyo iliyokuwa 
mwakilishi wa mwisho wa utawala wa Kiislamu huko Andalusia na iliwakilisha zama ambazo majengo 
maridhawa ya kiusanifu yalijengwa, kama vile kasri la Alhambra. 

Maamiri wengi wa Granada walikuwa na sera yenye kunyumbulika katika mahusiano ya nje na 
walikuwa makini sana kuhusu falme za Kikristo. Walianzisha uhusiano mzuri na Muriniya/Murinid wa 
Afrika Kaskazini kwa lengo la kutobaki peke yao pindi wanapokabiliwa na vitisho kutoka kwa falme za 
Kikristo. Sambamba na hilo, walikuwa na fursa nzuri mpaka mwaka 1462. Wahispania walitumia nafasi 
ya migogoro ya ndani iliyotokea baada ya mwaka 1462 na kisha wakaikamata Gibraltar ili kutekeleza 
kampeni yao ya “reqonquista”. Hilo lilikuwa eneo pekee ambalo lilikuwa njia itokayo Andalusia kwenda 
Afrika Kaskazini. Ndoa ya Isabella, malkia wa Castile - Leon na Fernando II, mfalme wa Aragon mwaka 
1469 ilisababisha kuanzishwa kwa muungano wa Hispania na kuenea kwa Ukristo. Miji yote ya Falme ya 
Granada, isipokuwa mji wake mkuu, ilikamatwa. Waislamu waliitetea na kuipigania Franada kwa mwili 
na nafsi. Hata hivyo, kwa sababu ya uharibifu, ukosefu wa chakula na shida mbalimbali zilizosababi- 
shwa na mzingiro huo, walilazimika kusalimu amri (1492). Kuanzia tarehe hiyo, Waislamu waliobaki 
Hispania walilazimishwa kuwa Wakristo, kufukuzwa au kupelekwa mahakamani au kuuawa. Hata wale 
walioingia katika Ukristo walikabiliwa na shida kubwa na mauaji. Hatimaye, Waislamu wa mwisho wa- 
liokuwa wamebaki Andalusia walifukuzwa kabisa mwaka 1609. Kuanzia mwaka huo, kuipoteza Anda- 
lusia kuliacha athari isiyofutika kwa Waislamu na kuwa miongoni mwa mada zinazojadiliwa mara kwa 
mara na matawi mbalimbali ya fasihi ya Kiislamu. 

Kazi adhimu kabisa iliyotengezwa katika kipindi hiki ni kasri la Alhambra. Ikiwa kama ngome ya 
ulinzi au kasri, Alhambra ilijengwa katika eneo la wazi kwenye mlima unaoitazama Granada. Ndiyo 
maana inaonekana kubwa kutokea nje, lakini ndani ya kuta za jengo hili adhimu kuna kasri lisilomithi- 
lika. Tofali nyekundu zilitumika kujengea kuta na vigae vyekundu vikatumika kwa paa, na ndiyo maana 
linaitwa Alhambra, yaani “Nyekundu”. 

Watawala wa Nasriya walipanua kasri hilo kwa kuweka majengo mapya. Hivyo, Alhambra iligeuka 
kuwa mkusanyiko wa majengo yanayojumuisha makasri na mashamba. Viwanja vya makasri hayo ni 
vizuri kama ilivyo ndani. Kiwanja kizuri zaidi ni “la Barca” ambacho kimejengewa bwawa refu, “uga wa 
Mexuar” ambao una sakafu ya marumaru, na “Uga wa Mashujaa”. 


Uga wa Mashujaa ulijengwa enzi za Muhammad V ambaye alitawala kati ya mwaka 1354 na 1359. 
Nguzo 12 zinazopatikana katikati ya uga huo hushikilia kidimbwi kizito na bwawa la mduara. Maji 
yanayotiririka kutoka katika kinyunyizo hupita katika vibonde ambavyo ni sawa na mabaraza yaliyo- 
zunguka katika eneo hilo. Kumbi zinazozunguka Uga wa Mashujaa na la Barca ambazo zinafanana 
zina uzuri wa kipekee. Urefu wa uga wa kwanza ni mita 36. Kuna njia kwa kila upande wa ukumbi 
kuanzia kwenye milango inayoelekezana na ncha kubwa mbili za uga husika. Mapambo ya chumba cha 
maonesho ya matao saba yaliyopo Kaskazini na Kusini mwa baraza yana uzuri wa kipekee. Kuna njia 
kutoka kwenye mlango wa ukingo wa kaskazini mpaka kwenye ushoroba na kutoka hapo mpaka kwenye 
Ukumbi wa Mabalozi. Ncha za mabaraza ni mita 11.24, urefu wake ni mita 18 na upana wa kuta zake ni 
mita 3. Kwa sababu ya unene wa kuta, madirisha yanaonekana kuwa kama vyumba. 






V 


Ibn Rushd (Averroes), Ibn Tufail, Ibn Hazm, Ibn Khaldun, na Ibn Arabi ambao 
ni wanazuoni waliopata mafunzo huko Andalusia hawakuziangaza nchi za 
Kiislamu pekee bali pia waliiangaza Ulaya kwa nuru za maarifa yao. 

Kasri la Alhambra ni kama shairi kwa umaridhawa wake na nakshi zake maridadi, mabustani na 
mabwawa yake adhimu. Hata hivyo, Charles V alipolikamata kasri hilo, alibomoa sehemu yake fulani na 
kutaka kujenga mahala pale kasri kwa mtindo wa zama za Mwamko. Kasri hilo nalo lilibomolewa kidogo 
na tetemeko la ardhi mwaka 1522 na mlipuko uliotokea mwaka 1590. Hata hivyo, lilianza kulindwa 
baada ya katikati ya karne ya 19 na limeendelea kuwepo mpaka leo. 

a. Mwisho wa Uhai wa Uislamu ndani ya Andalusia (1492): 

Baada ya kuanzishwa kwa Ufalme wa Granada, Waislamu walioishi katika maeneo mengine ya 
nchi hiyo waliokuwa wakishambuliwa na Wakristo, walikimbilia katika eneo hili. Ufalme wa Granada 
ambao ulifuata sera ya amani uliweka umuhimu mkubwa kwenye sayansi, sanaa na biashara. Hata hivyo, 
Wakristo wa Ulaya hawakuukubali uwepo wa Uislamu katika nchi hiyo na kuanza kuwamaliza kwa kila 
fursa waliyoipata. 

Iliibuka dola imara ya Wakristo baada ya Fernando, mfalme wa Aragon, alipomuoa Isabella, malkia 
wa Castile. Waliziweka dola nyingine za Kikristo chini ya udhibiti wao na kuushambuliwa Ufalme wa 
Granada ambao ulikuwa Kusini mwa Hispania. Wakristo hao walioikamata Granada mwaka 1492, 
walimuua kila mtu aliyewapinga kwa unyama usiomithilika. Waislamu waliuawa kinyama na matunda 
ya ustaarabu wa Kiislamu yaliyotengenezwa kwa miaka mia moja yaliharibiwa. Vitabu vingi vilichomwa 
moto, maktaba, madrasah, misikiti na majengo viliharibiwa. 

b. Nafasi ya Andalusia katika Utamaduni na Ustaarabu wa Kiislam 

Licha ya migogoro ya ndani na ukandamizaji uliofanywa na Wakristo kutoka nje, kazi kubwa na 
muhimu sana katika uwanda wa fikra, utamaduni na sanaa ya Kiislamu zilitengenezwa ndani ya Anda- 
lusia. 

Mazingira ya kielimu yaliyotengenezwa na Abdurrahman III yalilindwa na mwanaye Hakam II, 
na ndani ya mji wa Cordoba pekee takribani madrasah thelathini zilianzishwa. Miji yote mikubwa na 
midogo ya Kiislamu, hasa miji ya Madinat Al-Zahra, Seville na Granada, ilistawi na kuwa sehemu zenye 
amani na utulivu. 

Ibn Bajjah (Avempace), Ibn Tufail, Ibn Rushd (Averroes), Al-Idrisi, Ibn Arabi, Ibn Hazm, Ibn 
Khaldun na kadhalika, ni baadhi ya wasomi walioishi au kuhamia Andalusia. Fikra za wasomi hao 
waliozalisha kazi nyingi muhimu katika matawi mbalimbali ya sayansi za Kiislamu kama vile falsafa ya 
Kiislamu, madawa, tiba, botania, jiografia na historia zilitoa nuru kwa nchi nyingine za Kiislamu na hata 
Ulaya. 


c. Mudejar na Moriscos 

Wahispania ambao waliikamata tena Andalusia na kuharibu kila kitu cha Waislamu walioishi huko 
kwa muda zaidi, walianza kuwashughulikia Waislamu waliobaki. Waislamu hao walioitwa Moriscos wa- 
lilazimishwa kuwa Wakristo au wauawe. Baadhi ya Waislamu ambao walikumbana na ukandamizaji 
huu waliingia katika Ukristo kwa nje tu lakini wakaendelea kutekeleza Uislamu wao kwa siri majumbani 
mwao. Hati ya mfalme ilichapishwa mwaka 1501 ambapo iliwaamuru Waislamu walioishi Castile na 
Leon kuingia katika Ukristo au kuondoka Hispania. Mwaka 1556, Philip II aliweka sheria inayowaamu- 
ru Waislamu kuanza mara moja matumizi ya lugha yao, taasisi zao za kidini, na mtindo wa maisha yao. 
Waliwaweka Waislamu katika eneo lililofungwa, wakawamiminia maji ya ubatizo, na kuwatangaza kuwa 

wamekuwa Wakristo. Nakala za Qur’an Tukufu na vitabu vingine vilivyokuwa katika lugha ya Kiarabu 
vilikusanywa, maktaba zikafungwa.na uvaaji wa mavazi ya kitamaduni yakapigwa marufuku. Ufundi- 
shaji wa lugha ya Kiarabu kwa watoto ulipigwa marufuku. Misikiti iligeuzwa kuwa makanisa. Wale wa- 
liopinga walifikishwa mahakamani. Kwa mujibu wa vyanzo mbalimbali ya Kihispania, mahakama ilitoa 
hukumu ya kuwaua zaidi ya Waislamu elfu tatu kwa kuwanyonga au kuwachoma moto. Licha ya hayo 
yote, Waislamu waliweza kuendelea na maisha yao ya kidini kwa siri. 

Hatimaye, mwaka 1609 Philip III alitoa amri iliyomuru Waislamu kuondolewa Hispania makundi 
kwa makundi. Hivyo, zaidi ya Waislamu milioni 3 walifukuzwa nchini humo au kuuawa. Baadhi yao 
walielekea Afrika Kaskazini, wengine pamoja na Wayahudi wakapelekwa Anatolia kwa meli. 

,, ANDIKO LA KUJISOMEA 
KUCHOMA MOTO BOTI 

Mnamo Mei 711, kamanda maarufu Tariq ibn Ziyad ambaye alikuwa kiongozi wa ufunguzi wa 
Hispania uliofanywa na Waislamu, akiwa na jeshi la askari elfu saba alipita kwenye eneo la Jabal al-Ta- 
riq ambalo baadaye lilipewa jina lake mwenyewe. Kisha alizichoma moto mashua na meli zilizowaleta 
wanajeshi kwenye pwani ya Hispania. Alipofika karibu na maadui, aliwahutubia askari wake akisema: 

“Enyi mashujaa wangu! Nyuma yenu kuna bahari, na mbele yenu kuna adui. Hamna sehemu ya 
kukimbilia. Ninaapa kwa Allah, hakuna kitakachowaokoa isipokuwa subira na ustaamilivu wenu. Ni 
ukweli ulio wazi kuwa maadui wanatujia kwa nguvu zote. Aidha, wao wana chakula na silaha. Sisi ha- 
tuna silaha zaidi ya panga zetu na hatuna chakula zaidi ya kile tutakachokichukua kutoka mikononi 
mwa maadui zetu. 

Hali hii ikiendelea kwa siku nyingi zaidi bila kubadilika, tutapoteza nguvu. Adui yetu anayetuogopa 
atapata ujasiri kwa kuiona hali yetu. Ili kujilinda dhidi ya mwisho huu mbaya, mnatakiwa kutekeleza 
jukumu lenu dhidi ya adui huyo mkali. 

Miji iliyowekewa ngome na adui imara yuko mbele yenu. Iwapo hamtaogopa kifo, mtakuwa na 
nafasi nzuri ya kupata ushindi. Mnapaswa kujua kuwa katika vita hivi hata mimi sitakuwa salama zaidi 
yenu. Mnatakiwa kujua kuwa mkifanya subira kidogo, mtapata maisha ya furaha zaidi. Siwatumi nyi- 
nyi tu kwenye soko hili ambalo maisha rahisi zaidi ni uhai. Bali, nitaanza mimi kuipeleka roho yangu 
mwenyewe. Msinikimbie kwa kujifikiria nyinyi wenyewe. Hamtapata maumivu zaidi yangu. Hamtaingia 
katika medani hii kabla yangu. Kila mmoja wetu ana hatima hiyo hiyo. 

Kwa kuwa nina hakika kwamba hamuogopi vita hivi, mtapambana dhidi ya adui bila kusita, na 
kwamba lengo lenu katika jihad hi ni kueneza na kuitukuza dini ya Allah. Kwa sababu pia nina hakika 
kwamba mtapata thawabu kwa kazi hii. Ninaamini kwamba tutaueneza Uislamu katika nchi hii. Ni- 
namuomba Allah awasaidie. Ushujaa wenu utaandikwa hapa duniani na Akhera. 

Mnapaswa kujua kwamba mimi ndiye nitakayekuwa wa kwanza kuitikia wito huu ninaowatolea. 
Na tambueni kwamba pindi majeshi haya mawili yatakapokutana, mimi nitamkabili Roderick, na in 
sha Allah, nitamuua. Mnatakiwa kumshambulia adui pamoja nami. Nikifa baada ya kumuua Roderick, 
nitakuwa nimewaokoa dhidi yake. Mtaweza kumchagua mtu mwingine atakayekuwa kiongozi wenu. 
Nikifa kabla sijamfikia Roderick, msiliache ombi langu, bali mshambulieni. Kamilisheni ufunguzi wa 
nchi hii kwa kumuua. Akifa, askari wake watatawanyika na hawataweza kujikusanya tena.” 

Askari wa Kiislamu walipata hali ya kujiamini, wakahamasika kutokana na hotuba hii na kuahidi 
kutekeleza jukumu lao, wakaelekea vitani. Waislamu walipata ushindi kwa msaada wa Allah. 

MASWALI YA TATHMINI 

1. Muawiyah ni nani? Toa maelezo kuhusu dola aliyoianzisha. 

2. Toa maelezo kuhusu harakati za kivita dhidi ya Wabizanti katika zama za Muawiyah na matokeo 
yake. 

3. Toa maelezo kuhusu Tukio la Karbala. 

4. Nini lengo la Abd al-Malik kukata matumizi ya lugha nyingine tofauti na Kiarabu katika 
mabaraza (diwan)? 

5. Ni sifa na tabia zipi zinazomtofautisha Umar ibn Abdulaziz na makhalifa wengine wa Bani 
Umayya? 

6. Eleza kwa ufupi maana ya maneno haya ya Umar ibn Abdulaziz: “Msamaha bora ni ule 
unaotolewa pindi mtu anapokuwa na uwezo wa kumshinda adui yake”. 

7. Eleza kuhusu ufunguzi wa Hispania na Vita vya Tours. 

8. Abu Muslim ni nani? Ni funguzi zipi alizozifanya? 

9. Fanya tathmini ya jumla kuhusu Dola ya Bani Umayya na onesha maoni yako binafsi kuhusu 
dola hiyo. 

10. Eleza kuhusu kuanzishwa kwa dola ya Bani Abbas. 

11. Harun al-Rashid alianzisha uhusiano wa kidiplomasia na mtawala yupi wa Ulaya? 

12. Toa maelezo kuhusu shughuli za sayansi na sanaa za kipindi cha Ma’mun na Mu’tasim. 

13. Waturuki walikuwa na mchango upi katika utawala wa Bani Abbas wakati wa enzi za Mu’tasim? 

14. Ni sababu zipi za kusambaratika kwa dola ya Bani Abbas? 

15. Bani Abbas walitoa mchango gani kwenye utamaduni na ustaarabu wa Kiislamu? 

16. Eleza kuhusu uanzishwaji wa dola ya Andalusia ya Bani Umayya. 

17. Eleza kuhusu hali ya dola ya Andalusia ya Bani Umayya baada ya kuanguka 

18. Toa maelezo kuhusu mauaji yaliyofanywa na Wakristo huko Andalusia na matokeo yake. 

19. Elezea kwa ufupi nafasi ya Andalusia katika utamaduni na ustaarabu wa Kiislamu. 

MASWALIYA TATHMINI (SURAII) 


1 . 


2 . 


3. 


4. 


MASWALIYA KUCHAGUA 



Ni jambo gani kati ya haya ambalo sio 
moja ya sifa za dola ya Bani Umayya? 

A. Kutumia dhana ya ubora wa Waarabu 

B. Kutumia dhana ya usawa kati ya Wais- 
lamu 

C. Usultani ulihama kutoka kwa baba 
kwenda kwa mtoto 

D. Ilianzishwa na Muawiyah, gavana wa 
Damascus. 

Ni sehemu gani ilizingirwa wakati wa sa- 
fari ya kijeshi dhidi ya Wabizanti/Warumi 
na ni swahaba yupi mkubwa aliyeuawa? 

A. Istanbul - Abu Ayuub al-Ansari 

B. Istanbul - ‘Amr ibn al-‘As 

C. Rhodes - Abu Ayuub al-Ansari 

D. Rhodes - ‘Amr ibn al-‘As 

Ni kamanda yupi aliyeifungua Afrika 
Kaskazini? 

A. Muawiyah 

B. Yazid 

C. Umar ibn Saad 

D. Uqba ibn Nafi 

Dola ya Bani Umayya ilianza kuinuka ka- 
tika zama za khalifa yupi? 

A. Abd al-Malik 

B. Marwan ibn Hakam 

C. Muawiya II 

D. Walid 


5. Ni mtu yupi katika ulimwengu wa Kiis- 
lamu aliyekuwa wa kwanza kutengeneza 
sarafu ya pesa kwa jina lake? 

A. Muawiyah 

B. Walid I 

C. Marwan ibn Hakam 

D. Abd al-Malik 

6. Ni khalifa yupi wa Bani Ummaya kati ya 
hawa wafuatao aliyetofautiana na wengine 
kwa sera zake za uadilifu na huruma? 

A. Abd al-Malik 

B. Walid I 

C. Umar ibn Abdulaziz 

D. Marwan ibn Hakam 

7. Ni maelezo yepi kati ya haya yafuatayo am- 
hayo ndio sahahu za kuanguka kwa dola ya 
Bani Umayya? 

I. Dola ya Bani Umayya kufuata sera ya 
kuwa dola ya Waarabu 

II. Dola ya Bani Umayya kuchukua dhana 
ya ukabila 

III. Funguzi zilizofanywa wakati wa zama 
za Bani Umayya 

IV. Uasi wa watu na makamanda maarufu 
ulidhoofisha nguvu ya dola 

V. Makhalifa wa Bani Umayya walipende- 
lea burudani 

A. Yote 

B. I, II, III, IV 

C. II, IV, V 

D. I, II, IV, V 

8. Ni jambo lipi kati ya haya lilitokea wakati 
wa Bani Umayya? 


I. 

Tukio la Karbala 


II. 

Ufunguzi wa Hispania 


III. 

Ufunguzi wa Afrika Kaskazini 

IV. 

Mzingiro wa Istanbul 


V. 

Utengenezwaji wa pesa ya kwanza ya 


Kiislamu na Kiarabu 


A. 

I, III, IV, V 

B. Yote 

c. 

I, II, III, IV 

D. I, III, V 


9. Ni mji upi uliokuwa makao ya dola kwa 
muda mrefu wakati wa utawala wa Bani 
Abbas? 

A. Hashimiyya B. Damascus 

C. Kufa D. Baghdad 

10. Ni maelezo yepi kuhusu Bani Abbas am- 
bayo sio sahihi? 

A. Abulabbas ibn Abdullah alihamisha 
makao ya dola kutoka Damascus kwen- 
da Hashimiyya. 

B. Bani Abbas waliendelea utawala kwa 
mfumo wa usultani. 

C. Msingi wa ustaarabu wa Kiislamu uli- 
patikana kwa kiwango kikubwa wakati 
wa utawala wa Bani Abbas. 

D. Umar ibn Abdulaziz alikuwa khalifa wa 
Bani Abbas. 

11. Ni lipi kati ya mambo yafuatayo ambalo 
sio miongoni mwa matokeo ya Vita vya 
Talas? 

A. Vilitokea kati ya Waarabu na Waturuki. 

B. Waturuki walianza kuingia kwenye Uis- 
lamu kwa wingi. 

C. Anguko la Asia ya Kati mikononi mwa 
Wachina lilizuiliwa. 

D. Utaalamu wa utengenezaji wa karatasi 
ulipatikana kutoka kwa mateka wa Ki- 
china. 


12. Ni lipi kati ya haya ambalo ni sahihi kuhu- 
su Bani Abbas? 

I. Walihakikisha usawa kati ya Waislamu. 

II. Walijikita zaidi kwenye sera za kiuta- 
maduni badala ya sera za ufunguzi wa 
kivita. 

III. Hispania ilifunguliwa katika kipindi 
hiki. 

IV. Vita vya Talas vilitokea katika kipindi 
hiki. 

V. Madrasah ya Nidhamiyah, ambayo ni 
chuo kikuu cha kwanza chenye mfumo 
ulioratibiwa, kilianzishwa. 

A. Yote B. I, II,IV,V 

C. I, II, III, V D. II, IV, V 

13. Ni lipi kati ya haya ambalo sio miongoni 
mwa kazi za kiutamaduni na uvumbuzi 
uliofanywa wakati wa utawala wa Bani Ab- 
bas? 

A. Kazi na vitabu vya wanafalsafa wa Kigi- 
riki vilitafsiriwa katika lugha ya Kiara- 
bu kwa mara ya kwanza. 

B. Idadi kubwa ya madrasah na maktaba 
ilianzishwa mjini Baghdad. 

C. Vita vya Talas vilitokea. 

D. Bayt al-Hikma (Nyumba ya Hekma) 
ilianzishwa. 

14. “Taasisi ya kwanza maarufu katika elimu 

ya juu ilianzisbwa na khalifa. 


katika. na inajulikana 

kama ..” Ni maneno 


gani yanafaa kujazwa sehemu ya wazi? 

A. Mamun - Baghdad - Bayt al-Hikma 

B. Nizam al-Mulk - Baghdad - Madrasah 
Nidhamiyah 

C. Ma’mun - Damascus - Bayt al-Hikma 

D. Nidham al-Mulk - Damascus - Madra- 
sah Nidhamiya 

15. Ni chuo kikuu kipi cha kwanza chenye uta- 
ratihu rasmi kuanzishwa katika ulimwen- 
gu wa Kiislamu? 

A. Misikiti 

B. Bayt al-Hikma 

C. Makasri 

D. Madrasah Nidhamiyah 

16. Ni maelezo yepi yaliyotolewa hapa chini 
kuhusu Madrasah Nidhamiyah ambayo 
sio sahihi? 

A. Ni chuo kikuu cha kwanza chenye mfu- 
mo rasmi kuanzishwa katika ulimwen- 
gu wa Kiislamu. 

B. Kilianzishwa na Khalifa Ma’mun. 

C. Gharama za maisha na malazi ya wana- 
funzi zilitolewa bure na Madrasa hiyo. 

D. Kinachukuliwa kama mfano wa vyuo 
vikuu vilivyoanzishwa barani Ulaya. 

17. Ni lipi kati ya haya ambalo lilisababisha 
anguko la dola ya Bani Abbas na kudorora 
na kudumaa kwa ustaarabu wa Kiislamu? 

A. Uvamizi wa Wamongolia. 

B. Wabizanti/Warumi 

C. Fatimiya 

D. Ikhshidiya 


18. Nani aliyewaongoza Waislamu kuingia 
Andalusia? 

A. Musa bin Nusayr 

B. Tarif ibn Malik 

C. Tariq ibn Ziyad 

D. Walid ibn Abd al-Malik 

19. Ni mtawala yupi wa dola ya Andalusia ya 
Bani Umayya alitumia cheo cha “khalifa” 
na kuboresha ustawi wa jamii? 

A. Abdurrahman I 

B. Hisham I 

C. Hakam I 

D. Abdurraham III 

20. Ni yupi kati ya watu hawa ambaye hakui- 
shi Andalusia au kuhamia huko? 

A. Abu Hanifa 

B. Ibn Hazm 

C. Ibn Khaldun 

D. Ibn Rushd (Averroes) 

JAZA SEHEMU ZA WAZI KWA KUTUMIA MANENO SAHIHI 

(Madrasah Nidhamiya ♦ Umar ibn Abdulaziz ♦ - Dola ya bani Abbas - Talas ♦ Tariq ibn Ziyad ♦ 
Bayt al-Hikma ♦ Hussein ♦ Kwa usawa ♦ Bani Umayya ♦ Wachina ♦ Abd al-Malik ♦ Wamongolia ) 

1.aliuawa katika Tukio la Karbala. 

2. Dola ya Bani Umayya ilipata ustawi na kupiga hatua, pindi.alipoingia mada- 

rakani. 

3.anaitwa Umar II kwa sababu ya kufanana na Umar ibn Khattab kwa 

uadilifu na utawala. 

4. Bani Abbas waliamiliana na Waislamu. 

5. Anguko la Asia ya Kati mikononi mwa . lilizuiliwa kwa Vita vya 

6. Taasisi ya kwanza maarufu katika elimu ya juu ni.iliyoanzishwa na 

Khalifa Ma’mun. 

7. Taasisi ya elimu ya juu kwa maana yake halisi ni.iliyoanzishwa na 

Nidham al-Mulk. 

8. Katika ulimwengu wa Kiislamu, kazi za kwanza katika uwanda wa falsafa, dini, sayansi ya jamii 

na sayansi asilia zilizalishwa katika zama za.na zilitafitiwa kimfumo wakati wa 


9. Uvamizi wa.Ulisababisha kudorora kwa ustaarabu wa Kiis- 

lamu. 

10. .ni kamanda aliyeifungua Hispania. 

ANDIKA “N” KAMA JIBU NISAHIHINA ANDIKA “H” KAMA JIBU SIO SAHIHI 


((B 


1. 

Wakati wa utawala wa Muawiyah, Damascus ilikuwa makao makuu ya Dola ya Bani 
Umayya. 


2. 

Bani Umayya waliamiliana na Waislamu kwa usawa. 


3. 

Mtawala Abd al-Malik ni khalifa wa kwanza katika Ulimwengu wa Kiislamu 
aliyetengeneza pesa kwa jina lake. 


4. 

Miongoni mwa sababu za kuanguka kwa dola ya Bani Umayya ni viongozi kupenda 
raha na starehe. 


5. 

Afrika Kaskazini ilifunguliwa wakati wa utawala wa Bani Abbas. 


6. 

Ustaarabu wa Kiislamu ulistawi mno wakati wa utawala wa Bani Abbas. 


7. 

Baada ya Vita vya Talas, Waturuki waliingia katika Uislamu kwa wingi. 


8. 

Bayt al-Hikma ilianzishwa na khalifa Ma’mun. 


9. 

Uvamizi wa Wamongolia ulisababisha kuanguka kwa dola ya Bani Abbas. 


10. 

Kiwango cha ustawi wa watu kilianza kushuka wakati wa utawala wa Abdurrahman 
III. 


11. 

Ibn Rushd na Ibn Hazm ni miongoni mwa wasomi wa Kiislamu waliopeleka nuru ya 
elimu yao barani Ulaya. 

UISLAMU BARANI AFRIKA: 
HISTORIA NAUKWELI 


MADA ZASURAHII 


UTANGULIZI 

UISLAMU NA USTAARABU AFRIKA MASHARIKI 

ATHARI ZA KIUTAMADUNINA KIUTU ZA UISLAMU 

AFRIKA MASHARIKI 

UISLAMU NA USTAARABU WAKE AFRIKA YA KATI 


t 

4 ) 


HISTORIA YA UISLAMU NA UKWELI WAKE AFRIKA 

MAGHARIBI 




MAGEUZI YA ELIMU YA KIARABU NA KHSLAMU 1 

AFRIKA MAGHARIBI Y 


KAZI ZA AWALI 


1. Fanya utafiti wa maeneo yaliyofunguliwa na kuungani- 
shwa kwenye ardhi za Dola ya Kiislamu barani Afrika. 

2. Tafiti funguzi za kwanza za Waislamu barani Afrika zilianza 
lini. 

3. Tafiti kuhusu ukoloni barani Afrika na athari zake kwa 0 

wenyeji. 

4. Utamaduni na ustaarabu wa Kiislamu ulikuwa na taathira 
gani barani Afrika? Fanya utafiti 

5. Ni ipi hali ya sasa ya Uislamu barani Afrika? Fanya utafiti. 

UISLAMU BARANI AFRIKA: HISTORIA NA UKWELI 


A. UTANGULIZI 

Wito wa Uislamu ulidhihiri katika Peninsula ya Arabia mwanzoni mwa karne ya saba, wakati am- 
bapo mwanadamu alikuwa katika hitajio kubwa kabisa la ujumbe kutoka kwa Mwenyezi Mungu ambao 
ungeweza kuziokoa jamii dhidi ya anguko, kuzisafisha nyoyo dhidi ya uchafu wa kuabudu masanamu 
na kuziongoza akili kwenye imani ya Mungu mmoja. Allah akamtuma Mtume wake muadhamu, Mu- 
hammad (s.a.w), kama rehma kwa ulimwengu ili kuwatoa watu kwenye giza la ukafiri na kuwapeleka 
kwenye nuru ya imani na uongofu. Nchi za Kiafrika hazikuwa na mawasiliano yoyote na vuguvugu 
hili jipya la dini isipokuwa uhamaji wa baadhi ya maswahaba adhimu wa Mtume (s.a.w) waliohamia 
Ethiopia, kwa ushauri wa Mtume (s.a.w) alipowaambia: “Nendeni Ethiopia, mtamkuta mfalme ambaye 
kwake mgeni hadhuriwi, ni ardhi ya kweli, mpaka Allah atakapowapatia faraja.” Baadhi ya maswahaba 
walihamia Ethiopia mara mbili, lakini bado Uislamu haukuwa umesambaa vya kutosha barani Afrika 
mpaka Mtukufu Mtume (s.a.w) alipohamia Madina na hasa baada ya zama za makhalifa waongofu. 
Uislamu uliingia barani Afrika kwa njia mbili: 

Kwanza, kupitia bahari: Ilikuwa kupitia Bab al-Mandeb ambayo iko karibu na pwani ya Afrika 
Mashariki, ambapo Waislamu walikuwa wakivuka Bahari Nyekundu na kuelekea Somalia na Ethiopia, 
Zanzibar na Mogadishu na kwingineko. 


Pili, kwa njia ya ardhini: Hii ni njia iliyochukuliwa na Uislamu kuingia kaskazini, katikati na ma- 
gharibi mwa bara la Afrika. Eneo la Sinai ndilo alilochagua Amr bin As (r.a) kupita kwa safari ya kwenda 
kuifungua Misri. Kisha funguzi mbalimbali zikaendelea. Waislamu waliikamata Berka ya Tunisia, Alge- 

ria na Morocco. Kutokea maeneo haya, Uislamu ulielekea eneo la kusini mwa Jangwa la Sahara au Afrika 
Nyeusi amhayo inajulikana pia kwa waandishi Waislamu wa Kiarahu kama Bilad al-Sudan, ambayo ime- 
gawanyika katika maeneo matatu: Afrika Mashariki, Afrika ya Kati na Afrika Magharibi. Bilad al-Sudan 
iliwahi kushuhudia kuzaliwa kwa baadhi ya himaya za Kiislamu katika kipindi cha baina ya karne ya 
kumi na kumi na tatu, ambazo kubwa zaidi ni: Ghana, Mali, Soghai na Sokoto kwa upande wa Maghari- 
bi, Kanem Bornu kwa upande wa eneo la kati, na Harar, Pate na Mogadishu kwa upande wa Mashariki. 

Uchunguzi wetu utashughulika na historia ya kusambaa kwa Uislamu na ustaarabu wake katika 
eneo la Afrika Nyeusi. Tumeugawa katika maeneo matatu: Sura ya kwanza itaangalia “Uislamu na 
Ustaarabu Afrika Mashariki,” ya pili itaangalia “Uislamu na ustaaratbu Afrika ya Kati” na ya pili itajikita 
kwenye “Historia ya Uislamu na ukweli wake Afrika Magharibi”. Utafiti wetu utaangalia zaidi Uislamu 
katika eneo hili la mwisho. 


B. UISLAMU NA USTAARABU AFRIKA MASHARIKI 

Afrika Mashariki iliunganishwa kwa karibu na Peninsula ya Arabia kabla ya Uislamu. Hijra ya 
Ethiopia inachukuliwa kuwa hijra ya kwanza ambapo maswahaba wengi wa Mtukufu Mtume (s.a.w) 
waliondoka Arabia na kuelekea Afrika Mashariki. Mjumbe wa Allah alipoona kuwa maswaba wake 
wanakabiliwa na mateso na manyanyaso makubwa na kwamba yeye ana unafuu kutokana na nafasi 
yake kwa Allah na kwa ami yake (Abu Talib), na kwamba angeweza kujitetea dhidi ya kila kitu ambacho 
kingemsibu, alisema: “Mkienda Ethiopia, huko mtamkuta mfalme ambaye kwake hakuna mgeni anaye- 
dhuriwa, ni ardhi ya uadilifu, mpaka pale Allah atakapowaonesha njia.” Maswahaba walijitokeza na 
kwenda Ethiopia kutokana na khofu ya mateso na kwa lengo la kuilinda dini yao na tukio hili ndio hijra 
ya kwanza katika Uislamu. 

Wakati wa zama za utawala wa Waislamu, hijra ya kwanza ya kisiasa kwenda Afrika Mashariki 
ilikuwa wakati wa Khalifa wa Kibani Umayya Abdul Malik bin Marwan (65 - 86 Hijriya), baada ya 
kuifanya sera ya ukandamizaji, ufukuzaji na utesaji wa watu kama sera ya Utawala wa Bani Umayya. 
Idadi kubwa ya wahamiaji Waarabu na Waislamu ilielekea pwani za mashariki mwa Afrika na kuungana 
na wahamiaji wa Kiarabu na Kiislamu waliotanguliwa kuhama wakaanzisha himaya za Kiislamu katika 
maeneo haya. Himaya hizi ziliufikisha Uislamu kwenye maeneo mbalimbali ya pwani za Afrika kama 
vile Jamhuri ya Sudan, Eritrea, Djibouti, Ethiopia, Somalia, Uganda, Kenya, Rwanda, Burundi, Tanza- 
nia, Jamhuri ya Kidemokrasia ya Kongo, Zambia, Malawi, Msumbiji, Mauritius na Madagascar. Idadi ya 
Waislamu katika eneo hili ni zaidi ya watu milioni 100. 

1. Himaya na tawala za Kiislamu katika ukanda wa Afrika Mashariki: 

Kumbuka kuwa maeneo haya yalijulikana wakati huo kama Sudan ya Mashariki, ambayo 
inajumuisha nchi zilizopo katika Pembe ya Afrika kama vile Somalia, Ethiopia, Eritrea, na Jamhuri ya 
Sudan. Baada ya hapo, Uislamu ulienea katika himaya na tawala za Kiislamu Afrika Mashariki baada ya 
karne ya kwanza ya hijrah. Vituo, taasisi, misikiti na shule za kuhifadhi Qur’an Tukufu zilitengenezwa 
katika maeneo hayo. Maeneo hayo yalitembelewa mara kwa mara na watafutaji wa elimu kwa lengo la 
kunufaika na taaluma za Kiislamu. Wakazi wa asili wa eneo hilo wanaundwa na makabila mbalimbali 
ya Somalia na Jala na Al-Affar ambayo pia hujulikana pia kama Zayaliah. Makabila yote haya yalikuwa 
na asili yake, lugha yake na lahaja zake, pamoja na muundo wa jumla uliowaweka pamoja. Muundo 
huo ni Uislamu na ustaarabu wa Kiarabu na Kiislamu. Aidha, makabila haya hayakuwa himaya moja 

katika Zama za Kati bali yalikuwa yamegawanyika katika himaya mbalimbali za Kiislamu ambazo 
hazikuwa zimeungana na hazikuwa zikisaidiana. Kila himaya ilikuwa ikiongozwa na mfalme mmoja 
anayejitegemea. Miongoni mwa himaya kuhwa za Kiislamu Afrika Mashariki ni Himaya ya Pate, tawala 
ya Mogadishu, tawala ya Kalwa/Kilwa, na tawala ya Harar. 

a) Himaya ya Pate (65 Hijiriya/ 684 Miladiya) 

Waislamu walianzisha ufalme huu katika kipindi ambacho Khalifa Abdul Malik bin Marwan 
alikuwa akitawala, ambaye zama zake zilishuhudia Waislamu wakianzisha miji kadhaa katika Pwani 
ya Mashariki mwa Afrika, kama vile Zanzibar, Kilwa, Malindi na mingineyo. Baada ya Dola ya Bani 
Umayya kuanguka, Harun Rashid alitegemea mafanikio ya Bani Umayya katika eneo la Afrika Mashariki, 
na kuamua kuwaunga mkono. Hilo lilizihamasisha jamii kadhaa, hasa jamii ya Waajemi kubaki katika 
himaya hizi. Pate ilikuwa himaya kubwa iliyokuwa na shughuli kuhwa za kiuchumi. Wafanyabiashara 
walikuwa wakija kutoka nchi nyingi na misafara ya Waislamu iliendelea na safari zake mpaka kufika 
Ziwa Victoria na Afrika Magharihi. Ufalme huu ulipata mafanikio makubwa sana katika eneo hili la 
Afrika, na ulikuwa na taathira kubwa katika ueneaji wa Uislamu kwa watu. 

b) Utawala wa Mogadishu: 

Utawala huu ulianzishwa na kundi la watu kutoka kabila la Bani al-Harith, ambao waliishi kwenye 
mwambao wa pwani ya Somalia mwishoni mwa karne ya tatu Hijiriya. Wavumbuzi wameuelezea 
ufalme huu kwa kusema kuwa ulikuwa mji wa Kiislamu. Katika zama za utawala wa “Bani al-Harith”, 
Mogadishu iliendelea, ikastawi na kuwa kama mji mkuu wa falme zote za eneo hilo. Watu walikuwa 
wakija Mogadishu katika siku maalumu za mwaka na kukusanyika katika misikiti mikubwa na kuswali 
swala za Ijumaa, jambo lililoimarisha ukuu wa Uislamu katika fikra za Waafrika. Pindi msafiri maarufu 
kutoka Afrika Kaskazini Ibn Batuta alipoutembelea mwaka 731 Hijriya, aliukuta ukiwa umefikia 
kiwango cha juu cha ustaarabu na ustawi, na maendeleo makubwa ya kisiasa, kiuchumi na kijamii, na 
watu wake walikuwa na kiwango cha juu cha dini na maadili. 

c) Himaya ya Kalwa (375h/975m): 

Ilianzishwa na Washirazi chini ya uongozi wa Ali hin al-Hassan al-Shirazi na wanawe. Waliifanya 
himaya hii kuwa ngome na kitovu cha kueneza Uislamu na utamaduni wa Kiislamu miongoni mwa 
makahila ya Kiafrika yaliyokuwa yakiishi kwenye eneo la pwani na maeneo ya katikati. Ihn Battuta 
amesema kuhusu hili: “Mji wa Kilwa ni miongoni mwa miji maarufu na yenye maendeleo makubwa 

sana... mvua ni nyingi. idadi kubwa ya raia wake ni wenye kushikamana na dini, wanafuata 

madhehebu ya Shafii.... Nilipoingia kwenye mji huu, mfalme wake alikuwa Abu Muzaffar, ambaye 
alipewa jina la Abul Mawahib kutokana na ukarimu wake na sifa zake njema. Mara kwa mara alipambana 
na Zunuj, akawashambulia na kuchukua ngawira zao. Alikuwa akichukua moja ya tano ya ngawira hizo 
na kuzigawa kwa wanaohusika kama ilivyoelezwa katika kitabu cha Allah. Alikuwa akiweka fungu la 
jamaa katika sanduku moja. Watu wenye kuheshimika walikuwa wakija kutoka Irqa, Hijaz na maeneo 
mengine. Nilimuona akiwa na watu wenye kuheshimika kutoka Hijaz. Mfalme huyu alikuwa na staha 
kubwa. Alikaa pamoja na masikini, aliwaheshimu watu wa dini na masharifu.” Ufalme huu uliangushwa 
na Wareno mwaka 1498. 

d) Himaya ya Harar: 

Ufalme huu unapatikana katika pwani ya Bahari Nyekundu. Inatambaa kwenda upande wa kusini 
magharibi mwa Ethiopia na magharibi mwa Bandari ya Somalia ya Zaylig. Miongoni mwa watawala 

wake maarufu ni Imam Ahmed Jaran (aliyetawala kati ya mwaka 1526 na 1543) ambaye alitumia 
Sharia ya Kiislamu wakati wa utawala wake, hasa kuhusu ugawaji wa zakat kwa wale waliostahiki, 
ilhali watangulizi wake walikuwa wakijikusanyia zakat kwa ajili yao wenyewe na watu wao wa karibu. 
Alifanya hivyo hivyo kuhusu ngawira za vita. Alichukua tu moja ya tano na zinazobaki huwagawia 
askari. Ni kwa sababu ya matendo yake hayo kwamba aliweza kupendwa na wasomi, wanasayansi na 
masheikh wakubwa. Alipendwa sana na watu na alikaa pamoja na masikini, mafukara na aliwahurumia 
sana watoto wadogo. Aliwaheshimu watu wazima na alikuwa na huruma kwa wajane na yatima. 
Alitenda haki kati ya dhalimu na aliyedhulumiwa kwa kuwapatia haki wenye haki. Hakuwa na khofu 
yoyote katika kutekeleza wajibu alioagizwa na Allah. Pia aliwaondosha wanyang’anyi. Hivi ndivyo nchi 
ilivyopata uthabiti na ndiyo maana watu wake walimpenda na kusema: “usimuite “Mfalme au Amir” bali 
muite “Imam wa Waislamu” au “Imam wa siku za Mwisho,” na kupitia yeye Allah ataibadilisha Dola ya 
Ethiopia.” Ndiyo maana alijulikana kama “Imam” pamoja na majina mengine yote na kamwe hakuitwa 
mfalme au mtemi. Huyu Imam anachukuliwa kuwa mtawala maarufu zaidi wa Kiislamu katika eneo lote 
la Afrika Mashariki. Yeye ndiye aliyerejesha kanuni ya Kiislamu ya utawala bora kwa magavana wa eneo 
lote na hivyo Wakristo na wapagani wengi wa Abyssinia (Ethiopia) wakaingia katika Uislamu. Licha ya 
kufanya kazi kubwa ya kuwalinda Waislamu dhidi ya uhasama na chuki ya jamii ya Kikristo ya Ethiopia 
na washirika wao Ureno, pia aliweka mkazo kwenye mazungumzo na majadiliano ya kidini, kijamii, 
kisiasa na kiuchumi. Hilo ndilo lililofanya kipindi cha utawala wake kuwa cha kipekee kati ya tawala 
za watangulizi wake, na hilo lilimfanya kuwa maarufu sana, mwenye nguvu na muadilifu sana. Kama 
isingekuwa uingiliaji kati wa Wareno waliowaunga mkono askari wa Kiethiopia dhidi ya Imam, Ethiopia 
yote na eneo lote la Afrika Mashariki lingekuwa la Waislamu wengi leo. Wareno waliweza kumuua Imam 
mwaka 1543 na jeshi lake likasambaratika. Ukuu wa dola za Kiislamu ulianza kudhoofika na kuanguka 
katika eneo la Afrika Mashariki. Wakati Wahispania waliweza kuiharibu Andalusia kidini na kisiasa 
na Hispania ikarudi kwenye Ukristo, Wakristo wa Ethiopia na washirika wao wa Kireno hawakuweza 
kuuangamiza Uislamu katika eneo la Afrika Mashariki, Waislamu waliendelea kushikamana na dini yao 
mpaka leo. 


C. ATHARI ZA KIUTAMADUNINA KIUTU ZA UISLAMU AFRIKA 
MASHARIKI 

Katika kuzidurusu himaya za Kiislamu katika eneo la Afrika Mashariki, tuliona kuwa eneo hili 
lilikuwa na taathira kubwa katika usambaaji wa Uislamu na ustaarabu wa Kiislamu. Hata hivyo, ukweli 
wenye kuhuzunisha ni kuwa makundi mengine ya Kiislamu hayakuwa na mchango au msaada katika 
kuunga mkono mafanikio ya ndugu zao katika eneo hilo. Aidha, ukosefu wa umoja wa kisiasa, badala 
ya migogoro na ushindani uliokuwepo kati ya viongozi wa Kiislamu, ni jambo lililosababisha maadui 
zao kushinda na kuvishinda vikosi vya Kiislamu. Kwa hali yoyote ile, bado kuna athari za kiustaarabu na 
kiutu zilizoachwa na himaya hizo zilizotajwa katika eneo hili, ikiwa ni pamoja na: 

1. Athari za Kiustaarabu: 

Baadhi ya masuala ya ustaarabu wa Kiarabu na Kiislamu yaliletwa kwenye ukanda huu. Wakati wa 
eneo hili, licha ya tofauti zao, walishikamana na taaluma na elimu za Kiislamu na Kiarabu kiasi kwamba 
miji yake mingi iliweza kuwavutia wanafunzi kutoka nchi nyingine. 


80 








vUislamu Barani Afrika: Hi^oria Na Ukweli 


SURA YA 

III 


2. Usanifu Majengo: 

Athari za ustaarabu wa Kiislamu katika eneo la Afrika Mashariki zinaweza kuoneka wazi katika 
sanaa ya usanifu majengo, katika upangaji wa miji na upambaji wa milango na madirisha. Kadhalika, 
Waislamu walitambulisha sanaa ya utiaji nakshi, uchongaji, nakshi za maandishi na picha mpangilio 
kwa marumaru zenye rangi. Yote haya yalionekana kwa uwazi katika makasri na misikiti. 

3. Shughuli za Kibiashara: 

Waislamu waliweka umuhimu wa kutosha kwenye biashara katika eneo hilo na kusafirisha bidhaa 
kupitia bahari. Miongoni mwa bidhaa walizofanya biashara ni pamoja na: ndovu, dhahabu, madini ya 
fedha, manyoa ya mbuni, asali, ndizi, luli, gundi na maziwa. Biadhaa hizi zilionekana katika masoko ya 
Waarabu huko Sham na Iraq. Kuhusu shughuli za kibiashara, miji mikubwa kabisa Afrika Mashariki 
kama vile Zanzibar na mingine, ilikuwa na nguvu kama miji mbalimbali ya Phoenicia kama vile mji wa 
Tyre mashariki mwa Mediterania. 

4. Shughuli za Viwanda: 

Waislamu walikuwa wakifanya shughuli za uchimbaji na uzinduaji wa madini mbalimbali kama 
vile dhahabu, fedha, shaba na chuma kutoka maeneo haya na kuyatuma kwenye dola mbalimbali za 
Kiislamu katika Peninsula ya Arabia na Sham. 

5. Ufugaji: 

Waislamu walifanya ufugaji katika eneo la Afrika Mashariki. Walipendelea zaidi kufunga ngamia, 
kondoo, na bidhaa za ngozi ilikuwa miongoni mwa bidhaa muhimu sana zilizouzwa nje. 

6. Maendeleo ya Miji Halisi ya Kiislamu: 

Miji mingi Afrika Mashariki ilikuwa miji halisi ya Kiislamu kuanzia kaskazini mpaka kusini, kama 
vile Mogadishu, Bata, Zanzibar na Harar. 

7. Mtangamano wa Kijamii: 

Kutokana na mafundisho ya Kiislamu ya kuwatendea wema kwa usawa licha ya tofauti za ran- 
gi, Waarabu na wahamiaji kutoka maeneo mengine walichangamana na wenyeji wa maeneo hayo kwa 
muda mrefu, jambo lililoonekana katika jamii kama vile mchanganyiko wa raia, Waarabu na watu wen- 
gine. Hili lilisababisha mtangamano wa kijamii usiomithilika kwa upande wa muungano wa kijamii na 
kidini. 


D. UISLAMU NA USTAARABU WAKE AFRIKA YA KATI 

Eneo hili katika vitabu vya wavumbuzi linajulikana kama “Sudan ya Kati” na linajumuisha Chad, 
Cameroon na sehemu ya Darfur katika Jamhuri ya Sudan ya sasa. Miongoni mwa himaya muhimu 
za Kiislamu zilizoanzishwa Sudan Mashariki ni Himaya ya Kanem Bornu, Himaya ya Bakourmy na 
Himaya ya Bonde (Wadai). 

1. Himaya ya Kanem Bornu: 

Himaya ya Kanem Bornu inachukuliwa kuwa himaya kubwa kabisa ya Kiislamu iliyoibuka katikati 
mwa Afrika. Ilianzishwa kwenye eneo la Ziwa Chad na kusambaa kwenye eneo kubwa katika ukanda 
ulio baina Nile na eneo la Fezzan upande wa kaskazini, na kutambaa mashariki mpaka Bahr al-Ghazal. 
Eneo hili kwa sasa limegawanywa baina ya Nigeria, Niger, Chad, Cameroon, maeneo ya Sudan, Afrika 
ya Kati, na sehemu ya Libya. Himaya hii ilianzishwa na utawala wa Sayfi, ambao ulitokana na Saif bin 
Dhiyazin, ukoo ambao watu wake waliondoka kaskazini baada ya karne ya tisa na kuhamia kusini hasa 
eneo la “Kanem”, ambalo lipo kaskazini mashariki mwa Ziwa Chad. Walianzisha himaya inayoitwa “Ka- 
nem-Bornu” ambayo ni miongoni mwa himaya kongwe kabisa za Kiislamu zilizoanzishwa katika eneo 
la katikati mwa Afrika. 

Uislamu ulianza kuibuka katika eneo hilo katika nyakati za mwanzo na kuenea katika karne ya 
kumi na moja hasa baada ya wafalme wake wengi kuingia katika Uislamu. Wakati wa utawala wa mfalme 
“Dabahlmy” (1221 - 1259), himaya hiyo ilisambaa mpaka ikaijumuisha ardhi kubwa ya “Chad” na “Fez- 
zan.” Ilipanua mipaka yake, mpaka wakati fulani ikafika Niger upande wa magharibi na Bonde (Wadai) 
upande wa mashariki. Kisha himaya hiyo ilidhoofika baada ya kuingia karne ya kumi na nne kwa sababu 
ya migogoro ya ndani na hujuma kutoka nje. Kisha mwaka 1396 CE, kabila la Boulala liliweza kuifukuza 
familia ya Saif na kuuchukua mji wa “Janna” ambao ulikuwa mji mkuu wa “Kanem”. 

Baada ya kushindwa na kabila la “Boulala” familia ya Saif iligeuza mawazo na kwenda kukaa katika 
mji wa Bornu, ambao ulikuwa magharibi mwa Ziwa Chad, (kaskazini mashariki mwa Nigeria ya sasa). 
Walilifukuza kabila la “Sow” na huko wakaanzisha himaya inayojulikana kama “Himaya ya Bornu.” Ki- 
sha familia hiyo ya Saif iliamua kurudi kuikamata tena “Kanem” na kutangaza tena vita dhidi ya kabila 
la “Boulala”. Hatimaye walipata ushindi katika kipindi cha Ali Dounama (1472 - 1504) na kuirejesha 
“Kanem” ambayo iliunganishwa kwenye Himaya ya Bornu. Hatimaye walianzisha himaya mpya iliyoju- 
likana kama “Kanem-Bornu” iliyotokea mapema karne ya kumi na sita. 

Himaya ya Kanem Bornu ilifikia kilele chake wakati wa “Idriss Elwana” ambaye pia alijulikana 
kama “Idriss III” (1571-1603). Alipanua mawasiliano yake na ulimwengu wa Kiislamu, hususan nchi 
za Afrika Kaskazini, na kuimarisha ushirikiano wake na “Tripoli” na “Dola ya Uthmaniya”. Wakati wa 
utawala wake, himaya yake ilifanya maendeleo makubwa ya kielimu, kiuchumi na kijeshi, huku usalama, 
utulivu na amani vikishamiri huko. 

Mwanzoni mwa karne ya kumi na saba, hali ya anguko ilianza kuweka mguu katika himaya hiyo. 
Hivyo, himaya ilikabiliwa na hatari mpya, ambayo ni ile ya kabila la Fulani likiongozwa na Sheikh 
Usman Dan Fodio. Hata hivyo, kutokea kwa Sheikh Mohammed El Amine, kutoka Kanem, katika 
ulingo kuliiokoa himaya hiyo isiangukie mikononi mwa kabila la Fulani. Hata hivyo, hatamu za utawala 
zilihama kutoka kwa ukoo wa Al-Saif kwenda kwa Sheikh Mohammed kutoka Kanem na kizazi chake 
kilichokuja baadaye. Kuanzia hapo wafalme wa Kanem -Bornu wakaja kujulikana kwa cheo cha “Sheikh” 
badala ya cheo cha “Maye” walichokuwa wakikitumia kabla. Mwishoni mwa karne ya kumi na tisa, 
wimbi la makazi ya Wazungu lilianza kuelekea Afrika. Kipindi hiki kilisadifu vuguvugu la Amir bin 
Rabih Fadlallah ambaye alikuja kutoka mashariki mwa Sudan na kuanza kutengeneza ushawishi wake 
binafsi katika eneo hilo, kisha akapigana na himaya ya Kanem Bornu mwaka 1893, ambapo ilimlazimu 
mfalme kuanzisha ushirika wa kijeshi la vikosi vya mapambano vya wakoloni. Mwaka 1884, mambo 
yaliisha kwa himaya ya Kanem -Bornu kugawanywa kati ya Ufaransa, Uingereza na Ujerumani baada 
ya kipinidi kilichodumu kwa takriban karne moja. 

2. Himaya ya Bakourmy: 

Himaya ya Bakourmy ilipatikana katika eneo la kusini mashariki mwa Ziwa Chad. Mji wake mkuu 
ulikuwa Massena ulioanzishwa na Sultan (Bernie Bessie) kwenye mwaka 1513 CE. Bernie Bessie ndiye 
mtu anayejulikana kuwa mfalme wa kwanza wa himaya hii na alikuwa mpagani. Sultan Abdullah bin 
Malo (1561 - 1602 CE) alikuwa Sultan wa kwanza Muislamu ambaye alikuwa na mchango mkubwa 
katika kuenea kwa Uislamu katika himaya hiyo. 

Himaya hiyo iliundwa na makabila ya Kiarabu, Fulani na Kanuri, sambamba na raia wake wa asi- 
li. Kutokana na nafasi yake ya kijiografia kwa kuwa katikati ya Himaya ya Kanem -Bornu na Himaya 
Bonde (Wadai), himaya hiyo haikuwa na utulivu au usalama katika kipindi chote cha historia yake, kwa 
sababu iliathiriwa na mshambulizi ambayo yalifanywa mara kwa mara kutoka majirani zake. 

Mwisho wa himaya hii ulikuwa sawa na ule wa himaya ya Kanem - Bornu, kwa sababu Amir bin 
Rabih Fadlallah aliivamia kijeshi mwaka 1892. Aliutatiza usalama wa ndani wa himaya ya Kanem- Bornu 
na kuifungua. Himaya hiyo ililazimika kuomba ulinzi kutoka kwa vikosi vya wakoloni wa Kifaransa 
ambavyo viliijumuisha na kuiingiza himaya hiyo kwenye nchi wanazozilinda. 

3. Himaya ya Bonde (Wadai): 

Himaya ya Bonde iliibuka katika maeneo yanayoonda ukanda wa Chad ya leo. Ukoo uliotawa- 
la huko mpaka mwanzoni mwa karne ya kumi na saba uliitwa “Tunjur”. Kisha, mwanazuoni mmoja 
aitwaye Abdul Karim bin Jami (Mhuishaji wa Uislam au Mujaddid al-Islam) aliweza kushika hatamu za 
utawala. Alikuja katika himaya hiyo akitokea mashariki mwa Sudan na alikuwa akitokana na ukoo wa 
Bani Abbas. 

Abdul Karim alianza kuwalingania watu kwenye Uislamu, jina lake likaenea na idadi ya wafuasi 
wake ikaongezeka. Aliweza kuushinda ukoo wa Tunjur na kuanzisha himaya ya Kiislamu kwa msaa- 
da wa makabila ya Kiarabu yaliyoishi katika eneo la Mahamid, Mahariyat, Nawabiyat, Al-Ariquat, na 
Beni Halba. Katika kutekeleza dhamira yake, alipokea msaada wa ushirika ambao alikuwa amesaini 
na baadhi ya makabila ya Kiafrika katika eneo hilo. Ushindi huu uliyahamasisha baadhi ya makabila 
ya Kiarabu kuhamia kwenye nchi hiyo. Baada ya ushindi huo, Abdul Karim aliuchukua mji mkuu wa 
himaya iitwayo “Wa’ra” ambayo iligeuzwa kutoka neno “Waaraa”. Aliendelea kulipa kodi kwenye himaya 
ya Darfur wakati wa utawala wake (1635 - 1655) kuendeleza desturi ya ukoo wa Tunjur, lakini Sultan 
Yaqub Arus (1681 - 1707 CE) aliweza kuziondosha kodi hizo wakati wa utawala wake. 

Wakati wa utawala wa Sultan Abdul Karim Saboun (1805 - 1813 AD) himaya ya Bakourmy ilii- 
vamia himaya ya Wadai na kurudia tena kuivamia wakati wa utawala wa Sultan Ali bin Mohammed 
Al-Sharif mwaka 1871, lakini hawakuwashinda. 

Sultan Mohammaed Al-Sharif (1835 - 1858) alikuwa mmoja wa wafalme maarufu zaidi wa himaya 
ya Wadai. Aliishambulia himaya ya Kanem - Bornu wakati wa utawala wa Umar bin Mohammed Al- 
Amine El-Kanimi. Aliweka mamlaka yake huko na kusaini mkataba na Sheikh Umar kwa hadi ya kuia- 
cha Bornu kwa mabadilishano ya kodi ya kila mwaka. Katika utawala wa Sultan Mohammed Sharif, mji 
mkuu wa himaya ulihamishwa kutoka Waaraa kwenda Abshah mwaka 1850 kwa sababu za hali ya hatari 
ya mji huo. 

Himaya ya Wadai iliweza kuyakabili mashambulizi ya Amir bin Rabih Fadlallah ambaye alifanya 
shambulizi mwaka 1892, na wakawafukuza. Hata hivyo, hatimaye himaya hiyo ilianguka kutokana na 
hadaa na hila za majeshi ya kikoloni ya Wafaransa ambayo yaliweza kuuteka mji wa Abshah, mji mkuu 
wa himaya hiyo, mnamo Juni 2, 1909. 

4. Athari za Utamaduni na Ustaarabu wa Kiislamu katika Himaya za Kiislamu za Afrika ya 
Kati: 

Himaya za Kiislamu katika eneo la katikati mwa Afrika zilikuwa katika hali ya maendeleo, taathira 
na ufanano na dola za Kiislamu duniani kwa maeneo ya kiutamaduni, kijamii na kiustaarabu. Miongoni 
mwa uhusiano huo ni pamoja na: 

1. Himaya hizo kutumia Sharia ya Kiislamu kama chanzo cha sheria zao, mahakama zao na rejea 
kuu ya usimamiaji wa masuala yao ya kijamii. 

2. Kutumia lugha ya Kiarabu kama lugha rasmi katika himaya zote, na kuitumia katika ofisi za 
serikali, mawasiliano na elimu. 

3. Kiarabu ilikuwa lugha mashuhuri na kuu iliyozungumzwa na watu katika maisha yao ya kila 
siku na katika masoko. Miongoni mwa mambo makubwa yaliyochangia kuenea kwa lugha ya Kiarabu 
katika eneo hilo ni: 

Sababu ya kwanza ilikuwa ni uhamiaji wa makabila ya Waarabu kwenye eneo hilo. Miongoni mwa 
makabila hayo ni kabila la Hassawina na kabila la Juhayna yaliyohamia katika eneo hilo katika karne ya 
13 na 14. 

Sababu ya pili ni Uislamu. Himaya zote hizi ziliufanya Uislamu kuwa dini yao na mfumo wa maisha 
yao. Inajulikana pia kwamba Kiarabu ni lugha ya Qur’an Tukufu, Mtume (s.a.w) na ni lugha ya urithi 
wa kielimu na kiutamaduni wa umma wa Kiislamu, jambo ambalo ni miongo mwa sababu kuu zilizo- 
rahisisha kuenea na kujitanua kwa lugha ya Kiarabu katika eneo hili. Katika maeneo hayo, ufundishaji 
wa taaluma za lugha ya Kiarabu kama vile sarufi, balagha na fasihi ulipendwa sana kama mapenzi yana- 
vyooneshwa kwenye usomaji wa taaluma za Kiislamu kama vile tafsir (tafsiri ya Qur’an Tukufu), Hadith 
na fiqhi. Maeneo hayo mawili yalisomwa sawia. Wasomi na maulamaa wa eneo hilo waliifikia hatua ya 
kuipa lugha ya Kiarabu jina la “sayansi saidizi” kwa kuichukulia kuwa ni sharti la mtu kuzielewa taaluma 
za kidini. Kama tujuavyo kwamba matendo mengi ya ibada katika Uislamu hufanywa kwa lugha ya Kia- 
rabu. Hili ndilo lililowafanya wakazi wa eneo hili kukadiria kuwa kuijua lugha ya Kiarabu ni mojawapo 
ya sifa za Muislamu mzuri. Hivyo, watu hao walitilia muhimu ufundishaji na usomaji wa lugha hiyo. 

Ni kutokana na hilo kwamba Kiarabu kilikuwa lugha inayotumika katika nyaraka rasmi, lugha 
ya elimu na utamaduni, mawasiliano, maelewano, na lugha ya mabadilishano ya kiutamaduni na 
kiustaarabu. Himaya hizi zilitumia Kiarabu katika mawasiliano yao na dola za nje ili kuimarisha 
uhusiano wao wa kisiasa na kiutamaduni na himaya za Kiislamu na dola za Kiarabu. Himaya ya Kanem 
ilikuwa na uhusiano mzuri sana na Hafsiyin wa Tunisia, Walibya wa Tripoli, Wamisri wa Cairo, na 
wafalme wa himaya za Mali huko Afrika Magharibi. Kadhalika, wafalme wa himaya za Kiislamu kutoka 
Afrika ya Kati waliimarisha uhusiano wa kiutamaduni na dola za Kiislamu za Kiarabu, kwa kujenga 
Madrasa, misikiti na shule za bweni, ambapo wanafunzi wahamiaji kutoka kwenye himaya hizi waliishi 
kwa ajili ya kutafuta elimu katika maeneo hayo. Qalqashandy anasema kuhusu jambo hili: “Watu wa 
Kanem walijenga shule huko Fustat kwa ajili ya watu wa madhehebu ya Maliki ambapo wageni wao 
walikaa”. Sultan Donama bin Dabalami (aliyefariki mwaka 1259), Mfalme wa Kanem, alijenga shule 
ya ibn Rashiq mjini Cairo. Pia, huko alijenga shule ya bweni kwa wanafunzi wa himaya yake na kwa 
mahujaji ambao wangekaa huko wanapokuwa mjini Cairo. Naye Mfalme Jadwa (1747 - 1795) alijenga 
nyumba mjini Makka, Madina na Palestina na akajenga shule ya bweni huko Misri, na kisha akazitoa 
wakfu kwa ajili ya Allah. 

E. HISTORIA YA UISLAMU NA UKWELI WAKE AFRIKA MAGHARIBI 

Tunapozungumzia Afrika Magharibi, tunazungumzia hasa sehemu kubwa inayohusisha eneo 
kubwa sana la ardhi linalojumuisha mataifa kumi na tano: Senegal, Gambia, Gabon, Guinea Bissau, 
Guinea Conakry, Sierra Leone, Ivory Coast, Ghana, Togo, Benin, Nigeria, Burkina Faso, Mali na Mau- 
ritania. Imani ya masanamu ndiyo iliyokuwa imani ya watu wa Afrika Magharibi kabla ya kudhihiri 
kwa Uislamu. Uislamu umetwaa nafasi ya kwanza katika mataifa hayo mpaka leo. Kama isingekuwa 
shinikizo la ukoloni, muamala wake dhidi ya Uislamu, utashi wake wa kufanya kila juhudi kwa ajili ya 
kuitumia ardhi kwa ajili ya wamishionari wa Kikristo, udhibiti wa elimu, na kutumia nguvu zote kuzuia 
ueneaji wa Uislamu kupitia misaada na mikakati mbalimbali, Uislamu ungekuwa umekubaliwa katika 
eneo lote. Heshima ya ueneaji wa Uislamu huko Afrika Magharibi inatokana na juhudi kubwa za wa- 
funguzi mbalimbali kuanzia karne ya kwanza ya Hijrah. Mfunguzi wa kwanza alikuwa Uqba bin Nafi 
aliyetumwa na Amr bin As (r.a) aliyekuwa gavana wa Umar bin Khattab huko Misri kwa ajili ya Afrika 
Kaskazini. Alilifungua eneo hili la Afrika, akaanzisha mji wa Kairouan huko Tunisia, na kuufanya kuwa 
kitovu cha wito wake. Aliacha jamii imara ya Kiislamu huko na kurudi Misri. Kwa mara hiyo ya kwanza, 
funguzi hazikwenda mbali ya eneo hilo. Hata hivyo, harakati za ufunguzi zilipoanza kwa mara ya pili 
wakati wa utawala wa Yazid bin Muawiya, funguzi zake ziliendelea kuelekea upande wa Magharibi mpa- 
ka zikafika Sousse huko Morocco ambapo kabila la Musamada liliingia katika Uislamu. Kisha aliendelea 
mpaka akafika kwenye pwani ya Bahari ya Atlantiki. Alipofika kwenye bahari hiyo, alimchochea farasi 
wake kusonga mbele mpaka akawa hawezi kusonga mbele, akaugeuza uso wake kuelekea mbinguni na 
kutoa maneno yake maarufu: “Ewe Allah! Kama isingekuwa hii bahari mbele yangu, ningefika sehemu 
za mbali kabisa kwa ajili ya kulitangaza Jina Lako.” 

Kisha alirudi na kuelekea upande wa kusini ambapo alikutana na kabila la Sanhaja ambalo liliingia 
katika Uislamu kwa ushawishi wake. Alingia Tangier, akaelekea upande wa kusini na kuendelea kwenye 
viunga vya Sudan. Baadhi ya makabila ya Amazigh yaliingia katika Uislamu kwa ushawishi wake. Ana- 
chukuliwa kama kiongozi wa kwanza Muislamu aliyekufa kishahidi akiwa barani Afrika. 

Musa bin Nusayr alichaguliwa kama mrithi wa Uqba barani Afrika. Aliweza kuyarejesha baadhi 
ya makabila ya Amazigh katika Uislamu ambapo hapo awali yalikuwa yameritadi. Makabila hayo ya- 
liukumbatia sana Uislamu na hatimaye kushiriki katika harakati za ufunguzi barani Afrika na Andalusia. 

Baada ya hapo, Zubair bin Kayr aliteuliwa kuwa gavana barani Afrika katika kipindi cha utawala wa 
Abd al-Malik bin Marwan. Pia aliendeleza harakati za ufunguzi mpaka alipokufa kishahidi. Mrithi wake 
alikuwa Abdul Rahman bin Habib bin Abu Ubaidah bin Uqba. Huyu alipambana katika dola ya Sousse. 
Alichimba visima vingi katika eneo la Sahara na aliweza kuiunganisha Afrika Kaskazini na Kusini mwa 
Sahara kwa mafungamano imara na madhubuti. Vituo vikubwa vya biashara Afrika Kaskazini ambavyo 
Waislamu waliviacha ili kupeleka ujumbe wa Uislamu katika eneo la Afrika Magharibi ni pamoja na: 

1. Cyrenaica, Libya: Misafara ya Waislamu iliondoka Cyrenaica kuelekea upande wa Bilma mpaka 
wakafika eneo la Ziwa Chad. Kisha, misafara hiyo ilifika kwenye himaya ya Kanem - Bornu. 

2. Kairouan, Tunisia: Wafanyabiashara waliondoka katika mji huu wakiwa na ngamia wao wa- 
liobeba bidhaa za Kiafrika (zamani Tunisia) na kuelekea Tagada ambapo kulikuwa na madini ya shaba, 
na kutoka huko walielekea Kano katika himaya ya Hausa, Nigeria. 

3. Tlemcen, Algeria: Ujumbe wa wafanyabiashara wa Kiislamu waliondoka huko na kuelekea Ni- 
ger River ambapo kunapatikana miji miwili maarufu, Timbuktu na Gao, ambayo inajulikana katika 
historia ya Dola ya Kiislamu ya Mali. 

4. Msafara wa Lamtouna: Waliondoka Morocco kupitia pwani ya Atlantiki mpaka kwenye Bonde 
la Mto Senegal. 

Hivyo Uislamu ukafika Afrika Magharibi. Tokea wakati huo katika historia ya Afrika, himaya 
na dola mbalimbali za Kiislamu ziliibuka huko. Wafalme na watemi waliwajali wasomi Waislamu 
na taaluma za Kiislamu. Madhehebu ya Imam Malik yalishamiri katika himaya hizo. Miongoni mwa 
himaya hizo ni pamoja na himaya ya Ghana, Mali, Songhai na Ufalme wa Sokoto. 

1. Himaya za Kiislamu Afrika Magharibi: 

a) Himaya ya Kiislamu ya Ghana: 

Ghana inachukuliwa kama himaya ya kwanza ya Kiislamu iliyoanzishwa Afrika Magharibi kwa 
ujumla. Baadhi ya wanahistoria wanaamini kuwa Uislamu uliingia katika mji mkuu (Koumby Saleh) 
wa himaya hiyo tangu karne ya kwanza ya Hijrah, yaani mwaka wa 60 Hijriya/ 679 CE. Uhusiano wa 
Ghana na nchi za ulimwengu wa Kiislamu uliongezeka sana katika karne ya kumi na moja, hasa baada 
ya wafalme Waislamu wa Ghana kuwa na mawasiliano ya karibu na Ukhalifa wa Bani Abbas na kuingia 
chini ya mamlaka yao. Kisha walizitawala himaya zao kama wawakilishi wa makhalifa wa Bani Abbas. 
Uhusiano kati ya Ghana na Misri ulidumu kwa muda mrefu sana. 

Itakumbukwa kuwa miongoni mwa mambo yaliyosaidia kuenea kwa Uislamu katika himaya hii 
kuanzia nyakati za mwanzo kabisa, ni pamoja uhusiano wa kibiashara uliokuwepo kati ya Himaya hiyo 
na ulimwengu wa Kiislamu. Uvumilivu wa kidini uliooneshwa na wafalme wa Ghana ulirahisisha pia 
imani ya Kiislamu kupenya kwa watu. Kuna wakati wahajiri wa Kiislamu waliweza kuteuliwa kushika 
nyadhifa za juu katika makasri ya kifalme. Waislamu walipata upendeleo huu kutokana na ujuzi wao wa 
kuandika na kusoma. Muda ulivyosonga mbele, waliweza kujisimamia na kutengeneza mji maalumu 
ambapo kulikuwa na misikiti kumi na mbili mwanzoni mwa karne ya kumi na moja. 

Albakri Abu Ubayd anasema: “Ghana ni nchi yenye miji ya wazi, mji wa kwanza wa Kiislamu wa- 
kazi wake walikuwa Waislamu, ambao ni mji mkubwa wenye misikiti kumi na mbili ambayo mmoja 
huswaliwa swala za Ijumaa. Ulikuwa na maimamu, waadhini, wanazuoni wa fiqhi na wanasayansi”. 

Sambamba na hayo, ulikuwepo msikiti mwingine katika kasri la mfalme ambapo wahijiri wa Kiis- 
lamu walifanya ibada zao. Kuhusu jambo hili, Albakri anasema: “Kulikuwa na msikiti katika mji wa 
Mfalme, ambapo Waislamu waliokuja karibu na Baraza la Mfalme walikuwa wakitekeleza ibada zao za 
swala.” 

Ghana iliendelea kuwa na uhusu wa kisiasa mpaka kamanda wa jeshi la Almurawid Abu Bakr 
Umar bin Allamtuni alipoweza kuukamata mji mkuu wa Ghana (Koumby Saleh) mwaka 1076. Baada 
ya kufunguliwa na Almurawid, himaya hiyo ikageuka kuwa himaya ya Kiislamu. Ikumbukwe kuwa 
udhibiti wa Almurawid juu ya Ghana haukudumu kwa muda mrefu kwa sababu baada ya ufunguzi, uasi 
na mapinduzi viliibuka. Mapinduzi hayo hayakuwa dhidi ya Uislamu ambao uliletwa na Almurawid bali 
yalilenga mafanikio ya viongozi wa ndani. Abubakr bin Umar aliuawa katika uasi wa ndani. Kufuatia 
kifo chake, mamlaka ya Almurawid yalianguka na wakati huohuo binamu yake, Yusuf bin Tachifine, 
alipata mafanikio makubwa katika eneo la Afrika Kaskazini na Andalusia. Licha ya juhudi za pamoja za 
Almurawid na Waislamu wa Ghana, Uislamu uliendelea kuwa kwenye sehemu ndogo ya kieneo mpaka 
ilipodhihiri Himaya ya Mali katika ulingo wa kisiasa za eneo hilo, ambayo iliupelekea Uislamu kwenye 
maeneo mengi ya nchi za Afrika Magharibi. 


86 








Vj^lamu Barani Afrika: Hi^oria Na Ukweli 

SURA YA 

III 


b_ 


b) Himaya ya Kiislamu ya Mali: 

Udhibiti wa dola ya Mali ulienea kwenye maeneo ya Mali na mashariki mwa Senegal, kaskazini 
mwa Guinea Conakry, Burkina Faso, Benin na kusini ya mbali ya Mauritania. Baadhi ya duru zinakadi- 
ria kuwa Himaya ya Mali, katika kufikia kilele chake, ndiyo iliyokuwa himaya kubwa kabisa kuliko zote 
Afrika Magharibi. Ilikuwa na mapenzi imara ya kueneza Uislamu Afrika Magharibi kutokana na shu- 
ghuli zake za kiuchumi, hususan pindi safari za kibiashara zilipohama kuelekea upande wa kusini kwa 
lengo la kutafuta vyanzo vipya vya dhahabu ambavyo vilikuwa vimehodhiwa na mamlaka ya Himaya 
ya Ghana. 

Kipindi cha baina ya mwaka 1225 na 1455 kinakubaliwa kuwa ni kipindi cha ustawi na nguvu baada 
ya masultani kutumia jina la Mansa kwa mara ya kwanza na kuikubali “Niani” kuwa mji mkuu. Pia wali- 
hamasisha ujenzi wa shule za Kiislamu na kuzikabidhi kwa wasomi. Miongoni mwa masultani maarufu 
wa zama hizo ni hawa walioorodheshwa hapa chini: 

Mansa Wili (1225 - 1270), ambaye alikuwa sultani wa pili kufanya ibada ya hijja katika masul- 
tani wote wa eneo hilo baada ya sultani Barmandana (alifanya ibada ya hijja mwaka 1050). Ibn Khaldun 
anasema: "Mansa Wili alikuwa mmoja wa masultani wao wakubwa kabisa na alifanya ibada ya hijja 
wakati wa zama za Zahir Baybars”. 

Mansa Musa (1307 - 1332): Aliitembelea Misri wakati wa safari yake ya hijja mwaka 1324. 
Wanahistoria wameuelezea msafara wake wa hija wakisisitiza kuwa ulikuwa mmoja wa ishara zenye 
kuvutia sana za ukwasi. Wanazuoni wengi walisuhubiana naye katika safari hii tukufu na idadi yao ilika- 
diriwa kufikia watu elfu kumi na mbili. Wakati wa utawala wake, biashara ilistawi na elimu ya Kiislamu 
ilipiga hatua kubwa sana huko Timbuktu. 

Sultani Mansa Musa alianza safari yake kwa lengo la kutekeleza faradhi ya hijja mwaka 1324. Sa- 
fari yake iliacha mwangwi mkubwa duniani kote kwa ukuu wake na kilichosemwa kuhusu utajiri wa 
Sultani huyu wa Kiafrika. Katika vitu vilivyosambaza mwangwi wa safari hii ni kwamba Sultan alikuwa 
ameambatana na watumishi mia sita waliobeba migongoni mwao dhahabu halisi na vumbi la dhahabu, 
na alitoa kiwango kikubwa cha pesa kama sadaka kwa masikini na mafukara wa Makka na Madina. 

Safari hii ya kihistoria haikuishia tu kwenye utekelezaji wa ibada ya hijja, bali ilikwenda mbali zai- 
di. Ilikuwa ni fursa ya mabadilishano makubwa ya kiutamaduni. Wakati wa safari hii, Mansa Musa 
aliweka umhimu mkubwa sana kwa maulamaa na wasomi. Alifanya mawasiliano na baadhi ya mau- 
lamaa wakubwa wa Cairo alipopita huko. Alibadilishana nao mawazo kuhusu masuala mbalimbali ya 
ulimwengu wa Kiislamu. Aidha, alitumia fursa ya uwepo wake katika nchi hizo zilizojulikana kwa elimu 
na maarifa kujipatia idadi kubwa ya vitabu muhimu vya fiqhi ya Imam Maliki. Kwa namna ya upekee, 
alipenda sana sanaa ya usanifu majengo halisi wa Kiislamu. Wakati wa safari zake za sehemu za masha- 
riki na magharibi ya ulimwengu wa Kiislamu, aliweza kukutana na wasanifu majengo ili kunufaika nao 
na kupata hamasa yao. Hakika aliweza kufanikisha kufanya mkataba wa kumuajiri mmoja wa wasanifu 
wa majengo wa Kiarabu kutoka Andalusia, malenga Abu Ishaq al-Sahili al-Andalusi. Alikubali kuam- 
batana na Mansa Musa kwenda kwenye himaya yake ambapo alisimamia ujenzi wa majengo kadhaa ya 
umma katika mji mkuu “Niani” na miji mingine mikubwa. 

Mansa Sulaiman (1352 - 1359): Sultani huyu alijulikana sana kwa ujenzi wa misikiti na shule za 
Kiislamu, na kwa kuwavutia wanazuoni wa fiqhi kutoka ulimwengu mwingine wa Kiislamu. Ni katika 
zama zake ambapo mvumbuzi maarufu kutoka Morroco, Ibn Battuta (alifariki mwaka 1377) aliitembelea 
Himaya ya Mali na kusafiri katika miji yake. Alikubaliwa kukutana na Sultan na kundi la maulamaa na 
wafanyabiashara. Aliendelea kusimulia mambo mbalimbali kuhusu maisha ya mji huo, hususan kuhusu 

harakati za kuhifadhi Qur’an Tukufu, swala ya Ijumaa, na sikukuu mbili za Kiislamu. Pia alizungumzia 
kuhusu sifa za watu wa ukanda huo maridhawa kwa kusema: “Miongoni mwa mambo mengine, 
wanaweka umuhimu mkubwa kwenye kuhifadhi Qur’an Tukufu. Waliwafunga watoto wao wanapoona 
kuwa wanapuuza suala la kuhifadhi Qur’an na hawawaruhusu kuondoka mpaka waihifadhi. Nilikwenda 
nyumbani kwa Qadhi (Kadhi wa Mali) siku ya sikukuu na watoto wake walikuwa wamezuiwa kutoka. 
Nikasema: “Huwaruhusu?” Akasema: “Sitawaruhusu mpaka wahifadhi Qur’an.” Siku moja nilipita mbele 
ya kijana ambaye alikuwa na muonekano mzuri akiwa amevaa mavazi mazuri na akiwa na minyororo 
miguuni mwake. Nikamuuliza mtu aliyekuwa pamoja name: “Kijana huyu amefanya kosa gani? Je, ameua 
mtu?” Alielewa na kuanza kunicheka. Kisha nikaambiwa kuwa amefungwa mpaka ahifadhi Qur’an.” 

c) Himaya ya Kiislamu ya Songhai: 

Wakati wa kilele chake, himaya ya Songhai iliundwa na ardhi ya Mauritania, Mali, Niger, Nigeria 
na Baurkina faso. Belaraf anasema kuhusu jambo hili: “... na himaya ya Songhai iliibuka katika jukwaa 
la matukio na historia. Himaya hii iliyoasisiwa na Mfalme Ali ibn Zaya ilikamilisha kile kilchokuwa ki- 
meanzishwa na Dola ya Mali. Alianzisha dola kubwa iliyojumuisha theluthi ya Mauritania, Mali, Niger, 
Burkina Faso na Nigeria.” 

Historia ya Himaya ya Songhai kidhahiri inaanzia karne ya saba Miladiya kutokana na familia ya 
Al-Azwa (Utawala wa ukoo wa Za). Ilitanua ardhi zake wakati wa utawala wa Sinni Ali Ber aliyetawala 
kati ya mwaka 1465 na 1492.. 

Dola ya Askia Muhammad al-Kabir (1493 - 1528), ambaye alihitimisha Himaya ya Sinni, ilikuwa 
kubwa zaidi. Sultani huyo alichukua hatamu za usultani kufuatia mapinduzi yaliyofanywa na Sinni Ali 
Ber ambaye alitawala kwa mwaka mmoja tu (1492 - 1493). Kisha alianza kushughulika na upangiliaji 
wa himaya yake kwa kuigawa katika majimbo. Kila jimbo alimteua gavana ambaye aliteuliwa moja kwa 
moja kutoka makao makuu (Gao). Alitengeneza ajira kwa mara ya kwanza katika himaya ya Songhai. 
Baada ya kudumisha uthabiti katika himaya yake, aliamua kusafiri kwenda kufanya ibada ya Hijja, kujua 
hali za tawala za Mashariki na namna zinavyofanya kazi. Katika safari hiyo aliambatana na idadi kubwa 
ya wasomi na viongozi. Duru zinasema kuwa katika safari hii alitumia vipande laki tatu vya dhahabu 
halisi. Alitumia vipande laki moja kwa gharama za safari yake, vipande vingine laki moja kwa kutoa 
sadaka kwa masikini wa Makka na Madina. Alinunua kipande cha ardhi na jengo kwa ajili ya makazi ya 
mahujaji kutoka Afrika Magharibi. Ama kuhusu vipande laki moja vya dhahabu vilivyobaki, alivitumia 
kununua mahitaji ya lazima na zawadi mbalimbali katika masoko ya Makka na Cairo. Alipokelewa kwa 
furaha mjini Cairo kwa mapokezi rasmi na yenye utulivu. Akiwa Makka mapokezi maalumu yalianda- 
liwa kwa heshima yake, ambapo aliitwa kama Khalifa wa nchi ya Afrika Magharibi. 

Baada ya kurudi kutoka safari ya hijja, alituma vikosi imara kwenye himaya za jirani kama vile 
Himaya ya Mossi, Burkina Faso ya sasa, ambapo alifanya mashambulizi kati ya mwaka 1497 na 1498 
na ambayo ilihusika katika uenezaji wa Uislamu katika ukanda huo. Kitu cha kwanza kilichofanywa na 
Sultan Askia al-Hajj Muhammad ni kuipangilia dola yake kiutawala, kijeshi na kiutamaduni kwa nam- 
na ambayo haikuwahi kutokea katika eneo hilo. Alianzisha Sharia ya Kiislamu na taratibu zake katika 
himaya yake na aliwatumia maulamaa na wanazuoni wa fiqhi katika utawala wake. Alianzishwa kwa 
mara ya kwanza kitu ambacho kinaweza kuitwa kama “bunge, serikali na mahakama ili kuhakikisha 
usalama na haki kwa raia wake.” 

Al-Saadi anasisitiza jambo hili kwa kusema: “na alijitahidi sana kueneza dini ya Uislamu, kushu- 
ghulikia matatizo ya watu. Aliwaunga mkono wanazuoni na kuwataka ushauri kuhusu anayotakiwa 
kuyafanya kama kiongozi.” 

Ama kuhusu Mahmoud Kaat, aliishi zama za Askia Muhammad alikuwa mshauri wake. Alielezea 
kuhusu utawala wa Askia na kusema: “alikuwa na sifa nyingi, sera nzuri, huruma kwa raia wake, na 
kuwajali masikini. Alikuwa na sifa za kipekee na nyingi, aliwapenda sana wanazuoni, watu wema na 
wanafunzi, alikuwa mkarimu wake na mwenye kutekeleza ibada za faradhi na za sunna. 

Alikuwa mmoja wa watu wenye hekma na uelewa sana wakati wake. Alikuwa na staha kwa wana- 
zuoni. Aliwaunga mkono kiuchumi na kiroho, alifanya mambo kwa maslahi ya Waislamu na kuwasai- 
dia katika kumuabudu na kumtii Allah. Aliondosha mabaya yote yaliyokuwepo katika jamii kama vile 
uzushi katika dini, matendo ya haramu, dhulma na umwagaji damu. Alisimamisha dini kikamilifu... 
alihuisha dini na kuimarisha haki na uaongozi.... Alimteua jaji katika mji wa Timbuktu na katika miji 
yote mikubwa ya ufalme wake.” 

Katika zama za utawala wake, himaya yake ilifika kwenye kilele cha ukubwa, utajiri, umuhimu, 
maendeleo ya kisiasa, kiuchumi, kiutamaduni na kijeshi. Hilo lilimpa fursa ya kupanua mamlaka yake 
kwenye maeneo mengi ya Afrika Magharibi. Kwa kuipanua himaya yake, aliweza kuifanya ifanye kazi 
kwa hekma, usafi wa moyo, uadilifu, na kuufanya wema utawale katika nchi. Al-Saadi amelithibitisha 
hili kwa kusema: “Katika nyakati hizo, Sudan ilikuwa moja ya maeneo yaliyobarikiwa mno na Allah kwa 
furaha, amani na ustawi katika vipengele vyote vya maisha kutokana na utawala wa kamanda wa wau- 
mini, Askia Muhammad ibn Abubakr kutenda haki na uwezo wa utawala wake...” 

Mbali na sifa ya kutenda usawa na utawala bora, alisifika kwa kupenda elimu, maulamaa na kuishi 
kwa mujibu wa Sunnah. Ndiyo maana alikuwa na uhusiano wa karibu na maulamaa wa zama zake kama 
vile Abdul Karim Maghili ambaye Askia alimuomba aandike kitabu kuhusu siasa za Kiislamu. Aliandika 
tasnifu iitwayo (Asilat al-Askia wa Ajwibat al-Maghili (maswali ya Askia na majibu ya al-Maghili)”. 

Kadhalika alikuwa na uhusiano mzuri na Jalal al-Din Suyuti, ambaye Askia alimtaka ushauri ali- 
pokutana naye nchini Misri wakati akirudi kutoka safari yake ya hijja. Utawala wa Askia Muhammad 
ulidumu kwa muda wa zaidi ya miaka thelathini. Alipata upofu mwishoni mwa uhai wake na mmoja 
wa watoto wake alijaribu kumpindua. Aliendelea kuwa kipofu mpaka wakati wa kifo chake mwaka 944 
Hijriya baada ya kuishi umri wa takriban miaka 97. 

Baada ya zama za Askia Muhammad Al-Kabir, zama mpya zilifunguka katika historia ya Songhai, 
ambazo ziliambatana na ushindani mkubwa na mapambano makali kati ya maamiri wakigombania kiti 
cha madaraka. Njama na majaribu viliongezeka, na hivyo kuharibu juhudi zote za Askia Muhammad 
za kusimika nguzo za dola na uenezaji wa haki na uadlifu mpaka Askia Dawud aliposhika hatamu za 
madaraka. 

d) Askia Dawud ibn Muhammad Askia Al-Haj (1459 - 1582 Miladiya/ 956 - 991 Hijriya) 

Askia Dawud alijulikana kwa ufahamu mkubwa wa sera, uwazi na kupenda elimu na wanazuoni, na 
staha kwao, jambo ambalo ndiyo sababu alichukuliwa kuwa mmoja wa masultani wakubwa kabisa wa 
himaya ya Songhai. Baada ya baba yake Al-Haj Muhammad, ambaye aliitawala himaya hiyo kwa hekma 
na kuhamasisha sana kazi za kielimu na kitaalamu, shughuli hizo ziliendelezwa na kupiga hatua kubwa. 

Kilichomsaidia kufanikisha hayo ni kwamba watangulizi wake walimuandalia njia. Mahmud Kaat 
anasema katika kitabu chake cha Tarikh al-Fattash: “dunia ilimsaidia, na hivyo alifanikisha kila alichoki- 
taka, yaani dola na utawala. Ardhi ilimpatia nafasi, ilhali baba yake na ndugu zake walilima kwa ajili 
yake, akaja na kuvuna. Walimuandalia ardhi kwa ajili yake akaja na kulala juu yake.” 

Hivyo basi, kisiasa, kielimu na kiuchumi, zama zake zinachukuliwa kuwa ni hatua ya ukamilishaji 
na ukomavu katika Himaya ya Songhai. Maulamaa wa Sudan walilelewa katika utamaduni wa Kiislamu, 

ambapo kazi zao zilianza kuonekana katika fiqhi ya Imam Maliki na sayansi nyingine za Kiislamu. Sulta- 
ni huyu alijali sana shughuli za kisomi, na alijenga maeneo mengi ya kielimu katika sehemu mbalimbali 
za nchi yake. Aliwavuta wanazuoni kutoka ulimwengu wote wa Kiislamu na kuwatunuku sana. Ukwe- 
li kwamba sultani alijulikana kwa kuhifadhi Qur’an na alikuwa na Sheikh anayemsomesha nyumbani 
kwake ni uthibitisho kuwa mapenzi yake ya kazi za kisomi yalitokana na yeye mwenyewe kutambua 
thamani ya elimu na wenye elimu. 

Kaat anamuelezea Askia Dawud ibn Muhammad Askia Al-Haj kwa maneno yafuatayo: “Sultani 
alikuwa mtu mwenye haiba, mwenye ufasaha, mwenye uwezo wa kuongoza, mkarimu na muwazi... 
Allah alimjaalia kuwa mtekelezaji wa mambo mbalimbali hapa duniani, kwa maana yeye ndiye 
aliyekuwa wa kwanza kuanzisha hazina, hata maktaba, na alikuwa na waandishi wakinakili vitabu 
vyake ambavyo alikuwa akivitoa kama zawadi kwa maulamaa.” Kwa sababu ya kupenda sana elimu na 
maulamaa, alinunua kamusi moja katika soko la Timbuktu kwa mithqal tisini. Mapenzi yake kwenye 
elimu yanajidhihirisha katika kauli yake: “Kama sio maulamaa, tungeangamia”, ambayo ilienda sanjari 
na beshima, wema na kuwakirimu watafuta elimu. Ni katika zama zake ambapo Sbeikh Ahmed Baba 
alizaliwa. Ifahamike kuwa Mfalme Dawud alikuwa na uhusiano mzuri sana na Mawlay Al-A’raj, ambaye 
alikuwa Mfalme wa Morocco. Viongozi hao wawili walikuwa wakitumiana zawadi mbalimbali. Askia 
Dawud ibn Muhammad Askia Al-Haj alidumu katika utawala kwa takribani miaka thelathini na nne na 
miezi kadhaa, na alifariki dunia mwaka 991 Hijriya. 

e) Himaya ya Kiislamu ya Fulani: 

Himaya ya Fulani ilijumuisha eneo kubwa ambalo kwa sasa ni Nigeria, Benin, sehemu ya Niger, 
Cameroon, Togo na Burkina Faso. Umuhimu wake unatokana na ukweli kwamba watu wake walili- 
fanya jukumu la kulingania watu kwenye Uislamu na kueneza taaluma za Kiislamu kama kazi yao. Hilo 
liliwawezesha wanazuoni wa himaya hiyo kutoa mchango mkubwa kwenye fasihi ya lugha ya Kiarabu 
kwa kutengeneza kazi mbalimbali za kidini na kifasihi. 

Wakati ufalme huu unajulikana katika karne ya kumi na tisa kutokana na Uthman Dan Fodio (ali- 
fariki dunia mwaka 1817), ukanda huu unajulikana tangu karne ya nne baada ya ujio wa maulamaa na 
wanazuoni wa fiqhi amhao walihamia kwenye miji miwili ya Janna na Timbuktu. Baadhi yao waliishi 
Kano na Katsina, na kuanza kuwafundisha watu Uislamu. Wengine walikuwa walimu, majaji, maimamu 
na wahubiri. Ushawishi wa maulamaa ulipopanuka, hususan katika Himaya ya Gober, mtawala wake 
aliwapinga na kuchukua tahadhari zote alizoona kuwa ni za lazima ili kuwazuia wasifanye jambo lolote 
la kuibadilisha himaya yake. Hilo lilimsukuma mtoto mmoja wa Kifulani, yaani Sheikh Uthman Dan 
Fodio kutangaza vita dhidi ya himaya za Hausa mwaka 1804 baada ya himaya hizo kutoa waraka ulioju- 
likana kama “Waraka wa Watu wa Sudan”. 

Hivyo, Sheikh Uthman Dan Fodio aliacha wadhifa wa kiongozi wa kiroho na kuwa kiongozi wa 
vita, mapambano ambayo yalidumu kwa kipindi cha miaka minne, mpaka Sheikh Uthman alipoingia 
madarakani mwaka 1808 katika mji wa Alkalawa, mji mkuu wa Gober. Hapo nchi yote ikawa chini ya 
mamlaka yake. Hili lilikuwa kama tangazo la kuweka msingi wa himaya ya Kiislamu ya Fulani iliyoi- 
fanya “Sokoto” kuwa mji wake mkuu. Sheikh Uthman Dan Fodio aliacha majukumu mikononi mwa 
mwanaye Muhammad Bello na kakaye Ahdullah bin Fodio, na yeye akatumia maisha yake kwenye ku- 
soma. Kipindi cha mwaka 1817 - 1859 ni kipindi cha awamu ya ujenzi na upanuzi wa dola, kipindi 
ambacho kilisifika kwa kuimarisha himaya hiyo, kuhakikisha usalama wa mipaka yake, kuzuia ghasia za 
ndani ambazo zilikuwa zikifadhiliwa na baadhi ya makundi ambayo yalikuwa na mgogoro na utawala 
wa Fulani. Ni katika awamu hii ambapo Mohammaed Bello (1817 - 1837) aliteuliwa kuwa mrithi wa 
baba yake, Sheikh Uthman Dan Fodio. 

Kipindi cha kati ya mwaka 1859 na 1881 kilisifika kwa uthabiti na usalama, ambapo harakati za 
kijeshi na kivita zilipungua sanjari na kupungua kwa uasi. Wakati awamu ya kwanza ilijipambanua kwa 
urefu wa vipindi vya madaraka, awamu ya pili ilisifika kwa vipindi vifupi vya madaraka ya wafalme wengi 
licha ya kwamba ni awamu iliyokuwa na uthabiti. Kwa upande mwingine, kipindi cha kati ya mwaka 
1881 na 1903 kilijulikana kwa uasi na ghasia sambamba na uvamizi wa Waingereza ambao waliivamia 
himaya hiyo mpaka ilipoanguka mwaka 1903. Himaya hiyo ndiyo iliyokuwa himaya ya mwisho ya 
Kiislamu kuasisiwa katika eneo la Afrika Magharibi. Hata hivyo, wakoloni hawakuweza kusambaratisha 
Uislamu ambao uliendelea kuenea ndani ya bara hilo, hata katika kipindi cha ukoloni. 

2. Hali ya Uislamu Afrika Magharibi kuanzia Zama za Ukoloni mpaka Leo 

a) Uislamu na Ukoloni Afrika Magharibi: 

Tangu mwanzoni mwa karne ya kumi na tisa, meli za Waingereza na Wafaransa zilianza kusafiri 
baharini kutafuta madola mapya yaliyo dhaifu kwa lengo la kuyamiliki na kunyonya rasilimali zake. 
Hivyo, vikosi hivyo viliweza kuikalia kimabavu Afrika Magharibi baada ya Mkutano wa Berlin (1884 - 
1885). Hata hivyo, vikosi hivyo ambavyo vilikuja na Ukristo vilikutana na kikwazo kilichojidhihirisha 
katika Uislamu, ambao ulikuwa ukienea na kujitanua zaidi. Hivyo, iliwalazimu kuchukua msimamo 
dhidi ya Uislamu na Waislamu. Msimamo huo ulikuwaje? 

Wakati wa kipindi cha ukoloni, wazungu waliutazama Uislamu kwa namna mbili: Kwanza waliuo- 
na Uislamu kama kizuizi dhidi ya harakati za kikoloni, na pili waliamini kuwa Uislamu ni ustaarabu 
unaopingana na Ukristo, kwa maana kuwa Uislamu ni kuzuizi ambacho wavamizi wa Kifaransa wa- 
likumbana nacho katika maeneo ya bara, na kizuizi dhidi ya harakati za umisionari. Hata hivyo, wange- 
fanya nini wakati Uislamu umeshakita mizizi? 

Sera za kikoloni Afrika Magharibi katika kipindi cha mwaka 1895 na 1920 zilipita katika hatua 
mbili: 

Mosi: Ilikuwa kuanzia mwaka 1895 mpaka 1911. Utawala wa kikoloni ulijifanya kuwa unapenda 
Uislamu na kuvutiwa nao, kwa sababu waliona kuwa Uislamu ndio njia pekee ya kufikia lengo lao, am- 
balo ni kuliunganisha bara lote na hivyo kuidhibiti na kuifuta lugha ya Kiarabu ambayo ilikuwa kitu mu- 
himu kwa dini ya Kiislamu. Walianza kuwafuatilia wafuasi wa Mtume Muhammad (s.a.w) ambao idadi 
yao ilikuwa ikiongezeka kila siku. Kwa kutumia sera hii waliweza kuzifuta baadhi ya jamii za Kiislamu. 

Wakoloni walilazimika kusimamia na kuratibu ufundishaji wa Uislamu, kwa sababu waliona kwam- 
ba vituo vya utamaduni wa Kiislamu vinajaa kwa haraka sana na vinazipinga shule za kisekula ambazo 
zilihamasishwa na wakoloni. Kisha ufundishaji wa lugha ya Kiarabu uliingizwa katika mtaala wa shule 
hizi zilizozagaa katika nchi kadhaa za bara la Afrika, ambazo zilikuwa chini ya shinikizo kutoka kwa 
Waislamu kama, kwa mfano, ilivyotokea kaskazini mwa Nigeria. 

Walishughulika na wanazuoni wa Kiislamu na kuwafanya kama watu wa kati baina yao na umma 
kutokana na khofu kwamha wasingeipenda elimu ya Kiislamu au Waislamu. Aidha, kwa lengo hili, wa- 
lianzisha shule ambazo masomo yake yalisomeshwa kwa Kiarabu na lugha ya wakoloni ili kuwashawishi 
wazazi kuwaandikisha watoto wao katika shule za umma. Miongoni mwa shule maarufu zaidi ni: shule 
ya St. Louis nchini Senegal, ambayo ilianzishwa mwaka 1907, na shule ya Sai iliyoanzishwa Niger na 
serikali ya Wafaransa mwaka 1957 kabla ya kuondoka nchini humo. Shule hizi hazikuwa tu kwa watoto 
wa Kiislamu bali pia watoto wa Wakristo walisoma hapo. 

Kupitia mkakati huu, wakoloni walikuwa wakiifuta lugha ya Kiarabu kidogo kidogo na kuimarisha 
lugha yao. Lugha yao iligeuka kuwa lugha ya taifa mpaka leo. Hii haina maana kwamba shule za Qur’an 
zilipungua, bali ziliongezeka mara dufu, lakini zilikuwa zikisimamiwa na kufuatiliwa na utawala wa Wa- 
faransa. Bwana Haroon Mahady Maiga anasema: “miongoni mwa malengo makuu ya wakoloni ilikuwa 
ni kupambana dhidi ya lugha ya Kiarabu na kuiondoa katika mfumo wa ufundishaji. Bado waliweza 
kufikia malengo haya kwa kuitenga lugha ya Kiarabu kwa kiwango fulani hasa kwenye nyaraka za rejea 
na shule za serikali, lakini lugha hiyo iliendelea kuwa imara miongoni mwa Waislamu. Wanasoma na 
kujifunza taaluma za kidini kwa kutumia lugha hiyo katika misikiti na shule za kienyeji za kuhifadhi 
Qur’an Tukufu.” 

Pili: Hatua hii ilianza tangu mwanzoni mwa karne ya ishirini, yaani mwaka 1911. Katika awamu hii, 
utawala wa Wafaransa uliongeza harakati za kuwafuatilia Waislamu, na kuyashawishi makundi ya ndani 
dhidi ya jamii za Waislamu zilizokuwa na mafungamano ya kiutamaduni na ulimwengu wa Kiarabu na 
wa Kiislamu. Miongoni mwa jamii hizo ni pamoja na Wafulani, Wasarakole, na Watoucouleur. Mwaki- 
lishi mmoja wa utawala wa Wafaransa Afrika Magharibi anasema: ‘Tli kufikia malengo yetu, tunatakiwa 
kutengeneza nguvu ya mwamko (Ihyai) dhidi ya Uislamu.” Mbali na hayo yote, mafundisho ya uamshaji 
huu yalianzishwa katika taasisi za Wafaransa kwa lengo la kuwanufaisha watoto wa viongozi wa uamsha- 
ji huo. Wakati huohuo, serikali ya Wafaransa ilitengeneza kamati iliyoundwa na Waislamu wanaofanya 
kazi nayo kwa ajili ya kusimamia na kufuatilia shughuli za Waislamu. Miongoni mwa kazi kubwa za 
kamati hii ni kujua idadi ya Waislamu, kufuatilia harakati zao, kuwazuia wasipate silaha na kuandaa 
orodha ya Waislamu wanaowashuku. Katika kipindi cha kuanzia mwaka 1911 mpaka 1913, serikali ya 
Wafaransa mjini Dakar (mji mkuu wa Senegal) iliendeleza zoezi la kuwafukuza baadhi ya wanazuoni na 
wahubiri na kuwapeleka nje ya Senegal. Kwanza kabisa, kuwafuatilia Waislamu na Uislamu ilikusudiwa 
kuwafuatilia watu muhimu katika jamii ya Waislamu. 

Utawala wa kikoloni wa Wafaransa haukuishia hapo, bali uliziomba mamlaka za Misri katika kipin- 
di hicho kufuatilia na kuchunguza vita vinavyopitia Cairo kuingia Afrika kwa njia ya Mahujaji, hususan 
vile vilivyoandikwa kuhusu ulinganiaji wa Kiislamu. Hata hivyo, hilo halikuwazuia Waislamu wa ukan- 
da huo kuimarisha uhusiano wao na ulimwengu wa Kiislamu na wa Kiarabu. Nchi za Afrika Magharibi 
zilianzisha uhusiano imara na nchi za Kiislamu na za Kiarabu, ambao ulisaidia kueneza Uislamu katika 
eneo pana zaidi. 

3. Nafasi ya Mataifa ya Kiislamu na ya Kiarabu katika Kupanua Mzunguko wa Uislamu Afrika 
Magharibi: 

Mwaka 1953, watoto wa Afrika Magharibi waliolelewa katika utamaduni wa Kiislamu waliweza 
kuanzisha Umoja wa Kiislamu uliojumuisha bara lote. Umoja huu ulipewa jina la “Umoja wa Utama- 
duni wa Kiislamu”, na makao yake yalikuwa mjini Dakar (mji mkuu wa Senegal). Umoja huu ulijaribu 
kuboresha hali za Waislamu katika bara lote. Ulijikita zaidi kwenye dini, ufundishaji wa lugha ya Kiara- 
bu na mafunzo ya Uislamu. Pia ulitoa wito wa kuingizwa kwa lugha ya Kiarabu katika shule za umma. 
Baadaye ulizalisha matawi mengine ya jumuiya za Kiislamu. Na tangu wakati huo, ulikuwa na nafasi 
muhimu katika uhusiano wa Waarabu na Waafrika, hususan baada ya mataifa mengi ya Afrika Ma- 
gharibi kupata uhuru mwaka 1960, ambapo kumekuwepo na makubaliano kati ya nchi za ulimwengu 
wa Kiarabu na Kiislamu katika mawanda ya kisiasa, kiuchumi na kiutamaduni. Mataifa hayo yalianza 
kuweka mkazo kwenye masuala ya Waislamu na Waarabu, hasa suala la Palestina. Miongoni mwa matai- 
fa ya Kiarabu ambayo yamekuwa na uhusiano na mataifa ya Afrika Magharibi mara tu baada ya uhuru, 
ni pamoja na Libya, Misri, Algeria, Saudi Arabia na Kuwait. 

Kwa upande wa Libya, uhusiano wake na mataifa haya unaanzia mwaka 1970, tangu wakati huo 
ilijaribu kujenga uhusiano wa kisiasa, kiuchumi, na kiutamaduni na haadhi ya mataifa ya kusini mwa 
Jangwa la Sahara. Mwaka 1977, ilitumwa mabalozi wake kwenye baadhi ya nchi hizo ikiwemo Burkina 
Faso. Aidha, Libya ilitoa mchango mkubwa kwenye ujenzi wa shule za Kiislamu na kuanzisha vituo vya 
kiutamaduni katika nchi nyingi za Afrika Magharibi. Katika vituo hivyo vya kiutamaduni, kuna vitendo 
kwa ajili ya mafunzo ambapo makundi yote ya kijamii na ya rika tofauti hujifunza kwa muda unaowa- 
faa. Ifahamike kuwa kozi hizi hutolewa hure. Pia tunaona kuwa kuna kitengo cha pili kwa mafunzo ya 
ufundi kwa wasichana na cha tatu ni kwa ajili ya maktaha. 

Katika miaka ya hivi karibuni, Jumuiya ya Ulinganiaji wa Kiislamu Duniani (World Islamic Call 
Society) kutoka Libya imeweka ofisi mbalimbali katika miji mikuu mingi ya mataifa ya Afrika Magharibi 
ambazo kazi yake ni kusimamia mafunzo ya Uislamu na lugha ya Kiarabu. Katika ofisi hizo, wanafunzi 
wengi wa lugha ya Kiarabu wamepata mafunzo hasa katika eneo la uhuhiri na ufundishaji. Sambamba 
na hilo, Kitivo cha Ulinganiaji wa Kiislamu huwapokea watoto wa Kiafrika katika vituo vyake na kuwaa- 
jiri katika sekta ya elimu baada ya kuhitimu masomo yao, na jambo hili la kheri limeendelea hata haada 
ya kuanguka kwa serikali ya Muammar Gaddafi mwaka 2011. 

Ama kuhusu Misri; ilituma mahalozi kwenye mataifa haya mara tu baada ya uhuru, na tangu wakati 
huo mpaka sasa imeendelea kuwatuma maprofesa wanaohitimu katika Chuo Kikuu cha Al-Azhar kwen- 
da kwenye shule za Kiislamu na za Kiarabu katika haya mataifa mengi ya Afrika, amhao hufanya kazi ya 
kufundisha lugha ya Kiarahu na taaluma za Kiislamu. Aidha, Misri inavutia idadi kubwa ya wanafunzi 
wa Kiafrika kila mwaka mpaka leo, wengi wao hujiunga na Chuo Kikuu cha al-Azhar 

Ama kwa upande wa Saudi Arabia, uhusiano wake na mataifa ya Kiafrika umejengeka zaidi kwenye 
suala la hijja. Hutuma ufadhili kwa watoto wa Kiislamu, ambao hupata mafunzo ya taaluma za Kiis- 
lamu nchini humo. Wengi wa wanafunzi hawa hupata fursa katika Chuo Kikuu cha Kiislamu cha Ma- 
dina, Chuo Kikuu cha Umm Al-Qura cha Makka na wachache hutumwa kwenye Chuo Kikuu cha Aal 
Saud mjini Riyadh. Saudi Arabia ilifungua balozi kwenye mataifa mengi ya Afrika Magharibi, ambazo 
huimarisha uhusiano imara wa kiutamaduni na kidini. Kila mwaka vyuo vikuu nchini humo hupokea 
idadi kubwa ya wanafunzi wa Kiafrika. Aidha, baadhi ya wahisani na wafadhili kutoka nchini humo 
wamekuwa wakihamasishwa kufungua shule za Kiislamu katika ukanda wa Afrika Magharibi. 

Ama kwa upande wa Kuwait; ilianzisha uhusiano na mataifa ya Afrika Magharibi tangu mwaka 
1973. Kuwait imejipambanua katika uhusiano wake na mataifa hayo tofauti na nchi nyingi za Kiarabu 
kwa kuweka mkazo kwenye sekta za kijamii na huduma za Idutu badala ya utamaduni na dini. Inasifika 
sana kwa kuchimba idadi kubwa ya visima katika mataifa mbalimbali ya Afrika kwa faida ya watu. Pia 
ina idadi kubwa ya vituo vya kulea watoto yatima. 

Mataifa yaliyotajwa hapo juu yaliamini kwamba njia pekee ya kueneza utamaduni wa Kiislamu na 
kuzuia kuenea kwa vuguvugu la umisionari barani Afrika ni kujitenga na lugha ya wamisionari ambayo 
ndiyo iliyogeuka kuwa lugha rasmi ya nchi hizi baada ya uhuru. Hilo ndilo lililowagharimu sana Wais- 
lamu na Uislamu. 

Taifa la Kuwait lilihisi kuwa njia ni kuwapa fursa watoto wa Kiislamu kupata elimu, angalau lcwa lugha 
rasmi ya nchi husika, hata kama lugha hiyo ni ya Wakristo. Ndiyo maana ilianzisha shule za Kiarabu na 
Kifaransa ambapo kozi na masomo katika lugha za Kiarabu na Kifaransa yanafundishwa sawia na mtaala rasmi 
wa serikali unafuatwa. Haina maana lcwamba Kuwait ilipuuza elimu ya dini katika mataifa hayo. Bali ilianzisha 
taasisi maalumu kwa ajili ya kupeleka ujumbe wa Uislamu barani Afrika. Taasisi hiyo inaitwa ‘African Muslim 
Agency” ambayo jukumu lake ni kutoa mafunzo kwa wahubiri ili kutekeleza jukumu la kuwalingania watu 
kwenye Uislamu katika miji, vijiji na maeneo ya mashambani. Sambamba na yaliyoelezwa mwanzo, nchi za 

Kiarabu na Kiislamu huyasaidia mataifa ya Afrika kujenga misikiti na shule, ambazo huchangia sana katika 
kuendeleza elimu ya Kiislamu katika eneo hilo. Ufundishaji umeimarishwa na shule za Quran (madrasa) 
samhamba na shule za kisasa, ambapo imesaidia kuundwa kwa shule na vyuo vikuu katika mataifa ya bara. 


F. MAGEUZIYA ELIMU YA KIARABU NA KIISLAMU AFRIKA MAGHARIBI 

Baada ya Uislamu kuingia Afrika Magharibi, msingi wa mafunzo ya Kiislamu na Kiarabu ulikuwa 
kwenye Kuttab au shule za Qur’an. Katika nusu ya pili ya karne ya ishirini, mataifa ya Afrika Magharihi 
yalishuhudia mfumo mpya wa mafunzo ya Kiislamu. Mfumo huo mpya ulijidhihirisha katika shule za 
kisasa za Kiarabu. Shule hizi zimegawanyika katika makundi ya shule halisi za Kiislamu na Kiarabu, 
shule za Kiarabu na Kifaransa na shule za Kiarahu na Kiingereza. 

1. Elimu kwenye Kuttab au Shule za Qur’an 

Elimu katika shule za Kiislamu za kimapokeo (kuttab) Afrika Magharibi hupitia katika hatua mbili: 

Hatua I: Elimu ya Msingi: 

Hatua hii inajulikana kama shule ya Qur’an. Kazi yake kubwa ni kuhifadhi Qur’an Tukufu na ma- 
funzo ya awali ya misingi ya Uislamu kama vile wudhu, swala, na mafunzo mepesi na ya awali ya lugha 
ya Kiarabu. Katika hatua hii mtoto hujifunza dhana za kusoma na kuandika, matendo kadhaa ya faradhi 
na sunna amhayo humuwezesha kutekeleza swala. Mohammade Garby anasema kuhusu hili: “Mtoto 
huanza masomo haya kwa kujifunza alfaheti na kuhifadhi Ayah za Qur’an. Kisha husonga mbele katika 
kujifunza Qur’an, na hatimaye huanza kusoma maandiko na sheikh wake.” Milango ya shule hizi ipo 
wazi kwa watoto wa umri na rika zote. Miongoni mwa zana na njia za kuhifadhi Qur’an ni matumizi ya 
vibao vya miti na nakala ya Qur’an Tukufu. Kwenye vibao, mtoto huandika kwa wino ambao anaweza 
kufuta kwa maji ili aweze kuutumia tena. Kalamu inayotumika kuandikia imetengenezwa kwa mwanzi 
au mtende. 

Mwalimu husika kwa kawaida ni mtu anayeijua Qur’an yote kwa moyo, anayejua kuandika kwa 
hati ya Kiuthmaniya na mtindo wa Kufi au Maghrehi. Kwa kawaida ni mtu mwenye maarifa ya sayansi 

ya fiqhi na theolojia (aqaid). Pia ni mtu anayejua baadhi ya mashairi na sifa mbalimbali kuhusu Mtume 
Muhammad (s.a.w). 

Hatua II: Elimu ya Sekondari: 

Wanafunzi wanaomaliza elimu ya msingi hukubaliwa kuingia katika hatua hii. Huanza hatua hii 
baada ya kupata elimu kuhusu misingi ya elimu ya msingi na kuyaelewa vizuri masomo waliyojifunza. 
Katika kiwango hiki, wanafunzi huanza kusoma vitabu maarufu vya madhehebu ya Imam Maliki na 
vitabu vingine vya lugha ya Kiarabu na Hadith. Mohammad Garby anasema kuwa “mada zinazofundi- 
shwa katika hatua hiyo huwa ngumu zaidi kuliko za hatua ya mwanzo.” 

Kuvuka hatua moja kwenda nyingine haihusiani na umri, bali hutegemea ujasiri, akili na kasi ya 
uelewa wa mwanafunzi. Mwalimu haitaji kuwa mahiri sana katika kila kitu, bali inatosha akiwa mwenye 
maarifa ya jumla kuhusu vitabu anavyovifundisha na akiwa amevihifadhi kwa kichwa. Mwalimu au 
sheikh anaweza kuanza kufundisha asubuhi, kisha huenda kwenye vipindi vya wanazuoni wakati wa 
maghribi ambapo husoma kwa mwanazuoni mkubwa. Baadhi ya shule za Qur’an za kimapokeo zilipiga 
hatua kubwa mpaka kufikia kuwa vyuo vikuu katika mji wa Timbuktu na kuwavutia watafuta elimu 
kutoka kila mahala. 

Kuttab (shule za kimapokeo za Qur’an) zilikumbwa na anguko kubwa baada ya walowezi wa kizungu 
kuwasili Afrika Magharibi. Walibana fursa za mafunzo ya Kiislamu na hivyo kuufunga mustakbali 
wake, ambao ungewafanya watu waendelee na mafundisho hayo. Maiga Haroun Mahady anasema kuwa 
“miongoni mwa malengo (ya ukoloni) ilikuwa ni kuipiga vita lugha ya Kiarabu na kuindoa kwenye 
mfumo wa elimu na ufundishaji. Waliweza kufikia baadhi ya malengo haya kwa kukitenga Kiarabu 
katika ofisi za serikali na shule za umma. Hata hivyo, Kiarabu kilibaki kuwa imara miongoni mwa 
Waislamu. Waliwafundisha watoto wao theolojia ya Kiislamu kwa kutumia lugha hiyo misikitini na 
katika shule za kimapokeo za Qur’an.” Licha ya ugumu wa mazingira ambao elimu ya Kiislamu iliyapitia 
chini ya utawala wa wakoloni barani Afrika, iliendelea kusambaa kupitia kwa Waislamu. Shule za kisasa 
za Kiislamu na Kiarabu ziliibuka baada ya mataifa hayo kujipatia uhuru. 

2. Elimu kwenye Shule za Kisasa za Kiarabu na Kiislamu 

Historia ya uanzishaji wa shule rasmi za Kiarabu na Kiislamu katika eneo la Afrika Magharibi 
inaanzia kwenye Jumuiya ya Utamaduni wa Kiislamu iliyoanzishwa mjini Dakar mwaka 1953. Jumuiya 
hii ilifanya kazi kubwa mpaka idara za Wizara ya Elimu zikaanza kusimamia elimu ya Kiarabu na Kiis- 
lamu barani. Tangu wakati huo, eneo hilo limekuwa na aina mbili za shule. Moja ni: Shule za Kifaransa 
na Kiarabu (Les ecoles franco-arabes) au Shule za Kiingereza na Kiarabu. Hizi zilikusudiwa kutoa elimu 
kwa kutumia mfumo wa Kiarabu, ikiwa ni pamoja na lugha ya Kiarabu na mada za kidini, na elimu ku- 
pitia mfumo wa mtaala wa serikali kwa lugha ya Klfaransa au Kiingereza. Aina ya pili ni shule za umma 
ambazo hutumia lugha ya Kifaransa au Kiingereza, huku lugha ya Kiarabu ikiwa ya hiari. Elimu ya 
kimapokeo (kuttab) haikupotea baada ya kuibuka kwa shule hizi za kisasa, bali ilianza kushuka kidogo 
kidogo. 

Shule za Kiarabu na Kiislamu zilianza kustawi katika eneo la Afrika Magharibi tangu miaka ya 
themanini ya karne ya ishirini. Watu wanahitaji zikue zaidi. Ama kuhusu vyeti vinavyotolewa na shule 
hizi, serikali hazivitambui, isipokuwa baadhi ya nchi kama vile Niger, Nigeria na Mali. Serikali hizi hu- 
simamia mitihani binafsi kwa wanafunzi wa Kiarabu na Taaluma za Kiislamu. Baadhi ya wahitimu wa 
shule hizi huingia katika idara za Kiarabu za vyuo vikuu vya ndani au wengine husafiri kwenda kwenye 
nchi za Kiarabu kwa ajili ya kuendelea na elimu ya chuo kikuu. 

Kuhusu fursa za ajira, uwanda wake ni mfinyu sana. Wahitimu wa shule hizi huajiriwa kufundisha 
lugha ya Kiarabu katika baadhi ya taasisi za serikali, au sekta ya tafsiri katika balozi za Kiarabu, nafasi 
ambazo ni chache sana. 

Licha ya yote hayo, Waislamu wa Afrika wameendelea kufungua vyuo vya kati na vyuo vikuu vya 
Kiarabu na Kiislamu katika nchi zao kwa nguvu zao wenyewe au kwa msaada wa baadhi ya wahisani na 
wafadhili kutoka nchi za Kiarabu na Kiislamu. Tunaona kwa mfano, vyuo vingi vya kati na vyuo vikuu 
katika nchi za Nigeria; na huko Senegal na Benin kuna matawi ya Kitivo cua Da’wah cha Libya; nchini 
Mali, mbali na Idara ya lugha ya Kiarabu kwenye Chuo Kikuu cha Bamako, kuna Chuo Kikuu cha Touba 
na Sahel; na huko Burkina Faso kuna Kituo cha Chuo Kikuu cha polivalenti cha Burkina mjini Ouaga, 
Chuo Kikuu cha Al-Huda na Kitivo cha Sharia mjini Bobo Dioulasso. Jumuiya ya Ushirikiano wa Kiis- 
lamu ilianzisha chuo kikuu cha Kiislamu nchini Niger kiitwacho “Chuo Kikuu cha Kiislamu cha al-Sai” 
ambao huwavutia watoto wote wa mataifa ya Afrika Magharibi kila mwaka kwa kuandaa mitihani maa- 
lumu kwa wanafunzi wanaopenda kushiriki. Kadhalika kuna wanafunzi wengi wa Kiafrika wanasoma 
katika vyuo vikuu vya Kiarabu na Kiislamu katika mataifa ya Kiarabu na yale ya Kiislamu. 

Ingawa suala la serikali za Afrika Magharibi la kutovitambua vyeti vya vyuo hivyo ni tatizo 
kubwa kwa wanafunzi wa taaluma za Kiislamu na Kiarabu, wahitimu wa vyuo hivi wanajikuta wakiwa 
wametengwa na jamii. Haroune Mahady anaeleza kuwa: “tatizo la ukosefu wa ajira linalowakabili 
wanafunzi wa Kiarabu linachukua nafasi ya kwanza kabla ya tatizo jingine lolote, ni matokeo ya sera 
rasmi za kuinyanyapaa lugha ya Kiarabu ili kupunguza utashi wa watu wa kujifunza lugha ya Kiarabu 
kwa misingi kwamba wale wanaosoma Kiarabu wanaona kwamba kujifunza Kifaransa sio muhimu.” Hii 
ndiyo tunayoita kuwafukarisha wenye vyeti vya vyuo vikuu na taasisi za Kiislamu. Hata hivyo, baadhi yao 
wameanza kudai haki zao chini ya katiba ambazo zinatoa wito wa kusoma kwa kutumia lugha yoyote, 
ambayo inahusisha utofauti wa kiutamaduni na mshikamano wa kijamii. Baadhi yao wamehakikisha 
sauti zao zinafika kwenye serikali zao, kama ilivyotokea Senegal, Nigeria, Guinea na kwingineko. 


HITIMISHO 

Katika utafiti huu tulijaribu kumletea msomaji wetu mukhtasari wa historia ya Uislamu katika bara 
la Afrika kwa ujumla wake. Katika sura ya kwanza tulijadili kuenea kwa Uislamu Afrika Mashariki na 
himaya za Kiislamu katika eneo hilo. Himaya hizo ndizo zilizouleta Uislamu kwenye pwani ya Afrika. 
Miongoni mwa maeneo hayo muhimu ni: Jamhuri ya Sudan, Eritrea, Djibouti, Ethiopia, Somalia, Tanza- 
nia, Uganda, Kenya, Rwanda, Burundi, Jamhuri ya Kidemokrasia ya Kongo, Zambia, Malawi, Msumbiji, 
visiwa vya Mauritius na Madagascar. Kwa mujibu wa takwimu za mwaka 2003, idadi ya Waislamu katika 
ukanda wa Afrika Masharild ilifikia talcribani milioni 100 kwa uwiano tofauti. Makadirio ya asilimia ya 
Waislamu ni: Sudan 80%, Eritrea 50%, Djibouti 94%, Ethiopia 45%, Somalia 100%, Kenya 10%, Uganda 
16%, Rwanda 10%, Burundi 1%, Tanzania 35%, Jamhuri ya Kidemokrasia ya Kongo 10.4, Malawi 20%, 
Msumbiji 18%, visiwa vya Mauritius 99% na Madagascar 7%. 

Katika sura ya pili tulizungumzia historia ya Uislamu na ustaarabu wake katika eneo la Afrika ya 
Kati na kudhihiri kwa himaya mbalimbali za Kiislamu katika eneo hilo. Chad ndio nchi muhimu sana 
iliyorithi urithi huu wa Kiislamu katika ukanda wa Afrika ya Kati, eneo ambalo lilikuwa kiunganishi kati 
ya Afrika Kaskazini na Afrika Magharibi. Kwa kutambua kuwa kiwango cha Waislamu nchini Chad ki- 
nafikia asilimia 85, inachukuliwa kama taifa la Kiarabu kwa sababu ya utamaduni wa Kiarabu kushamiri 
nchini humo. Ukweli kwamba watu wake wameushika utamaduni wa Kiarabu na mawasiliano yake, 
makabila mengi ya Chad yanachukuliwa kuwa ni makabila ya Kiarabu kwa uhalisia wake. Jirani na Chad 

kuna nchi ya Cameroon ambayo inachukuliwa kuwa miongoni mwa mataifa ya Afrika ya Kati, ambapo 
idadi ya Waislamu inakadiriwa kuwa 42% kwa mujibu wa baadhi ya takwimu. 

Katika sura ya mwisho tulielekeza mazungumzo yetu kwenye Uislamu katika eneo la Afrika Ma- 
gharibi (Historia na ukweli). Tulijadili juu ya kudhihiri kwa himaya muhimu za Kiislamu katika eneo 
hilo na namna wafalme wake walivyokuwa na hima kwenye utamaduni wa Kiarabu na Kiislamu. Baadhi 
ya vituo vya utamaduni wa Kiislamu vilichipua katika miji ya Timbuktu, Janna na Gao, miji ambayo 
mpaka sasa bado imeendelea kuwa alama za elimu za Kiislamu ulimwenguni. 

Pia tulizungumzia uhusiano wa Uislamu na walowezi wa Kikristo kutoka Ulaya ambao walijaribu 
- na bado wanaendelea - kuiangamiza lugha ya Kiarabu na elimu za Kiislamu, lakini Waislamu wali- 
pambana kulifanya neno la Allah kuwa juu na neno la makafiri kuwa chini. Kisha walitengeneza shule za 
Kiislamu na kujenga vitivo na vyuo vikuu kwa nguvu zao wenyewe au kwa msaada wa taasisi za misaada 
kutoka nje. 

Idadi ya Waislamu Afrika Magharibi inakadiriwa kufikia zaidi ya milioni 190, ambapo Senegal, 
Mali na Niger ni 95%, Gambia 90%, Guinea Conakry 85%, Nigeria 75%, Sierra Leone 70%, Burkina 
Faso na Benin 65%, Ivory Coast, Togo na Liberia 60, Ghana 55% na Guinea Bissau 40. Uwiano huu ni 
wa makadirio kutokana na tofauti katika takwimu. 


1 . 

2 . 

3. 

4. 


5. 


6 . 


7. 


8 . 


9. 


10 . 

11 . 

12 . 

13. 

14. 


UMEJIFUNZA NINI? 

Kwa nini utawala wa Ahmed Jaran ulikuwa wa kipekee kati ya watawala waliomtangulia? 

Ni vituo vipi muhimu zaidi vya kibiashara Afrika Kaskazini, ambavyo Waislamu waliviacha ili 
kueneza Uislamu Afrika Magharibi? 

Himaya ya Fulani ilijipambanua kwa yepi katika kipindi cha mwaka 1817 - 1859? 

Ni athari zipi muhimu zaidi za usanifu majengo wa Kiislamu Afrika Mashariki? 

Askia Dawud Muhammad Askia Al-Haj alikuwa mmoja wa masultani muhimu kabisa wa 
Himaya ya Songhai baada ya baba yake Haji Mohammad, ni ipi sababu ya hilo? 

Kwa nini Maswahaba wa Mtukufu Mtume (s.a.w) walihamia Ethiopia? 

Ukoo wa Al-Saif, ambaye ndiye alikuwa sababu kubwa ya kuanzishwa kwa himaya ya Kanem 
- Bornu, inanasibishwa na nani? 

Ni zipi zilizokuwa himaya muhimu kabisa za Kiislamu Afrika Mashariki? 

Ni vitu gani vikuu vilivyosaidia kuenea kwa lugha ya Kiarabu katika eneo la Afrika ya Kati? 
Elezea njia zilizotumiwa na Uislamu kupenda katika bara la Afrika? 

Kuwait imejipambanua katika uhusiano wake tofauti na nchi nyingi za Kiarabu. Eleza sababu 
za hilo. 

Ni taathira zipi muhimu kahisa za kiutamaduni na kiustaarabu za Uislamu katika himaya za 
Kiislamu katika eneo la Afrika ya Kati? 

Safari ya Sultani Mansa Musa kwa lengo la kutekeleza ibada ya hijja mwaka 1324 iliacha mwan- 
gwi duniani kote. Eleza sababu za hilo. 

Eleza kazi muhimu kabisa zilizofanywa na Abdul Rahman bin Habib barani Afrika. 

js.'A. 



MASWALI YA TATHMINI (SURA III) 


CHAGUA JIBU SAHIHI 



1. Ni mji upi kati ya hii ambao ni mji wa Kiis- 
lamu? 

A. Himaya ya Harar 

B. Himaya ya Mogadishu 

C. Himaya ya Kilwa 

D. Ufalme wa Pate 

2. Himaya za Kiislamu katika Sudan zilianzi- 
shwa kati ya karne zipi? 

A. Karne ya saba na nane 

B. Karne ya kumi na kumi na moja 

C. Karne ya sita na saba 

D. Karne ya nane na tisa 

3. Chini ya mfalme yupi makao ya Himaya 
ya Wadai (Bonde) yalibadilishwa mwaka 
1850 kutoka mji wa “Waaraa” kwenda “Ab- 
shah”? 

A. Abdul Karim bin Jami’ 

B. Abdul Karim Sabun 

C. Yaqub al-Arus 

D. Ali bin Muhammad Sharif 

4. Nani aliyejenga shule ya Ibn Rashiq mjini 
Cairo? 

A. Sultan Judah 

B. Sultan Yaqub al-Arus 

C. Sultan Donama ibn Dabalami 

D. Sultan Ali Muhammad ibn Sharif 


5. Nani aliyesema kauli hii marufu: “Ewe 
Allah! Lau kama sio hii bahari, ningehka 
sehemu ya mbali kabisa ili kuliinua Jina 
Lako”? 

A. Uqba ibn Nafi 

B. Yazid ibn Muawiyah 

C. Muawiyah ibn Abi Sufyan 

D. Khalid ibn al-Walid 

6. Uislamu uliingia katika mji mkuu wa 
himaya ya Ghana (Koumby Saleh) baada 
ya karne ya ngapi? 

A. Karne ya pili Hijriya 

B. Karne ya kwanza Hijriya na hasa baada 
ya mwaka 70 AH 

C. Karne ya tatu hijriya 

D. Karne ya kwanza hijriya na hasa baada 
ya mwaka 60 AH 

7. Watu wa Afrika Magharibi walikuwa na 
dini gani kabla ya Uislamu kuwalikia? 

A. Ukristo B. Upagani 

C. Uyahudi D. Umajusi 

8. Ni mwaka upi Amir bin Rabih Fadlallah 
aliandaa safari ya kijeshi dhidi ya Himaya 
ya Bakourmy? 

A. 1890 CE B. 1888 CE 

C. 1892 CE D. 1895 CE 

9. Madhehebu ya Imam yupi yalishamili ka- 
tika ukanda wa Afrika Magharibi? 

A. Ali bin Abi Talib (r.a). 

B. Abdullah bin Umar (r.a) 

C. Abdullah bin Abbas (r.a) 

D. Abi yen Ka’b (r.a) 

10. Himaya za kwanza za Kiislamu Afrika Ma- 
gharibi 

A. Himaya ya Kiislamu ya Mali. 

B. Himaya ya Kiislamu ya Ghana. 

C. Himaya ya Kiislamu ya Songhai. 

D. Dola ya Kiislamu ya Fulani. 

11. Asilimia ya Waislamu katika ukanda wa 
Sudan ni 

A. 70% B. 60% 

C. 55% D. 80% 

12. Nani aliyeifungua Himaya ya Bonde na 
Himaya ya Bakourmy kwa mara ya kwan- 
za? 

A. Ahdul Karim bin Jami’. 

B. Yaqub al-Arus. 

C. Ali bin Muhammad Sharif. 

D. Ahdul Karim Sahun. 

13. Shule ya St. Louis iko katika nchi gani? 

A. Senegal B. Niger 

C. Nigeria D. Faso 


14. Nani aliyemrithi Uqba ibn Nafi katika dola 
barani Afrika? 

A. Abdul Rahman bin Afif 

B. Zuhair bin Qais. 

C. Musa Bin Nasir 

D. Amr ibn al-Aas. 

15. Himaya ipi ya Kiislamu kongwe zaidi 
kuanzishwa Afrika ya Kati? 

A. Bakourmy. 

B. Kanem Bornu. 

C. Himaya ya Wadai. 

D. Mogadishu. 

16. Ni sultani yupi kati wa hawa wafuatao am- 
baye ni sultani wa pili wa Himaya ya Mali 
aliyefanya ibada ya hijja? 

A. Mansa Wali. 

B. Mansa Sulaiman 

C. Mansa Musa 

D. Mansa Bermandana. 

17. Uislamu ulienea karne ya ngapi katika 
Himaya ya Kanem Bornu? 

A. Ya kumi na moja. 

B. Ya kumi na mhili 

C. Ya kumi na tatu. 

D. Ya kumi na nne. 

18. Ni ipi iliyokuwa himaya ya mwisho ya 
Kiislamu Afrika Magharibi? 

A. Himaya ya Kiislamu ya Songhai. 

B. Himaya ya Kiislamu ya Ghana. 

C. Himaya ya Kiislamu ya Mali. 

D. Himaya ya Kiislamu ya Fulani. 

JAZA SEHEMU ZILIZO WAZI KWA MANENO SAHIHI 

(Wareno ♦ Sudan ♦ Qurdn ♦ Abdul Malik bin Marwan ♦ Kalwa, Kanuri ♦ Ahmed Jaran ♦ Biashara 
♦ Fulani ♦ Ic/ns Alwana ♦ Njia ya Sinai ♦ Abdullah bin ♦ MaZu ♦ Berlin ♦ Mkutano ♦ Uiji'a ZZjm ♦ 
Nafi, Sinni ♦ AZz Ztya ♦ Nyenzo ♦ I/mar Z'in Muhammad al-Amin Al-Kamini ♦ Vifoao, nakala za 
Quran ♦ Abdul Karim Maghili ♦ Dakar (mji mkuu wa Senegal) ♦ Waarabu ♦ Abdul Karim bin Jami) 

1. Sultani wa kwanza wa Kiislamu katika Himaya ya Bakourmy ni. 

2. Washirazi - Ali bin Hassan Shirazi na wanawe - walianzisha himaya ya. 


3.alikuwa mmoja wa wafalme maarufu wa himaya ya Harar na aliju- 

likana kama Imam.waliweza kumuua mwaka 1543 CE. 


4. Wafunguzi wa kwanza wa Afrika Magharibi walikuwa ni. 

5. Mhuishaji wa Uislamu (Mujaddid al-Islam) alikuwa mwanazuoni.aliyeweza 

kuchukua madaraka kutoka ukoo wa Tunjur katika Himaya ya Bonde. 

6. Njia ya ardhini ambayo Amr bin al-Aas (r.a) aliichagua wakati wa kwenda kuifungua Misri 

ni. 

7. Sultan Muhammad Sharif, mmoja wa masultani maarufu kabisa wa Himaya ya 

Bonde, aliishambulia himaya ya Kanem - Bornu wakati wa utawala wa Sheikh 
wa. 

8. Mtunzi wa kitabu cha ‘Asilat al-Askia wa Ajwibat al-Maghili ni mwanazuo- 

ni. 

9. Eneo la Kusini mwa Jangwa la Sahara linajulikana kwa wasomi wa Kiarabu na Kiislamu kwa jina 

la. 

10. Himaya ya Kanem - Bornu ilifikia kilele cha ukuu wake wakati wa zama za 


11. Himaya ya Bakourmy iliasisiwa kwenye makabila ya.,.na 

12. Wasomi wa Afrika ya Kati walitoa jina la.kwa lugha ya Kiarabu. 


13. Waislamu walianzisha Himaya ya Pate wakati wa utawala wa Khali- 

fa. 

14. Makao makuu ya “Jumuiya Utamaduni wa Kiislamu” yanapatikana 

15. Waislamu waliweka umuhimu mkubwa kwenye.Katika ukanda wa Afri- 

ka Mashariki na kusafirisha bidhaa kwa. 

16. Sultani.alianzisha Himaya ya Kiislamu ya Songhai. 

17. Mataifa ya kikoloni kutoka Ulaya yaliweza kuikalia kimabavu Afrika Magharibi baada ya 

18. Miongoni mwa nyenzo zilizotumika katika elimu kwenye madrasa za Afrika Magharibi ni 

.na. 

NDIKA “N” KAMA JIBU NI SAHIHINA ANDIKA “H” KAMA JIBU SIO SAHIHI 



1. 

Hijrah kuelekea Ethiopia inachukuliwa kuwa ni hijrah ya kwanza ambapo maswahaba 
wengi wa Mtukufu Mtume (s.a.w) aliondoka katika Peninsula ya Arabia na kuelekea 
Afrika Mashariki. 


2. 

Kundi la watu kutoka kabila la Bani al-Harith waliasisi Himaya ya Mogadishu. 


3. 

Himaya ya Kalwa iliondolewa na Wareno mwaka 1499 CE. 


4. 

Malenga maarufu Abu Ishaq al-Sahili al-Andalusi alisimamia ujenzi wa majengo ka- 
dhaa ya umma katika mji mkuu “Niani” na miji mingine mikubwa. 


5. 

Uislamu haukusambaa sana Afrika mpaka baada ya Mtume (s.a.w) kuhamia Madina. 


6. 

Shule ya Sai iko Niger. Utawala wa Waingereza uliianzisha mwaka 1957 kabla ya kuon- 
doka nchini humo. 


7. 

Historia ya Songhai ilianza kwa uwazi katika karne ya nane kutokana na ukoo wa 
Al-Azwa. 


8. 

Uhamiaji wa awali wa kisiasa katika zama za Uislamu kuelekea Afrika Mashariki uli- 
tokea wakati wa utawala wa Khalifa wa Kibani Umayya Abd al-Malik ibn Marwan. 


9. 

Watu wa Kanem walijenga shule kwa ajili ya madhehebu ya Imam Shafii mjini Fustat 
ambapo wageni wao walikaa. 


10. 

Elimu ya kimapokeo (Kuttab) haijapotea licha ya kuja kwa shule rasmi. 


11. 

Miji mingi Afrika Mashariki ni miji ya Kiislamu kiuhalisia. 


12. 

Awali, ufuatiliaji wa Uislamu ulikusudiwa kuwafuatilia watu maarufu katika jamii ya 
Kiislamu. 


13. 

Himaya ya Fulani ilijipambanua wakati wa kipindi cha kati ya mwaka 1895 na 1881 
kwa uasi na ghasia, sambamba na uvamizi wa Waingereza. 


14. 

Askia Dawud ibn Muhammad Askia Al-Haj alikaa madarakani kwa takribani miaka 
thelathini na moja na miezi kadhaa, na alifariki dunia mwaka 991 Hijriya. 


15. 

Uislamu unakamata nafasi ya kwanza katika eneo la Afrika Magharibi kwa wakati wa 

sasa. 

WATURUKI NA UISLAMU 


MADAZASURAHII h 

UHUSIANO WA WATURUKI NA WAARABU 0 

UINGIAJI WA WATURUKI KATIKA UISLAMU @ 

MCHANGO WA WATURUKI KWA ULIMWENGU WA ^ 

KIISLAMU I 

DOLAKUUYAWASELJUQ @ 

VITA VYA MSALABA ® 


KAZI ZA AWALI 


1. Kusanya taarifa kuhusu dola za Kituruki zilizoanzishwa 
baada ya kudhihiri kwa Uislamu 

2. Kusanya taarifa kuhusu namna Waturuki walivyokutana na 
Uislamu. 

3. Unafahamu nini kuhusu neno "vita vya msalaba?" Kusanya 
taarifa kuhusu somo hilo. 

4. Washirikishe wenzako kuhusu unachojua juu ya mchango 
wa Waturuki katika ulimwengu wa Kiislamu. 
















Waturuki Na Uislamu 



A. UHUSIANO WA WATURUKINA WAARABU 


Uingiaji wa Waturuki katika Uislamu lilikuwa tukio kubwa, sio tu katika historia ya Waturuki na 
Waislamu, bali katika historia ya dunia. Waturuki waliingia katika Uislamu baada ya kipindi kirefu cha 
kuutambua. 


Makutano ya kwanza kati ya Waturuki na Waislamu yalianza baada ya Vita vya Nahawand (642) 
pindi ufunguzi wa Iran ulipokamilka. Kutokana na harakati za ufunguzi zilizofanywa wakati wa khalifa 
Umar 13-23/ 634 - 644), Waislamu walikutana na Waturuki huko Khorasan na hususan Transoxiana 
na Caucasia. Ubaydullah ibn Ziyad alikuwa gavana wa Khorasan wakati wa utawala wa Muawiyah bin 
Abi Sufyan, muasisi wa dola ya Bani Umayya. Ubaydullah alipita kwenye mto wa Amu Darya (54/ 674), 
ambao ni mpaka kati ya Iran na Turan na kuizingira Bukhara ambayo ni miongoni mwa miiji ya Tran- 
soxiana. Ufunguzi wa Transoxiana, ambapo wanamfalme huru wa Kituruki walikuwa wakitawala, kwa 
sehemu fulani ulifanyika wakati wa Qutayba ibn Muslim akiwa gavana wa Khorasan (86-96/ 705 - 715). 

Mapambano kati ya Waturuki wa Waarabu yaliyoanza wakati wa utawala wa Kibani Umayya, Abd 
al-Malik, yalisababisha kuanguka kwa dola ya Bani Umayya na kuanzishwa kwa dola ya Bani Abbas na 
kusababishwa Waturuki kuingia katika Uislamu kwa utashi wao huru bila nguvu ya silaha. Familia ya 
Mtume (s.a.w), familia ya Waseljuk na familia ya Wauthmaniya katika historia ya Uislamu ziliongoza 
ukombozi, uimarishaji na ustawishaji wa ustaarabu wa Kiislamu. Athari zao za kiulimwengu na kitaifa 
katika historia ya ulimwengu zimeendelea mpaka sasa, na ziliandaa kuzaliwa kwa ustaarabu wa Ulaya 
na mhimili wa siasa za dunia. 

Miamala ya dhulma na isiyokuwa na usawa ya Bani Umayya kwa Waislamu wasiokuwa Waarabu 
iliongeza matatizo. Wale waliokumbana na hali hii waliiangusha serikali ya Bani Umayya na kuanzisha 
dola ya Bani Abbas (750). Waturuki waliipenda dola ya Bani Abbas na kushiriki katika utawala mpya 
zaidi ya ilivyokuwa katika utawala wa mwanzo. 

Huko Transoxiana, wakati vita kati ya Waturuki na Waarabu vikiendelea, baadhi ya watawala wa 
Kituruki waliomba usaidizi kutoka kwa Wachina dhidi ya adui yao mpya. Wachina walitumia fursa ya 
ombi hilo na kusonga mbele mwaka 129/747 wakiwa na jeshi kubwa kuelekea Magharibi kwa nia ya 
kulidhibiti eneo la Turkestan. Hata hivyo, kutokana na mwenendo wa ukali kutoka kwa Wachina na 
hasa baada ya kumuua Bagatur Tudun ambaye alikuwa mtawala wa Tashkent, Wakarluk walimuomba 
msaada Abu Muslim, ambaye alikuwa gavana wa Kibani Abbas huko Khorasan. Abu Muslim alimtuma 
kamanda wake Ziyad ibn Salih kwenye eneo hilo. Jeshi la Wachina, chini ya uongozi wa gavana wa mi- 
koa ya magharihi, lilikutana na jeshi la Waarabu karibu na Mto Talas. Waturuki waliliunga mkono jeshi 
la Waislamu katika vita hivyo na matokeo yake Wachina wakashindwa vibaya sana (751). 

Vita vya Talas viliwafanya Waturuki na Waislamu kujua vizuri zaidi na kuanzisha uhusiano wa ki- 
rafiki. Ndiyo maana vita hivyo vilikuwa eneo muhimu kwa Waturuki na kwa Waislamu. Uislamu ulianza 
kuenea kwa kasi miongoni mwa Waturuki baada ya vita hivi. Idadi kubwa ya Waturuki walipewa nyad- 
hifa kadhaa katika jeshi la Bani Abbas. Hatimaye Waturuki walishika udhibiti wa jeshi na utawala. Baad- 
hi ya makamanda wa Kituruki walianzisha madola yao wenyewe ndani ya mipaka ya dola ya Bani Abbas. 

Vita hivyo vilivyokamilika kwa jeshi la Waislamu kupata ushindi, vilizuia hatari ya kupoteza udhi- 
biti wa Asia ya Kati mbele ya Wachina. Baada ya vita hivyo, Waturuki walianza kuingia katika Uislamu 
makundi kwa makundi. Mateka wa Kichina waliwafundisha namna ya utengenezaji wa karatasi. 

Uingiaji wa Waturuki katika Uislamu makundi kwa makundi ulishika kasi hasa katika karne ya 10. 
Kwenye miaka ya 900, Uislamu ulipata nafasi kubwa miongoni mwa Waturuki wa Bulgar waliokuwa 

wakiishi jirani na Mto Idil (Mto Volga). Mwaka 920, mtawala wa Wabulgar wa Idil, Almish Khan, 
alimuomba khalifa wa Kibani Abbas kuwatumia wanazuoni wa kidini na wasanifu majengo. Katika 
kipindi hicho hicho, Uislamu ulianza kuenea kwanza miongoni mwa makabila ya Wakarluk, Yagma 
na Chigil na baadaye miongoni mwa Waturuki wa Oghuz. Waturuki wa Karluk, Yagma na Chigil 
walianzisha dola ya kwanza ya Kituruki na Kiislamu iliyoitwa dola ya Karakhan na Waturuki wa Oghuz 
walianzisha dola ya Seljuq. 


B. UINGIAJIWA WATURUKI KATIKA UISLAMU 


Mwenendo wa Bani Abbas ulisababisha idadi kubwa ya Waturuki kuingia katika Uislamu. Dola 
ya Karakhan iliyotawala Turkestan ndiyo dola ya kwanza ya Kituruki kuupokea Uislamu. Mtawala wao 
alikuwa Abdulkarim Satuk Bughra Khan. Kwenye karne hii, idadi kubwa ya Waturuki iliupokea Uis- 
lamu makundi kwa makundi. Waturuki wa Oghuz, ambao ni waasisi wa himaya kubwa kubwa, waliu- 
pokea Uislamu katika karne ya 10. Na Wabulgar wa Idil (Volga) waliingia katika Uislamu katika karne 
hiyo hiyo ya 10. Katika karne ya 15, takriban Waturuki wote kuanzia Mashariki mpaka Magharibi, kwa 
maana nyingine Waturuki waliokuwa wakiishi kuanzia China mpaka Balkan walikuwa wameshaupokea 
Uislamu. Uingiaji wa Waturuki katika Uislamu na nafasi yao kubwa katika dola za Kiislamu baada ya 
karne ya 11, ulikuwa ni awamu muhimu katika historia ya Uislamu. Wakarakhani (840 - 1212) na Wa- 
ghaznawi, ambao wote walikuwa na dola za Kituruki za Kiislamu walitawala Aral - Khazar na Bas- 
ra upande wa Magharibi, Turkestan mashariki upande wa Mashariki mpaka kwenye Bahari ya Hindi 
upande wa Kusini. 


Dola ya Karakhan ndiyo iliyokuwa dola ya kwanza ya Kituruki kuupokea Uislamu. 

V___ 


Waseljuq, ambao walianza kupata nguvu za kisiasa katika nusu ya kwanza ya karne ya 11, waliwe- 
za kulitawala eneo lililojumuisha Khorasan, Mashariki ya Kati na Anatolia. Walianzisha moja ya dola 
kubwa kabisa katika zama hizo. Waliwezesha ueneaji wa ustaarabu wa Kiislamu katika eneo la Mashariki 
mpaka India na upande wa Magharibi mpaka maeneo ya ndani ya Ulaya. Katika ulimwengu wa Kiis- 
lamu, maenedeleo muhimu katika mawanda ya taasisi za kielimu yalitokea katika zama za Waseljuq. 
Katika zama za Alprslan, sultani wa Kiseljuq, umuhimu uliwekwa kwenye maendeleo na uenezaji wa 
elimu na shughuli za mafunzo. Madrasah ya kwanza katika ulimwengu wa Kiislamu ilianzishwa mjini 
Baghdad na waziri mkuu wa Alparslan Nidham al-Mulk mwaka 1066. Madarasah Nidhamiyah jina lake 
lilitokana na muasisi wake na baadaye ikawa mfano kwa madrasah zilizoanzishwa baadaye. 


Mwanzoni mwa karne ya 11, Waseljuq waliibuka kama Dola ya Kiislamu ya Kituruki huko Kho- 
rasan. Ndani ya kipindi kifupi, walianzisha dola kubwa kwenye eneo linaloanzia Mto Syr Darya mpaka 
Mediterania na kuanzia Caucasia mpaka Yemen. Mapema katika karne ya 10, Bani Abbas walianza ku- 
poteza nguvu yao kidogokidogo. Mtawanyiko wa kisiasa ukaanza katika ulimwengu wa Kiislamu. Eneo 
pekee ambalo makhalifa wa Bani Abbas walikuwa na mamlaka nalo ni Baghdad. Mwaka 945, Wabuyi 
waliikalia Baghdad na kumzuia khalifa wa Kibani Abbas. Baada ya Tughril kumuokoa khalifa huyo dhi- 
di ya hujuma ya Wabuyi, jukumu la kuutetea ulimwengu wa Kiislamu lilihamia kwa Waseljuq. 

Milango ya Anatolia ilifunguliwa kwa Waislamu katika zama za Alp Arslan, sultani wa Kiseljuq. Vita 
katika maeneo ya Manzikert (1071) vilihitimishwa kwa Warumi kushindwa. Mfalme wa Kirumi ali- 
kamatwa katika vita hivi. Baada ya vita, dola ya Anatolia ya Waseljuq, ambayo makao yake makuu ya- 

likuwa Iznik, iliutetea ulimwengu wa Kiislamu dhidi ya mashambulizi ya jeshi la wanamsalaba kwa 
muda mrefu. 


Milango ya Anatolia ilifunguliwa kwa Waislamu katika zama za Alp Arslan. 


Kwa kuasisiwa dola ya Uthmaniya mwaka 1299, Waislamu waliibuka tena katika majukwaa ya 
ulimwengu. Uislamu ukaenea katika mabara matatu. Pia ukhalifa ulihamia kwa Wauthmaniya, hivyo 
umoja wa Waislamu duniani ukarudishwa tena kwa kipindi cha miaka 600 iliyofuata. 

Uingiaji wa Waturuki katika Uislamu na Mchango wao kwa Dola ya Kiislamu: Vita vya Talas (751) 
(Waarabu na Wachina): Wachina walisonga mbele kutoka mashariki kwenda magharibi na kupambana 
kwenye kingo za Mto Talas dhidi ya Waarabu ambao walikuja kutoka Asia Ndogo kwenda Mashariki. 
Waturuki wa Yaghma na Karluk ambao hawakutaka Asia ya Kati iangukie mikononi mwa utawala wa 
Wachina, walipigana sambamba na Waarabu dbidi ya Wachina na kusaidia ushindi wa Waarabu. 

C. MCHANGO WA WATURUKI KWA ULIMWENGU WA KIISLAMU 

Ushawishi wa Waturuki ulianza katika kipindi cha Bani Abbas. “Mansur” alikuwa khalifa wa kwan- 
za wa Bani Abbas aliyewateua Waturuki kwenye utumishi wa umma. Ulinzi wa kasri wakati wa utawala 
wa Harun Rashid uliundwa kutokana na askari wa Kituruki. Waturuki walipewa majukumu kwenye 
mipaka ya Warumi. Wakati wa utawala wa Ma’mun na Mu’tasim, ushiriki wa kijeshi kwa Waturuki 
uliongezeka. Mji wa Samarra ulianzishwa kwa ajili ya Waturuki katika zama za Mu’tasim. Uasi wa Babak 
ulioanzia Azerbaijan na kutishia uhai wa dola ya Bani Abbas ulizimwa kwa msaada wa makamanda 
wa Kituruki wakati wa utawala wa Mu’tasim. Waseljuq walimuokoa khalifa wa Kibani Abbas dhidi ya 
mzingiro wa Wabuyi. Waturuki waliupigania ulimwengu wa Kiislamu dhidi ya Warumi na Wanamsa- 
laba katika eneo la Magharibi na dhidi ya kitisho cha Wamongolia katika eneo la Mashariki. Waliueneza 
Uislamu Magharibi na Mashariki kwa kutumia dola walizozianzisha. Walitoa mchango mkubwa sana 
kwenye maendeleo ya ustaarabu wa Kiislamu. (Al-Farabi, Ibn Sina, Al-Biruni na Al-Khawarizmi wa- 
likuwa wanasayansi wakubwa wa Kituruki). Waliwezesha maendeleo ya ulimwengu wa Kiislamu kwa 
kuanzisha taasisi za kielimu (Nidhamiyah Madrasah). Pia walitoa mchango mkubwa kwenye maendeleo 
na ueneaji wa sanaa za Kiislamu. Kwa ufupi, Waturuki waliupigania Uislamu dhidi ya vitisho vyote vya 
ndani na nje na kutoa mchango katika kuueneza. Ulimwengu wa Kiislamu uliihua viongozi wakuhwa 
wa dola, wanasayansi na wasanii kutokana na juhudi zao. Kwa kuuboresha utamaduni wa Kiislamu, 
Waturuki walitambulisha utamaduni huo kwa watu wa Magharibi. 

Dola ya Gokturk ilianguka mwaka 744 na Wachina walikuwa wakipanga kuikalia Turkestan. Dola 
mpya ya Uyghur haikuwa na nguvu za kuukamili uvamizi wa Wachina. Wachina ambao walifunga safari 
wakiwa na jeshi kubwa waliyazunguka maeneo ya Waturuki huko Mashariki. Wakati huohuo, Waarabu 
walikuwa wakisogea kutoka upande wa Magharibi. Waturuki waliomba msaada kutoka kwa Bani Abbas, 
ambao walionesha mwenendo chanya kwao, dhidi ya Wachina, ambao walikuwa maadui zao wa muda 
mrefu. Abu Muslim, gavana wa Khorasan, alimtuma Ziyad ibn Salih na vikosi vya jeshi kwenda kwenye 
vita hivyo. Waturuki katika eneo hili waliungana na jeshi hilo. 

Majeshi hayo mawili yalikutana kwenye kingo za Mto Talas (751). Wakarluk, amhao awali waliun- 
gana na jeshi la Wachina, walibadili mtazamo walipoona kuwa Waturuki wanawaunga mkono Bani 
Abbas. Vita vikali vilipiganwa na mwisho Wachina wakashindwa. Hivyo, walishindwa kufanikisha mi- 
pango yao ya kuikalia Turkestan Magharibi. 

Kuanzia wakati huo, Waturuki na Waarabu, ambao walikuwa pamoja katika vita vya Talas, walian- 
za kuwa na uhusiano wa karibu. Uhusiano wao uliimarika zaidi wakati wa khalifa Ma’mun na khalifa 
Mu’tasim. Mu’tasim aliyeanzisha mji wa Samarra kwa ajili ya Waturuki, aliwaweka mbali na migogoro 
ya Bani Abbas na kuhakikisha kuwa hawachanganyiki na Waarabu. Jeshi la “Hassa” lililokuwa na Wa- 
turuki lilipigana vita vingi vitakatifu kwa ajili ya Uislamu. Mpaka katikati mwa karne ya 9, Warumi 
waliendelea kurudi nyuma kila walipokutana na Bani Abbas ambao walikuwa na umoja na walikuwa na 
wanajeshi wa Kituruki waliokuwa wamewaweka kwenye maeneo ya mipakani. 

Ukaribu wa Bani Abbas kwa Waturuki uliwarahisishia kuutambua na kuukubali Uislamu. Kati- 
ka kipindi chote cha historia, Waturuki walizipokea dini mbalimbali. Hata hivyo, dini hizo hazikuwa 
zimekubaliwa na umma wa Kituruki, bali zilikubaliwa na viongozi wao tu. Licha ya hilo, wale walioingia 
katika dini nyingine tofauti na Uislamu walishindwa kuutunza utambulisho wao wa Kituruki. 

Uingiaji wa Waturuki kwenye Uislamu ulikuwa na umuhimu mkubwa kwa ulimwengu wa Kiislamu 
na kwa historia ya dunia. Walichukua jukumu la kuupigania na kuulinda ulimwengu wa Kiislamu am- 
bao ulikuwa katika migogoro. Waseljuq waliwapigania makhalifa wa Kibani Abbas. 

Waturuki walikuwa kama kizuizi dhidi ya wanamsalaba wa Magharibi na dhidi ya Wamongolia wa 
Mashariki. Kwa njia hii, ulimwengu wa Kiislamu uliokolewa dhidi ya kusambaratika. Hivyo, Waturuki 
walibeba bendera ya Uislamu kwa takribani miaka 1000. 

Kutokana na safari za kijeshi za Mahmud Ghazni, Uislamu ulifika mpaka India na hivyo misingi ya 
Pakistan na Bangladesh ya leo ikawekwa. Wakati wa zama za Wauthmaniya, Waturuki walielekea Balk- 
an. Waalbania na Wabosnia wakaukubali Uislamu katika eneo hilo. 

Mchango wa huduma za Waturuki kwa Uislamu haukuishia kwenye nyanja za kijeshi na kisiasa. 
Waturuki ambao waliuathiri ulimwengu wote wa Kiislamu kwa utawala wao na muundo wao wa kijeshi, 
walitoa mchango usiomithilika kwenye maendeleo ya ustaarabu wa Kiislamu. Mwamko wa Kiislamu ka- 
tika nyanja za sayansi, sanaa na fasihi ulifikiwa kutokana na mchango wa Waturuki na amani na usalama 
walioutoa. Kwa kweli, haitakuwa vibaya kusema kuwa ueneaji wa Uislamu na ustaarabu wake ulioiteka 
dunia ulifanikiwa kutokana na mchango wa Waturuki. 

Kwa mfano, Madrasah za Nidhamiya (1066) zilizoanzishwa na waziri mkuu wa Kiseljuq Nidham 
al-Mulk mjini Baghdad zilikuwa maarufu sana kiasi kwamba zinachukuliwa kuwa ndio mfano wa kwan- 
za wa madrasah za Kiislamu. Aidha, inajulikana kwamba kuna madrasah zilizoanzishwa wakati wa Was- 
aman na Waghaznawi. Lakini, madrasah za Nidhamiya ndizo madrasa za kwanza zilizofundisha kozi na 
masomo ya sayansi chanya pamoja na taaluma na sayansi za Kiislamu. Kwa muktadha huo, zinachuku- 
liwa kuwa mfano wa vyuo vikuu vya kisasa. 

Harakati za utarjumi (kutafsiri) wa kazi za Wagiriki wa zamani, ustaarabu wa Kiyunani, na falsafa 
ambazo zilianza wakati wa zama za Bani Abbas, zilifikia kilele chake wakati wa utawala wa Waturuki. 
Hivyo, maendeleo makubwa yalitokea katika ustaarabu wa Kiislamu. Pamoja na ustaarabu wa Kiis- 
lamu, ustaarabu wa Kigiriki na Kiyunani, ambao ulikuwa umesahauliwa huko Magharibi, ulirudishwa 
tena Ulaya na wanamsalaba. Wanazuoni wa Kituruki waliongoza ustaarabu wa Kiislamu walijulikana 
ulimwenguni kote na kazi zao zilitoa muongozo kwa medani ya sayansi kwa karne nyingi. Wasomi maa- 
rufu zaidi wa Kiislamu ni Farabi, Biruni na Ibn Sina (Avicenna). 

Farabi ambaye alizaliwa katika mji wa Farab huko Turkestan (870 - 950) aliandika takriban vitabu 
160 katika nyanja mbalimbali kama vile hisabati, fizikia, astronamia (elimu ya sayari) na kadhalika. 
Hata hivyo, kilichomfanya kuwa mwanazuoni muhimu ni kwamba kazi zake katika uwanda wa falsafa 
unaunganisha na kuvichanganya vipengele vya kiakili vya falsafa ya Kiyunani na fikra za Kiislamu. Kwa 

kuwa yeye ndiye aliyeielezea falsafa ya Aristotle kwa namna bora kabisa, anajulikana kama “Al-Muallim 
al-Thani” (Mwalimu wa pili). Karibu vitabu vyake vyote vilitafsiriwa katika Kilatin huko Magharibi, am- 
bako anajulikana kama “Alfarabius” au “Albunaser”. Katika kitabu chake cha “Ihsa’ul-Uluum” ameziweka 
madaraja sayansi kama mtu wa kwanza na pia ameielezea na kuifafanua kwa undani Jiometri ya Euclid. 

Kwa kuwa yeye ndiye aliyeielezea falsafa ya Aristotle kwa namna bora kabisa, 
anajulikana kama ‘Al-Muallim al-Thani” (Mwalimu wa pili). Pia ameielezea na 
kuifafanua kwa undani Jiometri ya Euclid. 


Ibn Sina (Avicenna) (980 - 1037) ambaye alikuwa mwanazuoni wa Kituruki aliyeathiriwa na fikra 
za Earabi aliandika takriban vitabu 220 katika mada mbalimbali. Anajulikana kama “Avicenna” huko 
Ulaya. Ihn Sina aliyesoma falsafa na sayansi chanya alijulikana sana kwa kazi zake maarufu katika tiha. 
Kitabu chake cha “al-Qnun fi al-Tib” kilitafsiriwa katika Kilatin na kufundishwa kama kitabu cha kiada 
kwa mamia ya miaka. 

Biruni (973 - 1051) alilelewa katika kasri la Khwarazm Shah na kuwa chini ya usimamizi na uan- 
galizi wa Mahmud wa Ghazni. Aliandika vitabu 113 kwenye hisabati, jiometri, tiba na jiografia, lakini 
mafanildo yake hasa yalikuwa katika uwanda wa astronomia (elimu ya sayari). Alitengeneza zana sahihi 
za kupima urefu na manzili za nyota. Alipima kipenyo cha kiini cha dunia kuwa kilometa 6338.8, ikiwa 
ni tofauti ndogo ya kilometa 15. Kitahu chake cha astronomia kinachukuliwa kuwa ndio insaiklopidia 
ya kwanza ya astronomia duniani. 


Kitabu cha Biruni cha astronomia kinachukuliwa kuwa ndio insaiklopidia ya 
kwanza ya astronomia duniani. 






Wanazuoni wengi wa Kituruki walifuata njia iliyofunguliwa na Farabi na Ibn Sina. Al-Harazmi 
Shahristani, Ghazali na Fakhruddin ar-Razi ni wanazuoni wakubwa ambao hujitokeza akilini mwa mtu 
pindi falsafa inapotajwa; huku Ahdurazzak Turki akiwa mashuhuri katika uwanda wa jiometri, na Ab- 
dullah al-Barani akiwa mmoja wa waasisi wa trigonometria (elimu ya hesabu ya uhusiano kati ya pemhe 
na pande tatu za pembetatu). 

Sultani wa Kiseljuq, Malikshah, alianzisha vituo vya uchunguzi wa anga katika miji ya Isfahan na 
Baghdad, kisha akamteua Umar Khayyam, ambaye ni mwanahisabati na mwanafalaki maarufu wa Kii- 
ran, kuwa msimamizi wa vituo hivyo. Baadhi ya wanazuoni akiwemo Umar Khayyam waliandaa kalenda 
kwa kufuata mwaka wa jua ambayo waliita Jalali au Taqwim Malikshah, kwa amri ya Sultan Malikshah. 

Maendeleo mengi katika nyanja za sanaa na usanifu majengo yanaweza kuonekana pia katika zama za 
dola za Kiislamu za Waturuki. Mifano mikubwa kabisa ya usanifu majengo iliyoendelezwa kwa mujibu 
wa utamaduni na maisha ya Kituruki na Kiislamu ni misikiti, madrasa, nyumha za wageni, hoteli, hospi- 
tali (dar al-shifa) na kadhalika. Mfano wa kwanza kazi za usanifu za Kituruki na Kiislamu ni Masjid Ibn 
Tulun iliyojengwa na Ahmad ibn Tulun mjini Gairo ambao upo mpaka leo. 

Muundo wa kuba, matao, na nguzo uliotengezwa na Waturuki ulileta mtindo mpya wa usanifu 
kwenye usanifu majengo wa Kiislamu. Miundo hii mipya iliakisi mtindo wa maisha wa Waturuki wa 
Asia ya Kati na utamaduni wa hema. Tunaweza kuona mifano ya kipekee ya usanifu majengo wa Kitu- 
ruki katika majengo kama vile makazi ya Madarweshi, kuba, misikiti na madrasa. 

Waturuki walifanikiwa sana kwenye maeneo ya uandishi, utengenezaji tofali na vigae, uchoraji 
wa picha ndogo ndogo, sana za ufinyazi na utengenezaji kauri, ufumaji, uashi na tasnia ya madini. 
Waliendeleza sana za uchongaji wa masanamu na uchoraji ingawa hawakuruhusiwa kwa mujibu wa 
sheria za Kiislamu. Kwa mfano, sura za wanyama zilitumika katika majengo mengi na Sultan Tughril 
picha yake ilikuwa imechongwa kwenye baadhi ya nishani kubwa. Katika uwanda wa muziki, Waturuki 
walitoa ubunifu mwingi. Farabi aliandika vitabu viwili kuhusu muziki ambavyo vilipata umaarufu 
katika historia ya ulimwengu wa muziki. Katika kitabu chake, alichambua msingi wa kimaada wa sauti 
na muziki, bivyo akawa mtu wa kwanza kuanzisha sifa na tabia za kiimbo. Makundi ya uimbaji (nawbat) 
katika makasiri yalikuwa kielelezo kwa makundi ya uimbaji ya vikosi vya jesbi la Wautbmaniya. 
Sambamba na hilo, uimbaji wa kidini na mitindo cha uchezaji ya baadhi ya twariqa za kidarweshi 
uliunda msingi wa uzungukaji na uimbaji wa Kituruki katika Usufi. 

Tunaweza kuorodhesha dola za Kituruki za Kiislamu kama ifuatavyo: 

1. Watuluni (868 - 905) ndio waliokuwa dola ya kwanza ya Kiislamu ya Waturuki iliyoanzishwa 
mjini Fustat (Cairo ya zamani) na Ahmad ibn Tulun, ambaye alikuwa gavana wa Bani Abbas huko Misri. 
Iliangushwa na Bani Abbas kutokana na migogoro ya ndani. 

2. Waikhshid (935 - 969): Dola hii ilianzishwa wakati wa ugavana wa pili wa Muhammad ihn 
Tughj huko Misri, ambapo aliteuliwa kuwa gavana mara mbili. Ni dola ya pili ya Kiislamu ya Waturuki 
iliyoanzishwa huko Misri. Iliangushwa na Wafatimiya. Viongozi na wanajeshi katika dola za Watuluni 
na Waikhshid walikuwa wakiteuliwa kutokana na Waturuki lakini umma wa kawaida uliundwa na 
Waarabu. 

3. Wakakhan (840 - 1212): Makao yao yalikuwa Balasagun na mtawala wao wa kwanza 
anayejulikana ni Bilge Kul Qadir Khan. Ilikuwa na umuhimu kwa sababu ilikuwa dola ya kwanza ya 
Kiislamu ya Waturuki. Dola hii iliundwa na Waturuki kutoka jamii za Wakarluk, Yaghma na Chigil. 
Walianza kuingia katika Uislamu wakati wa Satuk Bughra Khan. Baada ya yeye kusilimu, alibadilisha 
jina lake na kuitwa “Abd al-Karim”. Waliiangusha dola ya Wasaman na kulikamata eneo la Transoxiana. 
Baada ya kuwa majirani na Waghaznawi, walianza kupambana nao (mapambano ya kupanua mipaka). 
Kipindi cha ustawi mkubwa wa dola hii ilikuwa zama za Yusuf Kadir Khan. Baada ya kifo cha Yusuf Kadir 
Khan, mapambano ya kugombania kiti cha utawala na vita dhidi ya Waghaznawi viliidhoofisha dola 
na kufanya igawanyike pande mbili za mashariki na magharibi. Makao ya Mashariki ilikuwa Kashgar 
na makao ya Magharihi ilikuwa Samarkand. Wakarakhan wa Mashariki waliondolewa madarakani na 
Wakara Khitan na wale wa Magharihi waliondolewa na Wakhwarezmi. Japokuwa waliupokea Uislamu, 
waliendeleza utamaduni wao wa asili. 

4. Waghaznawi (963 - 1187): dola hii ilianzishwa na Alp Tigin wa Wasaman, na makao ya dola 
yao yalikuwa Ghazna (Afghanistan mashariki). Wakarakhan walipigana vita dhidi ya Waseljuq. Kilele 
chake ilikuwa zama za Sultan Mahmud. Mahmud wa Ghazni ndiye aliyekuwa wa kwanza kutumia cheo 
cha “Sultan”. Alienda India kwenye harakati za kivita mara 17 na kuwezesha kuenea kwa Uislamu katika 
maeneo ya kaskazini. Waseljuk waliwashinda Waghznawi katika vita vya Nasa (1035), Serah (1038) na 
Dandanaqan (1040). Walidhoofika zaidi haada ya vita vya Dandanaqan na kuelekea kwenye anguko. 
Wagurs, kundi la ndani ya Afghanistan, lilihitimisha mamlaka ya Waghaznawi. 

5. Waseljuq na dola zilizokuwa chini ya mamlaka yao (Wa-Oghuz) ndio waliokuwa wengi na tawi 
hai zaidi kati ya makabila ya Kituruki katika historia. Waarabu waliwaita Waoghuz kwa jina la “Guz”, 
Warumi waliwaita “Uz” na Warusi waliwaita “Tork”. Baada ya kuupokea Uislamu, waliitwa “Turkman”. 
Waoghuz walikuwa wamegawanyika katika matawi mawili; “Mishale ya Kijivu (Bozoklar)” na “Mishale 
Mitatu (Uc Oklar)”. Matawi haya mawili yaligawanyika katika makabila sita. Mishale ya Kijivu waliunda 
makabila ya Yildizhan, Ayhan na Gunhan; Mishale mitatu waliunda makabila ya Denizhan, Daghan na 
Gokhan. Makabila haya sita yaligawanyika katika koo nne. Kwa njia hii, idadi ya koo zote ilifika mpaka 
24. 


D. DOLA KUU YA WASELJUQ (1040 - 1157) 

Himaya Kuu ya Waseljuq ni miongoni mwa dola kubwa kabisa za Kiislamu za Waturuki. Walikitetea 
na kukilinda kiti cha ukhalifa, wakapigana dhidi ya wanamsalaba, wakawaondosha Warumi kutoka 
Anatolia na wakaueneza Uislamu huko. Hivyo, dola hii ya Waturuki ilitoa mchango mkubwa katika 
historia ya Uislamu. Ilianzishwa na Waturuki wa Oghuz. Waliingia katika Uislamu mwishoni mwa karne 
ya 10. 

1. Kuasisiwa: 

Seljuq, baba wa kwanza wa dola hii, alikuwa kamanda (su-bashi) katika dola ya Yabgu kutoka 
jamii ya Waturuki wa Oghuz. Baada ya kutofautiana na mtawala wa Oghuz (Yabgu), alikimbia kue- 
lekea mji wa Jand ambapo aliingia katika Uislamu na kupanua eneo la utawala wake. Wasaman, Wa- 
karakhan na Waghaznawi ndio waliokuwa dola zenye nguvu katika eneo hili. Mwanzo, Waseljuq wa- 
liilinda mipaka ya Wasaman na kushirikiana nao. Lakini, Wakarakhan walipowaondosha Wasaman, 
Waseljuq walijikuta katika hali ngumu. 

Kutokana na Vita vya Dandanaqan; 

> Dola ya Waseljuq iliasisiwa rasmi. 

> Waghaznawi walielekea kwenye anguko. 

Baada ya kifo cha Seljuq, Arslan Yagbu alishika hatamu za utawala wa Waoghuz. Baadaye, utawala 
ulihamia kwa Tughril Bey na Chaghri Bey ambao walikuwa ndugu. Kipindi chao kilipitia vita mbalim- 
bali dhidi ya Waghaznawi. Waliikamata Marw, Nishapur na Sarakh huko Khorasan, ambayo lilikuwa 
eneo muhimu. mtawala wa Waghaznawi, Sultan Masud, alilazimika kuwakubali Waseljuq. Aliwateua 
Tughril na Chaghri kuwa magavana kwenye maeneo yao. Lakini, mapambano hayakuisha kwa sababu 
Tughril Bey na Chaghri Bey walilazimika kutafuta makazi mapya kwa jasili ya maelfu ya Waseljuq wa 
Turkmen ambao waliishi maisha ya kuhamahama. 

2. Vita vya Dandanaqan (1040); 

Maeneo ambayo kila kamanda alitakiwa kuyafungua yaliamuliwa katika baraza (kurultai) 
lililokutana chini ya uenyekiti wa Tughril Bey. Tughril Bey alichukua jukumu la kulifungua eneo lote 
la kati ya Nishapur mpaka maeneo ya magharibi ikiwemo Marw. Chaghri Bey, alichukua jukumu la 
kulifungua eneo la kati ya Amu Darya na Ghazna. Baada ya kugawana majukumu haya, mipaka ya nchi 
ilipanuka kutokana na funguzi zilizofanikiwa ndani ya muda mfupi. Wakaanza kuishambulia Anatolia 
mfululizo. 

3. Kuimarisha Dola Kuu ya seljuq: 

Kutokana na kufanya mashambulizi ya mara kwa mara katika eneo la Anatolia, Waturuki walikabi- 
liana na Warumi/ Wabizanti. Jeshi la Waturuki na lile la Warumi yalikutana kwa mara ya kwanza kwenye 
Vita vya Kapetron vilivyotokea karibu na Erzurum (1048). Jeshi la Warumi lilishindwa na harakati za 
Waseljuq katika eneo la Anatolia zikaongezeka zaidi. 

Alipoitwa na khalifa wa Kibani Abbas, Tughril alielekea Baghdad. Kwa sababu Wabuyi wa Kishia 
walikuwa wameikamata Baghdad na kuzuia mamlaka ya khalifa. Tughril aliwaondosha Wabuyi kutoka 
Baghdad (1055) na muda mfupi baadaye akaiangusha dola yao. Kwa sababu ya usaidizi wake, khalifa 
alimpa heshima ya cheo cha “mtawala wa mashariki na magharibi” na akamuozesha binti yake. Baada 
ya mtukio haya, Waseljuq walipata uongozi wa kisiasa wa ulimwengu wa Kiislamu. 

Kwa kuwa Tughril hakuwa na mtoto, mpwa wake Alp Arslan, mtoto wa Chaghri Bey, alishika 
hatamu za madaraka baada ya kifo cha Tughril Bey mwaka 1063. Kwanza aliwatuliza washindani wake 
waliokuwa wakipigania kuchukua madaraka. Kisha alielekea upande wa magharibi na kuanza kufungua 
ardhi mpya. Ufunguzi wa Ani, mji muhimu kwa Wakristo, ulipokelewa kwa furaha na Waislamu. Khalifa 
al-Qa’im Bi-Amrillah alimpa Alp Arslan cheo cha “Abul-Fath” (baba wa ufunguzi). 

4. Vita vya Manzikert (1071); 

Mfalme Romanos Diogenes aliingia vitani kwa sababu ya Waturuki kuendelea kuishambulia Ana- 
tolia na kuhitimisha utawala wa Warumi. Alp Arslan alitoa pendekezo la makubaliano ya amani ili 
kuepuka umwagaji damu. Lakini mfalme huyo alikataa pendekezo hili kwa sababu alikuwa na uhakika 
wa nguvu za jeshi lake. Waturuki walishinda vita hii kali iliyoanza baada ya swala ya Ijumaa. Mfalme 
alichukuliwa mateka. Alp Arslan hakumuua, bali alimhakikishia usalama wake na kumrudisha nchi- 

ni mwake kwa amani. Hapakuwa na dola yoyote ambayo ingekuwa kikwazo kwa Waturuki kufanya 
ufunguzi wa Anatolia. Makamanda wa Alp Arslan walianza harakati za ufunguzi wa Anatolia. Baada 
ya mashambulizi endelevu, Anatolia ilikamatwa. Walifika kwenye Bahari ya Marmara. Wakati huohuo, 
Waturuki walihamia Anatolia na kuifanya kuwa ardhi yao ya nyumbani. Dola za mwanzo za Waturuki 
zilianzishwa huko Anatolia. Ushindi huu ndio uliokuwa hatua muhimu kabisa ya kuifanya Anatolia 
kuwa nchi ya Kiislamu. 



Vita vya Manzikert ndio hatua kubwa kabisa iliyochukuliwa kuelekea kwenye 
kuifanya Anatolia kuwa nchi ya Kiislamu. 



Sultan Alp Arslan aliuawa huko Transoxiana na kamanda wa ngome aliyemkaribia kwa mbinu ya 
ujania (1073). 

. 

Sultan Alp Arslan 


Ni mmoja na viongozi wakubwa kabisa wa dola katika historia ya Waturuki. Alieneza 
uadilifu duniani kote kama Allah anavyoagiza. Alijizuia kuangukia kwenye mtego wa ulevi wa 
madaraka na kuwa mwenye kiburi. Aliutambua ukweli kwamba utawala ni tunu aliyojaaliwa 
na Allah. Daima alitii amri za Allah kwa kutenda haki, kushikamana na imani na kuwatendea 
wema binadamu. Aliamini kwamba ushindi na mafanikio yake sio kwa ujanja wake bali yana- 
toka kwa Allah. 


Alipokaribia kufariki, alitaka maneno yafuatayo yaandikwe kwenye jiwe la kaburi lake: 

“Enyi watu mlioona ukuu wa Alp Arslan ukifika mawinguni, njooni Marw mumuone 
akiwa amezikwa chini ya udongo.” 


Mtoto wa Alp Arslan, Malik Shah, alishika hatamu za uongozi baada yake. Hiki ndio kipindi cha 
mafanikio makubwa kabisa ya Waseljuk (1073 - 1092). Mipaka iliongezeka kutoka Asia ya Kati mpaka 
Bosporus na kutoka Bahari ya Arabia mpaka sehemu ya kaskazini ya Bahari ya Aral. Mchango wa waziri 
mkuu wa Alp Arslan, Nidham al-Mulk, ulikuwa na athari kubwa kwenye mafanikio haya. Hata hivyo, 
Nidham al-Mulk aliuawa na Batiniyya na kifo cha kutatanisha cha Malik Shah kilichotokea baada tu ya 
kifo cha Nidham al-Mulk kilisababisha dola kuingia katika nyakati ngumu. 




Batiniyya 

Hassan Sabbah, muasisi wa madhehebu haya, alipata elimu kubwa. Aliwavutia watu kwa 
kuwaambia kuwa amepata haki zake zote kutoka kwa Mwenyezi Mungu. Alitafsiri ayah za 
Qur’an kwa mtazamo tofauti. Idadi ya wafuasi wake iliongezeka katika maeneo ya Qazwin na 
Rayy. Aliwapa mafunzo walinzi chini ya uongozi wake kwenye Ngome ya Alamut. Alipanga 
mauaji mbalimbali dhidi ya wapinzani wake wa kisiasa ili kuwafuta kabisa. Batiniyya iligeuka 
kuwa tatizo linayoharibu dola ya Waseljuq ndani kwa ndani. Malik Shah alituma jeshi kwenda 
kukabiliana na Hassan Sabbah. Ukamataji wa ngome yake haukuwezekana kutokana na kifo 
cha Malik Shah wakati wa mzingiro. Mwaka 1256, Hulagu Khan aliiharibu ngome hiyo na 
kuwafutilia mbali wafuasi wa Batiniyyah. 

5. Kusambaratika kwa Dola Kuu ya Waseljuq: 

Katika mila za dola za Kituruki, utawala wa nchi unachukuliwa kuwa ni haki ambayo mtawala 
anapewa na Mwenyezi Mungu. Mtawala anapong’atuka kwenye kiti, basi watoto wa kiume wa mtawala 
huyo hugawana nchi na wote wanakuwa na haki ya kuwa watawala. Mtoto wa kiume anayewashinda 
wenzake katika mapambano ya kuchukua hatamu za madaraka ndiye anayekuwa mtawala aliyepata haki 
ya kuongoza kutoka kwa Mwenyezi Mungu. Hata hivyo, mapambano hayo wakati mwingine yalikuwa 
yakisababisha vita na hivyo kuigawa nchi vipande vipande. 

Mke wa Malik Shah, Terken Khatun, alijaribu kumshawishi mume wake akubali mwanaye awe 
mtawala baada yake. Nidham al-Mulk alilikataa hilo, jambo lililosababisha kutokubaliana kati ya Malik 
Shah na Nidham al-Mulk. Lakini, baada ya wote wawili kufariki dunia, Terken Khatun alitumia fursa 
hiyo kumuweka mwanaye madarakani. Mwanaye huyo, Mahmud, alikuwa na umri wa miaka 4, na baa- 
da ya kumsimika alihakikisha hotuba inatolewa kwa jina la mwanaye. Wanafamilia wengine walipinga 
hilo. Hivyo, mapambano ya kuwania kiti cha utawala yalianza mwaka 1091 na kuendelea mpaka 1118. 
Dola ilidhoofika sana kiasi kwamba katika kipindi hiki hawakuweza kusimama dhidi ya wanamsalaba 
na ulimwengu wa Kiislamu ukaharibiwa. Kipindi hiki cha ghasia kilifikia mwisho baada ya Sanjar, mmo- 
ja wa watoto wa Malik Shah, kushika hatamu za madaraka. 

Sanjar aliwaweka Wakarakhan chini ya udhibiti wake. Alipambana pia na Waghaznawi. Kipindi cha 
Sanjar ndio kilikuwa kipindi cha mwisho cha ukuu wa Waseljuq. Dola ilikabiliwa na hatari wa Waka- 
rakhitan wa Mongolia kutoka mashariki na wanamsalaba kutoka magharibi. Sanjar alianza kukabiliana 
na Wakakhitan. Hata hivyo, alishindwa katika Vita vya Qatwan mwaka 1141 na kupoteza eneo kubwa la 
ardhi ya dola. Nchi ilikuwa imevamiwa na majeshi ya Waturuki wasiokuwa Waislamu na Wamongolia. 

Japokuwa Sanjar aliweza kuiimarisha dola, mara hii alikumbana na uasi wa Waoghuz, watu wa 
kabila lake mwenyewe. Sababu za uasi huu zilitokana na makosa ya Waseljuq katika ukusanyaji wa kodi 
na kwamba hawakuwateua Waturkmen bali Wairan, Waturuki wa jamii ya Wakarluk na Wakipchak 
kwenye nyadhifa za serikali ya dola. Sanjar hakuweza kuzuia uasi huu, Waoghuz walimchukua mateka. 
Japokuwa baada ya muda aliweza kutoroka, hakuweza kurejesha nguvu za dola kwenye makali yake. 
Dola ilianguka alipofariki dunia mwaka 1157. 

Baada ya kuanguka kwa Dola Kuu ya Seljuq, majimbo yaliyokuwa chini ya udhibiti wa Waseljuq 
yalijitangazia uhuru. Majimbo haya yalizalisha dola kadhaa huko Iraq, Khorasan, Kerman, Syria na Utu- 
ruki. 


E. VITA VYA MSALABA 

Mapambano ya wanamsalaba ni moja kati ya matukio makubwa kabisa ya kisiasa, kijeshi na 
kidini katika Zama za Kati. Safari za kijeshi zilizofanywa na Wakristo wa Ulaya kwa lengo la kuikamata 
Jerusalem na maeneo mengine matakatifu yanayolizunguka eneo hilo hujulikana kama “vita vya 
msalaba”. Kwa kuwa askari walioshiriki katika safari hizo walikuwa na alama ya msalaba kwenye nguo 
zao, wanajulikana kama Wanamsalaba. 

1. Sababu za Vita vya Msalaba: 

Sababu za kidini: Wakristo wanaamini kuwa Yesu na wanafunzi wake waliishi Jerusalem na viunga 
vyake na makaburi yao pia yapo katika eneo hilo. Ndiyo maana ni muhimu sana kwao kutembelea 
maeneo hayo. Hata hivyo, maeneo haya yalikuwa chini ya mamlaka ya Waislamu. Hivyo basi, ili waweze 

kutembelea maeneo haya kwa urahisi, ambayo kwa maoni yao ni milki yao, maeneo hayo yalitakiwa 
kunyakuliwa kutoka kwa Waislamu. Wale ambao wangeshiriki vita hizo wangepata thawa kutoka kwa 
Mungu na wangesamehewa dhambi zao. Kwa kutumia hoja hizo, viongozi wa dini waliwatolea watu wito 
wa kushiriki safari hizi za kijeshi. 

Sababu za kisiasa: Mpaka karne ya 11, Waturuki walikuwa wamekuja Anatolia na kuanzisha 
mamlaka katika maeneo ambayo yalikuwa yakimilikiwa na Wakristo. Warumi ambao walishindwa kati- 
ka Vita vya Manzikert waliomba usaidizi kutoka madola ya Ulaya. Pia, Wazungu walikuwa na wasiwasi 
kwamba Waturuki watasonga mbele. Hivyo, ndiyo maana walikuwa na ulazima wa kwenda kuwasai- 
dia Warumi. Kwa njia hiyo, Waturuki ambao Wakristo waliwaona kuwa ni wazandiki, wangefukuzwa 
kutoka Anatolia, Syria na Palestina. Viongozi wa kikabaila ambao walishiriki harakati hizi za kijeshi 
wangepata maeneo mapya na kuimarisha umaarufu wao. 

Sababu za kiuchumi: Katika kipindi hiki, Ulaya ilikuwa katika hali mbaya ya kiuchumi. Kilimo 
kilikuwa kikifanywa kwa njia duni. Biashara ilichukuliwa kuwa njia isiyofaa ya kutengeneza maisha na 
hivyo ilikuwa katika hali duni pia. Hata mapato ya dola kubwa kabisa huko Ulaya yalikuwa madogo 
kuliko hata beylik (jimbo) la Anatolia. Njia kubwa za kibiashara zilikuwa chini ya udhibiti wa Waislamu. 
Ndiyo maana Wazungu waliweka umuhimu mkubwa kwenye safari hizi za kijeshi ili kupata utajiri ku- 
toka Mashariki. 

Jumla ya safari saba za kijeshi zilifanyika kuanzia mwaka 1096 mpaka 1270. Maelfu ya Wazun- 
gu walishiriki safari hizi zilizofanywa ardhini na baharini. Hata wafalme wa Uingereza, Ufaransa na 
Ujerumani pamoja na viongozi wa kikabaila walishiriki katika jeshi hilo. Wanamsalaba hawakuweza ku- 
fikia lengo walilolikusudia. Japokuwa baadhi ya maeneo muhimu yalikamatwa na Wakristo (Jerusalem, 
Edessa, Jaffa, Syria), baadaye Waislamu waliyarejesha maeneo hayo. Hata hivyo, safari hizo za kijeshi 
zilisababisha mabadiliko makubwa katika maisha ya kisiasa, kijamii, kidini, kiuchumi na kiutamaduni 
huko Ulaya. 

1. Matokeo ya Vita vya Msalaba: 

Matokeo ya kidini: Viongozi wa kidini walikuwa wamewaahidi watakaoshiriki safari hizo kuwa 
watapata ushindi. Walifikiri kuwa watakuwa na nguvu zaidi wakipata ushindi. Hata hivyo, mambo yote 
waliyoyaahidi hayakutokea, watu walipoteza imani na viongozi wa dini na mamlaka ya Kanisa juu ya 
jamii na dola yalianza kudhoofika. Maeneo ambayo Wakristo waliyachukuliwa kuwa matakatifu yalien- 
delea kuwa chini ya udhibiti wa Waislamu.. 

Matokeo ya kisiasa: Waturuki walijiondoa eneo la magharibi mwa Anatolia kwa sababu ya wingi 
wa majeshi ya wanamsalaba. Warumi waliyakamata baadhi ya maeneo waliyokuwa wameyapoteza ka- 
bla. Harakati za Waturuki kusonga mbele kuelekea magharibi zilisimama kwa muda. Maeneo mengi ya 
Waislamu yaliharibiwa. Kwa mfano, katika vita vya kwanza, wanamsalaba walipoikamata Jerusalem wa- 
limuua kila mtu anayeishi katika mji huo. Viongozi wengi wa kikabaila (mamwinyi) ambao walishiriki 
safari hizo walifariki. Ardhi zao zikachukuliwa na wafalme. Matokeo yake falme za kati ziliibuka huko 
Ulaya. Watumwa wa mamwinyi ambao walikuwa wakiwalimia mashamba walifaidika na hali hiyo na 
kupata uhuru zaidi. 

Matokeo ya kiuchumi: Biashara baina ya watu wa Ulaya na Waislamu iliongezeka. Biashara ya Me- 
diterania ilichangamka. Bandari mpya zilianzishwa. Dola za pwani ya Mediterania kama vile Venetia na 
Genoese ziliongeza nguvu zake. Tabaka jipya (mabwanyenye) lililojishughulisha na biashara lilizaliwa. 
Kiwango cha ustawi wa watu wa Ulaya kikaanza kuwa bora. 

Matokeo ya Kielimu na Kiutamaduni: Kutokana na vita vya msalaba, watu wa Ulaya walipata fur- 
sa ya kuujua ustaarabu na jamii ya Kiislamu kwa ukaribu. llionekana kuwa Waislamu sio wanyama kama 
viongozi wa kanisa walivyokuwa wamedai. Kutokana na uhusiano wao na Waislamu, wazungu waliji- 

funza zana za kiufundi na kiutamaduni kama vile karatasi, uchapishaji, dira na baruti. Pia walijifunza 
utengenezaji wa nguo, kioo na utarazaji wa ngozi, usanifu wa matao, madaraja, na nyumba za wageni. 
Matukio haya yaliibua zama ambazo zingekuwa na taathira huko Ulaya kwa karne nyingi. 

Baada ya Dola ya Wauthmaniya kuanzishwa na kuanza kusonga mbele kuelekea upande wa magha- 
ribi, safari za kijeshi katika mfumo wa vita vya msalaba ziliratibiwa kwa kuhamasishwa na viongozi wa 
kanisa na wanasiasa huko Ulaya. Ndiyo maana mtu anapowataja wanamsalaba kinachokuja akilini ni 
migogoro ya kijeshi na kisiasa katika ya madola ya Kikristo na Waislamu. 

Sifa nyingine ya vita vya msalaba ni kwamba Wazungu walipata fursa ya kuujua kwa karibu zaidi 
ustaarabu wa Kiislamu kutokana na safari za kijeshi walizozifanya Andalusia, Sicily na kwa kupitia ha- 
rakati za mapambano ya msalaba. Baada ya kuchukua maendeleo ya kielimu na kisayansi kutoka kwa 
Waislamu, walifikia miaka ya maarifa na kiwango cha maendeleo yao kupitia harakati za Mwamko na 
Mageuzi. 


MASWALIYA TATHMINI 



1. Ni wakati wa ukhalifa wa nani ambapo Waarabu walifika kwenye mipaka ya Turkestan kwa mara 
kwanza? 

2. Vita vya Talas vilitokea kati ya pande zipi, na ni kwa namna gani vilikuwa na taathira kwenye maen- 
deleo ya historia ya Kiislamu? 

3. Toa mifano ya wanazuoni wa Kituruki na mchango wao walioutoa kwenye maendeleo ya ustaarabu 
wa Kiislamu. 

4. Toa maelezo kuhusu dola za Kiislamu za Waturuki. 

5. Fafanua kauli ifuatayo ya Sultan Alp Arslan ambayo alitaka iandikwe kwenye jiwe la kaburi lake; 
“Enyi watu mlioona ukuu wa Alp Arslan ukifika mawinguni, njooni Marw mumuone akiwa ame- 
zikwa chini ya udongo.” 

6. Nini maana wa harakati za msalaba? Toa maelezo kuhusu sababu za harakati hizi. 

7. Nani aliyeikomboa Jerusalem kutoka kwa wanamsalaba? 

8. Toa maelezo kuhusu matokeo ya harakati hizi za msalaba. 

MASWALIYA TATHMINI (SURAIV) 


1 . 


2 . 


3. 


MASWALIYA KUCHAGUA 



Ni maelezo yepi hapa ambayo sio sahihi 
kuhusu uhusiano wa Waturuki na Waara- 
bu? 

A. Kutokana na Vita vya Talas, Uislamu 
ulianza kusambaa kwa kasi miongoni 
mwa Waturuki. 

B. Idadi kubwa ya Waturuki walihudumu 
katika jeshi la Bani Abbas. 

C. Waturuki walikuwa na uhusiano mzu- 
ri katika zama za utawala wa Bani 
Umayya. 

D. Hatimaye wanajeshi wa Kituruki wali- 
pata udhibiti kwenye jeshi na serikali. 

Ni dola ipi kati ya hizi iliyoanza kuupokea 
Uislamu? 

A. Waghaznawi 

B. Wakarakhan 

C. Waoghuz 

D. Wabolghar wa Volga - Kama 

Ni maelezo yepi hapa chini ambayo siyo 
sahihi kuhusu uingiaji wa Waturuki katika 
Uislamu? 

A. Uingiaji wa Waturuki katika Uislamu 
makundi kwa makundi ulitokea katika 
zama za utawala wa Bani Umayya. 

B. Wakarakhan ndio dola ya kwanza kuu- 
pokea Uislamu. 

C. Mwanzoni mwa karne ya 10 Wabolghar 
wa Volga - Kama waliupokea Uislamu. 

D. Katika karne ya 15, takriban Waturuki 
wote waliokuwa wakiishi katika mae- 
neo ya kuanzia China mpaka Balkan 
waliingia katika Uislamu. 


4. Ni maelezo yepi hapa chini ambayo sio sa- 

hihi kuhusu Waseljuq? 

A. Baada ya Bani Abbas kudhoofika, ulinzi 
na utetezi wa ulimwengu wa Kiislamu 
ulihamia kwa Waseljuq. 

B. Baada ya Vita vya Manzikert, milango 
ya Anatolia ilifunguhwa kwa ajili ya 
Waislamu. 

C. Mwanzoni mwa karne ya 10, Waseljuq 
waliibuka Iran kama nguvu ya kisiasa. 

D. Mwanzoni mwa karne ya 11, Waseljuq 
walipata udhibiti katika eneo kubwa na 
kuanzisha moja ya dola kubwa sana ka- 
tika ukanda huu. 

5. Ni jambo lipi ambalo sio moja ya michan- 

go ya Waturuki kwenye ulimwengu wa 

Kiislamu? 

A. Wakati wa utawala wa Harun Rashid, 
walinzi wa kasri walitokana na Watu- 
ruki. 

B. Waseljuq walimuoka khalifa wa Bani 
Abbas dhidi ya shinikizo la Wabuyi. 

C. Waturuki waliutetea Uislamu dhidi ya 
aina zote za vitisho vya ndani na nje na 
kuchangia kwenye ueneaji wake. 

D. Baada ya Vita vya Manzikert, milango 
ya Anatolia ilifunguhwa kwa ajili ya 
Waislamu. 

6. Ni maelezo gani ambayo sio sahihi kuhusu 
Farabi? 

A. Aliathiriwa na fikra za Biruni. 

B. Aliandika takribani vitabu 160 ku- 
husu hisabati, fizikia, astronomia na 
kadhalika. 

C. Ndiye aliyezieleza na kuzifafanua kwa 
uzuri kabisa fikra za Aristotle. 

D. Aliifafanua na kuelezea Jiometri ya 
Euclid. 

7. Ni mwanasayansi yupi anayejulikana kwa 
jina la ‘al-Mu’allim al-'Ihani’ (Mwalimu wa 
Pili)? 

A. Ibn Sina B. Farabi 

C. Biruni D. Fakhruddin ar-Razi 

8. Maneno yepi yanayofaa kujazwa sehe- 
mu ya wazi katika sentensi ifuatayo? 
Mfano wa kwanza wa kazi za usani- 
fu za Kituruki na Kiislamu iliyojengwa 

na . mjini Cairo 

ni. 

A. Nidham al-Mulk - Madrasah Nidha- 
miyah 

B. Malikshah - kituo cha uchunguzi wa 
anga 

C. Ahmad ibn Tulun - Masjid ibn Tulun 

D. Ma’mun - Bayt al-Hikma 

9. Ni maelezo yepi hapa kuhusu utumishi na 
kazi za Waturuki ambayo sio sahihi? 

A. Waturuki walitoa mchango wa kipekee 
katika nyanja za utengenezaji kauri, 
nguo na kadhalika. 

B. Hawakuendelea na sanaa ya uchongaji 
masanamu kwa sababu hairuhusiwi ka- 
tika Uislamu. 

C. Walitoa mchango katika eneo la muziki 
na uimbaji. 

D. Uimbaji na uchezaji wa kidini wa baad- 
hi ya twariqa za kidarweshi ulichangia 
kwenye asili ya uimbaji wa Kisufi ulioa- 
sisiwa na Waturuki. 


10. Ni dola ipi kati ya hizi ambayo sio dola 
iliyoanzishwa na Waturuki? 

A. Waghaznawi B. Waikhshid 

C. Waseljuq D. Wafatimiya 

11. Ni maelezo yepi hapa chini ambayo sio sa- 
hihi kuhusu Wakarakhan? 

A. Walipoteza utamaduni wao walipou- 
pokea Uislamu. 

B. Mtawala wao wa kwanza anayejulikana 
ni Bilge Kul Qadir Khan. 

C. Kipindi cha ustawi wao mkubwa ni ki- 
pindi cha Yusuf Kadir Khan. 

D. Ni dola ya kwanza ya Kiislamu iliyoanzi- 
shwa na Waturuki. 

12. Ni maelezo yepi kuhusu Vita vya Dan- 
danaqan ambayo sio sahihi? 

A. Sababu ya vita hivi ni kwamba Tughril 
Bey aliyashambulia mara kwa mara 
maeneo ya Waghaznawi. 

B. Waseljuq walishinda vita hivi. 

C. Dola ya Warumi ilianguka kutokana vita 
hivi. 

D. Kutokana na vita hivi, Dola ya Waseljuq 
ilianzishwa rasmi. 

13. Ni vita vipi ambavyo vilikuwa hatua mu- 
himu sana ya kuigeuza Anatolia kuwa nchi 
ya Kiislamu? 

A. Vita vya Kapetron 

B. Vita vya Dandanaqan 

C. Vita vya wanamsalaba 

D. Vita vya Manzikert 

14. Ni maelezo yepi hapa kuhusu Sanjar am- 

bayo sio sahihi? 

A. Sanjar aliwaweka Wakarakhan nchini 
ya mamlaka yake. 

B. Kipindi cha Sanjar ndio kipindi cha 
nyakati za mwisho za ustawi na ukuu 
wa Waseljuq. 

C. Utawala wa Sanjar ulikumbana na uasi 
wa Waoghuz. 

D. Sanjar aliweza kuzuia uasi uliotokea 
nchini. 

15. Ni jambo lipi kati ya hayo ambalo sio 

miongoni mwa sababu za harakati za ki- 

jeshi za wanamsalaba? 

A. Wakristo walitaka kuikamata Jerusalem 
na viunga vyake. 

B. Wazungu walitaka kuchukua utajiri ku- 
toka Mashariki. 

C. Njia muhimu za biashara ulimwenguni 
zilikuwa chini ya udhibiti wa Waislamu. 

D. Waturuki waliyatawala maeneo yaliyo- 
milikiwa na Wakristo. 


17. Ni jambo lipi kati ya haya ambalo sio 
miongoni mwa matokeo ya kiuchumi ya 
vita vya msalaba? 

A. Mediterania ilipata uchangamfu wa 
kiuchumi. 

B. Kuanzishwa kwa bandari mpya. 

C. Uchumi wa maeneo kwenye pwani za 
Mediterania ulidhoofika. 

D. Kuzaliwa kwa tabaka la mabwanyenye. 

18. Ni jambo lipi kati ya haya ambalo sio 
miongoni mwa matokeo ya kielimu na 
kiutamaduni ya vita vya msalaba? 

A. Waislamu walijifunza zana za kiufundi 
kama vila karatasi na uchapishaji. 

B. Wazungu waliujua ustaarabu wa Kiis- 
lamu. 

C. Wazungu walibaini kuwa Waislamu sio 
wanyama. 

D. Wazungu walijifunza usanifu wa mada- 
raja na nyumba za wageni. 


16. Ni jambo lipi ambalo sio miongoni mwa 
matokeo ya kidini vya Vita vya Msalaba? 

A. Imani kwa viongozi wa kanisa ilipun- 
gua. 

B. Nguvu ya kanisa juu ya watu ilipngua. 

C. Maeneo ambayo yalichukuliwa na 
Wakristo kuwa ni matakatifu yalibaki 
chini ya udhibiti wa Waislamu. 

D. Nguvu ya kanisa juu ya dola ilipungua. 

JAZA SEHEMU ZILIZO WAZI KWA MANENO SAHIHI 

(Mansur*Dandanaqan*Waseljuq*Biruni*Abdulkarim Satuk Bughra Khan*Wamongolia ♦ Manzikert ♦ 
Wanamsalaba ♦ Warumi ♦ Ibn Sina ♦ Sultan Alparslan ♦ Iran ♦ Hasan Sabbah ♦ Vita vya msalaba ♦ 
Babak ♦ Madrasah Nidhamiya) 

1. Uhusiano wa kwanza kati ya Waturuki na Waislamu ulianza kwa ufunguzi 

wa. 

2. Wakarakhan walianza kuupokea Uislamu wakati wa utawala wa. 

3.walifanya ueneaji wa ustaarabu wa Kiislamu uwezekane kuingia 

mashariki mpaka India na magharibi mpaka kwenye maeneo ya ndani zaidi ya Ulaya. 

4. Waturuki waliulinda ulimwengu wa Kiislamu wakati wa ukhalifa wa Bani Abbas dhidi ya 

.na.kwa upande wa magharibi, dhidi ya kiti- 

sho cha.kwa upande wa mashariki. 

5. Khalifa wa kwanza wa Bani Abbas aliyewateua Waturuki katika huduma za serikali ni 

6. Uasi wa.ulioanzia Azerbaijan na kuwa kitisho dhidi ya Bani Ab- 

bas ulizimwa kwa juhudi za makamanda wa Kituruki. 

7. ndiyo iliyokuwa madrasa ya kwanza kufundisha sayansi chanya 

sanjari na sayansi na taaluma za kidini. 

8. Kitabu kiitwacho al-Qanun fi al-Tibb kiliandikwa na. 

9. Kitabu cha astronomia kilichoandikwa . Kinachukuliwa kuwa in- 

sayklopidia ya kwanza ya astronomia duniani. 

10. Dola ya Waseljuq ilianzishwa rasmi kutokana na Vita vya. 

11. Dola za kwanza za Kituruki huko Anatolia zilianzishwa baada ya Vita vya 

12. Kipindi kilichokuwa na ustawi zaidi katika Dola ya Waseljuq ni kipindi cha 

13. Muasisi wa madhehebu ya Batiniyya ni. 

14. Nyakati za mwisho za ustawi wa Waseljuq zilikuwa katika utawala wa 

15. Safari za kijeshi zilizofanywa na Wakristo wa Ulaya kwa ajili ya kuikamata Jerusalem na mae- 

neo matakatifu zinajulikana kama. 

NDIKA “N” KAMA JIBU NI SAHIHI NA ANDIKA “H” KAMA JIBU SIO SAHIHI 


((B 


1. 

Baada ya Vita vya Manzikert, Waturuki waliupigania ulimwengu wa 
Kiislamu kwa miaka mingi dhidi ya mashambulizi ya wanamsalaba. 


2. 

Wakarakhan walimuokoa khalifa wa Bani Abbas dhidi ya shinikizo la 
Wabuyi. 


3. 

Farabi, Ibn Sina na Biruni ni baadhi ya wanasayansi maarufu wa Kituruki. 


4. 

Ibn Sina alijulikana kwa jina la “al-Mu’allim al-Thani”. 


5. 

Masjid Ibn Tulun ni mfano wa kwanza wa usanifu majengo wa Kiislamu 
uliofanywa na Waturuki. 


6. 

Watulun ndio dola ya kwanza ya Kiislamu iliyoanzishwa na Waturuki. 


7. 

Baada ya Vita vya Talas, Anatolia ilianza kuwa nchi ya Kiislamu. 


8. 

Nyakati muhimu kabisa za ukuu na ustawi wa Dola ya Waseljuk ni nyakati 
za utawala wa Sultan AIp Arslan. 


9. 

Vita vya msalaba ni miongoni mwa matukio muhimu sana kisiasa, kidini 
na kijeshi yaliyotokea katika zama za kati. 


10. 

Wazungu walipata fursa ya kuujua ustaarabu wa Kiislamu kupitia vita vya 
msalaba. 


11. 

Farabi ndio mwanasayansi wa kwanza wa Kituruki aliyeziweka sayansi 
katika madaraja na mpangilio. 

DOLA YA WAUTHMANIYA 

( 1299 - 1922 ) 


MADA ZASURAHII 

KUASISIWA DOLA YA WAUTHMANIYA (1229) 
KIPINDI CHA MAENDELEO (1360 - 1453) 
KIPINDI CHA UKUAJI (1453 - 1579) 
KIPINDICHA MDORORO (1579 - 1699) 

KIPINDICHA KUSHUKA NA KUANGUKA (1699 - 1922) 

UTAMADUNI NA USTAARABU WA KIUTHMANIYA 

KAZI ZA AWALI 

1. Tafuta eneo ilipo Uturuki kwenye ramani na utafiti wa muun- 
do wake wa sasa wa kisiasa, kiuchumi na kiutamaduni. 

2. Tafuta lilipo eneo linaloitwa Mashariki ya Karibu na umu- 
himu wake kwa sasa. 

3. Wauthmaniya walifanya safari za ufunguzi kuelekea magha- 
ribi, Balkan wakati wa kuasisi dola. Tafiti sababu zake. 

4. Istanbul ilizingirwa mara nyingi katika kipindi chote cha his- 

toria. Nani walioizingira Istanbul na kwa nini hawakuweza 
kuifungua? O 

5. Tafiti kuhusu shakhsia ya Sultan Muhammad II (Mehmet) 
aliyeifungua Istanbul. 

6. Tafiti nafasi ya Dola ya Wauthmaniya katika historia ya Uis- 
lamu. 

7. Tafiti kuhusu umuhimu wa Taasisi ya Ukhalifa na taathira 
yake kwenye historia ya Uislamu. 

8. Tafiti misamiati na majina ya Kusalimu amri, Mashia, Barba- 
ros Hayrettin, Vita vya Msalaba, Mapinduzi ya Ufaransa na 
Mapinduzi ya Kiviwanda. 

9. Tafiti kuhusu uelewa na mtazamo wa sasa kuhusu Wauthma- 
niya. Toa maoni yako kuhusu hii mada kwa marafiki zako 
baada ya kusoma sura hii. 

A. KUASISIWA DOLA YA WAUTHMANIYA (1229) 





Muasisi wa Dola ya Wauthmaniya, Uthman Bey 


Hii nchi inayoitwa Bilad - i Rum (Anatolia) ndio nchi 
nzuri zaidi duniani. Wakati Mwenyezi Mungu akizipatia 
uzuri mmoja mmoja ardhi nzingine, aliijalia hii uzuri wote 
kwa pamoja. Watu wanaoishi hapa ndio watu wazuri kahi- 
sa, maridadi kahisa, wanaopika chakula kitamu zaidi dunia- 
ni na wanaotokeza wakiwa na upole wao kati ya viumhe wa 
Mwenyezi Mungu. 

Ihn Battuta, Seyahatname (er-Rihle) 


Dola ya Uthmaniya ndio dola 


kuhwa kabisa na iliyodumu kwa muda mrefu zaidi kati ya dola 

_ 


UTHMAN GHAZI (1258 - 1326) 


zilizoasisiwa na Waturuki huko zamani. Wauthmaniya walioanzisha dola ambayo ni kama ukamilishaji 
wa dola za Bani Umayya, Bani Abbas na Waseljuq, waligeuka kuwa dola kubwa kutoka kwenye jimbo 
dogo na kuwa kati ya wawakilishi wa ustaarabu wa Kiislamu. Haitakuwa jambo baya kuipa sifa Dola ya 
Uthmaniya iliyotawala Asia, Ulaya na Afrika kuwa ni dola kuu ya mwisho ya Kiislamu. 

Dola ya Uthmaniya iliasisiwa Anatolia (Uturuki) na kabila la Kayi ambalo ni tawi la Waturuki 
wa Oghuz. Katikati mwa karne ya 13, watu wa kabila la Kayi walifika Anatolia ili kukwepa shinikizo 
na ukandamizaji wa Wamongolia, wakaishi katika eneo la Ankara. Kabila ya Kayi, dola nyingine za 
Kituruki zilianzishwa Anatolia, kwa maneno mengine Anatolia tayari ilishakuwa ya Waturuki na 
Uislamu ulishaenea huko. Ertugrul Ghazi alikuwa kiongozi wa Kayi aliyekuja Anatolia. Alipofariki dunia 
mwaka 1281, mwanaye Uthman Bey alishika hatamu za uongozi wa kabila la Kayi ambayo iligeuka kuwa 
jimbo dogo. Uthman Bey alipambana dhidi ya makabaila wa ardhi wa Kirumi. Kwa kupata msaada wa 
watawala wa majimbo ya jirani na viongozi wa Ahi, kundi ambalo lilikuwa madhubuti kwa vipengele 
vya dini na jamii, alitangaza uhuru mwaka 1299. Wakuu wote wa dola baada ya Uthman Bey walitokana 
na kizazi chake. Ndiyo maana dola hii ikatwa Dola ya Uthmaniya (Ottoman Empire). 

Hali ya kisiasa kieneo: Pindi Dola ya Uthmaniya ilipoundwa, Dola ya Wabizanti/ Warumi (Rumi 
ya Mashariki) ambayo makao yake yalikuwa mji wa Istanbul ilipoteza sifa za kuwa dola yenya himaya 
na kugeuka kuwa dola ya jimbo tu. Kutokana na fitna za kasri na mapigano ya ndani ya kugombania 
kiti cha utawala, nguvu zake za kisiasa na kijeshi zilisambaratika. Kulikuwa na falme za Bulgaria na 
Serbia na majimbo ya Moldavia, Wallachia, Bosnia-Herzegovina na Albania katika eneo la Balkan. Yote 
yalikuwa yakiendelea kupambana na hivyo kusababisha changamoto za kisiasa na kidini. Kwa ujumla, 
hapakuwa na umoja wa kisiasa katika eneo hilo. 

Katika kipindi hicho, dola ya Waseljuq ya Anatolia ambayo ilianzishwa Anatolia kabla ya Wauth- 
man ilianguka na majimbo yakaanza kufanya mambo yake kwa uhuru. Wauthmaniya hawakuingilia 

migogoro iliyotokea kati ya majimbo hayo. Badala yake, walifuata sera ya kipekee na kuelekea upande 
wa Magharibi, eneo la Balkan kwa lengo la kuimarisha dola na kueneza mazuri ya Uislamu. 

Uthman Bey alifariki dunia mwaka 1326. Kwa mujibu wa taratibu za dola, mwanaye Orhan Bey, 
ambaye wakati wa baba yake alikuwa na jukumu la kutoa maelekezo ya safari za kijeshi na kutekeleza 
majukumu ya dola, alishika hatamu za utawala. Wakati wa utawala wa Orhan Bey (1324 - 1362), dola 
iliasisiwa kwa maana maendeleo ya mifumo ya serikali kuu na jeshi. 

Bursa, ambao ulikuwa miongoni mwa miji ya kibiashara iliyokuwa chini ya udhibiti wa Warumi, 
ilifunguliwa na kufanywa kuwa makao makuu ya kwanza ya dola (1326). Kisha, miji ya Iznik, Izmit na 
Balikesir ilifunguliwa. Hivyo, maeneo ya Warumi ndani ya Anatolia yakawa madogo sana. 

Moja ya matukio makubwa yaliyotokea wakati wa utawala wa Orhan Bey ni kwamba dola ilifika 
eneo la Balkan na udhibiti wa Waturuki ukaanza huko. Orhan Bey alimtuma mwanaye Suleyman Pasha 
kwenda Canakkale. Hivyo, ngome moja ilipatikana katika eneo hilo (1354) na kisha harakati za ufun- 
guzi wa Thrace na Balkan zikaanza. Kufuatia funguzi hizi, dola iliwachukuaa watu kutoka Anatolia hasa 
Waturkeman Waislamu waliokuwa wakihamahama na kuwaweka kwenye maeneo yaliyofunguliwa. Kwa 
maana hiyo, sera ya makazi ambayo ilidumu kwa takribani miaka mia moja na hamsini ilianza kuteke- 
lezwa. Kwa njia hiyo, ubadilishaji wa maeneo kuwa ya Kiislamu, udhibiti na uimarishaji wa usalama wa 
maeneo yaliyofunguliwa huko Balkan ulifanywa na ikawa rahisi kukusanya kodi kwa kuwachukua watu 
wenye maisha ya kuhamahama na kuwaweka kwenye maeneo yaliyokuwa yamefunguliwa. 



Dola ya Uthmaniya iliasisiwa kwa maana halisi wakati wa Orhan Bey. Bursa ukawa 

mji mkuu wa kwanza wa dola. 


Wauthmaniya walichukua urithi wa Dola ya Waseljuq ya Anatolia kwa lengo la kuulinda na kuue- 
neza Uislamu kama walivyofanya wao. Kama moja ya malengo yao makuu, walikusudia kuanzisha umo- 
ja wa kisiasa katika eneo la Anatolia kwa kuyadhibiti majimbo ya Anatolia ambayo mara kwa mara 
yalikuwa yakipigana, na walifanikiwa. Dola ya Uthmaniya ilipiga hatua kubwa na kuwa moja ya madola 
yaliyodumu muda mrefu kabisa duniani, ikapanua sana mipaka yake na kupata mafanikio makubwa ka- 
tika mawanda ya utamaduni na ustaarabu. Ilipofika karne ya 15 na 16, ilifikia hatua ya kuwa dola yenye 
nguvu zaidi duniani. 

Sababu za mafanikio makubwa ya Dola ya Uthmaniya ndani ya muda mfupi ni somo ambalo wana- 
historia wameliwekea mkazo. Maoni yao yanaweza kuorodheshwa kama ifuatavyo: 

1. Eneo la Kijiografia: Tangu ilipokuwa jimbo lililoanzishwa kwenye ardhi za mbele, haikuvuta 
umakini wa majimbo mengine. Pamoja na hivyo, ilikuwa kwenye njia za usafirishaji na ufanyaji biasha- 
ra. 


2. Ilikuwa kwenye mpaka wa dola dhaifu ya Warumi. 

3. Eneo hili lilikuwa linafaa kwa kilimo na ufugaji. 

4. Muundo wa Anatolia uliogawanyika kisiasa, na mafanikio ya sera ya Wauthmaniya katika ku- 
tumia hali hiyo kwa faida yao. 

5. Hali ya eneo la Balkan (hawakuweza kupambana na Waiuthmaniya kwa sababu nguvu zao za 
kisiasa katika ukanda huo zilikuwa zimedhoofika na kutawanyika). 

6. Waliungwa mkono na jumuiya za Ahi ambazo yalikuwa makundi yenye nafasi nzuri kisiasa, 
kidini, kiuchumi na kijamii katika Anatolia. 

7. Vita vitukufu vilivyoandaliwa na Wauthmaniya vilikubaliwa kikamilifu na umma wa Anatolia 
na viongozi. 

8. Watu wakubwa wa Turcoman na makamanda waliwaunga mkono Wauthmaniya. 

9. Waliutekeleza kwa mafanikio mfumo wa serikali kuu na uelewa wao wa uadilifu. 

10. Walitekeleza kwa ukamilifu sera ya iskan (makazi). 


Wosia wa Sheikh Edibali kwa Uthmani Ghazi 


Mwanangu! 

Wewe ni kiongozi! Kuanzia sasa hasira itatoka kwetu, huruma itatoka kwako! Hisia ya 


kukosewa itatoka kwetu, tulizo la nafsi litatoka kwako... Kulaumu ni kazi yetu, kuvumilia ni 
kazi yako... Udhaifu na aibu zitatoka kwetu, subira ni kazi yako... Migogoro, mapigano na 
mabishano yatatoka kwetu, kutenda haki ni kazi yako... Jicho baya, kutabiri mabaya na tafsiri 
zisizokuwa za haki zitatoka kwetu, msamaha utatoka kwako... 

Mwanangu! 

Kuanzia sasa kugawanyika ni kazi yetu, kuunganisha ni kazi yako... Uvivu ni kazi yetu, 
kuonya, kuhamasisha na kuweka mipango ni kazi yako. 

Mwanangu! 

Wewe ni mzungumzaji imara, mwenye busara na mzuri; lakini kama hujui namna na 
mahali pa kuvitumia, utasombwa na upepo wa kwanza wa asubuhi na nafsi yako. Ndiyo maana 
daima unatakiwa kuwa mvumilivu, imara na mwenye azma. 

Subira ni muhimu sana. Kiongozi anapaswa kuwa na subira. Uwa halichanui kabla ya 
wakati. Tunda bichi haliwezi kuliwa, hata kama likiliwa, litakukwama kooni mwako. Upanga 
bila elimu ni kama tunda bichi. 

Mwanangu! 

Kuna watu wanaozaliwa alfajiri na kufariki wakati wa swala ya jioni. 

Waheshimu baba na mama yako! Tambua kwamba baraka ziko pamoja na wazee. 

Ukipoteza imani yako hapa duniani, utageuka kuwa jangwa hata kama ukiwa kijana 
mbichi. 

Kuwa mwaminifu! Usilichukulie kila neno kwa mtazamo binafsi! Unaposhuhudia 
jambo usilitangaze; unapojua jambo usiliseme! Usisimame mara kwa mara sehemu ambayo 
unapendwa; vinginevyo upendo na heshima yako vitaumizwa. 

Wahuzunikie watu watatu: msomi anayeishi baina ya wajinga, tajiri aliyefukarika na mheshimiwa 
anayepoteza heshima ya watu. 

Usisahau kuwa wale walio juu hawako salama kama wale walio chini. 

Usiogope kupigania jambo madamu uko sahihi! Unapaswa kujua kuwa farasi mzuri huitwa bay, 
shujaa wa mashujaa huitwa deli (shujaa na jasiri). 

Ushindi mkubwa zaidi ni kuijua nafsi yako. Adui wa kweli ni nafsi ya mtu, ilhali rafiki ni yule anaye- 
jua nafsi yake. 

Mwanangu! 

Yafanye maarifa na elimu ya umma viishi ndani mwao. Usiyageuzie mgongo maarifa na elimu. 
Daima sikia uwepo wake. Elimu na Maarifa haya ndicho kitu kinachomlinda kiongozi na umma. 


B. KIPINDI CHA MAENDELEO (1360 - 1453) 

Kipindi kinachoanzia wakati wa kifo cha Orhan Bey mpaka kufunguliwa kwa Istanbul ni kipindi 
cha maendeleo ya Dola ya Uthmaniya. Katika kipindi hiki, muundo wa dola uliundwa kikamilifu. Wa- 
kati ikiendelea kujitanua katika maeneo ya Balkan, dola ilikuwa ikiwa ikipambana dhidi ya majimbo 
ili kuwa na udhibiti kamili wa eneo la Anatolia. Viongozi muhimu wa kipindi hiki ni Murat I (1362 - 
1389), Bayezid I (1389 - 1402), Mehmet I (1413 - 1421) na Murat III (1421 - 1451). 

Baadhi ya matukio makubwa yaliyotokea wakati wa kipindi cha maendeleo ni haya yafuatayo: 

Masultani wa Kipindi cha Maendeleo: 

Murat I (1362 - 1389), Bayezid 1 (1389 - 1402), Mehmet I (1413 - 1421) na Murat 

III (1421 - 1451). 

Vita vya Sirp Sindigi (1364): Mafanikio ya haraka ya Wauthmaniya katika eneo la Balkan yalizi- 
fanya nchi za Balkan kuwa na wasiwasi. Kwa uchochezi wa Papa, jeshi la Wanamsalaba liliundwa chini 
ya uongozi wa wafalme wa Hungary, Bulgaria na Serbia. Jeshi hilo lilipita kwenye mto Maritza (Me- 
ri^) na kuweka kambi kwenye eneo liitwalo Sirp Smdigi. Kwa kuwa walitegemea ukubwa wa idadi yao, 
hawakuchukua tahadhari za lazima. Kwa kutumia fursa hiyo, jeshi la Wauthmaniya chini ya uongozi wa 
Haji Ilbey iliwashinda Wanamsalaba kwa shambulizi moja la usiku. 

Hivi ni vita vya kwanza vya Wauthmaniya dhidi ya Wanamsalaba. Ushindi huu ulisababisha ujio 
wa Waislamu katika eneo la Balkan kuongezeka kwa kasi. Udhibiti wa Warumi katika eneo la Balkan 
ulidhoofika. Makao ya dola (ya Wauthmaniya) yalihama kutoka Bursa kwenda Edirne. 




r 

Sirp Sindigi ni vita vya kwanza vya Wauthmaniya dhidi ya Wanamsalaha. Ushindi 
huu ulisababisha ujio wa Waislamu katika eneo la Balkan kuongezeka kwa kasi. 


Vita vya Kwanza vya Kosovo (1389): Nchi za Balkan zilijikusanya tena baada ya kuona kuwa 
Wauthmaniya wameikamata miji kama vile Sofia, Nis na Manastir na kuimarisha udhibiti wao katika 
maeneo ya Balkan. Watu wa Hungary, Croatia na Wallachia walijiunga pia katika muungano wa 
Wanamsalaba ambao uliundwa chini ya uongozi wa Waserbia. Hapo Murat I akafunga safari na kukutana 
na jeshi la Wanamsalaba huko Kosovo. Ingawa Wauthmaniya walishinda katika vita hivi, Murat I aliuawa 
na askari mmoja wa Serbia aitwaye Milos wakati akitembea katika medani ya vita (baada yake, Bayezid 
I alishika hatamu za uongozi). 

Ushindi wa Kosovo ya Kwanza ni ushindi mkubwa wa tatu ambao Wauthmaniya waliupata baada 
ya Sirp Smdigi na (Jiirmen (1371) ili kuwa na udhibiti katika eneo la Balkan. 

Vita vya Nicopolis (1396): Wauthmaniya walipanua mipaka yao katika eneo la Balkan mpaka 
kwenye kingo za Mto Danube, jambo ambalo liliwaogopesha Wahungary. Kwa kutoweza kupambana 
na Wauthmaniya akiwa peke yake, Mfalme wa Hungary, Sigismund aliyaita mataifa ya Ulaya kwenye 
muungano wa Kikristo kwa msaada wa Papa. Hapo, jeshi imara likaundwa kwa kushirikisha nchi kama 
vile Hungary, Venice, Ujerumani, Ufaransa, Uingereza, Ubelgiji, Switzerland, Uholanzi, Scotland na 
Wallachia. Wanamsalaba hao waliizingira ngome ya Nicopolis kwenye kingo za Mto Danube. Kwa kuwa 
wakati huo Bayezid I alikuwa ameizingira Istanbul, alilazimika kuondoa mzingiro huo. Wanamsalaba 
walishindwa katika vita hivyo mbele ya ngome ya Nicopolis. Bulgaria ikaingia chini ya utawala wa dola 
ya Uthmaniya. Baada ya kushindwa katika vita vya Nicopolis, wanamsalaba hawakuweza kuandaa 
harakati nyingine ya msalaba dhidi ya Wauthmaniya kwa takribani miaka 50. 

Vita vya Ankara na Kipindi cha Ombwe: Baada ya Bayezid I kuwa Sultan, alichukua udhibiti 
wa sehemu kubwa ya ardhi ya majimbo ya Anatolia ili kuanzisha umoja wa kisiasa katika eneo hilo. 
Watawala wa majimbo hayo ambao walipoteza maeneo yao waliomba usaidizi kutoka kwa Tamerlane. 
Tamerlane alikuwa mtawala wa Kituruki aliyekuwa ameanzisha dola yenye nguvu ambayo makao yake 
yalikuwa Samarkand. Wakati huo alikuwa akipanga kufanya safari ya kijeshi dhidi ya China. Hakuwa 
na raha kuona kuwa Wauthmaniya wanaweza kuwa kitisho kwake nyuma yake. Watawala wa majimbo 
waliopoteza ardhi zao walimchochea Tamerlane dhidi ya Bayezid I. Tamerlane alimtaka Bayezid I 
arejeshe ardhi hizo na ayakubali mamlaka yake. Bayezid alipokataa ombi lake, majeshi hayo mawili ya 
Waislamu yalikutana eneo fulani jirani na Ankara. Bayezid I alishindwa katika vita hivyo na kuchukuliwa 
mateka na Tamerlane (1402). 

Tamerlane alirejesha ardhi hizo kwa majimbo na kuondoka na Bayezid I kama mateka. Dola ilibaki 
bila kiongozi na kukabiliwa na hatari ya kuanguka. Watoto wa Bayezid I walianza kupigana ili kuwa 
viongozi wa dola. Kipindi hiki kilidumu kwa muda wa miaka 11 (1402 - 1413). Kipindi hiki katika 
historia ya Wauthmaniya kinajulikana kama “Fetret Devri (Ombwe)”. (jlelebi Mehmet (Mehmet I) 
aliwatuliza ndugu zake na kushika hatamu za uongozi. Alirejesha nidhamu huko Anatolia. Ndiyo maana 
pia anachukuliwa kama muasisi wa pili wa dola. 


^elebi Mehmet anachukuliwa kama muasisi wa pili wa Dola ya Uthmaniya. 


Vita vya Varna (1444): Jeshi la wanamsalaba likiongozwa na Wladyslaw III wa Poland (au Mfalme 
wa Hungary) lilijikusanya kwa lengo la kuwaondosha Wauthmaniya katika eneo la Balkan. Jeshi la 
Wauthmaniya chini ya uongozi wa Sultan Murad II liliwashinda wanamsalaba hao katika pwani ya 
Varna. Jeshi la wanamsalaba liliundwa na Hungary, Poland na Wallachia. Mfalme wao aliuwawa katika 
vita hivyo. Shambulizi lililoandaliwa na Wanamsalaba kwa lengo la kulichukua eneo la mashariki ya 
Ulaya na Istanbul kutoka kwa Wauthmaniya halikuweza kufanikiwa. 

Vita vya Pili vya Kosovo (1448): Jeshi la Wanamsalaba lililotaka kufuta athari ya kushindwa kwao 
katika vita vya Varna lilishindwa tena huko Kosovo dhidi ya jeshi la Wauthmaniya lililokuwa likiongozwa 
na Sultan Murad II. Hivyo, mipango ya Wanamsalaba kutaka kuwaondosha Wauthmaniya katika eneo la 
Balkan ilishindwa. Vita vya Pili vya Kosovo vilihakikisha uimara wa Wauthmaniya katika eneo la Balkan. 

Ushindi wa Pili wa Kosovo ulihakikisha uimara wa Wauthmaniya katika eneo la 
Balkan. 

C. KIPINDI CHA UKUAJI (1453 - 1579) 

Kipindi hiki kilichoanza pale Istanhul ilipofunguliwa na kudumu mpaka kifo cha Sultan Suleyman 
I ni kipindi cha ukuaji wa Dola ya Uthmaniya. Masultani wakubwa katika kipindi hiki ni Mehmed II 
(a451 - 1481), Bayezid II (1481 - 1512), Selim I (1512 - 1520) na Sultan Suleyman I (Qanuni) (1520 - 
1566). 


Masultani wa kipindi cha ukuaji; 

Mehmed II, Beyazid II, Selim I na Sultan Suleyman I. 




Matukio Makubwa Katika Kipindi cha Ukuaji: 

I. Ufunguzi wa Istanbul (1453); Sultan Mehmed II 
alipoingia madarakani, lengo lake lilikuwa kutengeneza 
dola kuu inayotawala ulimwengu mzima. Jambo la kwanza 
kufanya ili kutimiza lengo hilo ilikuwa ni kuifungua 
Istanbul. Kulikuwa na sababu nyingi za raghba hii ya sultani 
kijana kutaka kuikamata Istanbul: Wakati fulani Warumi 
walikuwa wakisababisha matatizo dhidi ya Wauthmaniya 
ambao walitaka kuhamisha vikosi kutoka Anatolia kwenda 
Rumelia au kutoka Rumelia kwenda Anatolia. Kila mara 
Warumi walikuwa wakiyachochea mataifa ya Ulaya na 
majimbo ya Anatolia dhidi ya Wauthmaniya. Walikuwa 
wakiwasaidia watoto wa masultani kufanya uasi na hivyo 
kusababisha vita vya ndani katika dola. 

Ukweli wa kwamba Istanbul ilikuwa kituo muhimu 
cha utamaduni na kwamba ilikuwa kwenye njia za biasha- 
ra za nchi kavu na baharini, iliufanya mji huo kuwa eneo 
muhimu sana kijiografia. 

Aidha, Istanbul ilikuwa eneo muhimu kwa sababu za 
kidini. Kila kamanda wa Kiislamu alitamani kuwa mfun- 
guzi wa mji huo aliyesifiwa katika Hadith ya Mtukufu Mtume Muhammad (s.a.w) aliposema: “Hakika 
Constantinople itafunguliwa. Kamanda aliyebarikiwa ni yule atakayeifungua na jeshi lililobarikiwa ni 
jeshi litakaloifungua.” Ndiyo maana mji huu ulizingirwa mara nyingi na majaribio mengi ya kuufungua 
yalifanywa na Waislamu. Katika zama za Bani Umayya na Bani Abbas ulizingirwa mara nane, na katika 
zama za Wauthmaniya ulizingirwa mara tatu, lakini haukufunguliwa. 

Sultan Mehmed II alipokuwa akifanya maandalizi ya kuifungua Isranbul, Warumi waliongeza 
hatua zao za kiulinzi. Ngome na kuta za mji zilizokuwa zimeharibiwa walizirekebisha. Walihakikisha 
lango la Pembe ya Dhahabu likifungwa kwa mnyororo. Waliomba usaidizi kutoka nchi za Kikristo. 
Ili kupata msaada wa ulimwengu wa Kikristo, walijaribu kuyaunganisha makanisa ya Kikatoliki na 
Kiorthodox na hafla kubwa ilifanyika ndani ya Hagia Sophia kwa lengo hilo. Hata hivyo, Waorthodox wa 
Rumi walipinga hilo. Maneno ya Mwinyimkuu wa Wabizanti Loukas Notaras: "Ninapendelea kukiona 
kilemba cha Wauthmaniya mjini Constantinople kuliko kofia ya kadinali” yanaonesha kuwa juhudi 
hizo za kuwayaunganisha madhehebu hayo zilishindwa na watu wa Istanbul waliutamani uadilifu wa 
Wauthmaniya 

Sultan Mehmed II alifanya maandalizi muhimu kwa ajili ya ufunguzi wa Istanbul: 

Ili kuidhibiti Bosporus aliagiza kujengwa kwa ngome ya Rumelia. Ili kuvuka kwenye kuta maarufu 
za Warumi ambazo ndio iliokuwa sababu kubwa ya majaribio ya zamani kushindwa, alitengeneza 
mizinga mikubwa mjini Edirne. Pia alitengeneza jeshi imara la wanamaji ili kulitumia kushambulia 
kutokea upande wa baharini. 

Baada ya kukamilisha maandalizi, Sultan Mehmed II aliizingira Istanbul Aprili 6, 1453. Alituma 
ujumbe kwa Mfalme wa Warumi na kumtaka asalimu amri na kuukabidhi mji bila kuleta upinzani. 
Lakini, pendekezo hilo lilipokataliwa, mashambulizi ya mizinga yalianza. Zaidi ya majahazi sabini 
yalikokotwa na kusogezwa karibu na Pembe ya Dhahabu ndani ya usiku mmoja. 

Sultan Mehmed II ambaye alimtaka mfalme kusalimu amri kwa mara ya mwisho, baada ya 
pendekezo lake hilo kukataliwa, alianza mashambulizi na mji wa Istanbul ukafunguliwa mnamo Mei 
29, 1453. 

Baadaya ufunguzi, sultan huyo kijana aliingia mjini akiwa na msafara. Alikuwa amefanikiwa kufanya 
ufunguzi. Alielekea kwenye kanisa la Hagia Sophia, ambalo ilikuwa sehemu muhimu sana katika historia 
ya Warumi na Ukristo. Aliwaambia maelfu ya Wakristo waliokuwa wamekusanyika katika Kanisa hilo 
na waliokuwa wakisubiri kwa hofu, kwamba uhusu wao wa kidini na wa kimadhehebu utalindwa. Mali 
zao hazitachukuliwa, na wale waliokimbia wanaruhusiwa kurejea. 

Sultan Mehmed II alitekeleza ahadi yake na hakuligusa Kanisa la Kiorthodox la mjini Istanbul. 
Aliibadilisha Istanbul kuwa mji wa Kiislamu kupitia shughuli mbalimbali za kimaendeleo. Aliwaleta 
Waturuki kutoka Anatolia na kuwaweka hapo. 

Matokeo ya ufunguzi wa Istanbul yamekuwa na nafasi kubwa sana katika historia ya Wauthmaniya 
na historia ya dunia. Dola ya Warumi ilianguka. Tukio hili lilipokelewa katika ulimwengu wa Kiislamu 
kwa furaha kubwa. Istanbul ikaanza kuwa kitovu cha elimu na ustaarabu. Wanazuoni wengi kutoka 
Mashariki na Magharibi wakaja Istanbul na kuanza kuzalisha kazi mbalimbali chini ya hifadhi ya Sultan 
Mehmed II, ambapo kazi zao ziliuangaza ulimwengu wote. Kutokana na ufunguzi huo, udhibiti wa njia 
muhimu za biashara ukawa chini ya Waturuki. 

Kuanguka kwa dola ywa Warumi kulisabahisha huzuni kubwa Ulaya, kwa sababu ilisababisha pia 
kuanguka kwa matumaini ya Ulimwengu wa Kikristo ya kuifikia Jerusalem kwa nguvu ya Warumi. 
Walikuwa wamepoteza ngome muhimu. Utaalamu wa mizinga iliyotengenezwa na Sultan Mehmed II 
kwa ajili ya kuizingira Istanbul ulithibitisha kuwa kuta za mji huo hazikuwa kizuizi kisichopitika. Tukio 
hili lilisababisha kuanguka kwa ukabaila wa Ulaya na kuibuka kwa mataifa ya kati ya yenye nguvu. 

2. Matukio katika Eneo la Balkan: 

Ufunguzi wa Istanbul uliofanywa na Waturuki ulipokelewa kwa hisia mbalimbali huko Ulaya. Jamii 
za Wabalkan zilifurahishwa na sera za kuvumiliana za Waturuki. Hata hivyo, Papa, wafalme na viongozi 
wa kikabaila walikuwa na mtazamo tofauti. Hawakuachana na tamaa yao ya kuwaondosha Waturuki 
katika eneo la Balkan. Ufunguzi wa Istanbul uliwasha upya tamaa hiyo. Papa aliyatolea wito mataifa ya 
Ulaya kujikusanya tena na kuheba bendera ya harakati za msalaba. Sultan Mehmed II ambaye alikuwa 
akifuatilia matukio hayo kwa ukaribu alichukua hatua bila kuwapa nafasi ya kujikusanya. 

Aliharibu mipango yao kwa kuikamata Serbia mwaka 1459, Morea mwaka 1460, Moldavia na 
Wallachia mwaka 1476. Mamlaka ya Wauthmaniya katika eneo la Balkan yalifika mpaka Bahari ya 
Adriatic. Mtawala wa Bosniasio tu alikuwa akikataa kulipa kodi bali pia alikataa kufuata sera inayoegemea 
upande wa Hungary. Mwaka 1463, vikosi vya Wauthmaniya vilielekea Bosnia na Herzegovina. Kwa kuwa 


3 





SURA YA 

V 


Hi^oria Ya Uisiamu 


Wabosnia walikuwa wamechoshwa na shinikizo la Wakatoliki na wakasikia kuhusu heshima kuhwa ya 
Wauthmaniya kwenye uhuru wa dini, walisalimu amri bila kuonesha upinzani wowote. Upendo wa watu 
kwa Waturuki Waislamu ulikuwa mkubwa sana kiasi kwamba wanaume wote waliokuwa na uwezo wa 
kutumia silaha waliungana na jeshi hilo. Baada ya muda mfupi, Wabosnia waliingia katika Uislamu. 
Katika karne zilizofuata, walijiunga katika jeshi la Wauthmaniya wakapata nyadhifa mhalimhali za 
kiutawala na kutoa huduma kubwa kwa dola. 


3. Matukio katika Eneo la Anatolia na Baharini: 

Wakati Wauthmaniya wakiendeleza harakati zao za ufunguzi kuelekea upande wa Magharibi ili ku- 
fikisha ujumhe wa Uislamu ndani ya Ulaya, baadhi ya majimbo ya Kituruki huko Anatolia yalikula nja- 
ma na maadui na kujaribu kuwashambulia Wauthmaniya kwa nyuma. Majimbo yaliyokuwa msitari wa 
mbele kwenye hujuma hiyo ni Isfendiyar Beyligi huko Sinop, Karamanogullari katikati mwa Anatolia na 
Akkoyunlu upande wa Mashariki. Baada ya ufunguzi wa Istanbul, safari za kijeshi ziliandaliwa kwa ajili 
ya kuyashughulikia majimbo hayo yaliyosahabisha matatizo endelevu kwa Wauthmaniya na kufanikisha 
suala la umoja wa Anatolia. Mwaka 1460, majimbo ya Isfendiyar Beyligi, mwaka 1473 Karamanogullari 
na mwaka 1487 Akkoyunlu yalifutwa ambapo nidhamu na umoja wa Anatolia vilipatikana. 

Baada ya kuifungua Istanbul, harakati za kijeshi za haharini zilifanyika ili kuhakikisha usalama 
kwenye milango bahari ya Bosporus na Dardanelles na pwani zake. Visiwa vingi katika Bahari ya Aegea 
vilikamatwa na hivyo tahadhari zikachukuliwa dhidi ya hatari amhazo zingetokea kutokea baharini. 

Baada ya Wauthmaniya kuiweka Anatolia chini ya udhibiti wao walijikuta wakiwa majirani wa 
Ufalme wa Safawi ambao uliasisitwa na Shah Ismail upande wa Mashariki, ukiwa kwenye misingi ya 
Ushia (1502). Lengo la Shah Ismail ilikuwa kueneza mafunzo ya Ushia Iran na Azerbaijan, ambazo tayari 
zilikuwa chini ya udhibiti wake, na kisha kuichukua Anatolia kutoka kwa Wauthmaniya. Ili kufikia lengo 
lake, alifanya propaganda nyingi ndani ya Anatolia na kusababisha usumhufu kwa Dola ya Uthmaniya. 
Hapo, mjukuku wa Sultan Mehmed II, Sultan Selim I aliandaa safari ya kijeshi dhidi ya Iran. Katika vita 
vilivyopiganwa kwenye eneo la wazi la Chaldiran mwaka 1514, Shah Ismail alishindwa. Kutokana na 
ushindi wa Chaldiran, hatari ya Ushia ndani ya Anatolia ilitokomezwa na mipaka ya Mashariki ya Dola 
ya Uthmaniya ikawa katika usalama. 

4. Safari ya Misri na Ukhalifa wa Wauthmaniya: 

Ukhalifa ambao ulianza na Abu Bakr (r.a) baada ya kifo cha Mtukufu Mtume Muhammad (s.a.w) 
na ulikuwa na umuhimu mkubwa kidini na kisiasa kwa ulimwengu wa Kiislamu ulikuwa mikononi wa 
Mamalik wa Kituruki ambao walikuwa wameanzisha dola huko Misri. Mamalik (Mamluk) walitawa eneo 
ambalo leo linajumuisha Misri na Syria. Miji mitukufu ya Makka na Madina ilikuwa chini ya mamlaka 
yao. Kutokana na fursa ya miji hiyo mitukufu kuwa chini yao, walikuwa na kauli katika ulimwengu 
wa Kiislamu. Sio tu kwamba walikuwa wakiingilia mambo ya ndani ya Dola ya Wauthmaniya, bali 
pia walikuwa wakisbirikiana na Mashia dhidi ya Dola ya Uthmaniya. Kwa kuifungua Misri, Njia ya 
kiunganishi ingewekwa chini ya udhibiti na kwa namna hii madhara amhayo mabaharia wa Kireno 
walikuwa wakiyatoa kwa Waislamu katika Bahari ya Hindi yangezuiliwa. Sultan Selim I alikuwa na 
fikra kwamba nguvu ya kisiasa katika ulimwengu wa Kiislamu inatakiwa kuunganishwa na kuwekwa 
ndani ya mkono mmoja. Baada ya kuitokomeza hatari ya Mashia, Sultan Selim I aliamua kwenda kwa 
Mamluk. Kwanza alitaka kujua mtazamo wa wanazuoni kuhusu namna ya kuamiliana na mtawala wa 
Mamluk ambaye pia alikuwa Muislamu. Wanazuoni walisema kuwa ilikuwa halali kwenda kwenye safari 

ya kijeshi. Katika safari hiyo iliyofanywa baada ya kupata idhini hii, kwanza Mamluk walishindwa katika 
vita vilivyotokea katika eneo la wazi la Marji Dabiq lililopo karibu na Aleppo. Syria, Lebanon na Palestina 
ziliunganishwa kwenye ardhi ya Dola ya Uthmaniya na hivyo njia ya kuelekea Misri ikawa wazi. 

Sultani Selim I alituma ujumbe kwenda kwa mtawala wa Mamluk, Tuman Bay II, na kumtaka 
ayatambue mamlaka yake. Tuman Bay II sio tu kwamba alikataa ombi hilo bali pia alimuua mjumbe 
aliyetumwa. Sultan aliamua kwamba ushindi wowote bila kuichukua Misri hautakuwa na maana 
yoyote. Kutokana na vita vya Radaniya vilivyopiganwa kati ya majeshi hayo mawili, Misri ilinyakuliwa 
na Wauthmaniya (1517). Tuman Bay II alichukuliwa mateka na kuuawa. Sharif wa Makka alikabidhi 
funguo za Makka na Madina kwa Sultan Selim I. Kwa namna hii, alipata cheo cha Khadim al-Haramain 
(mtumishi wa Haram mbili). Ushindi huu ulizaa baadhi ya matokeo muhimu ambayo ni kama yafuatayo: 

1. Ukhalifa ulihamia kwa Wauthmaniya (1517). 

2. Dola ya Mamluk ilifikia ukomo na mamlaka ya miji miwili Mitukufu ya Makka na Madina 
yaliwekwa chini ya utawala wa Wauthmaniya. 

3. Njia ya Kiungo ambayo ilianzia Bandari za Bahari ya Hindi mpaka Mediterania kupitia nchi 
kavu na baharini iliwekwa chini ya udhibiti wa Wauthmaniya. 

4. Dola ya Uthmaniya ilifanikiwa kuwa dola kubwa kabisa yenye nguvu katika ulimwengu wa 
Kiislamu. 

5. Amana Tukufu zililetwa Istanbul na kuwekwa katika Kasri ya Topkapi. Amana hizo, ambazo ni 
vitu vya kale, bado zimehifadhiwa katika kasri hilo mpaka leo. 



Baada ya Vita vya Ridaniyah, ukhalifa ulihamia kwa Wauthmaniya. Sultan Selim 
I alipewa cheo cha “Khadim al-Haramayn (Mhudumu wa Haram mbili (Makka na 

Madina))”. 

5. Matukio mbalimbali Wakati wa Sultan Suleyman I 

Sultan Selim I aliifanya Dola ya Uthmaniya kuwa dola yenye nguvu zaidi Ulaya na katika ulimwen- 


gu wa Kiislamu na kumuachia mwanaye hazina iliyojaa. Sultan Suleyman I anayejulikana kwa laqabu ya 
Qanuni (muweka sheria) alikusanya fursa hii na vipawa vyake vya uongozi wa kipekee na kipindi cha 
utawala wake kikawa ndio kipindi ambacho Dola ya Uthmaniya ilikuwa na nguvu zaidi kuanzia kwenye 
mawanda ya kisiasa na kijeshi kwa Mashariki na Magharibi. Watu wa Ulaya walimuita Sultan Mkuu 
(Sultan al-Adhim) na Waturuki wakamuita Qanuni (muweka sheria) kwa sababu ya sheria alizoziweka. 
Yeye ndiye Sultan wa Kiuthmaniya aliyetawala kwa muda mrefu zaidi katika historia ya Wauthmaniya 
(miaka 46). Anawakilisha kilele cha ukuu na nguvu za Wauthmaniya. 

Matukio Upande wa Magharibi 

Sultan Qanuni alipoingia madarakani, hatari kubwa kabisa dhidi ya Dola ya Uthmaniya ilikuwa ni 
Dola ya Warumi ya Ujerumani ambayo ilidhibiti sehemu kubwa ya Ulaya wakati huo na mfalme wake 
Charles V. Hungary ambayo ilikuwa ikiungwa mkono na mfalme Charles V ilikuwa ikipanga kufanya 
vita vya Msalaba dhidi ya Wauthmaniya. Walipomuua mjumbe aliyetumwa na Wauthmaniya, Qanu- 
ni aliandaa safari ya kijeshi dhidi yao na kuikamata Belgrade (1521). Kufuatia tukio hili, uhusiano na 
Hungary uliharibika. Wakati huohuo, mfalme wa Ufaransa, Francis I alichukuliwa mateka na mfalme 
wa Hungary. Mama yake alilazimika kuomba msaada kutoka kwa Qanuni ambaye alikuwa kiongozi wa 
Kiislamu badala ya mfalme wa Kikristo amsaidie kumuokoa mwanaye. Kwa kuungwa mkono na upande 
wa Ufaransa, Qanuni aliratibu safari nyingine ya kijeshi dhidi ya Ufalme wa Hungary ili kuvunja umoja 
wa Wakristo wa Ulaya. Vita vya Mohac vilivyotumia muda mfupi vilihitimishwa kwa jeshi la Kuthma- 
niya kupata ushindi wa uhakika (1522). Francis I alikombolewa kutoka kifungoni na tatizo la Hungary 
likatatuliwa. 

Kuanzia wakati huo, uhusiano wa Wauthmaniya na Wafaransa uliimarika. Mwaka 1535, kwa ombi 
la Francis I, makubaliano ambayo Wauthmaniya wanayaita ahitname na Wafaransa wanayaita “kusali- 
mu amri” yalisainiwa kati ya mataifa hayo mawili. Kwa namna hii, Qanuni aliweza kuitenganisha Ufa- 
ransa na muungano wa Wanamsalaba. Kutokana na mkataba huo, wafanyabiashara wa Kifaransa na wa 
Kiuthmaniya walipata haki nyingi za pamoja. Hata hivyo, haki zilizotolewa kwa Wafaransa zilisababisha 
matokeo tofauti dhidi ya Dola ya Uthmaniya na kuandaa mazingira ya uchumi wake kutegemea vyanzo 
vya nje na kuanguka kwa dola hiyo. 

Qanuni alifanya safari nyingine ya kijeshi baada ya Ferdinand, mfalme wa Hungary, kuikalia 
kimabavu Budin ambayo ilikuwa chini ya utawala wa Wauthmaniya. Baada ya kuikomboa Budin, 
aliizingira Vienna ambayo ilikuwa kama lango la Ulaya (1529). Lengo lake halikuwa kuichukua Vienna 
bali kumlazimisha Ferdinand kuingia vitani. Ndiyo maana hakuwa amefanya maandalizi ya kutosha. 
Kwa kuwa msimu wa baridi ulikuwa ukikaribia, mzingiro huo uliondolewa. Mzingiro wa kwanza wa 
Vienna ni muhimu sio tu kwa sababu Wazungu walikiona kitisho cha Waturuki kwa ukaribu, bali pia 
iliwaonesha kiwango cha nguvu ya Wauthmaniya kilipofikia. 

Matukio ya Baharini 

Bahari ya Aegea na Mediterania: Baada ya karne ya 16, nguvu ya Ulaya ilianza kuongezeka kutokana 
na kubadilisha njia za misafara yao. Qanuni ambaye alitaka kudhibiti na kufufua biashara katika Bahari 
ya Mediterania na Bahari ya Hindi aliweka umakini kwenye jeshi la wanamaji. Mapambano makubwa 
yalifanyika baharini dhidi ya mataifa ya Ulaya. Visiwa vingi katika bahari ya Aegea vilikamatwa. 
Maeneo ya Afrika kwenye pwani ya Mediterania nayo yalidhibitiwa. Mafanikio ya Wauthmaniya 

yalisababisha kuanzishwa kwa jeshi la bahari la Wanamsalaba. Katika Vita vya Preveza vilivyotokea kati 
ya Wauthmaniya na vikosi vya Wanamsalaba, vikosi vya Wauthmaniya vilipata ushindi wa wazi (1538). 
Kwa ushindi huu, Wauthmaniya walichukua udhibiti wa Bahari ya Mediterania. 


Sultan Suleyman I ndiyo sultani wa Kiuthmaniya aliyetawala kwa muda mrefu 
zaidi katika historia ya Dola ya Uthmaniya. 

V_ 

Baada ya ufunguzi wa Misri, Cyprus ambacho ni kisiwa kikubwa zaidi Mashariki mwa Mediterania, 
ilichukuliwa kutoka Genoese (1571). Baadaya Waturuki kulitawala eneo la Mashariki mwa Mediterania, 
Wazungu walianzisha jeshi kubwa la wanamaji na kuwashinda Wauthmaniya katika Vita vya Lepanto. 
Hata hivyo, tukio hilo halikuidhoofisha nguvu ya Wauthmaniya. Jeshi jipya la wanamaji liliundwa ndani 
ya kipindi kifupi. Katika kipindi hicho hicho, Mfereji wa Suez ulibuniwa, lakini haukukamilika kwa 
sababu ya ukosefu wa umakini mkubwa. 

Bahari ya Hindi: Wazungu ambao maslahi yao ya kibiashara yaliharibiwa baada ya udhibiti wa 
njia za biashara za Mashariki - Magharibi kudhibitiwa na Waturuki, walianza kutafuta njia mpya za 
misafara ya kibiashara. Hii ilikuwa miongoni mwa sababu za mabadiliko ya misafara. Wareno ambao 
walipita karibu na eneo la Rasi ya Tumaini Jema (Cape of Good Hope) na kufika India walianza kudhibiti 
biashara katika eneo lile na kuwa kizuizi kwa biashara za wafanyabiashara Waislamu katika Bahari ya 
Hindi. Wauthmaniya waliandaa safari za kijeshi kwa lengo la kubadilisha hali kwa maslahi yao (1538 
- 1553). Kutokana na sababu mbalimbali kama vile vikosi imara vya wanamaji wa Kireno, kutopata 
uungwaji mkono kutoka kwa watawala wa Kiislamu wa eneo hilo, na Wauthmaniya kuweka kipaumbele 
kwenye udhibiti wa Bahari ya Mediterania na Magharibi, safari hizo hazikuzaa matunda yaliyotarajiwa. 
Mwishoni mwa misafara hiyo, Yemen, Eritrea, pwani za Sudan na sehemu ya Ethiopia ziliunganishwa 
kwenye ardhi za Dola ya Uthmaniya. 



WAUTHMANIYA BARANIAFRIKA 


Baada ya ufunguzi wa Misri mwaka 1517, udhibiti wa Wauthmaniya ulianza barani Afrika. Nchi hii 
muhimu ambayo ndiyo ya kwanza barani Afrika kuwekwa chini ya utawala wa Wauthmaniya, iliendelea 
kuwa jimbo la Dola ya Uthmaniya barani Afrika mpaka mwaka 1882 baada ya Waingereza kuivamia 
Misri. 

Matukio mengine yaliyoimarisha mamlaka ya Wauthmaniya barani Afrika ni haya yafuatayo: 

Ufunguzi wa Algeria (1533): Baada ya Wahispania kuidhibiti Aligeria kutoka kwa Waislamu 
(1510), walimwaga damu nyingi katika eneo hilo na katika Bahari ya Mediterania kwa unyama wao. 
Ndugu wawili, Oru»; Reis na Hizir Reis, ambao walikuwa wakishughulika katika Bahari ya Mediterania 
waliirejesha Algeria kutoka mikononi mwa Wahispania. Qanuni alimteua Hizir Reis kuwa kiongozi wa 
jeshi la wanamaji la Wauthmaniya. Kwa njia hiyo Aligeria iliunganishwa kwenye dola ya Wauthmaniya. 
Mwaka 1830, Wafaransa waliikalia kimabavu Algeria. Mpaka inapata uhuru wake mwaka 1962, 
Waalgeria milioni 1.5 waliuawa. 

Ufunguzi wa Tripoli: Mwaka 1552, baharia wa Kituruki, Turgut Reis (Dragut) aliichukua Tripoli 
kutoka mikononi mwa wapanda farasi wa Kikristo kutoka Malta. Mwaka 1911, eneo hilo lilivamiwa na 
Italia. Tripoli ndio kipande cha mwisho cha ardhi ambacho Wauthmaniya walikipoteza barani Afrika. 
Maafisa wa Kituruki na kisha Umar Mukhtar walipambana vikali dhidi ya Waitalia. 

Tunisia ilikuwa chini ya udhibiti wa Wauthmaniya kati ya mwaka 1573 - 1881. Nchi hii ilivamiwa 
na kunyonywa na Wafaransa. Leo kuna misikiti 20 na madrasa 11 nchini humo zilizoachwa tokea enzi 
za Wauthmaniya. 

Ufunguzi wa Morocco: Wauthmaniya walipoifungua Algeria, Sultani wa Morocco alifanya msafara 
wa kijeshi kwenda Algeria kwa lengo la kuilinda nchi yake mwenyewe. Lakini alishindwa na vikosi vya 
Wauthmaniya na Morocco ikaingizwa chini ya udhibiti wa Dola ya Uthmaniya. Wazungu waliingiwa na 
wasiwasi kuhusu hali hiyo. Tetesi kuhusu kwamba Wauthmaniya walikuwa wakipanga kuvuka mpaka 
Hispania zilianza kusambaa. Jeshi la Wanamsalaba lilikusanywa chini ya uongozi wa Wahispania na 
Wareno. Katika vita hivyo vilivyotokea katika eneo linaloitwa Wadi al-Sayl, jeshi la Wanamsalaba 
liliteketezwa (1578). Kama Wauthmaniya wangeshindwa vita hivi, Afrika Magharibi ingechukuliwa na 
Wahispania na Wareno, na huwenda ingebadilishwa na kutawaliwa na Ukristo. 

Mamlaka ya Wauthmaniya yalitanuka mpaka kwenye Jangwa la Sahara wakati wa Hassan Pasha, 
gavana wa Algeria. Uhusiano mzuri ulianzishwa na Himaya ya Bornu iliyokuwa Kusini mwa Tripoli. 
Walipewa misaada mbalimbali ya kiufundi. Muda mfupi baadaye, mwaka 1550, Mfalme Melik Muham- 
mad alitangaza kwamba wamekubali mamlaka ya Dola ya Uthmaniya. Kwa sababu ya Wauthmaniya, 
silaha za moto ziliingia Afrika kwa mara ya kwanza. 

Ozdemiroglu Suleyman Pasha alianzisha Habesh Eyalet (jimbo la Uhabeshi) mwaka 1554) ambalo 
liliendelea kuwepo mpaka mwaka 1916. Baadhi ya nchi za Afrika ya leo kama vile Sudan, Eritrea, Dji- 
bouti, Somalia, Ethiopia, Niger, Chad, Kenya na Uganda, wakati fulani katika historia zao ziliingia chini 
ya utawala wenye uadilifu wa Wauthmaniya. 

Kabla ya Wauthmaniya kuingia Afrika Kaskazini, Waturuki walianzisha dola nyingine katika ukan- 
da huo. Watulun na Waayyubi ni baadhi ya dola hizo. Dola ya Uthmaniya iliyotawala eneo hili kwa 
takribani miaka mia nne, ilianzisha uhusiano mzuri na wenyeji wa huko na haikuishi nao kama dola ya 
kibeberu, kwa sababu watu wa eneo hilo walikuwa Waislamu pia. Kwa kweli, Waislamu wa Afrika wa- 
litoa mchango mkubwa wa kifedha kwenye mapambano ya Waturuki dhidi ya Waitalia katika Vita vya 
Tripoli, katika Vita vya Kwanza vya Dunia, na katika Vita vya Waturuki vya kupigania Uhuru. 

Kudhoofika kwa Dola ya Uthmaniya kulisababisha matukio makubwa katika eneo hili. Wafaransa, 
Waitalia, na mataifa mengine ya Ulaya waliudhibiti ukanda huu na kuanzisha sera za kikoloni. Nchi za 
eneo hilo zilipambana vikali kwa ajili ya kupata uhuru wao. 

Leo, uhusiano wa karibu umeanzishwa kati ya Uturuki na mataifa ya Afrika. Katika ziara iliyofanywa 
na Waziri wa Mambo ya Nje wa Uturuki nchini Algeria mwaka 2005, pendekezo la Rais Buteflika kuwa 
“Tuanzishe umoja kati yetu sawa na ule wa Dola ya Uthmaniya” linaashiria shauku na umuhimu wa 
kuanzisha uhusiano wa karibu zaidi. 


D. KIPINDI CHA MDORORO (1579 - 1699) 

Kipindi kinachoanzia wakati wa kifo cha Waziri Mkuu Sokullu Mehmet Pasha (1579) mpaka Mka- 
taba wa Karlowitz (1699) kinaitwa kuwa ni Kipindi cha Mdororo wa Dola ya Uthmaniya. Japokuwa dola 
iliendelea kuwa na nguvu, ilikabiliwa na matatizo ya ndani na nje. Usultani wa watoto wadogo, Shah- 
zade, na mama zao (Valide Sultan) kuingilia mambo ya dola, mawaziri ambao hawakuungwa mkono 
na jeshi, na uasi dhidi ya masultani vilizuia matatizo hayo kupatiwa ufumbuzi. Hatua ya Wahispania 
kuingiza kiwango kikubwa cha dhahabu na fedha huko Ulaya wakati wa misafara mipya ya kibiashara na 
baadhi ya dhahabu na fedha hiyo kuingizwa katika ardhi ya Wauthmaniya kwa njia isiyokuwa ya halali 

ilisababisha sarafu ya Kiuthmaniya kushuka thamani na kuongeza gharama za maisha. Maendeleo ya 
kiufundi ya majeshi ya Ulaya yalisababisha majeshi ya Kiuthmaniya kushindwa katika vita mbalimbali. 
Kutokana na sababu hizi, maendeleo ya dola yalisimama na aina fulani ya mdororo ikatokea. Kwanza, 
wazo la kuyafanyia mageuzi mambo fulani ya dola liliendelezwa. K 09 Bey, ambaye alikuwa mmoja wa 
wasomi wa zama hizo, aliwasilisha ripoti kwa Sultan Murad IV kuhusu maeneo ambayo dola inashind- 
wa na mapendekezo ya ufumbuzi. 

Masultan waliotawala katika kipindi hiki ni Ahmet I (1603 - 1617), Murat IV (1623 - 1640) na 
Mehmet IV (1648 - 1687). 


1. Matukio Makubwa katika Kipindi cha Mdororo: 


Wakati wa kipindi cha mkwamo na mdororo, vita vya ndani vilizuka. Wanavijiji amhao walikuwa 
wameelemewa na mzigo mzito wa kodi, viongozi ambao hawakuwa na furaha na serikali kuu, na 
wahitimu wa shule ambao hawakuwa na ajira walijiunga katika uasi hii ambao unajulikana kama Uasi 
wa Jelali. Uasi huo ulizimwa na jeshi na vyanzo vya matatizo husika havikuchunguzwa. Ndiyo maana 
imani ya watu kwa dola ilidhoofika. 


Masultani waliotawala kipindi cha mdororo: 
Ahmet I, Murat IV na Mehmet IV. 


Baada ya vuguvu hizo kuzimwa na utulivu kurejeshwa, msafara wa kijeshi ulitumwa kwenda Masha- 
riki kwa lengo la kushughulikia ghasia za Wairan. Baghdad, ambayo ilikuwa imekamatwa, ilirejeshwa. 
Mkataba wa Kasr-i §irin (au Mkataba wa Zuhab) ulisainiwa pamoja na Iran (1839). Mkatabahuo ndio 
ulioamua mipaka ya sasa kati ya Uturuki na Iran. 


Japokuwa Dola ya Uthmaniya ilipata ardhi zaidi katika vita vyake upande wa Magharibi katika 
karne ya 17, mwishoni mwa karne hiyo ilipoteza ardhi kwa mara ya kwanza. Katika kipindi hiki, Dola ya 
Uthmaniya ilipigana vita na Austria, Lehistan (Poland) na Venice. 

Lehistan iliyashambulia maeneo ya Wauthmaniya muda mfupi baada ya kutambua mamlaka ya 
Wauthmaniya. Kutokana na misafara ya kijeshi dhidi ya Lehistan, eneo hilo liliwekwa chini ya udhibiti. 
Kwa mujibu wa Mkataba wa Buchach (1676) ulisainiwa na Leshitan, ilikubali mamlaka ya Wauthmaniya 
kwa mara nyingine, na kwa kuichukua Podolia, ardhi zaidi ilipatikana katika eneo la magharibi kwa 
mara ya mwisho. 


Dola ya Uthmaniya ilipigana vita vya muda mrefu na Austria katika karne ya 17 na 18. Sababu hasa 
ya hilo ni harakati za Austria na Hungari kutaka kuanzisha mamlaka katika eneo la Ulaya ya Kati. Nchi 
zote mbili zilitaka kuliweka eneo hili chini ya udhibiti wao. Baada ya kuisha muda wa mkataba wa amani 
wa Zsitvatorok uliosainiwa mwaka 1606 kati ya Wauthmaniya na Waaustria na kusainiwa tena Mkataha 
wa Karlowitz, kiasi kikubwa cha ardhi kilienda kwa Waaustria. 



Mipaka ya sasa kati ya Uturuki na Iran iliamuliwa na Mkataba wa Kasr-i Sirin 



Mzingiro wa Pili wa Vienna (1683: Mzingiro huu unachukuliwa kuwa miongoni mwa vipindi 
muhimu katika historia ya Wauthmaniya. Sababu ya vita hii ni hatua ya Wauthmaniya kuingilia kati 
uasi uliotokea Hungary na kutangaza vita dhidi ya Austria. Mzingiro ulishindwa kwa sahahu ya uongozi 
mbaya wa jesbi la Kiuthmaniya. Hatua ya kushindwa huko Vienna kuliiamsha Ulaya kutoka kwenye hofu 

ya kisaikolojia iliyokuwa nayo dhidi ya Dola ya Uthmaniya kwa karne nyingi. Ili kuwatoa Wauthmaniya 
nje ya Ulaya, Austria, Lehistan, Venice, Hispania, Malta na Urusi ziliungana na kutengeneza “Ushirika 
Mtakatifu”. Mwishoni mwa kipindi cha miaka 16 ya vita vya mfululizo, Dola ya Uthmaniya ilishindwa. 
Mkataba wa Karlowitz ulisainiwa kati ya pande husika (1699). Wauthmaniya walizipoteza Hungary, 
Podolia, Ukraine, Mora na pwani za Dalmacia. Kwa mara ya kwanza katika historia yake Dola ya 
Uthmania ilipoteza ardhi kutokana na Mkataba wa Karlowitz. 



Dola ya Uthmaniya ilipoteza ardhi kwa mara ya kwanza katika historia yake 
kutokana na Mkataha wa Karlowitz. 



2. Hatua za Mageuzi ya Karne ya 17 

Hatua na harakati za kutatua matatizo yaliyotokea katika uongozi wa dola na utendaji wa taasisi 
zinajulikana kama islahat (au mageuzi). Islahat zinaweza kufanywa kwa kurekebisha muundo na 
kuihuisha taasisi iliyopo, badala ya kuiharibu moja kwa moja. 


Hatua na harakati za kutatua matatizo yaliyotokea katika uongozi wa dola na 
utendaji wa taasisi zinajulikana kama islahat (au mageuzi). 


Katika karne ya 17, Dola ya Uthmaniya ilikumbwa na matatizo ya kisiasa, kijeshi na kiuchumi. 
Ili kutatua matatizo haya, kwa mara ya kwanza njia ya islahat ilichaguliwa. Lengo lilikuwa ni kupeleka 
huduma nzuri kwa umma, kuchukua hatua kulingana na mahitaji ya wakati, kuhakikisha kuwa dola 
inarejesha nguvu na ukuu wake wa zamani, na kutengeneza mshikamano kati ya dola na umma. Mageu- 
zi yaliyofanywa katika hiki ni kama yafuatayo: 

Nidhamu katika jeshi ilitengenezwa kwa kutumia njia za ukali. 

Sigara na vilevi vilipigwa marufuku. 

Matumizi ya ikulu yalibanwa. Bajeti ya wastani iliandaliwa. Kodi kwa umma ilipunguzwa. 

Uingiliaji wa tabaka la wanazuoni (maulamaa) kwenye mambo ya dola ulipangwa kuzuiliwa 

Mageuzi mengi yaliyofanywa katika kipindi hiki hayakupata fursa ya kuendelezwa. Kifo cha waziri 
aliyekuwa akifanyia kazi mageuzi haya au kumuondoa kazini kulizuia kupata matokeo. Aidha, kutoingia 
kwenye kiini cha matatizo, kujaribu kupata matokeo kwa nguvu, mawaziri kutojua kinachoendelea 
huko Ulaya na radiamali ya makundi mbalimbali (maafisa wa jeshi, viongozi, na kadhalika) ambao 
maslahi yao yaliathiriwa na mageuzi haya ilikuwa ni sababu nyingine ya kushindwa kwa mageuzi haya. 

DOLA YA UTHMANIYA NA WAKIMBIZI 

Ni miongoni mwa ukweli wa muda mrefu na usiopingika katika historia kwamba wakati 
fulani watu wanalazimika kuondoka maeneo waliyozaliwa na kukulia na kukimbilia maeneo 
mengine kwa sababu ya matatizo ya kisiasa, kiuchumi na kidini. Wale wanaoziacha ardhi zao 
kwa njia hii wanaitwa wakimbizi. 

Wauthmaniya waliwapokea na kuwakaribisha wakimbizi wengi kwenye maeneo yao 
katika kipindi chote cha historia yao. Matukio hayo yameorodheshwa hapa chini: 

> Wayahudi waliokumbwa na dhulma za kisiasa na kidini huko Hispania waliletwa n 
mabaharia wa Kituruki katika ardhi za Wauthmaniya: 1492. 

> Mfalme Charles XII wa Sweden aliyeshindwa katika vita dhidi ya Warusi alikimbilia 
kwenye Dola ya Wauthmaniya na kuishi huko kwa miaka mingi. Matukio yaliyoendelea baada 
ya kukimbilia huko yalisababisha Vita vya Urusi na Uturuki: 1711. 

> Raia wa Leh walioasi kutokana na Urusi kuingilia mambo ya ndani ya Lehistan 
(Poland) na wakashindwa katika jaribio lao la uasi hawakukubaliwa na nchi yoyote isipokuwa 
Dola ya Uthmaniya. Tukio hili lilisababisha vita vingine: 1768. 

> Waislamu wanaoishi Crimea, Kaskazini mwa Bahari Nyeusi na Caucasia ambao 
walikuwa katika hali ngumu kwa sababu ya sera ya Urusi ya kujitanua waliziacha nchi zao na 
kukimbilia kwenye ardhi ya Wauthmaniya: 1783 na kuendelea. 

> Urusi ilipoiunga mkono Austria katika uasi wa Hungary ulioanza baada ya Austria 
kuimega Hungary na kuiunganisha kwenye ardhi zake, mamia ya Wahungary walikimbilia 
kwenye Dola ya Uthmaniya. Licha ya shinikizo la Urusi, wakimbizi hao walirudi. Urusi na 
Austria zililazimika kurudi nyuma na kurekebisha uhusiano wao na Dola ya Uthmaniya: 1848. 

> Mamilioni ya Waislamu waliokimbia kutokana na uasi na dhulma za kisiasa zilizotokea 
katika eneo la Balkan walihamia Anatolia mwaka 1878 na 1913. 

Suala la wakimbizi ni miongoni mwa matatizo makubwa sana ya ulimwengu wa leo. Kwa sababu ya 
matatizoyanjaa,umaskini,ukosefuwaajiranasiasa,kilamwakamaelfuyawatukuzikimbianchizaonakujaribu 
kuhamia kwenye nchi za Magharibi ambazo zinaishi katika hali ya amani na utajiri. Wengi kati ya watu 
hao hupoteza maisha yao katikati ya safari zao zilizoj aa masaibu na hatari za kila aina. Kadhalika, mamilioni 
ya watu huzikimbia nchi zao kwa sababu ya vita. Kwa mfano, Wapalestina hujaribu kutafuta maisha katika 
nchi nyingine kama wakimbizi wanaoishi katika mazingira magumu kwa sababu Israel imevamia ardhi yao. 


E. KIPINDI CHA KUSHUKA NA KUANGUKA (1699 - 1922) 

Kwa mujibu wa wanahistoria, Dola ya Uthmaniya iliingia katika kipindi cha kushuka baada ya ku- 
saini Mkataba wa Karlowitz na mataifa ya Austria, Lehistan, Venice na Urusi mwaka 1699. 

Kuanza kwa Mapinduzi ya Viwanda barani Ulaya, vuguvugu na itikadi za utaifa zilizoibuka baada 
ya Mapinduzi ya Ufaransa ni mambo yaliyoiathiri sana Dola ya Uthmaniya. Ustawi na ukuaji wa dola 
vilidumaa katika karne ya 18. Juhudi za kurudisha ardhi zilizochukuliwa hazikuzaa matunda yoyote. 
Badala yake, ardhi nyingi ilizidi kupotea. Ulaya ilipata maendeleo makubwa ya kijeshi na kiuchumi. Kwa 
mara ya kwanza katika historia ya Wauthmaniya, mtindo wa mageuzi ya Ulaya ulijaribiwa na uhusiano 
na Ulaya ukazidishwa. 

Katika karne ya 18, Dola ya Uthmaniya iliingia vitani dhidi ya Urusi, Austria na Venice. 

1. Uhusiano wa Wauthmaniya na Warusi: Kuanzia karne ya 18 mpaka kuanguka kwa Dola ya 
Uthmaniya, Urusi ni nchi iliyosababisha matatizo mengi sana kwa Wauthmaniya kuliko nchi nyingine. 
Urusi iliimarika zaidi kupitia mageuzi yaliyofanywa na Peter Mkuu mwanzoni mwa karne hiyo. llifuata 

sera ya kujitanua na kuanza kuzikalia kimabavu ardhi za Waislamu barani Asia. Ili iweze kufika kwa 
urahisi kwenye bandari mbalimbali duniani na kuwachukua Wakristo wa Kiorthodox wanaoishi katika 
Dola ya Uthmaniya na kuwaweka chini ya mamlaka yake, Urusi iligeuza macho yake kwenye ardhi 
za Wauthmaniya. Kupitia mkataba uliosainiwa mwaka 1774, ilipata haki ya kufanya biashara huru 
katika Bahari Nyeusi na Bahari ya Mediterania, kulinda haki za Wakristo wanaoishi katika ardhi za 
Wauthmaniya, na kunufaika na matukio ya kusalimu amri. Kisha Urusi ikaivamia Crimea na kuwaua 
Waislamu wanaoishi huko. Iliwalazimisha Waislamu wengi kwenda uhamishoni na mahala pao 
ikawaweka Wakristo. Katika karne ya 19, Urusi iliendelea kusababisha matatizo kwa Dola ya Uthmaniya. 

■ Dola ya Urusi iliwachochea watu wa Serbia na Ugiriki kujitenga na Dola ya Uthmaniya. Iliwapa- 
tia kila aina ya msaada. 

■ Kwa kutumia kisingizio cha haki za Wakristo wa Kiorthodox, mara kwa mara iliingilia mambo 
ya ndani ya Dola ya Uthmaniya. 

■ Tsar Nicholas II wa Urusi alitoa pendekezo kwa Uingereza kuwa wazigawe ardhi za Dola ya 
Uthmaniya ambayo aliita kuwa ni “mzee mgonjwa”, lakini hakupata jihu chanya. 

■ Ilifuata sera ya uvamizi kupitia eneo la Balkan kwa kuyaweka mataifa ya huko chini ya udhibiti 
wake. 

■ Iliwachochea Waarmenia dhidi ya Dola ya Uthmaniya. Ilisababisha kuibuka kwa “Swala la Ar- 
menia”, ambapo Waarmenia walikuwa wakiishi kwa uhusiano mzuri na Waislamu wa Kiuthmaniya kwa 
karne nyingi. Suala la Armenia ambayo liliibuka kutokana na uchochezi wa Urusi na mataifa mengine 
halikuweza kutatuliwa. 

■ Urusi ambayo ilikuwa upande wa Uingereza katika Vita vya Kwanza vya Dunia dhidi ya Dola ya 
Wauthmaniya ilijitoa vitani pindi Mapinduzi ya Urusi yalipoanza mwaka 1917. Kwa njia hiyo, mapam- 
bano baina ya pande mbili yakafikia kikomo. 

2. Uhusiano na Mataifa ya Ulaya: Kwa sababu ya maslahi yao binafsi, mataifa ya Ulaya hayakutaka 
Dola ya Uthmaniya kuwa chini ya udhihiti wa Urusi na hivyo wakaiunga mkono dhidi ya Urusi. Katika 
Vita vya Crime mwaka 1854, Uingereza na Ufaransa zilitangaza vita dhidi ya Urusi haada ya Urusi kuwa 
kitisho kwa Dola ya Uthmaniya kwa kuja katika Bahari Nyeusi na kusabahisha ishindwe katika Vita 
hivyo. 

Utaifa: Ni vuguvugu la kisiasa na la kiitikadi lililoanza baada ya Mapinduzi ya Ufaransa (mwaka 
1789). Kwa mujibu wa vuguvugu hili, kila taifa linatakiwa kuwa na dola yake inayojitegemea. Vuguvugu 
hili la kiitikadi lilisahabisha kusambaratika kwa himaya zilizokubwa zikiunda mataifa mbalimbali. 
Kwa upande mwingine, kipengele cha kiutamaduni cha utaifa kinamaanisha kuwa kila taifa litazame 
vipengele vyake vya utamaduni, lugha na utu kuwa ni bora kuliko mataifa mengine. 


Tunaona kuwa watu wa Ulaya walipata tahfifu, hasa ya kiuchumi, baada ya kutoa usaidizi ule kwa 
Wauthmaniya. Kwa mfano, mkataba pamoja na Uingereza ulitoa upendeleo zaidi kwa wafanyabiashara 
wa Kiingereza badala ya wafanyabiashara wa Kiuthmaniya, na viwanda vya nguo vya Wauthmaniya 
vilifikia hatua ya kuanguka. Kadhalika waliingilia mambo ya ndani ya Dola ya Uthmaniya kwa kutumia 
kisingizio cha ukiukaji wa haki za wasiokuwa Waislamu waliokuwa wakiishi katika ardhi za Wauth- 
maniya. Ndiyo maana ili kukabiliana na upungufu wa kisiasa na kijeshi katika karne ya 19, Dola ya 

Uthmaniya ilijaribu kuyagombanisha mataifa ya Ulaya au kushirikiana nayo. Hii iliitwa kuwa ni sera ya 
kuweka mizania. 

Juhudi za Dola ya Uthmaniya kuanzisha uhusiano na mataifa ya Ulaya hazikupata mwitikio, 
kinyume chake zilisababisha usaliti. Ufaransa ambayo muda wote ilikuwa na uhusiano mzuri na Dola ya 
Uthmaniya iliivamia Misri mwaka 1789 na Algeria mwaka 1830. (Ufaransa ililazimika kuondoka Misri 
mwaka 1802.) uvamizi wa Algeria ulisababisha mauaji ya Waislamu milioni 1.5. Mauaji ya Wafaransa 
katika eneo lile yalisababisha radiamali kali ya nchi za Ulaya. Kwa upande mwingine, Uingereza iliungana 
na mataifa ambayo yalianza kuigawa ardhi ya Wauthmaniya. llizivamia na kuzikalia Misri na Cyprus. 

3. Juhudi za Kuzuia Kugawanyika: Fikra ya utaifa iliyoenea katika karne ya 19 iliiathiri vibaya 
Dola ya Uthmaniya. Mataifa ya Magharibi yaliwachochea wasiokuwa Waislamu waliokuwa wakiishi 
katika ardhi za Kiuthmaniya kufanya uasi kwa lengo la kujipatia uhuru. Waislamu na wasiokuwa 
Waislamu ambao walikuwa wakiishi kwa amani na utulivu walifanya uasi kutokana na uchochezi huo. 
Kwanza, Wagiriki, kisha Waserbia, Wabulgaria, na Waalbania walijitenga na Dola ya Uthmaniya. 

Dola ya Uthmaniya ilichukua hatua muhimu kuzuia mataifa hayo kujitenga na dola. Amri ya 
Kifalme ya Gulhane (Tanzimat Ferman) iliyotangazwa mwaka 1839, Amri ya Mageuzi ya Kiuthmaniya 
ya mwaka 1856 na kuanza kwa kipindi cha Katiba ya Kwanza ya Dola mwaka 1876, ilitangaza haki 
nyingi kwa wasiokuwa Waislamu na kuwapa haki ya kuwa maafisa wa dola, wabunge, na kuhudumu 
katika jeshi. llielezwa wazi kuwa kila raia wa Dola ya Uthmaniya ana haki sawa mbele ya sheria, na 
kwamba ubaguzi wowote kwa msingi wa dini, lugha na rangi umepigwa marufuku. Licha ya hayo yote, 
wale wasiokuwa Waislamu hawakutaka kuwa “raia halisi wa Uthmaniya”. Mchakato huu ulimalizika kwa 
kuipoteza ardhi yote ya Balkan na ambapo mataifa yote ya Balkan ambayo yalikuwa yakiishi pamoja 
kwa karne yalitengana. Wamagharibi walitumia sera hii ya “wagawe uwatawale” katika maeneo mengi 
ya ulimwengu na kusababisha chuki na uhasama. Leo, tunaweza kuona wazi matokeo yenye kuumiza 
ya sera hii. 

4. Mageuzi katika Karne ya 18 na 19 

Mawaziri na viongozi wa Kiuthmaniya walishughulika na sababu za anguko. Maendeleo ya Ulaya 
katika nyanja za sayansi, teknolojia na jeshi yalitambuliwa. Ilionekana kuwa kuna ulazima wa kufaidika 
na maendeleo hayo ya Wamagharibi. Mageuzi ya kudumu na makali yalianza kufanyika. 

Mageuzi katika Karne ya 18: 

■ Mtambo wa uchapishaji ulianzishwa (1727). Mtambo huu ndio uliokuwa uvumbuzi wa kwanza 
wa kiufundi uliochukuliwa kutoka Ulaya. 

■ Idara ya kwanza ya zima moto ilianzishwa 

■ Chanjo ya ndui ilivumbuliwa. 

■ Mtindo wa usanifu majengo wa Baroque na Rococo kutoka Ulaya ulichukuliwa kama mifano. 

■ Muhandishane (Shule ya Uhandisi), shule ya kwanza ya ufundi wa kijeshi, ilifunguliwa. 

■ Vitabu vilivyoandikwa Ulaya katika mada za hisabati na astronomia vilitafsiriwa. 

■ Jeshi la Nizam-i Cedit lilianzishwa kwa kuchukua mtindo wa vikosi vya Ulaya. 

■ Ili kufuata maendeleo ya kisiasa, kijeshi na kiutamaduni ya Ulaya, balozi za kudumu zilifungu- 
liwa katika miji muhimu ya Ulaya na mabalozi walitakiwa kuandika ripoti kuhusu maendeleo ya huko. 

Kama ilivyoonekana hapo juu, mageuzi yaliyofanyika katika kipindi hiki yalikuwa mapana zaidi 
kuliko yale yaliyofanyika katika karne ya 17. Kwa sababu ya kushindwa katika medani za vita, mageuzi 
mengi yaliliangalia zaidi maeneo ya kijeshi na hakuna mageuzi mengi yaliyofanywa kwenye maeneo 
mengine. Mageuzi haya yalifanywa na viongozi wa dola na umma haukuwa na mchango wowote. 
Upinzani kutoka kikosi maalum cha usalama wa sultani ambacho kilivurugwa, ulizuia kupa matokeo 
kutoka kwenye mageuzi hayo. Mabalozi waliotumwa Ulaya na wataalamu wa Kizungu walioletwa kutoka 
Ulaya walianza kuingiza mtindo wa maisha ya Kimagharibi katika jamii ya Kiuthmaniya. 

Mageuzi katika Karne ya 19: 

Lengo la mageuzi ya kipindi hiki lilikuwa kuzuia upotevu wa ardhi na kuwazuia wale wasiokuwa 
Waislamu wasijitenge na wasifanye uasi kwa sababu ya ushawishi wa vuguvugu la fikra za utaifa, kuifanya 
dola na jamii kuwa na usasa kuendana na maendeleo ya Ulaya, kutatua matatizo ya kiuchumi, kupata 
uungaji mkono kutoka mataifa ya Ulaya, na kuiokoa dola isisambaratike. Mageuzi ya kipindi hiki ni 
haya yafuatayo: 

• Kikosi maalum cha sultani kilifutwa (1826). Kwa namna hii, upinzani wa kikosi hiki ambacho 
kilikuwa kikosi maalum cha jeshi la Dola ya Uthmaniya tangu kuanzishwa kwake, ulizuiliwa. 
Jeshi liliundwa upya kwa kufuata mtindo wa Ulaya. 

• Shule mpya katika kila nyanja zilifunguliwa. Kulikuwa na Chuo cha jeshi kwa ajili ya kutoa ma- 
funzo kwa maafisa wa jeshi, Shule ya Tiba, Shule ya Bendi ya Jeshi, shule kwa ajili ya mafunzo 
ya walimu, shule kwa ajili ya mafunzo ya maafisa wa dola, na shule mbalimbali zilizofunguliwa 
na wageni. 

• Kwa mara ya kwanza, wanafunzi walitumwa kwenda kusoma Ulaya. Wanafunzi wale waliku- 
tana na mawazo mapya. Waligeuka kuwa wawakilishi wa mtindo wa maisha ya kisasa katika 
dola ya Uthmaniya. 

Magazeti ya kwanza ya Dola ya Uthmaniya yalichapishwa. Kupitia magazeti hayo, mawazo 
mapya yalianza kusomwa na jamii. 

Mtindo wa uvaaji ulihadilika. Maafisa wa serikali walianza kuvaa kofia za kitunga. Sultan 
Mahmut II alivaa suruali, akapunguza ndevu zake, na picha zake zikatungikwa kwenye maofisi 
ya serikali. Alihudhuria mialiko iliyotolewa na balozi mbalimbali na kwenda kwenye michezo 
ya kuigiza na bale (dansi yenye maigizo). Mambo hayo hayakuwahi kufanywa na sultani yeyote 
wa Kiuthmaniya tangu wakati huo. Umma haukuwa ukipenda hatua kama hizo kutoka kwa 
sultani. 


Viwanda vya viatu na nguo vilifunguliwa. Mkazi uliwekwa kwenye ujenzi wa barabara. Benki 
zilifunguliwa na mkopo wa kwanza wa kigeni ukachukuliwa. 

Kwa kupitisha sheria za kifalme, Sultani alikubali kwamba taratibu zenye mtindo wa Kimagahri- 
bi zinaweza kutekelezwa na dola. Kwa muktadha huu, Amri ya Tanzimat ambayo ilitangazwa 
mwaka 1839 ni eneo muhimu katika historia ya Wauthmaniya. Kwa kutangaza na kutumia 
amri hiyo nchini kote, mabadiliko makubwa yalianza kutokea katika nyanja za sheria, elimu, 
jeshi na serikali. Wale walioandaa Sheria hiyo ni watu waliokuwa wamesoma na kufanya kazi 
katika nchi za Magharibi. Aidha, nchi za Magharibi ziliishinikiza Dola ya Uthmaniya juu ya 
upitishaji wa amri hiyo ya kifalme. Ndiyo maana ushawishi wa wamagharibi katika sheria hiyo 
ulionekana wazi. Baada ya siku hiyo, mkanganyiko ulianza kuibuka katika Dola ya Uthmaniya 
na hali hii iliendelea mpaka Dola ilipoanguka. Mkanganyiko huu ulimaanisha kwamba kwa 
upande mmoja kulikuwa na itikadi za jamii na taasisi za serikali ziloanzishwa kwa mujibu wa 
itikadi hizo na kwa upande mwingine kulikuwa na mtindo wa maisha wa kigeni, wa kimaghari- 
bi na wenye usasa ambao haukuwa ukijulikana kwa jamii ya Kiuthmaniya. Kwa kuwa mageuzi 
yalifanywa kwa mkono wa serikali bila kupata maoni ya umma, mgogoro uliibuka kati ya tunu 
za kimapokeo za umma na mtindo wa maisha ya kimagharibi. Hali hii ilisababisha uharibifu 
na ghasia za kiutamaduni. 


Kwa kutangaza usultan wa kikatiba, katiba iliandaliwa kwa mara ya kwanza katika historia ya 
Wauthmaniya na bunge lilifunguliwa. Mamlaka ya sultan yaliwekewa ukomo na katiba. Kila 
raia kutoka mataifa yote nchini alipata haki ya kuwa mbunge. Kwa namna hiyo, demokrasia 
iliingia katika uendeshaji wa dola wa Kituruki. 


MALENGO YA MAGEUZIYALIYOFANYWA KATIKA KARNE YA 19 



> Kuzuia upotevu wa ardhi, 

> Kuzuia wale wasiokuwa Waislamu wasijitenge kutokana na ushawishi wa vuguvugu 
la fikra za utaifa, 

> Kuifanya dola na jamii kuwa ya kisasa ili kwenda sambamba na maendeleo ya 
Ulaya, 





> 

> 

> 


Kutatua matatizo ya kiuchumi, 

Kupata uungwaji mkono kutoka mataifa ya Ulaya, 
Kuzuia dola isisambaratike. 



Mageuzi yaliyofanywa kwa lengo la kuzuia dola isianguke, kwa lengo la kuifanya serikali iwe 
karibu na wananchi, kwa lengo la kupata uungwaji mkono wa mataifa ya magharibi na kwa hiyo kuzuia 
uingiliaji wa mambo ya ndani ya dola hayakufikia malengo yaliyokusudiwa. Mataifa ya Magharibi kamwe 

hayakuridhishwa na mageuzi hayo na yaliendelea kutoa matakwa mapya kwa ajili ya kuwapendelea 
wale wasiokuwa Waislamu. Uasi uliolipuka kutokana na mageuzi hayo ulisababisha Dola ya Uthmaniya 
kusambaratika. 


5. Anguko la Dola ya Uthmaniya 

Mwishoni mwa karne ya 19, Sultan Abdulhamid II alikuwa kiongozi wa dola. Utawala wake wa 
miaka 33 aliutumia katika juhudi za kuifanya dola iendelee kuwa hai kwa sababu nchi ambazo hapo 
zamani zilikuwa sehemu ya Dola ya Uthmaniya zilianza kuvamia ardhi za dola ya Uthmaniya. Baada 
ya Uingereza na Ufaransa kusimama dhidi ya Dola ya Uthmaniya, sultan aliamua kuwa karibu zaidi na 
Ujerumani. Hili lilisababisha kuibuka kwa jumuiya mpya za kisiasa miongoni mwa mataifa ya Ulaya. 

Katika karne ya 19, mataifa ya Ulaya yalizifanya nchi zote za Kiislamu kuwa makoloni yao. Sul- 
tan Abdulhamid II alianza kutumia sera ya Umajumui wa Kiislamu (Pan-Islamism) ili kuusaidia 
ulimwengu wa Kiislamu kuyapinga madola ya kikoloni ya Ulaya. Kwa mujibu wa sera hii, Sultan ambaye 
pia alikuwa khalifa wa Waislamu, alianza kuwaunga mkono Waislamu katika nchi zilizokoloniwa na 
kujibu matakwa yao. Sera hii ilipinga maslahi ya Waingereza, kwa sababu khalifa alikuwa na uwezo wa 
kuwaongoza Waislamu wanaoishi katika nchi zilizokoloniwa kuwafanya wafanye uasi dhidi yao. Ndiyo 
iliyokuwa sababu ya Waingereza kukiunga mkono chama cha Ittihat ve Terakki Firkasi (Chama cha 
Umoja na Maendeleo), ambacho kilimpinga Sultan, ili kumngba madarakani. Harakati za chama hiki 
ambacho kilikuwa na muundo tata, ziliweza kumuondoa madarakani Sultan Abdulhamid II. Sultan Ab- 
dulhamid ni mmoja wa masultani wanaozungumzwa sana katika historia ya masultani wa Kiuthmaniya. 
Shauku yake ya kuifanya dola iendelee kuwa hai na kuwaunga mkono Waislamu duniani kote ilimsaba- 
bishia kupoteza utawala wake. Ndiye sultani wa mwisho wa historia ya Wauthmaniya. 

Wanachama cha Chama cha Umoja na Maendeleo ambao walichukua hatamu za serikali ya nchi 
baada ya Sultani Abdulhamid UU waliipeleka nchi kwenye Vita vya Balkan na kisha Vita vya Kwanza 
vya Dunia, ambapo hapakuwa na sababu yoyote ya Dola ya Uthmaniya kushiriki vita hivyo. Dola ya 
Uthmaniya ambayo ililipoteza eneo la Balkan ilikuwa katika hali mbaya. Vita mpya ingesababisha dola 
kuingia kwenye hatari kubwa. Hata hivyo, wanachama wa chama hicho hawakusita kwenda vitani bila 
hata kumtaarifu Sultan. Licha ya yote hayo, jeshi la Wauthmaniya liliyashinda majeshi ya Wafaransa 
na Waingereza, ambayo yalikuwa majeshi yenye nguvu zaidi wakati huo, katika Vita vya Dardanelles. 
Hata hivyo, mwishoni mwa vita hii ndefu, Dola ya Uthmaniya ilishindwa pamoja na washirika wake, 
Ujerumani na Austria. Kwa kusaini mkataba wa amani wa Moudros mwaka 1918, Dola ya Uthmaniya 
ilikiri kwamba imeshindwa Vita vya Kwanza vya Dunia. Katika vita hivyo, Dola ya Uthmaniya ilipoteza 
ardhi yake yote kuanzia Balkan, Afrika na Mashariki ya Kati na eneo lake la nchi likaishia kwenye eneo 
la Anatolia. 



Kwa kusaini Mkataba wa Amani wa Moudros, 

Dola ya Uthmaniya ilikiri kuwa imeshindwa Vita vya Kwanza vya Dunia. 



Uingereza, Ufaransa na Italia zilivunja masharti ya mkataba ambao walikuwa wamesaini na kuanza 
kuzivamia ardhi za Waturuki. Kwa hali hii, Waturuki walijikuta wakiwa katikati ya vita. Ugiriki ambayo 
ilichochewa na Waingereza ilizivamia ardhi zote za Waturuki kuanzia Izmir mpaka Ankara. Hata mji 
mkuu Istanbul ulivamiwa. Lengo la mataifa ya Ulaya ilikuwa kuwafukuza kabisa Waturuki katika eneo la 
Anatolia. Hata hivyo, Waturuki walionesha ujasiri wa kihistoria. Ili kukilinda kipande hiki cha mwisho 

cha ardhi ya Waislamu, wanaume kwa wanaume, wazee kwa vijana walitumia rasilimali zote za nchi na 
kupigana Vita vya Uhuru. Wavamizi walishindwa na vita vikaisha mwaka 1922. Baraza Kuu la Kitaifa la 
Uturuki (Bunge la Uturuki) liliufuta utawala wa sultani mnamo Novemba 1, 1922. Matokeo yake, Dola 
ya Uthmaniya iliyodumu kwa miaka 623 ikatoweka katika kurasa za historia. 

Mwaka 1923, jamhuri ilitangazwa na jina la dola mpya likawa Jamhuri ya Uturuki. 

Mnamo mwaka 1924 ukhalifa ulifutwa. 


E UTAMADUNINA USTAARABU WA KIUTHMANIYA 

1. Uongozi wa Dola 

Katika Dola ya Uthmaniya, utawala ulikuwa kwa misingi ya sheria ya Kiislamu. Kiongozi mkuu wa 
dola alikuwa na mamlaka ya kupitisha sheria mbalimbali katika nyanja za sheria, ilimradi zisiwe zina- 
pingana na sharia ya Kiislamu. Sheria zinazopitishwa na sultan zinaandikwa na kuwa kanuni. Nyaraka 
hizo zilikuwa zikiitwa Ferman (amri za mfalme). Lengo kuu la sultani ilikuwa kuongoza dola kwa uadi- 
lifu katika ustawi na usalama. Vita nje ya nchi zililenga kueneza ujumbe wa Uislamu. 

Masultani wa Kiuthmaniya walitumia vyeo vya padi^ah, sultan, han, na hakan. Usultani ulikuwa 
haki ya watoto wa kiume wa ukoo wa Kiuthmaniya. Sultani anapofariki dunia, mmoja wa watoto wake 
wa kiume ndiye anayechukua nafasi yake na kushika hatamu za utawala. Baada ya karne ya 17, iliwekwa 
kanuni kuwa mtoto mkubwa na mwenye ukomavu zaidi ndiye anayeshika hatamu za utawala. 

Uadilifu ndio uliokuwa kitovu cha mafundisho ya dola ya Uthmaniya. Amani na utulivu wa umma 
ambalo ni jukumu la Sultani alilokabidhiwa na Allah visingepatikana bila uongozi wenye uadilfu. Watu 
kutoka mataifa mbalimbali waliishi ndani ya mipaka ya Dola ya Uthmaniya ambayo iligeuka kuwa dola 
kuu ya dunia kutoka kwenye wilaya ndogo. Wabulgaria, Wahungary, Waserbia, Wagiriki, Waarmenia 
walikuwa Wakristo. Aidha, Wayahudi na Waislamu (Waarabu, Wabosnia, Waalbania, Waberber, n.k) ni 
makundi mengine ambayo yalikuwa sehemu ya raia wa Dola ya Uthmaniya. Kuwaweka pamoja watu 
hao wenye imani na utamaduni tofauti insingewezekana bila uadilifu. Wauthmaniya waliwaacha raia 
wao wasiokuwa Waislamu (tebaa) waishi huru kwa mujibu wa imani zao na wakawaruhusu viongozi 
wao wa kidini kusimamia mambo ya kidini ya jamii zao wenyewe. 

Aidha, Wauthmaniya waliweka umuhimu kwenye maendeleo ya ardhi wanazozifungua na kamwe 
hawakuzikoloni. Hawakulazimisha lugha yao na dini yao kwa watu wa maeneo hayo. 

Watoto wa masultani wa Kiuthmaniya walikuwa wakipata elimu imara katika kila nyanja. Kuanzia 
wakiwa na umri mdogo, walikuwa wakiteuliwa kuongoza miji fulani nchini. Utamaduni huu ulikuwa 
ukiitwa “sancaga (;ikma”. Alikuwa akikabidhiwa kwa kiongozi wa dola mwenye uzoefu aitwaye “Lala” 
ambaye angekuwa na jukumu la kumfunda mwanamfalme. Kwa namna hii, mwanamfalme angepata 
uzoefu wa kiserikali kabla hajashika hatamu za madaraka. Wanazuoni wenye uzoefu wa hali ya juu kati- 
ka nchi wangesaidia kuwafunda watoto wa masultani. Ndio maana wanazuoni walikuwa wakiheshimiwa 
sana katika jamii ya Kiuthmaniya. Masultani wengi walikuwa malenga. Miongoni mwao walikuwemo 
pia wanakaligrafia, wanamichezo na kadhalika. 

Baada ya karne ya 17, kulitokea anguko katika kuwafunda masultani. Utamaduni wa “sancaga ^ik- 
ma” uliachwa. Hili lilisababisha watoto wa masultani kushika hatamu za madaraka bila kuwa na uzoefu 
wa kutosha wa uongozi na hivyo kusababisha watu wengine kuingilia kati mambo ya dola. 

Baada ya mji wa Istanbul kufunguliwa, ulifanywa kuwa makao makuu ya dola. Sultan Mehmed 
II alijenga kasri mpya na dola ikaanza kuongoza kutokea kwenye kasri hilo. Kasri jipya au likijulikana 
vizuri kwa jina la Topkapi, lilitumika pia kama makazi ya sultani. Ndani yake kulikuwa na maelfu ya 
maofisa wakifanya kazi. 

Sadrazam (waziri mkuu) alikuwa msaidizi mkuuu wa sultani. 

Divan-i Humayun (Baraza la Kifalme) lilikuwa baraza lajuu kabisa ambapo mambo 
muhimu ya dola yalijadiliwa na kuamuliwa. 

Msaidizi mkuu wa sultani aliitwa sadrazam (waziri mkuu). Sultani alikuwa akimpa mhuri wa dola 
na hivyo angeanza kazi katika ofisi yake. Anapouchukua mhuri huo kutoka kwa waziri mkuu ilimaanisha 
kuwa amemuondosha kazini. Divan-i Humayun ambayo ilikuwa ikikutana chini ya uongozi wa waziri 
mkuu, ndilo lililokuwa baraza la juu kabisa ambapo mambo muhimu ya dola yalijadiliwa na kuamuliwa. 
Katika ngazi yoyote ya jamii, raia wote wa Dola ya Uthmaniya waliitumia Divan-i Humayun kutatua 
matatizo yote. Kwa maneno mengine, Divan-i Humayun ilitumika pia kama mahakama. 

2. Jamii ya Kiuthmaniya 

“Jamii” hutumika kukusudia watu wanaoishi katika makundi yenye utaratibu maalum. Kwa upande 
mwingine, taasisi inayoundwa kusimamia mambo ya watu inaitwa “serikali”. Maneno “jamii ya Kiuth- 
maniya”, kwa upande mwingine, yanakusudia watu wote waliokuwa wakiishi ndani ya mipaka ya ardhi 
ya dola ya Uthmaniya. 

Katika zama zetu, nchi huru zifuatazo zilikuwa ndani ya mipaka ya dola ya Uthmaniya ambayo 
mipaka yake ilifikia upeo wake katika karne ya 16; Uturuki, Crimea, Moldavia, Slovenia, Romania, Hun- 
gary, Albania, Bosnia na Herzegovina, Croatia, Serbia, Ugiriki, Macedonia, Kosovo, Bulgaria, nchi zote 
zilizopo katika Peninsula ya Arabia na Afrika Kaskazini. 

Jamii ya Kiuthmaniya inaweza kugawanywa katika makundi mawili ya watumishi wa umma 
(askeri) na raia (reaya). 

• Viongozi (Askeri): Hili ni kundi ambalo sultani aliwapa mamlaka ya kuongoza jamii ambalo 
liliundwa na watu walio katika kasri, askari, Ilmiyya (au watu wa kalamu au wale wanaofanya kazi katika 
sekta ya elimu na mahakama), Kalemiya (watu wa serikali ambao walishughulika na kufanya mawasilia- 
no ya shughuli zote za serikali) na watu wote wa dini waliwekwa katika kundi hili la askeri. Sifa muhimu 
ya kundi hili ni kuwa walikuwa na msamaha wa kodi. Waliishi kwa mishahara yao wanayopewa kwa 
utumishi wao. 

• Raia (Reaya): Hili ni kundi amhalo halikuchukua nafasi ya utawala, na waliishi kwa shughuli za 
kilimo, uzalishaji, viwanda na biashara, na walilipa kodi. Reaya walitokana na jamii za dini, madhehebu 
na rangi mbalimbali. Jamii iliundwa kwa msingi wa imani badala ya ukabila. Mfumo wa kutawala jamii 
kwa msingi wa itikadi zao uliitwa mfumo wa millet. Mfumo huu ulikuwa juu ya msingi wa uwingi wa 
Waislamu. Kwa mujibu wa mfumo huu, jamii za wengi katika jamii ya Wauthmaniya zilikuwa za Wais- 
lamu, Wayahudi, Wakristo wa Kiorthodox, na Waarmenia. Mgawanyo wa karne ya 16 wa raia milioni 12 
wa Kiuthmaniya ulikuwa kama ifuatavyo: Waislamu 53.1%, Wakristo 41.3%, na Wayahudi 5%. 

Katika jamii ya Kiuthmaniya, hapakuwa na ubaguzi wowote kwa msingi wa rangi na kabila. 
Mabadiliko ya mtu kutoka kundi la utumishi kwenda kundi la raia au kutoka kundi la raia na kuwa 
katika kundi la utumishi na utawala ni jamho lililokuwa likiwezekana kwa urahisi. Kwa kupata elimu 

I 

nzuri katika madrasa, au kwa kutoa huduma nzuri katika jeshi, mtu angeweza kuteuliwa kuhudumu 
katika ofisi ya serikali na kuwa katika kundi la watumishi au viongozi. Tofauti na mfumo wa kimatahaka 
wa Kihindi au mgawanyo wa kimatabaka uliokuwepo Ulaya katika Zama za Kati, hapakuwa na 
utenganishaji usiobadilika kati ya raia wa jamii ya Wauthmaniya. Ukweli kwamba asilimia 43 ya wale 
waliokuwa katika Chuo cha Fatih walitokana na raia wa kawaida ni mfano mkubwa unaoweza kutolewa 
kuhusu jambo hili. 

Dola ya Uthmaniya ilipoteza kiasi kikubwa cha ardhi katika karne ya 19. Waislamu, hususan 
Waturuki, ambao walikuwa wakiishi katika maeneo hayo yaliyonyakuliwa, walihamia Anatolia. 
Kuwapatia makazi mamilioni ya wahajiri ilisababisha matatizo makubwa. Muundo wa jamii ya wakazi 
wa Anatolia ulibadilika na uchumi wake kuanza kuzorota. Sifa nyingine ya karne hiyo ni kwamba idadi 
ya wakazi wa mijini, nyenzo za usafiri na mawasiliano viliongezeka. Boti za mvuke, njia za reli, ofisi za 
posta, benki, na ofisi mpya za serikali, maduka yanayouza bidhaa za anasa, na majengo ya maonesho 
vilianza kujengwa kila mahali katika nchi, hasa katika miji mikubwa. Gari ya kwanza ililetwa Istanbul 
mwaka 1895. Aidha, mwaka huo huo simu zilianza kutumika. Maendeleo yote hayo yalianza kubadilisha 
muundo na mtindo wa maisha ya jamii ya Kiuthmaniya kuanzia kwa wale walio mijini. 

3. Elimu, Sayansi na Sanaa 

a) Elimu 

Sifa ya kwanza ambayo ilikusudiwa kuwa nayo raia wa Kiuthmaniya ni utii wake wa moja kwa 
moja kwa dola. Elimu ilijaribu kuwafundisha watu kuwa wanyoofu, wema, na watiifu. Mafanikio ya 
elimu yangeonekana pale inapoweza kuwafanya watu washikamane na tunu hizo. Katika karne ya 19, 
uwiano wa nyanja za elimu rasmi kwa wananchi ulikuwa wa chini. Watoto wadogo walienda katika 
shule zilizoitwa “subye mektebi (shule za watoto)” na ambazo zilikuwa jirani na kila msikiti wa wilaya. 
Kulikuwa na taasisi nyingine za elimu kwa wale ambao wangependa kufanya kazi za serikali au kwa wale 
ambao wangependa kuendelea na elimu ya juu. Taasisi za elimu katika kipindi cha zamani zilikuwa ni: 

Enderun: Hii iliasisiwa wakati wa utawala wa Sultan Mehmet II. Enderun inaweza kuitwa pia kama 
Shule ya Kasri. Katika nyakati za mwanzo, ni watoto wa Kikristo pekee ndio waliokuwa wakipelekwa 
katika shule hizi. Watoto ambao wangepokelewa katika umri mdogo sana wangeanza kupitia elimu 
nzuri ya Kiislamu na kupata mafunzo mazuri katika nyanja nyingine kupitia enderun. Baada ya kupata 
masomo, wangeanza kufanya kazi katika ofisi mbalimbali za serikali. Miongoni mwa wanafunzi hawa 
ambao wanapata elimu kutoka kwa wanazuoni wakubwa ni pamoja na mawaziri wakuu, mawaziri, 
maafisa wa ngazi ya juu katika jeshi, wanakaligrafia wengi, washairi, wanamuziki, na wachoraji. Kuanzia 
karne ya 19 baada ya kuanzisha shule mpya enderun ilipoteza nguvu yake na hivyo ikafungwa mwaka 
1909. 

Madrasa: Madrasa ilikuwa taasisi muhimu kabisa katika mfumo wa kielimu wa Kiuthmaniya. 
Inajulikana kuwa madrasa ya kwanza ya Kituruki ilianzishwa wakati wa Wakarahan. Baada ya hapo, 
Waseljuq waliziboresha taasisi hizo kwa kufungua Madrasah Nidhamiya. Wauthmaniya walizitumia 
taasisi hizo zilizoanzishwa na Dola za Mwanzo za Kituruki kama kielelezo cha mfano wa madrasa zao. 
Elimu ya madrasa katika zama za Wauthmaniya ilishamili na kustawi sana katika zama za utawala 
wa Sultan Mehmed II na Suleyman I. Baada ya karne ya 17, elimu katika madrasa ilianza kushuka. 
Katika karne ya 19, taasisi mpya za kielimu zilifunguliwa na madrasa ikapoteza nguvu yake. Hata hivyo, 
madrasa ziliendelea kuwepo mpaka miaka ya mwanzo ya kuasisiwa kwa Jamhuri ya Uturuki. 

Mtu alikuwa akienda madrasa baada ya kumaliza elimu yake katika subyan mektebi. Sambamba na 

I 


47 




SURA YA 

V 


Hi^oria Ya Uisiamu 


taaluma za Kiislamu, sayansi chanya pia zilifundishwa katika taasisi hizo. Kiarabu ndiyo iliyokuwa lugha 
ya mafunzo. Madrasa ilikuwa imegawanyika katika vitengo viwili. Kwa mfano, madrasa ya Darul-tip 
ilikuwa ikitoa elimu ya tiba na madrasa ya Darul-hendese ilikuwa ikifundisha hisabati, na madrasatul- 
mutehassisin ilikuwa ikitoa taaluma za dini. 

Elimu katika madrasa hizo ilikuwa bure. Gharama za maisha na malazi ya wanafunzi zilitolewa na 
wakfu ambayo inaisaidia madrasa. Mishahara ya waalimu na maprofesa wanaofundisha katika taasisi 
hizi ilikuwa ikilipwa na wakfu hizo hizo. 

Wanazuoni wa kidini, majaji, madaktari, wanasanyansi wa hisabati na astronomia, na wasomi wa 
Kiuthmaniya walilelewa katika taasisi hizo. 

Taasisi nyingine kama vile misikiti, vituo vya madarweshi, zawiyah, na taasisi ya ahi zilikuwa na 
nafasi kubwa katika mfumo wa elimu ya Kiuthmaniya. 

Taasisi mpya za kielimu: 

Madrasa zilianza kuzorota baada ya karne ya 17. Sayansi chanya zilianza kupuuzwa na watu 
hawakujua kilichokuwa kikiendelea huko Magharibi. Madrasa hazikuweza kujihuisha na zilishindwa 
kufunda watu ambao wangetoa ufumbuzi wa mahitaji ya wakati. Watu waliokuwa kwenye madrasa kwa 
kawaida walipinga taasisi mpya za elimu zilizoanzishwa na kuzuia zisiwe na mafanikio. 

Katika karne ya 18, taasisi za kwanza za kielimu kwa mtindo wa kimagharibi zilifunguliwa. 
Muhendishane ambayo ilifunguliwa mwaka 1773 ndiyo iliyokuwa taasisi ya kwanza ya kielimu kwa 
mtindo wa kimagharibi ambapo wataalamu walioletwa kutoka Ulaya walifanya kazi. llifuatiwa na shule 
nyingine. Duarul- funun ambayo ilikuwa chuo kikuu cha kwanza ilifunguliwa mwaka 1869. Mwaka 
1856 Maarif-i Umumiye Nezareti (Wizara ya Elimu) ilianzishwa. Shule zote zisizokuwa za kijeshi 
ziliunganishwa na wizara hii. 

Shule za Watu wachache na Wageni: Mataifa ambayo yaliishi katika ardhi za Dola ya Uthmaniya na 
ambao hawakuwa Waturuki, walifungua shule zao. Shule hizo zilifunguliwa jirani na kwenye maeneo 
ya makanisa. Viongozi wa Kikristo na Kiyahudi ndio walihusika na uendeshaji wa shule hizo. Serikali 
haikuwa na usimamizi juu ya shule hizo. Walimu wake walikuwa watawa. Inajulikana kwamba shule 
hizo ziliwaongoza wanafunzi wake kuchukua nafasi ya upinzani na kushiriki katika usambaratishaji wa 
Dola ya Uthmaniya katika karne ya mwisho ya Dola hii. 

Nchi za kigeni ambazo zilinufaika na upendeleo waliopatiwa, nazo pia zilifungua shule mbalimbali. 
Kwa muktadha huu, shule ya kwanza ilikuwa ya Saint Benoit High School iliyoanzishwa na Wafaransa 
mwaka 1583. Pindi fursa kwa wageni kuhusu dini, ibada na ufunguaji wa shule zilipopanuliwa zaidi 
katika marne ya 19, misionari nyingi za Kikristo zilianza kuja katika ardhi za Wauthmaniya. Ufaransa, 
Marekani, Uingereza, Italia, Urusi na Ujerumani zilifungua mamia ya shule nchini kote. Wakati lengo lao 
lilikuwa ni kutoa elimu katika taaluma chanya na za kidini, baadaye walianza kuhusika katika shughuli 
na harakati dhidi ya dola. Shule hizo zikawa mahala pa shughuli za watawa, mawakala, wanasiasa, hasa 
kwa propaganda zao za kidini na kimadhehebu. 

Mfumo wa kielimu katika Tanzimat (sheria ya mageuzi) iliweka mfumo wenye kukinzana sana. 
Kwa maneno mengine, kwa upande mmoja taasisi mpya za kielimu na kwa upande mwingine shule 
nyingi zilizofunguliwa katika mtindo wa kimagharibi ziliendelea kufanya kazi kama washindani. Katika 
mgogoro huu, madrasa ikawa kwenye upande unaoshindwa. Hasa mwanzoni mwa karne ya 19, matukio 
mapya yalitokea katika uwanda wa elimu. Mtazamo kwamba elimu ingeiokoa dola iliyokuwa ikianguka 
ulienea sana. Kozi zenye maudhui za kijamii na kisiasa ziliongezwa kwenye mitaala ya taasisi za kielimu. 
Mbinu za utafiti, uchunguzi na majaribio zilianza kufundishwa. Walimu walianzisha jumuiya za 

wataalamu kwa mara ya kwanza. Vivyo hivyo, kwa mara ya kwanza wasichana walianza kujiunga na 
elimu ya juu. Hata hivyo, mazingira ya uhuru mkubwa katika kipindi hiki yalisababisha kukosekana 
nidhamu na kuibuka kwa athari hasi mashuleni. Masuala ya elimu yalianza kujadiliwa katika vyombo 
vya habari na kwenye majarida. Mabadiliko yote hayo hayakuweza kusambaa na yalishidwa kuiokoa 
dola isianguke kwa sababu ya vita nzito. Uvumbuzi ulionza kabla uliendelezwa katika zama za Jamhuri 
ya Uturuki. Leo hii, mfumo wa elimu kwa mtindo wa kimagharibi unatumikia nchini Uturuki. 

b) Sayansi 

Kazi za sayansi katika Dola ya Uthmaniya zilianza pale ilipoanzishwa Madrasa ya Iznik mwaka 1331. 
Mudarris na mwanazuoni wa kwanza katika madrasa hii alikuwa Davut kutoka Kayseri. Wanazuoni wa 
kipindi hicho cha kwanza walikuwa ni; al-Fanari aliyeandika vitabu vya mantiki, hisabati na astronomia, 
huku Ahmedi akiandika vitabu kuhusu tiba. 

Mwanazuoni maarufu Ali Ku§(;u aliyekuja Istanbul katika kipindi cha utawala wa Sultani Mehmed 
II alikubaliwa kama muasisi wa sayansi ya hisabati katika Dola ya Uthmaniya. Kadizade-i Rumi Molla 
Lutfi, Sinan Pasha na Matrak^i Nasuh walikuwa wanahisabati wengine maarufu. 

Piri Reis na Seydi Ali Reis katika jiografia ya baharini. 

Takiyyuddin Mehmet (kituo cha uchunguzi wa anga kilichoanzishwa mwaka 1580 ndicho 
kilichokuwa kituo kilichoendelea zaidi barani Ulaya) katika astronomia. 

Alikuwa na kitabu chake kiitwacho Kashf al-Zunun juu ya elimu ya Kosmografia na Jiografia. 

Wengine ni Katip (jielebi (Haci Khalifa), Sabuncuoglu §erafeddin, Aluncuzade, Beyazid Mehmed b. 
Ibrahim na Emir (Jielebi ambao walikuwa wataalamu katika elimu ya tiba. 

Wote hawa ni baadhi ya wanazuoni maarufu waJiolelewa katika madrasa za Kiuthmaniya. 

Kutokana na wanazuoni hao walitengenezwa katika madrasa za Kiuthmaniya, sayansi ilipiga hatua 
sana na dola ikaishi katika kipindi cha adhama kubwa. Katika zama ambazo wanazuoni walifanya kazi 
yao kwa usahihi, jamii na serikali vilikuwa vikiishi kwa imani na utovu katika Dola ya Uthmaniya kama 
ilivyokuwa katika maeneo mengine. Dola ya Uthmaniya ikawa mwakilishi mkuu wa ustaraabu wa 
Kiislamu. Kazi za wanazuoni kutafiti siri za Allah katika ulimwengu ziliwafanya Waislamu kuitawala 
dunia. Wanazuoni walipoanza kufanya kazi zao biJa usafi wa moyo kwa ajiJi ya pesa na umaarufu, 
matatizo ya umma wa Kiislamu yaJianza kuongezeka na utajiri wao wa kimaada na Jdroho ukatoweka. 
Japokuwa kuna mambo mengi yaJiyosababisha kudhoofika na kuanguka kwa Dola ya Uthmaniya, katika 
suala hili nafasi ya wanazuoni kutotekeJeza majukumu yao kikamilifu ilikuwa kubwa sana. 

c) Sanaa 

“Basi ametukuka Mwenyezi Mungu Mbora wa waumbaji!” (al-Muminun, 23: 14) 

Kwa mujibu wa undani wa ayah hiyo, kitu pekee kilichofanywa na mwanadamu ni kufafanua, kue- 
lezea, kukalimani, kutafsiri na kuiga uzuri uliombwa na Allah. Allah Mtukufu ameumba ulimwengu na 
wanadamu kwa namna bora kabisa na kwa uwiano wake usiomithilika. Uwezo wa kuuelewa ulimwengu 
wamepewa binadamu pekee na hivyo binadamu wamekuwa wakitafiti siri za uumbaji kupitia uchunguzi 
na uvumbuzi mbalimbali. Kwa namna hii, uwanda wa kazi inaitwa sanaa ndipo unapozaliwa. Wauthma- 
niya wakiwa kama miongoni mwa wawakilishi wa ustaarabu wa Kiislamu, walizalisha kazi mbalimbali 
za kipekee katika nyanja za sanaa. 

Wasanii ambao walikuwa mahiri katika fasihi, uchoraji, utengenezaji wa kauri, kujadilidi vitabu, 
kaligrafia, muziki na usanifu majengo na kazi zao, walitengeneza mtindo wa Kiuthmaniya ndani sanaa 
za Kiislamu. Khaligrafia (khat), au sanaa ya uandishi wa Kiislamu, ilifikia kiwango chake cha juu kabisa 
mikononi mwa Wauthmaniya. Kupitia kazi zao za kaligrafia, Amasyali $eyh Hamdullah, Ahemdt Kara- 
hisari na Hafiz Osman walifanya maendeleo makubwa sana katika mtindo wa uandishi wa Qur’an, na 
maandishi ya Qur’an waliyoyaandika yamechapishwa na kusomwa katika nchi zote za Kiislamu. 



Katika kipindi cha ustawi, usanifu majengo wa Kiuthmaniya ulifikia kiwango cha juu kabisa cha 
uwezo wa ubunifu. Jina maarufu kabisa katika usanifu majengo wa Kituruki katika zama hizo ni Mimar 
Sinan. Kwa kipawa cha ubunifu wake, alitengeneza majengo mengi kwa kutafsiri mitindo ya usanifu 
majengo wa Kituruki tangu zama za Waseljuq. Misikiti ya ^ehzade, Suleymaniya na Selimiye inaakisi 
nguvu ya moyo wa Sinan katika kazi na ubunifu wake. Majengo yake hayafanani wala kushabihiana. Kila 
moja lina sifa ya kipekee inayolitofautisha na mengine. 

Msikiti wa Sultanahmet uliojengwa na Mimar Mehmet Aga katika karne ya 17 ni alama ya ladha ya 
sanaa inayoonekana katika minara yake sita mirefu na kuba zenye umaridadi wa kipekee. 

MASWALIYA TATHMINI 


1. Elezea athari za fikra ya utaifa katika kuzisambaratisha dola mbalimbali. 

2. Katika wosia wa Seikh Edibali kwa Uthman Ghazi, eleza kitu ulichojifunza. 

3. Elezea sababu za kudhoofika kwa Dola ya Uthmaniya. 

4. Fafanua sifa kuu za mfumo wa elimu wa Kiuthmaniya. 

5. Fafanua taathira za harakati za kuifanya Dola ya Uthmaniya kuwa ya Kimagharibi. 

6. Elezea nyanj a zilizofanyiwa mageuzi katika Dola ya Uthmaniya kwa kuzingatia vipindi vya mageuzi 
hayo. 

7. Jadili kuhusu nafasi ya Dola ya Uthmaniya kati ya dola za Kiislamu. 

8. Ni matukio yepi makubwa yaliyotokea katika zama za Sultani Suleymaniye I? 

9. Toa maelezo kuhusu harakati na kazi za kielimu, kisayansi na kisanaa katika Dola ya Uthmaniya 

MASWALIYA TAHTMINI (SURA V) 


MASWALIYA KUCHAGUA 


Ni jambo lipi kati ya haya ambalo ha- 
lioneshi hali ya kisiasa ya eneo ambalo 
Dola ya Uthmaniya ilianzishwa? 


A. 

B. 


C. 


D. 


Warumi walikuwa na tabia ya kibeberu. 
Kulikuwa na mapambano endelevu kati 
ya himaya za Moldavia, Wallachia, Bos- 
nia, Herzegovina, Albania na himaya za 
Bulgaria na Serbia. 

Dola ya Waseljuq ya Anatolia ilikuwa 
imeanguka. 

Majimbo yalifanya kazi kwa uhuru. 


Ni mji upi kati ya hii ambao ulikuwa ma- 
kao makuu ya kwanza ya Dola ya Uthma- 
niya? 

A. Edirne B. Izmit 

C. Bursa D. Istanbul 

ni tukio lipi kati ya haya ambalo haliku- 
tokea wakati wa Orhan Bey? 

A. Bursa ilifanywa kuwa mji mkuu. 

B. Kwenda kwenye eneo la Balkan na 
kuanzisha utawala wa Kituruki huko 

C. Kuanzia utekelezaji wa sera ya makazi 

D. Majimbo yalifanya kazi bila kuingiliwa. 


O 


4 . 


Ni yepi kati ya mambo yafuatayo ambayo 
ni miongoni mwa sababu za ustawi wa 
Dola ya Uthmaniya ndani ya muda mfupi? 

I. Kuwa jirani na dola dhaifu ya Kirumi 

II. Dhulma za watawala 

III. Eneo lile lilifaa kwa kilimo na ufugaji 

IV. Sera ya makazi 

V. Utekelezaji mzuri wa mfumo wa serikali 
kuu 

A. V pekee 
C. Yote 


B. I,III,IV,V 
D. III, IV, V 


5 . 


6 . 


Ni yupi kati ya masultani hawa ambaye 
hakuwa katika kipindi cha maendeleo ya 
Dola ya Uthmaniya? 

A. Orhan Ghazi B. Murat I 

C. Mehmetl D. Muratll 


Ni matukio yepi kati ya haya yafuatayo am- 
bayo yalitokea katika kipindi cha maende- 
leo ya Dola ya Uthmaniya? 

I. Vita vya Sirp Sindigi 

II. Vita vya Kwanza vya Kosovo 

III. Vita vya Ankara 

IV. Ufunguzi wa Istanbul 

V. Vita vya pili vya Kosovo 


A. I na II 
C. I, II, III, IV 


B. I, II, III 
D. Yote 

7. Maelezo yepi hapa chini amhayo hayahu- 
siani na vita vya Sirp Sindigi? 

A. Makao makuu yalihamishwa kutoka 
Bursa kwenda Iznik. 

B. Wauthmaniya walishinda vita hivyo. 

C. Kasi ya Waislamu katika eneo la Balkan 
iliongezeka. 

D. Nguvu ya Warumi katika eneo la Balkan 
ilipungua. 

8. Ni maelezo yepi hapa chini ambayo 
hayahusiani na Vita vya Ankara na kipindi 
cha Ombwe? 

A. Vita vya Ankara vilitokea kati ya Beya- 
zid na Tamerlane. 

B. Beyazid alishindwa vita hivyo. 

C. Kipindi cha ombwe kilidumu kwa mia- 
ka 11. 

D. Kwa kuwa Sultan Mehemt II aliweka 
nidhamu katika eneo la Anatolia, ali- 
chukuliwa kama muasisi wa pili wa 
dola. 

9. Ni vita ipi kati ya hizi ambayo iliwahakiki- 
shia Wauthmaniya kukaa katika eneo la 
Balkan? 

A. Vita vya Kwanza vya Kosovo 

B. Vita vya pili vya Kosovo 

C. Vita vya Varna 

D. Vita vya Nicopolis 

10. Ni yupi kati ya masultani wafuatao ambaye 
hakuwa miongoni mwa masultani wa ki- 
pindi cha ukuaji wa Dola ya Uthmaniya? 

A. Selim I 

B. Sultani Suleyman I 

C. Mahmut II 

D. Sultan Mehmet II 


11. Ni matukio yepi hapa ambayo hayaku- 
tokea katika kipindi cha ukuaji wa Dola ya 
Uthmaniya? 

A. Ufunguzi wa Istanbul 

B. Ufunguzi wa Serbia, Bosnia na Herze- 
govina 

C. Mzingiro wa Kwanza wa Vienna 

D. Ushindi wa Vita vya Pili vya Kosovo 

12. Ni lipi kati ya mambo haya ambalo li- 
likuwa miongoni mwa shauku ya Sultani 
Mehmed II kutaka kuifungua Istanbul? 

I. Mara kwa mara Warumi walikuwa wa- 
kisababisha matatizo dhidi ya Wauth- 
maniya ambao walitaka kuhamisha vi- 
kosi kutoka Anatolia kwenda Rumelia 
au kutoka Rumelia kwenda Anatolia. 

II. Istanbul ilikuwa kitovu muhimu cha 
kiutamaduni. 

III. Warumi waliyachochea mataifa ya 
Ulaya dhidi ya Dola ya Uthmaniya 

IV. Hadith ya Mtume wetu (s.a.w) kuhusu 
jambo hilo. 

V. Jiografia ya Istanbul 

A. ITIIInaV B. Yote 

C. IlnaV D. Inalll 

13. Lipi kati ya haya ambalo halikuwa mion- 
goni mwa hatua za kujilinda zilizochuku- 
liwa na Warumi pindi Sultan Mehmed II 
alipokuwa akifanya maandalizi ya kuifun- 
gua Istanbul? 

A. Warumi waliomba msaada wa kijeshi 
kutoka Mashariki ya Kati 

B. Warumi walikarabati kuta za mji zilizo- 
haribika 

C. Warumi waliomba msaada kutoka nchi 
za Kikristo. 

D. Warumi walirekebisha ngome za mji 

14. Ni lipi kati ya haya ambalo halikuwa sehe- 
mu ya maandalizi yaliyofanywa na Sultan 
Mehmed II kwa ajili ya kuifungua Istan- 
bul? 

A. Alijenga Ngome ya Rumelia ili kuidhi- 
biti Bosporus 

B. Alitengeneza mizinga mikubwa katika 
mji wa Edirne 

C. Alianzisha jeshi imara la wanamaji kwa 
ajili ya kufanya mashambulizi ya baha- 
rini 

D. Alijenga Ngome ya Anatolia 

15. Ni lipi kati ya mambo haya ambalo sio 
miongoni mwa athari na matokeo ya ufun- 
guzi wa Istanbul? 

A. Falme nyingi ziliibuka katika mataifa ya 
Ulaya 

B. Dola ya Warumi ilianguka 

C. Istanbul ilianza kuwa kitovu cha elimu 
na maarifa 

D. Udhibiti wa njia muhimu za biashara 
uliingia mikononi mwa Waturuki. 

16. Ni wilaya ipi kati ya hizi ambayo haiku- 
sababisha matatizo kwa Wauthmaniya 
baada ya ufunguzi wa Istanbul? 

A. Isfendiyar 

B. Dulkadirogullari 

C. Karamanogullari 

D. Akkoyunlu 

17. Ukhalifa ulihamia kwa Wauthmaniya baa- 
da ya vita gani? 

A. Ufunguzi wa Istanbul 

B. Mzingiro wa Kwanza wa Vienna 

C. Vita vya Ridaniye 

D. Vita vya Pili vya Kosovo 


18. Ni jambo lipi kati ya haya ambalo ni mion- 
goni mwa taathira na matokeo ya Vita vya 
Ridaniye? 

I. Udhibiti wa miji Mitukufu ya Makka na 
Madina ulihamia kwa Wauthmaniya. 

II. Ukhalifa ulihamia kwa Wauthmaniya 

III. Amana Tukufu zililetwa Istanbul 

IV. Udhibiti wa Njia ya Hariri ulihamia 
kwa Wauthmaniya 

V. Udhibiti wa Njia ya Kiungo ulihamia 
kwa Wauthmaniya 

A. I, II, III na V B. Yote 

C. I, II, III, na IV D. II,IIInaV 

19. Vita vifuatavyo vilitokea wakati wa sultani 
yupi? 

I. Ufunguzi wa Belgrade 

II. Vita vya Mohac 

III. Mzingiro wa Kwanza wa Vienna 

IV. Vita vya Preveza 

A. Mahmut II 

B. Sultan Mehmet II 

C. Sultan Selim I 

D. Sultan Suleyman I 

20. Katika matukio yafuatayo, ni lipi ambalo 
halikuwahakikishia Wauthmaniya kuidhi- 
biti Afrika? 

A. Ufunguzi wa Morocco 

B. Ufunguzi wa Tunisia 

C. Ufunguzi wa Belgrade 

D. Ufunguzi wa Algeria 

21. Ni mambo yepi hapa chini ambayo ya- 
likuwa miongoni mwa sababu za kutoson- 
ga mbele kwa Dola ya Uthmaniya katika 
kipindi cha mdororo? 

I. Maendeleo ya kiufundi ya majeshi ya 
Ulaya 

II. Watoto wa kisultani kupewa uongozi 
katika umri mdogo sana 

III. Uingiliaji wa mama wa masultani kati- 
ka mambo ya dola 

IV. Kusaini Mkataba wa Karlowitz 

V. Uasi wa wanaj eshi dhidi ya mawaziri na 
masultani 

A. hll.IIInaV B. Yote 

C. IlJIInaV D. III, IVnaV 

22. Ni kundi lipi hapa ambalo halikushiriki 
Uasi wa Jelali uliotokea wakati wa kipindi 
cha mdororo? 

A. Viongozi ambao walikuwa na uhusiano 
mbaya na serikali kuu 

B. Wahitimu wa Madrasa ambao 

hawakuwa na ajira 

C. Wanavijiji ambao walichoshwa na mzi- 
go wa kodi. 

D. Wanajeshi 

23. Ni yupi kati ya hawa, ambaye hakuwa sul- 
tani katika kipindi cha mdororo? 

A. Ahmet I 

B. Murat IV 

C. Mehmet III 

D. Mehmet IV 

24. Ni nchi ipi hapa ambayo haikuwa sehemu 
ya Ushirika Mtakatifu? 

A. Venetia B. Iran 

C. Malta D. Urusi 


25. Ni nchi ipi hapa ambayo ndiyo iliyosaba- 
bisha usumbufu na matatizo makubwa 
zaidi kwa Dola ya Uthmaniya kuanzia ka- 
rne ya 18 mpaka kuanguka kwa Dola hiyo? 

A. Austria B. Venetia 

C. Italia D. Urusi 

26. Ni mambo gani kati ya haya ambayo ya- 
likuwa miongoni mwa mageuzi ya karne 
yal8? 

A. Kuanzishwa kwa mashine ya kwanza ya 
uchapishaji 

B. Kuzuia uingiliaji wa wanazuoni kwenye 
mambo ya dola 

C. Kuanzisha jeshi la Nizam -i Cedit kwa 
kufuata mtindo wa vikosi vya jeshi la 
Ulaya 

D. Kuanzisha balozi za kudumu barani 
Ulaya 

27. Ni lipi kati ya haya amhalo haliwezi kuwa 
miongoni mwa malengo ya mageuzi ya ka- 
rne ya 19? 

A. Kuzuia wasiokuwa Waislamu kujitenga 
na dola 

B. Kupata uungwaji mkono wa mataifa ya 
Ulaya 

C. Kufanikisha mshikamano kati ya dola 
na umma 

D. Kuibadilisha dola na jamii kuwa na usa- 
sa unaoendana na maendeleo ya Ulaya 



55 






SURA YA 

V 


Hi^oria Ya Uisiamu 


28. Ni yepi hapa ambayo yalikuwa sehemu ya 
mageuzi ya karne ya 19? 

I. Kufanya mabadiliko katika uvaaji 

II. Kufungua shule katika nyanja zote 

III. Uvumbuzi wa chanjo ya ndui 

IV. Kuanzisha idara ya kwanza ya zimamo- 
to 

V. Kutuma wanafunzi barani Ulaya kwa 
mara ya kwanza 

VI. Kufuta kikosi maalumu cha Sultani 

A. I, II, III, IV B. IIII, IV 

C. Yote D. I,II,V,VI 

29. Ni maelezo yepi hapa ambayo sio sahihi 
kuhusu sera za Umajimui wa Kiislamu? 

A. Sera hii iliendana na maslahi ya Wain- 
gereza. 

B. Sultan aliwaunga mkono Waislamu 
waliokuwa wakiishi katika nchi zinazo- 
nyonywa. 

C. Sera hii ilitumiwa na Sultan Abdulha- 
mit II. 

D. Sera hi ilitumika ili kuongeza upinzani 
wa Waislamu dhidi ya mataifa ya kibe- 
beru ya Ulaya. 

30. Ni cheo kipi hapa ambacho hakikutumiwa 
na Masultani wa Kiuthmaniya? 

A. Mtemi B. Sultan 

C. Padishah D. Hakan 

31. Ni nani kati ya hawa ambaye alikuwa na 
jukumu la kuwafunda watoto wa kisulta- 
ni? 

A. Sultan B. Waziri 

C. Lala D. Waziri 

Mkuu 

32. Ni yupi kati ya hawa ambaye alikuwa msai- 
dizi mkuu wa sultan? 

A. Lala B. WaziriMkuu 

C. Waziri D. Shahzade 


33. Ni nani kati ya hawa ambaye hakuwa kati- 
ka kundi la watawala na viongozi? 

A. Wafanyakazi wa Kasri la Sultan 

B. Wanazuoni na wasomi 

C. Askari 

D. Wafanyabiashara 

34. Ni maelezo yepi hapa ambayo sio sahihi 
kuhusu Enderun? 

A. Ni watoto wa Kiislamu pekee walioso- 
ma katika shule hii. 

B. Enderun inaweza kutafsiriwa pia kama 
“Shule ya Kasri la Mfalme”. 

C. Enderun zilifungwa mwaka 1909. 

D. Wanafunzi waliosoma katika shule hii 
wangeweza kuwa hata mawaziri wakuu 
au mawaziri. 

35. Ni maelezo yepi hapa ambayo sio sahihi 
kuhusu madrasa za Kiuthmaniya? 

A. Lugha ya mafunzo ilikuwa Kiarabu 

B. Msahahara wa walimu ulilipwa na wak- 
fu. 

C. Elimu ilikuwa bure. 

D. Ni taaluma za Kiislamu pekee ndizo zi- 
lizofundwa. 

36. Kitabu kiitwacho ‘Kashf al-Zunun’ kilian- 
dikwa na mwanazuoni yupi kati ya hawa? 

A. Piri Reis B. Katip (Jielebi 

C. Ali Ku^^u D. Emir (^elebi 

37. Ni jengo lipi kati ya haya ambalo sio mion- 
goni mwa kazi za Mimar Sinan? 

A. Masjid Suleymaniye 

B. Masijd Selimiye 

C. Masjid Shehzade 

D. Masjid Sultanahmet 

Dola Ya Wauthmaniya (1299 - 1922) 


SURA YA 

V 


JAZA SEHEMU ZILIZO WAZI KWA MANENO SAHIHI 

(Mimar Sinan ♦ Ali Ku^gu ♦ Muhendishane ♦ Mehmed II - Madrasa ♦ Reaya ♦ Divan-i Humayun 
♦ Sancaga gikma ♦ 1924 ♦ Abdiilhamit II ♦ Tanzimat ♦ Kijeshi *Seraya kuweka mizania ♦ Kushuka ♦ 
islahat (au mageuzi) ♦ Hungary ♦ Karlowitz ♦ Podolya ♦ Kasr-t ^irin ♦ Karlowitz ♦ Tripoli ♦ Preveza ♦ 
Sultan Siileyman I ♦ Misri ♦ Sultan Selim.I ♦ Istanbul ♦ Sultan Selim I ♦ (jelebi Mehmet ♦ Sultan Suley- 
man I ♦ Orhan Bey ♦ Strp Stndtgt) 

1. Wakati wa utawala wa.Dola ya Uthmaniya iliasisiwa kwa maana halisi. 

2 .ni vita vya kwanza vya Wauthmaniya dhidi ya Wanamsalaba. 

3 .anaweza kuchukuliwa pia kama muasisi wa pili wa Dola ya Uthmaniya. 

4. Kipindi cha kuinuka kilichoanza na ufunguzi wa.na kudumu mpaka kifo 

cha.ni kipindi cha kuinuka kwa Dola ya Uthmaniya. 

5. Cheo cha Khadim al-Haramayn kilitumiwa na. 

6. Vita vya Ridaniye vilitokea kati ya Dola ya Uthmaniya na. 

7. Zama za utawala wa . ndio kipindi imara zaidi cha Dola ya Uthmaniya katika 

nyanja za kisiasa na kijeshi kwa pande zote za Mashariki na Magharibi. 

8. Kwa ushindi wa., udhibiti wa eneo la Mediterania ulichukuliwa kikamilifu na Waturuki. 

9.ndio kipande cha mwisho cha ardhi ambacho Dola ya Uthmaniya ilikipo- 

teza barani Afrika. 



10. Kipindi cha kuanzia wakati wa kifo cha waziri mkuu Sokullu Mehmet Pasha (1579) mpaka Mkataba 

wa.kinaitwa kuwa ni Kipindi cha Mdororo wa Dola ya Uthmaniya. 

11. Mipaka ya sasa kati ya Uturuki na Iran iliamuliwa na mkataba wa. 

12. Kwa kuifungua.wakati wa kipindi cha mdororo, ilipatikana ardhi kido- 

go huko Magharibi kwa mara ya mwisho. 

13. Dola ya Uthmaniya ilipoteza ardhi yake kwa mara ya kwanza baada ya Mkataba wa 


14. Sababu za mzingiro wa pili wa Vienna ilikuwa ni Wauthmaniya kuingilia kati uasi uliotokea 

.na kutangaza vita dhidi ya. 

15. Hatua zilizochukuliwa kutatua matatizo yaliyoukumba utawala wa dola na uendeshaji wa taasisi 

zinajulikana kama. 

16. Dola ya Uthmaniya iliweka mkazo kwenye mageuzi ya mtindo wa Ulaya kwa mara ya kwanza kati- 

ka vipindi vya.na. 

SURA YA 

V 


Hi^oria Ya Uisiamu 


17. Dola ya Uthmaniya ilijaribu kuyachonganisha mataifa ya Ulaya au kushirikiana nayo. Hii ninaitwa 


18. Mageuzi katika karne ya 18 yalifanyika hasa katika sekta ya. 

19. Kwa kutangaza.ya Ferman, mabadiliko makubwa yalianza kutokea 

katika nyanja za sheria, elimu, jeshi na serikali. 

20.alikuwa sultani wa mwisho wa Dola ya Uthmaniya. 

21. Ukhalifa ulifutwa mwaka. 

22. Utamaduni wa kuwateua watoto wa kisultan wakiwa na umri mdogo kwenda kuongoza baadhi ya 

miji nchini ulijulikana kama. 

23.ndilo lililokuwa baraza la juu kabisa ambalo mambo 

muhimu ya dola yalijadliwa na kuamuliwa. 

24. Katika jamii ya Kiuthmaniya, kundi ambalo halikushiriki katika masuala ya uongozi, na 
kuishi kwa kufanya shughuli za kilimo, uzalishaji, viwanda na biashara lilijulikana kama 


25. Taasisi kubwa kabisa ya elimu katika Dola ya Uthmaniya ilikuwa. 

26. Kipindi adhimu kabisa cha elimu ya madrasa wakati wa Dola ya Uthmaniya kilikuwa wakati wa 


utawala wa.na. 

27 .ilikuwa taasisi ya kwanza ya kielimu yenye mtindo wa Ulaya 

ambapo wataalamu waliletwa kutoka Ulaya na kufundisha kozi mbalimbali. 

28 .alichukuliwa kama muasisi wa sayansi ya hisabati wakati wa Dola ya Uthma- 

niya. 


29. Msanifu majengo maarufu zaidi wa Kituruki ni 

Dola Ya Wauthmaniya (1299 - 1922) 


SURA YA 

V 


ANDIKA “N” KAMA JIBU NI SAHIHINA ANDIKA “H” KAMA JIBU SIO SAHIHI 


1. 

Sultan Murat I aliuawa kwenye Vita vya Kwanza vya Kosovo. 


2. 

Wanamsalaba walishinda Vita vya Kwanza vya Kosovo. 


3. 

Vita vya Varna vilikuwa vita vya kwanza kati ya Wauthmaniya na 
Wanamsalaba. 


4. 

Sultan Suleyman I ni sultan aliyetawala muda mrefu zaidi katika historia 
ya Dola ya Uthmaniya. 


5. 

Mkataba wa Kasr-i Shirin ulisainiwa pamoja na Iraq. 


6. 

Mageuzi yaliyofanyika katika karne ya 18 yalikuwa mapana zaidi kuliko 
yale yaliyofanyika katika karne ya 17. 


7. 

Kundi la watumishi wa umma katika Dola ya Uthmaniya halikulipa 
kodi. 


8. 

Kuasisiwa na kuratibiwa kikamilifu kwa Shule ya Enderun kulitokea 
wakati wa utawala wa Sultan Mehmet II 


9. 

Taasisi za mwanzo za kielimu kwa mfumo wa Kimagharibi zilifunguliwa 
katika karne ya 17. 


10. 

Masjid Sultanahmet ulijengwa na msanifu majengo Mehmet Aga 

Ufunguo Wa Majibu 


UFUNGUO WA MAJIBU 


SURAI 


MASWALIYA KUCHAGUA 

I. C 2. B 3. C 4. B 5. C 6. B 7. A 8. D 9. B 10. B 

II. C 12. D 13. C 14. B 15. A 16. B 17. D 



JAZA SEHEMU ZILIZO WAZI KWA MANENO SAHIHI 

1. Yemame 2. Damascus 3. Yarmuk 4. Siddiq 5. Nihawand 
6. Uthman 7. conditionally 8. Uthmans murderers 9. Ahdullah h. Saba, 
10. Mashia, Bani Umayya, Khawarij 


ANDIKA “N” KAMA JIBU NI SAHIHINA ANDIKA “H” KAMA JIBU SIO SAHIHI 
l.H 2.N 3.H 4. H 5.N 6.N 7. H 8. N 9. N 10. H 11. H 12. N 13. N 


SURAII 


MASWALIYA KUCHAGUA 

16. B 17. A 18. C 19. D 20. A 



JAZA SEHEMU ZILIZO WAZI KWA MANENO SAHIHI 

l.Hussein 2. Abd al-Malik 3. Umar ibn Abdulaziz 4. Kwausawa 

5. Wachina - Talas 6. Bayt al-Hikma 7. Madrasa Nidhamiyah 

8. Dola ya Bani Umayya - Abbas 9. Wamongolia 10. Tariq ibn Ziyad 


ANDIKA “N” KAMA JIBU NI SAHIHI NA ANDIKA “H” KAMA JIBU SIO SAHIHI 
l.N 2. H 3.N 4.N 5. H 6. N 7. N 8. H 9. N 10. H 11. N 

MASWALIYA KUCHAGUA 

1. B 2. B 3. D 4. C 5. A 6. B 7. B 8. C 9. C 10. B 11. D 12. C 13. A 14. D 15. B 16. A 17. A 18. D 

JAZA SEHEMU ZILIZO WAZI KWA MANENO SAHIHI 

1. Abdullah bin Malu 2. Kalwa 3. Ahmed Jaran, Wareno 4. Uqba ibn Nafi 
5. Abdulkarim ibn Jami 6. Sinai crossing 7. Umar bin Muhammad al-Amin Al-Kamini 
8. Abdul Karim Maghili 9. Sudan 10. Idris Alwana 11. Waarabu, Fulani, Kanuri 
12. Ala za Sayansi 13. Abdul Malik bin Marwan 14. Dakar (Mji Mkuu wa Senegal) 

15. biashara, bahari 16. Sinni Ali Ben Ziya 17. Mkutano wa Berlin 18. Vibao, nakala za Quran 


ANDIKA “N” KAMA JIBU NI SAHIHI NA ANDIKA “H” KAMA JIBU SIO SAHIHI 
1. N 2. N 3. N 4. N 5. N 6. H 7. H 8. N 9. H 10. N 11. N 12. N 13. H 14. N 15. N 

ASWALIYA KUCHAGUA 

l.C 2.B 3.A 4. C 5. D 6. A 7. B 8. C 9. B 10. D 11. A 12. C 
13. B 14. D 15. B 16. B 17. C 18. A 

JAZA SEHEMU ZILIZO WAZI KWA MANENO SAHIHI 

1. Iran 2. Abdulkarim Satuk Bughra Khan 3. Seljuqs 
4. Warumi, wanamsalaba, Wamongolia 5. Mansur 6. Babak 
7. Madrasa Nidhamiyah 8. Ibn Sina 9. Biruni 10. Dandanaqan ll.Manzikert 
12. Sultan Alparslan 13. Hasan Sabbah 14. Kipindi cha Sanjar 15. VitavyaMsalaba 



ANDIKA “N” KAMA JIBU NI SAHIHINA ANDIKA “H” KAMA JIBU SIO SAHIHI 
l.N 2.H 3.N 4.H 5. N 6. H 7. H 8. H 9. N 10. N 11. N 

SURA YA V 



MASWALIYA KUCHAGUA 


l.A 2.C 3.D 4. B 5.A 6. D 7. A 8. D 9. B 10. C 11. D 12. B 13. b 14. B 15. A 16. B 17. B 


18. A 19. D 20. C 21. A 22. D 23. C 24. B 25. D 26. B 27. C 28. D 29. A 30. A 31. C 
32. B 33. D 34. A 35. D 36. B 37. D 

JAZA SEHEMU ZILIZO WAZI KWA MANENO SAHIHI 

1. Orhan Bey 2. Sirp Sindigi 3. (^elebi Mehmet 4. Istanbul - Sultan Siileyman I 

5. Sultan Selim I 6. Egypt 7. Sultan Siileyman I 8. Preveza 9. Tripoli 

10. Karlowitz 11. Kasr-i §irin 12. Podolya 13. Karlowitz 14. Hungary - Austria 
15. islahat (au mageuzi) 16.. kushuka - anguko 17. Serayakuwekamizania 18. kijeshi 

19. Tanzimat 20. Abdiilhamit II 21. 1924 22. Sancaga (;ikma 23. Divan-i Humayun 

24. Reaya 25. Madrasa 26. Mehmed II - Siileyman I 27. Miihendishane 

28. Ali Ku? 9 u 29. Mimar Sinan 

ANDIKA “N” KAMA JIBU NI SAHIHINA ANDIKA “H” KAMA JIBU SIO SAHIHI 
l.N 2.H 3.H 4.N 5.H 6. N 7. N 8. N 9. H 10. N 

